
VISAREA LUCIDĂ 


MIRACOLUL VISARII CONȘTIENTE 


Mi-am dat seama că visam. Mi-am ridicat bratele şi am 
început să urc (de fapt eram înălțat). Zburam pe un cer negru inun- 
dat cu nuanţe de indigo, roşu intens, lila şi alb, ce se topeau încetul 
cu încetul în lumină intensă, strălucitoare. În timp ce urcam aşa am 
auzit cea mai frumoasă muzică pe care am ascultat-o vreodată. 
Erau mai degrabă voci decât instrumente. Nu există cuvinte să 
descriu BUCURIA care m-a copleșit. Am revenit foarte lin pe 
pământ. Aveam sentimentul că am ajuns la o cotitură a vieții şi că 
alesesem drumul corect. Visul, fericirea pe care le-am trăit - erau un 
fel de recompensă sau, cel putin, aşa am simțit. A urmat o alunecare 
lentă către starea de veghe, însoțită de muzica aceea care îmi răsuna 
în urechi. Euforia a durat câteva zile; amintirea sa va dura însă 
de-a pururi. (A.F., Bay City, Michigan) 


Eram împreună cu soția mea în mijlocul unei câmpii. 
Deodată, ea şi-a întins mâna spre soarele care apunea. Am privit 
într-acolo şi m-am gândit: „Ce neobişnuit! N-am mai văzut nicio- 
dată asemenea culori.“ Apoi mi-a trecut prin minte: „Cred că 

visez!“ Nicicand nu mai avusesem o percepție atât de clară - culorile 
erau aşa de frumoase, iar sentimentul libertăţii atât de viu, încât am 
început să alerg prin lanul acela de grâu auriu, mişcându-mi 
mâinile ca şi cum aş fi zburat. Am strigat cat m-au ţinut puterile: 
„Visez! Visez!“ Brusc, imaginile au început să se estompeze; cred că 
din cauza emotiei. M-am deşteptat imediat. Mi-era din ce în ce mai 
clar ce se petrecuse, mi-am trezit soția şi i-am spus: „Am reuşit, am 
reuşit!“ Am fost conştient în starea de vis şi niciodată n-o să mai fiu 
omul dinainte. Curios, nu-i aşa? - cum doar un pic din savoarea 
unei astfel de experiențe poate influenţa pe cineva atât de mult. 
Cred că este din cauza sentimentului de libertate pe care l-am trăit. 
Numai aşa poti într-adevăr să-ți dai seama că detii controlul asupra 
propriului univers. (D.W., Elk River, Minnesota) 


Studiam pentru a deveni muzician profesionist (cânt la corn 
francez) şi îmi doream să scap de teama de a apărea în fata oame- 
nilor. De câteva ori mi-am indus starea de auto-hipnoza, relaxân- 
du-mi mintea şi corpul, înainte de a adormi. Mi-am concentrat 
atenţia pe dorința de a avea un vis in care să interpretez singur pen- 
tru un public numeros. Nu eram nici nervos, nici neliniștit. În cea 
de-a treia noapte de când incepusem să fac asta, am avut un vis 
lucid in care dădeam un recital solo, fara acompaniament, la 
Orchestra Hall din Chicago (un loc unde mai avusesem spectacol 
cândva, dar cu orchestra). Nu m-am neliniștit când am văzut spec- 
tatorii, iar fiecare nota pe care o scotea instrumentul m-a facut să 
mă simt şi mai încrezător. Am interpretat perfect o piesă pe care o 
auzisem doar o singură dată, demult (şi nu o studiasem), iar ovati- 
ile pe care le-am primit mi-au întărit încrederea. Când m-am tre- 
zit, mi-am notat rapid visul şi bucata muzicală pe care o cantasem. 
A doua zi, în timp ce exersam, am interpretat la prima vedere acea 

piesă şi mi-a ieşit aproape perfect. Două săptămâni mai târziu 
(timp în care am avut mai multe experienţe de visare lucidă), am 
cântat cu orchestra Simfonia a S-a a lui Shostakovich. Pentru 
prima oară, emoţiile nu m-au mai copleșit, iar interpretarea a mers 
foarte bine. (J.S., Mt. Prospect, Illinois) 


Lucruri neobişnuite, minunate şi chiar imposibile se petrec 
frecvent în timpul experienţelor onirice, dar oamenii nu-şi dau 
seama de obicei că aceasta se datorează faptului că visează. De 
obicei nu înseamnă întotdeauna şi există o excepţie foarte sem- 
nificativă de la această generalizare. Uneori, oamenii înţeleg 
corect explicaţia fenomenelor bizare pe care le trăiesc, aşa cum 
am văzut mai sus. 

Deoarece ştiu că realitatea pe care o experimentează este 
creaţia propriei lor imaginaţii, cei care au vise lucide pot influ- 
enta conştient efectele acestora. Pot crea şi transforma obiecte, 
oameni, situaţii, universuri şi chiar pe ei înşişi. Conform stan- 
dardelor obişnuite, ale realităţii fizice şi sociale, ei sunt capabili 
să facă imposibilul. 

Lumea experienţelor onirice conştiente oferă o scenă mai 
vastă decât viaţa cotidiană pentru aproape orice lucru imaginabil, 
de la cele superficiale la cele sublime. Poţi, dacă ar fi să alegi, să iei 
parte la un festival saturnian, să zbori până la stele sau să călătoreşti 
către taramuri misterioase. Te poţi alătura celor care folosesc vi- 
sarea lucidă ca pe un instrument pentru rezolvarea anumitor pro- 
bleme, pentru auto-vindecare ori pentru evoluţie personală. Sau 
poţi explora învăţăturile din tradiţiile străvechi şi ipotezele psi- 
hologiei moderne care sugerează că visele lucide te ajută să-ţi 
descoperi identitatea esenţială - să afli cine eşti cu adevărat. 

Visarea conştientă este cunoscută de secole, dar până nu 

demult a fost practicată rar şi puţin înţeleasă. Explorările mele 
sistematice, împreună cu descoperirile altor cercetători din 
lumea întreagă, au început să facă lumină în privinţa acestei stări 
speciale de conştiinţă. De curând, noul domeniu de investigaţie 
a atras atenţia şi celor care nu au preocupări ştiinţifice, deoarece 
studiile au demonstrat că, atunci când se antrenează corespunză- 
tor, oamenii pot învăţa visarea lucidă. 

De ce sunt atâţia interesaţi să înveţe să fie conştienţi în tim- 
pul somnului? Din proprie experienţă şi din mii de mărturii ale 
altora, ştiu că visele lucide pot fi extraordinar de vii, intense, plă- 
cute şi amuzante. Oamenii consideră adesea că se numără prin- 
tre cele mai încântătoare trăiri. 

Totuşi, dacă ar fi vorba doar despre asta, ar fi minunate, însă 
ar rămâne o simplă distracţie. După cum mulţi au descoperit 
deja, ele pot fi utilizate conştient şi pentru îmbunătăţirea vieţii 
de zi cu zi. Oamenii mi-au scris la Stanford, povestindu-mi cum 
folosesc cunoştinţele şi experienţa pe care o au în visarea 
conştientă pentru a obţine mai mult de la propria existenţă. 

Deşi, în linii mari, arta şi ştiinţa practică a visării conştiente 
tocmai au început să prindă contur, iar folosirea sistematică a 
viselor lucide ca instrument de explorare psihologică a propriei 
fiinţe este încă în faşă, cei mai mulţi oameni pot utiliza, fără nici 
un risc, informaţiile despre visarea lucidă, pentru a cerceta singuri 
acest domeniu. Doar celor care nu sunt capabili să distingă între 
realitate şi construcţiile propriei lor imaginatii le recomand să nu 
experimenteze acest gen de incursiune în oniric. A învăţa cum să 
visezi lucid nu te face să nu mai realizezi diferenţa dintre a fi treaz 


şi a visa. Dimpotrivă, te ajută să devii mai conştient de tine însuţi. 

DE CE ACEASTĂ NOUĂ CARTE? 


Am adunat în cartea Visarea lucida informații din surse 
multiple, mai vechi sau moderne. De când a apărut, aproxima- 
tiv zece mii de oameni mi-au scris, relatându-mi experienţele şi 
descoperirile lor şi cerandu-mi mai multe date practice despre 
visarea lucidă. Ca răspuns la aceste cereri, am hotărât să cola- 
borez cu Howard Rheingold pentru o nouă carte. Howard a scris 
mult despre creativitate, conştiinţă şi vise. 

Explorarea viselor lucide este un ghid, o metodă care te 
instruieşte pas cu pas cum să ai astfel de incursiuni onirice şi cum 
să le foloseşti. Poţi învăţa în ritmul dorit să investighezi lumea 
viselor lucide şi să foloseşti experienţa acumulată pentru a-ţi 
îmbogăţi viaţa. Vei găsi în această carte o mare varietate de exem- 
ple, cum sunt cele trei citate de la începutul capitolului, extrase 
din scrisorile primite în cadrul programului Stanford. Deşi ca- 
racterul anecdotic al relatărilor oferite de aceşti exploratori 
neprofesionişti nu poate înlocui experimentarea atent controlată 
necesară pentru a testa teoriile ştiinţifice, descrierile lor sunt 
totuşi o sursă nepreţuită de inspiraţie pentru studierea trăirilor 
onirice conştiente. 

De la apariţia cărţii Visarea lucidă, echipa mea de cercetători 
şi-a continuat munca de laborator la Universitatea Stanford, 
investigând în detaliu relaţia minte/corp în timpul visului. În 
cadrul cursurilor şi seminarelor cu exploratori voluntari am pre- 
dat tehnici de inducere, prelungire şi folosire a experienţelor 
onirice conștiente’. Informaţiile din această carte se inspiră din 
diferite surse, inclusiv din cercetările făcute la Stanford, invata- 
turile yoghinilor tibetani şi lucrările altor oameni de ştiinţă. 
Studiile psihologului german Paul Tholey, care a investigat 

visele lucide în ultimii douăzeci de ani, au fost foarte valoroase 
pentru paginile de faţă. 


ABORDAREA NOASTRĂ 


Această carte intenţionează să prezinte, pas cu pas, tot ce 
este necesar pentru a deprinde arta visării lucide. Toate tehnicile 
şi exerciţiile prezentate aici funcţionează, dar eficienţa lor 
depinde de psihologia şi fiziologia fiecăruia dintre noi. Fă exer- 
ciţiile, testează-le şi descoperă care ţi se potrivesc. 

Structura de bază a cărţii este următoarea: la început, te va 
pregăti pentru experimentarea viselor lucide. Vei primi multe 
tehnici detaliate care te învaţă să visezi conştient, după care vei 
afla cum poţi folosi experienţele onirice „treze“ în viaţa cotidi- 
ana. Dacă exersezi cu sarguinta tehnicile lor de inducere 
frecvenţa apariţiei unor asemenea vise se va mări semnificativ. 
Capitolul 5 prezintă informaţii ştiinţifice relevante şi teoria care 
te ajută să înţelegi punctul de plecare al aplicabilităţii acestor 
metode. Capitolele următoare se ocupă cu descrierea modului în 
care poţi folosi visele lucide pentru a-ţi îmbunătăţi existenţa (atât 
cea diurnă, cât şi cea din timpul somnului). Textele selectate din 
compendiul nostru de experienţe onirice conştiente ilustrează 
ceea ce au realizat alţii, ca exemplu că trăirile de acest gen sunt 
posibile. 

Din câte ştiu, este pentru prima oară când sunt puse la dis- 
poziţia publicului larg instrucţiuni detaliate despre visarea 
lucidă. Totuşi, nu cred că cineva poate învăţa să viseze conştient 
doar răsfoind în grabă această carte. Ca orice altceva care merită 
să fie deprins, visarea conştientă presupune efort. Motivația este 
o condiţie esenţială; trebuie să doreşti cu adevărat să faci acest 

lucru şi să-ţi rezervi suficient timp pentru el. Dacă vei urma per- 
severent exerciţiile şi metodele oferite aici, nu am nici o îndoială 


că eficienţa în practica onirică va creşte. 


PLANUL CĂRȚII 


Capitolul de față trece în revistă motivele pentru care merită 
să înveţi visarea lucidă şi descrie conţinutul cărţii. 

Capitolul 2, intitulat Exercitii pregătitoare, furnizează infor- 
matii esenţiale, utile despre somn şi te ajută să depăşeşti even- 
tualele rezerve, care te-ar putea împiedica să progresezi. În al 
doilea rând, te încurajează să te familiarizezi cu propriile vise. Vei 
învăţa cum să începi un jurnal al viselor şi cum să ti le amintesti. 
Ar trebui să poţi memora cel puţin unul pe noapte înainte de a 
trece la tehnicile de inducere a viselor conştiente. Când ai un 
număr suficient de mare de experienţe onirice în jurnal, e tim- 
pul să întocmeşti un catalog cu indicii specifice care apar în tim- 
pul viselor. Acestea sunt trăsături caracteristice pe care le vei 
putea folosi ca indicatoare pentru a-ţi induce starea de luciditate 
în timpul somnului. 

Capitolul 3, intitulat Trezirea în lumea visului, prezintă 
tehnici care te ajută să-ţi dai seama că visezi chiar în timpul visu- 
lui. Tehnica de reflectie-intentie, care se bazează pe obişnuinţa 
de a-ţi pune întrebări de genul: „Visez sau sunt treaz?“ şi tehni- 
ca MILD pe care am folosit-o personal pentru a învăţa să am vise 
conştiente la voinţă sunt metodele principale. Aşa te antrenezi 
să-ţi aduci aminte să fii atent în timpul somnului. 

Capitolul 4, intitulat Cum să adormi conştient, expune 
tehnicile care permit intrarea în starea de vis conştient direct din 


starea de veghe. 

Capitolul 5, intitulat Construirea viselor, oferă informaţii 
esenţiale despre originea şi natura procesului oniric şi discută 
despre visarea conştientă în contextul viselor în general. 

Capitolul 6, intitulat Principiile şi practica visării lucide, 
arată cum poate fi dobândit controlul asupra visului: cum rămâi 
într-un vis lucid, cum să te trezeşti la comandă şi cum poţi folosi 
şi controla lumea onirică. Pe lângă metodele care explică în ce fel 
să-ţi exerciţi puterea voinţei în somn, vom discuta aici şi despre 
avantajele inerente asumării unui rol liber şi flexibil în timpul 
incursiunilor lucide în universul oniric. 

Capitolul 7, intitulat Aventuri şi explorări, iti dezvăluie cum 
poţi folosi visele lucide pentru a-ţi îndeplini dorinţele. Îşi oferă 
exemple şi sugestii pentru a te ajuta să cercetezi lumi noi, să pui 
în scenă aventuri captivante Îţi arată cum să utilizezi aceste expe- 
rienţe pentru a-ţi dezvolta personalitatea. 

Capitolul 8, intitulat Antrenament pentru viata de zi cu zi, 
explică modul în care visele lucide devin un instrument practic, 
de antrenament pentru traiul cotidian. Visarea conştientă poate 
fi folosită ca un „simulator de zbor“ pentru realitatea de zi cu zi, 
cu ajutorul căruia experimentezi atât aptitudini speciale, cat şi 
noi modalităţi de a acţiona concret. Practica în timpul stării 
onirice poate contribui la îmbogățirea experienţei, la perfor- 
mante valoroase şi la o înţelegere mai profundă asupra existenţei. 

Capitolul 9, intitulat Rezolvarea onirică a problemelor, pre- 
zintă visele conştiente drept o excelentă sursă a creativităţii artis- 
tice, ştiinţifice, cu aplicaţii în lumea afacerilor şi în viata perso- 
nală. Iti oferă exemple în care oamenii au folosit visele lucide 
pentru a găsi un nume copilului ce urma să se nască, pentru a-şi 
repara maşina şi pentru a înţelege anumite concepte matematice 


abstracte. 

Capitolul 10, intitulat Vindecarea de coşmaruri, te ajută să 
foloseşti visele lucide pentru a face faţă temerilor şi a depăşi şi 
inhibitiile care te împiedică să obţii ceea ce este mai bun de la 
viaţă. Cei care visează conştient pot rezolva problema 
coşmarurilor, învățând astfel să transforme cele mai rele situaţii 
imaginabile în opusul lor. 

Capitolul 11, intitulat Visul tămăduitor, arată cum oamenii 
care experimentează vise lucide au şansa de a deprinde un com- 
portament mai complex şi mai sănătos. Visele lucide îi pot ajuta 
pe cei care nu şi-au rezolvat conflictele din relaţiile trecute sau 
prezente, dar şi pe cei care suferă din cauza unor prieteni sau 
membri de familie decedați. De asemenea, în timpul viselor 
lucide ne putem exersa flexibilitatea mentală. Ținând cont de 
faptul că nimic nu ne poate face rău în vis, putem încerca să ne 
rezolvăm problemele într-un mod neobişnuit sau nemaiîntâlnit. 
Asta ne permite să ne lărgim repertoriul de atitudini din viaţa de 
zi cu zi; prin urmare, scade probabilitatea de a rămâne blocaţi în 
situaţii cărora nu ştim să le facem fata. 

Capitolul 12, intitulat Viața este un vis: o viziune mai amplă 
asupra lumii, merge dincolo de aplicabilitatea visării conştiente 
în existenţa de zi cu zi şi îşi propune să te înveţe cum poţi folosi 
aceste experienţe onirice lucide pentru a dobândi o înţelegere 
completă de sine şi a relaţiei tale cu lumea. În vis, orice individ 
este ceea ce crede că este. Dacă te convingi de acest fapt, poţi 
înţelege cat de limitat eşti în viata cotidiană de propriile concepte 
legate de ceea ce crezi că eşti. Exemple de experienţe transcen- 
dentale în universul oniric îţi vor dezvălui o dimensiune nouă, 
pe care ai putea să o explorezi în propria fiinţă. 

Cartea se încheie cu o postfață (Aventura continuă) care te 


invită să te înscrii la Institutul Lucidităţii, o organizaţie care se 

ocupă de studiul avansat al naturii şi potenţialului viselor 


conştiente. 


VIAȚA ESTE SCURTĂ 


Înainte de a intra în detalii despre cum să avem vise 
conştiente, să aruncăm o privire asupra motivelor pentru care 
dorim să deprindem un asemenea gen de luciditate. Justifică oare 
aceste avantaje posibile timpul şi efortul necesare pentru a ajunge 
să stăpânim lumea viselor „treze“? Noi credem că da, dar cel mai 
bine este să citeşti mai departe şi să hotărăşti singur. 

Se spune că viaţa este scurtă şi toţi suntem de acord cu asta. 
Însă adevărul este chiar mai dramatic, întrucât ne petrecem între 
un sfert şi o jumătate din existenţă dormind. Majoritatea oame- 
nilor sunt obişnuiţi să se plimbe, la modul virtual, prin visele lor, 
ca nişte somnambuli. Dorm şi nu se gândesc că trec pe lângă mii 
de ocazii de a fi pe de-a întregul lucizi şi plini de viaţă. 

Să fie somnul şi visele obişnuite cea mai bună modalitate de 
a ne folosi timpul şi aşa limitat? Nu numai că ne irosim o parte 
însemnată din rezerva limitată a vieţii noastre, dar ne mai şi 
privăm de aventuri şi de lecţii care ar putea să ne îmbogăţească 
interior. Dacă ne-am putea trezi în visele noastre, experiența 
noastră de viata ar spori şi dacă am folosi aceste ore de luciditate 
pentru a experimenta şi pentru a ne antrena mintea, am izbuti să 
ne amplificăm bucuria de a trăi. 

„Visele sunt un rezervor de cunoaştere şi experienţă“, scrie 
budistul tibetan Tarthang Tulku, „totuşi ele sunt adesea privite 
ca vehicule pentru a explora realitatea. În starea de vis, corpul se 
odihneşte, totuşi vedem şi auzim, ne mișcăm şi chiar suntem 


capabili să învăţăm. Când folosim cum trebuie starea de vis, este 

ca şi cum durata vieţii se dublează: în loc de o sută de ani, trăim 
două sute.” 

Putem aduce nu numai informaţii din starea de vis în starea 
de veghe, dar şi stări. Când ne trezim râzând cu poftă dintr-un 
vis minunat în care am fost conştienţi, nu este surprinzător că 
suntem cuprinşi de bucurie? Primul vis lucid al unei femei, pe 
care l-a avut după ce a citit un articol despre visele lucide, repre- 
zintă un exemplu viu. În timp ce îşi dădea seama că doarme, ea 
„a încercat să-şi amintească sfatul din articol“, dar singurul lucru 
care i-a venit în minte a fost ideea de „experienţă ultimă“. S-a 
simţit pătrunsă de o „senzaţie binecuvântată de unire şi dizolvare 
în culori şi lumină“ ce a continuat, „transformându-se într-un 
orgasm’ total“. După aceea, „a plutit uşor într-un ocean de 
conştiinţă trează“ şi a rămas cu „un sentiment de bucurie debor- 
dantă“ care a durat o săptămână sau chiar mai mult.” 

Această influență pozitivă asupra stării de veghe este un 
aspect important al visării lucide. Visele, fie că ni le aducem 
aminte sau nu, adesea ne colorează starea de spirit când ne trezim, 
uneori pentru o bună parte din zi. Aşa cum efectele negative ale 
unui vis urât te fac să te simţi indispus, sentimentele pozitive ge- 
nerate de un vis care ţi-a plăcut îţi pot conferi o stare de euforie 
emoţională, ajutându-te să începi ziua cu încredere şi plin de 
energie. Acesta este adevărul despre visele lucide inspiratoare. 

Probabil încă te gândeşti: „Lumea viselor mele este destul de 
interesantă aşa cum este. De ce să fac un efort pentru a deveni 
mai conştient de ea?“. Dacă este așa, ia în consideraţie învăţătu- 
ra mistică tradiţională care susţine că o mare parte a umanităţii 
este adormită. Cand lui Idries Shah, eminent profesor de sufism, 
i 


s-a cerut să numească „o greşeală fundamentală a fiinţei umane“, 

a răspuns: „Să creadă că este trează, când de-abia a adormit în 
camera de aşteptare a vieţii.“ 

Visarea lucidă ne poate ajuta să înţelegem cuvintele lui 
Shah. Odată ce ai avut experienţa realizării faptului că visezi şi 
ţi-ai dat seama că posibilităţile tale sunt mult mai mari decât ai 
crezut, imagineaza-ti că o realizare similară poate apărea reali- 
tatea de zi cu zi. După cum spunea Thoreau, „adevărata viata 


este atunci când suntem treji în timpul viselor.“ 


EXPERIENȚA VISĂRII CONȘTIENTE 


Dacă nu ai avut încă vise conştiente, e posibil să ţi se para 
dificil să-ţi imaginezi cum este. Deşi trebuie să ai această expe- 
rienţă pentru a şti cu adevărat cum este, iti poţi face o idee com- 
parând visarea lucidă cu o stare de conştiinţă mai familiară: cea 
pe care o ai chiar în acest moment! Următorul exerciţiu practic 
te va ghida în explorarea unei stări de veghe obişnuite. Acordă 


aproximativ un minut fiecărei etape. 


EXERCIȚIU: STAREA DE CONȘTIINȚĂ PREZENTĂ 


1. Privirea 
Fii conştient de ceea ce vezi: observă imaginile foarte bogate 
şi vii care apar — forme, culori, mişcare, dimensiuni, întreaga 


lume vizibilă. 


2. Auzul 


Fii conştient de ceea ce auzi: înregistrează sunetele variate ce se 
produc în ureche — o gamă diversă de tonalități, intensitati şi calităţi 


tonale, inclusiv miracolul cotidian al vorbirii sau magia muzicii. 

3. Simţurile 

Fii conştient de ceea ce atingi: textura (neted, aspru, uscat, 
lipicios sau ud), greutatea (greu, uşor, masiv sau gol pe dinăun- 
tru), plăcerea, durerea, căldura, frigul şi celelalte. De asemenea, 
fii atent la cum se simte corpul tău acum şi compară aceasta cu 
multe alte feluri în care s-a simţit altădată, bine sau rău, obosit 
sau plin de energie, rigid sau flexibil ş.a.m.d. 


4. Gustul 


Fii conştient de cum este să gusti. Încearcă mai multe alimente 
sau substanţe diferite, sau reaminteste-ti foarte clar gustul lor. 


5. Mirosul 

Fii conştient de ceea ce miroşi: mireasma corpurilor înfier- 
bântate, pământul, tămâia, fumul de ţigară, un parfum, cafeaua, 
ceapa, alcoolul şi marea. 


6. Respirația 

Fii atent cum respiri. Cu un moment în urmă probabil că 
nu erai conştient de propria respiraţie, deşi ai inspirat şi expirat 
de vreo cincizeci de ori de când faci acest exerciţiu. Tine-ti res- 
piratia câteva secunde. Expiră. Acum inspiră profund. Observa 
că, atunci când eşti conştient de propria respiraţie, poţi să o mo- 
difici la voinţă. 


7. Emoţiile 

Fii conştient de sentimentele pe care le ai. Aminteste-ti 
diferenţa dintre mânie şi bucurie, linişte şi frământare, ca şi 
multe alte emoţii pe care le poţi simţi. Cat de reale sunt aceste 


emoţii? 

8. Gândurile 
Fii conştient de gândurile tale. La ce te-ai gândit în timp ce 
făceai acest exerciţiu? Ce gândeşti acum? Cat de reale par gân- 


durile tale? 


9. ,Eu“ 

Fii conştient de faptul că lumea ta te include întotdeauna. 
Aşa cum a observat William James, ceea ce se află la baza expe- 
rientei este eu văd, eu aud, eu simt, eu gândesc.” Tu nu eşti ceea 
ce vezi, auzi, gândeşti sau simţi; tu ai aceste experienţe. Poate că 
lucrul cel mai esenţial este acela ca tu eşti cel care este conştient. 
Eşti întotdeauna în centrul universului tău experimental multi- 
dimensional, dar nu eşti mereu conştient de tine însuţi. Repetă 
acum rapid exerciţiul, cu următoarea diferență: în timp ce expe- 
rimentezi diferitele aspecte prezentate, fii conştient că tu eşti cel 


care observă aceste lucruri. („eu văd lumina... °). 


10. Conştiinţa conştiinţei 

În final, fii conştient de faptul că eşti conştient. În mod 
obişnuit, conştiinţa se focalizează pe lucrurile din afara noastră, 
dar ea poate fi chiar şi o preocupare a conştiinţei. În lumina 
experienţei comune, suntem în aparenţă nuclee de conştiinţă 
distincte şi limitate, fiecare singur în propriul univers lăuntric. În 
lumina eternității, după cum spun misticii, noi suntem în fond 
unul — conştiinţa nelimitată care este sursa vieţii. Aici, experienţa 


nu poate fi exprimată în mod corespunzător prin limbaj. 


VISAREA CONȘTIENTĂ ȘI VIAȚA DE ZI CU ZI 


Ce legătură este între reaprecierea bogăției de nuanţe din 
starea de veghe obişnuită şi trăirea viselor lucide? O mare parte 

din ceea ce tocmai ai observat despre lumea pe care o experi- 
mentezi în starea de veghe se aplică la fel de bine şi în lumea 
viselor. Dacă acum ai visa, ai experimenta o realitate multisenzo- 
rială la fel de bogată ca cea pe care o experimentezi chiar acum. 
Ai vedea, auzi, simţi, gusta, gândi şi ai fi exact cum esti acum. 

Diferenţa esenţială este că lumea multisenzorială pe care o 
experimentezi când dormi îşi are originea mai degrabă în interi- 
or decât în exterior. Când eşti treaz, cea mai mare parte a ceea ce 
percepi corespunde oamenilor, lucrurilor şi evenimentelor exis- 
tente, de fapt, în lumea externă. Deoarece obiectele percepute în 
starea de veghe există în realitate independent de mintea noastră, 
ele rămân relativ stabile. De exemplu, te poţi uita la această 
propoziţie, apoi închizi cartea un moment şi o redeschizi la 
aceeaşi pagină şi vei găsi aceeaşi propoziţie. 

Dar, după cum vei vedea la Capitolul 3, nu se petrece la fel 
atunci când visezi. Deoarece nu există o sursă externă de stimu- 
lare stabilă din care să-ţi construieşti lumea experimentală, vise- 
le sunt mult mai schimbătoare decât este lumea fizică. 

Dacă ai fi într-un vis lucid, experimentarea acelei lumi ar fi 
încă şi mai diferită de cea din viaţa de zi cu zi. Mai întâi de toate, 
ai şti că este vorba de un vis. Din acest motiv, lumea din jurul 
tău tinde să se rearanjeze şi să se transforme chiar mai mult decât 
se întâmplă de obicei în vis. Se pot petrece lucruri „imposibile“, 
iar scena visului, în loc să dispară de îndată ce ai realizat că e „ire- 
ală“, poate să-şi mărească claritatea şi strălucirea până ce devii 
mut de uimire. 

Dacă ai fi pe deplin conştient, ţi-ai da seama că întreaga 
lume a visului este propria ta creaţie şi, odată cu această conştien- 
tizare, poate apărea un sentiment foarte viu de libertate. Nimic 


exterior, nici o lege socială sau fizică nu-ţi constrânge experienţa; 

ai putea face orice îţi trece prin minte. Astfel inspirat, ai putea 
zbura până la cer; ai putea îndrăzni să infrunti pe cineva sau ceva 
ce ai evitat până atunci; ai putea alege să ai o întâlnire amoroasă 
cu cel mai pasional iubit pe care ţi-l poţi imagina; ai putea vizita 
o persoană decedată pe care ai iubit-o şi cu care ţi-ai dorit atât de 
mult să vorbeşti; ai putea căuta înţelepciunea şi cunoaşterea de 
sine. 

Urmărind să devii conştient în vis şi învățând să foloseşti 
visele lucide, poţi adăuga mai multă conştiinţă, mai multă 
savoare vieţii tale. Prin asta, îţi vei mări plăcerea de a călători în 
timpul viselor şi vei aprofunda înţelegerea de sine. Trezindu-te 


în vis, te poţi trezi la viaţă. 


Capitolul 2 


EXERCIŢII PREGĂTITOARE 


SĂ ÎNVĂȚĂM CUM SĂ INVATAM 


Multi oameni experimentează vise lucide la scurt timp după 
ce citesc sau aud pentru prima oară de ele. Asta seamănă cu 
norocul începătorului - au aflat că se poate, aşa că au făcut-o! Nu 
este exclus ca simpla curiozitate care te-a determinat să cumperi 
această carte să te fi ajutat să trăieşti deja un vis lucid sau două, 
dar asta nu înseamnă că poţi avea experienţe onirice „treze“ 
oricând doreşti. Capitolul de faţă te va familiariza cu anumite 
exerciţii pregătitoare care sunt necesare pentru a practica tehni- 
cile de visare lucidă descrise în următoarele capitole. 

Înainte de a trece efectiv la explorarea lumii onirice 
conştiente, este necesar să cunoşti câteva aspecte elementare 
legate de mecanismele creierului şi de fiziologia corpului în tim- 
pul somnului. Vom insista îndeosebi asupra celor mai obişnuite 
blocaje mentale care îi împiedică de obicei pe oameni să devină 
conştienţi atunci când visează. 

Antrenamentul începe cu un jurnal constant al viselor şi cu 


o mai bună memorare a lor. Jurnalul te va ajuta să descoperi cum 

arată acestea. Următorul pas presupune selectarea anumitor par- 
ticularitati (simboluri onirice) care apar suficient de frecvent 
pentru a-ţi indica faptul că te afli într-o stare de vis (si nu de 
veghe). Lista acestor simboluri onirice îţi va permite să aplici cu 
succes tehnicile de inducere a experienţelor onirice conştiente 
prezentate în Capitolele 3 şi 4. 

Pe măsură ce te vei familiariza cu visele obişnuite, învățând 
totodată cum să devii lucid la voinţă, chiar în timp ce ele se 
desfăşoară, vei putea testa diverse aplicaţii practice descrise în 
capitolele finale ale cărţii. În primul rând, este important să-ţi 
concentrezi atenţia asupra exerciţiilor preliminare şi a informati- 
ilor elementare necesare pentru a deveni un visător lucid. Nu 


poţi scrie poezii până când nu cunoşti alfabetul. 


CREIERUL CARE DOARME, MINTEA CARE VISEAZĂ 


Purina lume înţelege nevoia permanentă a omului de a 
dormi. De ce din douăzeci şi patru de ore trebuie să ne retragem 
din lumea exterioară timp de opt ore? Unul din răspunsurile cele 
mai plauzibile se referă la necesitatea regenerării organismului şi 
a minţii, pentru a nu da rateuri. Dacă acceptăm ideea că somnul 
reprezintă un mister, se ridică o nouă întrebare, încă şi mai inci- 
tantă: ce înseamnă să fii treaz? Una din principalele definiţii ale 
acestei stări se întemeiază pe conceptul de luciditate, ideea de a 
fi conştient. 

Da, dar conştient de ce anume? Atunci când vorbim de 
somn şi de starea de veghe, ne referim implicit la conştientizarea 
celor din jurul nostru. Există însă şi o altfel de luciditate, inclu- 
siv în timpul stării de vis, când mintea se retrage într-un univers 


al său, ignorând (în cea mai mare parte) mediul exterior. Altfel 

spus, omul se poate „trezi“ inclusiv în lumea viselor sale. 

Există diferite grade ale acestei stări. De pildă, visătorii lucizi 
sunt perfect conştienţi de situaţia în care se află în timpul visu- 
lui, de faptul că visează. Într-un fel, putem spune că sunt „treziţi 
în visele lor“. Există şi o altă perspectivă asupra stării de 
constienta, de care vorbesc adepţii avansați ai tuturor ade- 
văratelor căi spirituale. Aceştia se referă la înţelegerea din ce în ce 
mai complexă a locului pe care îl ocupă omul în cadrul cosmo- 
sului (concept cunoscut sub numele de „trezire spirituală”). 

Cum să devii însă mai „conştient“? În cazul organismelor 
biologice, luciditatea (starea de trezire) este o funcţie a creierului. 
Organele senzoriale percep informaţiile (lumina, sunetele, căldu- 
ra, textura şi mirosurile) din mediul exterior şi le transmit 
creierului. Acesta le interpretează şi le sintetizează într-o con- 
ceptie personală despre ceea ce se petrece în această lume. 

Creierul mare şi creierul mic, cu ajutorul cărora experimen- 
tăm universul exterior şi pe cel oniric, sunt produsele evoluţiei 
biologice. De-a lungul miliardelor de ani, organismele vii au luat 
parte la jocul pe viata şi pe moarte al mamei-natura intitulat: 
„Mănâncă sau lasă-te mâncat - Supravietuirea celui mai puter- 
nic“. Organismele unicelulare nu ştiu dacă invadatorul este un 
prădător sau o pradă până când nu se izbesc de el. Dacă este mai 
slab decât ele, îl devorează fără regrete; dacă este mai puternic 
decât ele, se lasă devorate. Cu siguranţă, aceasta este modalitatea 
cea mai primitivă de supravieţui. 

Cunoaşterea mediului exterior are aşadar o importanţă 
vitală pentru individ; de aceea, fiinţele vii şi-au creat gradat 
organe care le ajută să intuiască dacă se pot apropia de un invada- 
tor sau trebuie să-l evite, pentru a nu a ajunge faţă în faţă. De-a 
lungul miliardelor de generaţii care s-au succedat, organismele 

şi-au dezvoltat sisteme nervoase din ce în ce mai sofisticate, care 
le-au permis să perceapă tot mai nuanţat ce se întâmplă în 
mediul exterior şi să-şi controleze din ce în ce mai eficient 
acţiunile. 

Creierul evoluat prezintă fiinţei un model actualizat al lumii 
în care trăieşte şi poate prezice ce se va petrece. Predictia are la 
bază informaţiile dobândite anterior, cu ajutorul cărora creierul 
poate anticipa cum se vor derula evenimentele actuale. De pildă, 
dacă prin faţa unei broaşte zboară un obiect mititel, informaţiile 
acumulate în creierul său de-a lungul evoluţiei îi permit să 
anticipeze faptul că obiectul respectiv este comestibil. Înainte de 
a zice „Oac!“, a şi înghiţit musca! În schimb, dacă îi trece pe dea- 
supra o umbră mare, aceleaşi informaţii dobândite anterior îi 
permit broaştei să-şi dea seama că se află în pericol şi, pleosc! a şi 
sărit în apă. Batracienii nu văd lumea aşa cum o percepem noi. 
Nu sesizează structurile colorate, lumina, umbrele şi mişcările pe 
care noi le identificăm drept copaci, flori, păsări sau valurile de 
pe suprafaţa unui lac. Lumea unei broaşte este alcătuită probabil 
din câteva elemente simple precum: „mic obiect zburător“ 
(hrană), „obiect mare care se apropie“ (pericol), „căldură plă- 
cută“ (razele soarelui) sau „sunet atrăgător“ (orăcăitul unei 
broaşte de sex opus). 

Deşi creierul uman este infinit mai complex decât cel al unei 
broaşte, el are la bază aceleaşi principii elementare. Îşi 
îndeplineşte atât de bine sarcina de a crea un model al realităţii 
exterioare, încât cei mai multi oameni nu-şi dau seama că ceea ce 
înregistrează este doar un tipar creat de minte. Ei privesc cu ochii 
şi văd. Percepția vizuală li se pare ceva extrem de simplu: pur şi 
simplu, se uită pe fereastră şi văd lumea. În realitate, văzul, la fel 
ca şi celelalte simţuri, nu reprezintă decât un proces mental de 

plăsmuire a realităţii, o simulare a acesteia. Conţinutul con- 
ştiinţei umane, reprezentat de experienţele noastre curente, este 
construit şi depinde de obiectivul nostru actual, de ceea ce facem 
şi de informaţiile pe care le avem la dispoziţie în clipa de fata. 


MINTEA CARE DOARME 


În timpul stării de veghe, când suntem antrenați într-o 
activitate oarecare (mers, citit etc.), creierul prelucrează activ 
informaţiile senzoriale primite de la mediul exterior. Împreună 
cu amintirile, acestea alcătuiesc materia primă cu ajutorul căreia 
ne construim modelul lumii în care trăim. Atunci când suntem 
activi şi în stare de veghe, modelul reflectă corespunzător relaţia 
noastră cu ceea ce ne înconjoară. 

Dacă ne aflăm în stare de veghe, dar suntem inactivi din 
punct de vedere fizic, majoritatea informaţiilor pe care le 
primeşte creierul nu mai provin din mediul exterior, ci din inte- 
rior (universul sufletului). Într-o anumită măsură, gândirea 
noastră devine independentă de stimulii exteriori, iar mintea 
începe să rătăcească. Acest proces este cunoscut sub numele de 
reverie diurnă. Mintea începe să creeze lumi potenţiale, retrăgân- 
du-se parţial din realitatea cotidiană. Modelul acesteia nu dispare 
însă, ci trece în fundal. Atenţia noastră poate fi totuşi cu uşurinţă 
atrasă din nou către planul fizic, dacă spre exemplu, apare un 
semn de pericol. 

În cazul somnului, stimulii senzoriali proveniţi din mediul 
exterior sunt atât de puţini, încât mintea încetează să-şi mai con- 
struiască un model conştient. Chiar dacă cerebelul adormit este 
suficient de activ pentru a compune imaginea unei lumi în inte- 


riorul conştiinţei, acesta este independent de ceea ce se petrece în 

exterior. Aşa se nasc visele. Creierul care doarme nu creează 
întotdeauna un model al unei realităţi multidimensionale. 
Uneori, el nu face altceva decât să urmărească anumite gânduri 
sau isi încetează aproape complet activitatea. Activitatea mentală 
în timpul somnului depinde în mare măsură de starea creierului 
celui adormit. 

Somnul nu este expresia uniformă a unei retrageri pasive 
din lumea exterioară, aşa cum credeau oamenii de ştiinţă înainte 
de secolul al XX-lea. Există două tipuri distincte de somn: o fază 
pasivă (liniştită) şi una activă. Diferenţele legate de biochimia, 
fiziologia, psihologia şi comportamentul creierului în timpul 
acestora sunt fundamentale. 

Definirea celor două stări se face în funcţie de schimbarea 
undelor cerebrale (activitatea electrică măsurată la nivelul scalpu- 
lui), a mişcărilor ochilor şi a tonusului muscular. Faza liniştită a 
creierului corespunde într-adevăr viziunii comune asupra som- 
nului, ca stare de inactivitate şi relaxare. În timpul acestei faze 
mintea nu face aproape nimic, iar organismul respiră lent şi pro- 
fund. Metabolismul scade la minim, iar corpul secretă hormonii 
de creştere necesari proceselor de regenerare. Când se trezesc (în 
planul conştiinţei de veghe) direct din această stare, majoritatea 
oamenilor se simt dezorientati şi nu îşi mai aduc aminte dacă au 
visat sau nu. Această stare poate fi cu uşurinţă observată la ani- 
malele de casă (câini şi pisici), atunci când dorm liniștite într-o 
postură moderat relaxată - cum ar fi postura „sfinxului“ în cazul 
pisicilor - respirând lent şi regulat. Menţionăm în treacăt că 
aceasta este faza în care se produc întotdeauna somnambulismul 
şi vorbitul în somn. 

Tranzitia de la starea liniştită la cea activă este de-a dreptul 


dramatică. În timpul fazei active a somnului, cunoscută 

ştiinţific sub numele de Faza mişcărilor rapide ale ochilor 
(REM - eng. rapid eye movement), ochii se mişcă foarte rapid 
sub pleoape, la fel ca în timpul stării de veghe. Respirația devine 
accelerată şi neregulată, iar creierul începe să consume la fel de 
multă energie ca în timpul stării de veghe. Aceasta este faza în 
care se produc visele. Persoanele de sex masculin au de multe ori 
erectie în timpul acestei faze. Cele de sex feminin prezintă o 
accelerare a fluxului sanguin la nivel vaginal. În timp ce în inte- 
riorul creierului se desfăşoară activităţi atât de dinamice, restul 
corpului rămâne liniştit (cu excepţia anumitor mişcări de răsu- 
cire), datorită unui mecanism care îl paralizează temporar, cu 
scopul de a-l împiedica să acţioneze în timpul viselor. 

„Paralizia din timpul somnului“ nu încetează întotdeauna 
imediat după trezire. Aşa se explică de ce nu te poţi mişca une- 
ori timp de un minut sau două. Unii oameni percep această pa- 
ralizie ca pe o experienţă terifiantă, dar în realitate nu implică 
nici cel mai mic pericol, fiind în schimb cât se poate de utilă pen- 
tru inducția viselor lucide (vezi Capitolul 4). În Europa, somnul 
REM este numit somnul paradoxal. El poate fi observat cu 
uşurinţă în cazul animalelor de casă, atunci când dorm într-o 
poziţie de relaxare totală, respiră neregulat, se răsucesc, prezintă 
mişcări rapide ale ochilor, iar în cazul câinilor, când dau din 
coadă, scâncesc sau latra. Pe bună dreptate, stăpânul exclamă în 


asemenea cazuri: „Uite, Rex visează!“. 


CĂLĂTORIA NOASTRĂ NOCTURNĂ 


Somnul liniştit este împărţit în trei etape. Prima dintre aces- 
tea reprezintă o stare de tranziţie între starea de somnolenţă şi 


cea de somn uşor, caracterizată prin mişcări abia perceptibile ale 

ochilor şi vise de scurtă durată, dar foarte intense, numite 
imagini hipnagogice (termenul este preluat din limba greacă şi 
înseamnă „care conduce la starea de somn“). Trecerea de la etapa 
întâi la cea de-a doua este de regulă foarte rapidă. Aceasta este 
somnul propriu-zis şi prezintă structuri unice ale undelor cere- 
brale, numite sinusoide ale somnului şi complexe K. Activitatea 
mentală care îi corespunde este asemănătoare procesului normal 
de gândire, fiind orientată către diferite aspecte ale lumii 
exterioare. 

După circa douăzeci-treizeci de minute, ființa se cufunda 
într-o stare de somn mai profund, aşa-numitul somn delta, 
căruia îi corespund undele cerebrale lente (numite unde delta). 
Somnul delta nu include decât foarte puţine vise. Interesant este 
faptul că tradiţiile mistice orientale preţuiesc foarte mult somnul 
profund, fără vise, considerat starea în care sufletul stabileşte un 
contact cu aspectul cel mai profund al conştiinţei. Swami Rama 
afirmă: „Acesta este momentul în care lumea interioară, este 
pătrunsă de lumina strălucitoare a conştiinţei universale 
supreme. Starea egotică ce corespunde conştiinţei de veghe dis- 
pare complet. Aspectele personale ale minţii necunoscute sunt 
temporar abandonate. Amintirile, problemele, imaginile tul- 
burătoare sunt lăsate în urmă. Toate limitările subconştientului 
personal se estompează în lumina strălucitoare a conştiinţei 
supreme.“ 

După ce intră treptat în starea de somn delta (somnul pro- 
fund fără vise), bucurându-se de ea timp de douăzeci-treizeci de 
minute, sufletul revine la etapa a doua. La circa şaptezeci- 
nouăzeci de minute după momentul când a adormit, intră în 
starea de somn REM, pentru prima oară în noaptea respectivă. 
După cinci-zece minute de REM, rar urmate de o scurtă trezire 

în care îşi aminteşte ce a visat, persoana se scufundă din nou în 
etapa a doua, eventual urmată de starea delta, după care urmează 
o nouă perioadă REM. Întregul ciclu durează tot aproximativ 
nouăzeci de minute şi se repetă de-a lungul întregii nopţi. 

Atât în perioada de învăţare, cât şi în cea de practică a visării 
lucide, ar trebui să reținem două principii care guvernează acest 
ciclu: 1) lungimea perioadelor REM creşte pe măsură ce ne 
apropiem de dimineaţă; 2) intervalele dintre perioadele REM 
descresc de la nouăzeci de minute la începutul nopţii până la 
circa douăzeci-treizeci de minute opt ore mai târziu. În final, 
după cinci sau şase perioade de somn cu vise, visătorul se 
trezeşte, poate pentru a zecea sau a cincisprezecea oară în noaptea 
respectivă (toată lumea se trezeşte de zece-cincisprezece ori, dar 
nu-şi mai aduce aminte de acest lucru, la fel cum se întâmplă să 
uităm de o conversaţie telefonică cu cineva care ne sună la miezul 
nopţii, trezindu-ne din somn). 

După ce am explicat circuitul călătoriilor nocturne ale sufle- 
tului, te întrebi probabil în care din aceste etape se petrec visele 
lucide. Felul în care am descoperit răspunsul la această întrebare 


reprezintă o poveste în sine, care merită aflată. 


UN COMUNICAT DIN LUMEA VISELOR 


Ce-ar fi dacă ai adormi şi în timpul somnului ai visa, 
iar în timpul visului ai ajunge în cer şi ai culege o floare 
stranie, dar minunat de frumoasă şi ce-ar fi dacă la 
trezire ai descoperi că tii floarea în mână? Ei, ce-ai face 


atunci? (Samuel Taylor Coleridge) 


De-a lungul istoriei, poeţii, filozofii şi alţi visători s-au 
simţit mereu ispititi de ideea fantastică de a aduce în lumea 

noastră ceva din lumea viselor - ceva la fel de real ca şi floarea lui 
Coleridge - care să dovedească faptul că visul a fost la fel de real 
ca şi această realitate diurnă. 

La sfârşitul anilor '70, când mi-am început studiul de docto- 
rat asupra experienţelor onirice conştiente la Universitatea 
Stanford, mi-am propus o sarcină chiar şi mai dificilă - să de- 
monstrez că acestea sunt reale. La vremea aceea, experţii erau con- 
vinşi că visul dublat de conştiinţa faptului că visezi reprezintă o 
contradicţie în termeni, fiind implicit ceva imposibil. Acest ratio- 
nament filozofic nu m-a convins, întrucât avusesem deja nume- 
roase experienţe onirice conştiente, posibile sau „imposibile“. 

Eram sigur că visarea lucidă reprezintă o realitate, dar nu 
ştiam cum i-aş putea convinge şi pe cei din jur. Pentru a reuşi, 
trebuia să aduc o dovadă din universul oniric, demonstrând ast- 
fel că am fost „treaz“ în timp ce visam. Simpla mea mărturie nu 
era suficientă pentru a convinge că mi-am păstrat luciditatea în 
timpul somnului. Aveam nevoie de o dovadă care să ateste 
perioada visului conştient, suficient de materială pentru a fi edi- 
ficatoare. 

Ştiam că unele studii anterioare au demonstrat că direcţia în 
care se mişcă ochii în timpul perioadelor REM coincide uneori 
cu direcţia în care visătorii au declarat că priveau în timpul expe- 
rienfei onirice. Un exemplu remarcabil ne-a fost oferit de dr. 
William Dement, un pionier al studiilor despre somn şi vise. El 
a relatat cazul unui subiect care a fost trezit în timpul fazei REM, 
după ce a efectuat o serie de circa douăzeci şi patru de mişcări ale 
ochilor de la stânga la dreapta şi invers. Omul a povestit cum 
tocmai visa că urmăreşte un meci de tenis de masă. lar cu puţin 
timp înainte de trezire, a vizionat cu privirea din vis o lungă 


partidă de volei. 

La rândul meu, ştiam din experienţă că în timpul unui vis 
lucid puteam privi în orice direcţie doream. De aceea mi-a 
trecut prin minte că aş putea semnala când am o experienţă oni- 
rică lucidă mişcându-mi ochii într-o manieră stabilită dinainte, 
care să poată fi recunoscută de un asistent. Pentru a-mi testa 
ideea, mi-am petrecut o noapte în Stanford, în Laboratorul pen- 
tru Studierea Somnului. Mi s-au ataşat electrozi care măsoară 
undele cerebrale, mişcările globilor oculari şi tonusul muscular. 
Cat timp am dormit, colega mea, dr. Lynn Nagel, mi-a monito- 
rizat pe un poligraf semnalele înregistrate de aparate. 

În timpul nopţii am avut un vis conştient în care mi-am 
mişcat ochii de la stânga la dreapta şi de la dreapta la stânga. A 
doua zi dimineaţă, când am privit împreună înregistrarea 
poligrafului, am descoperit că mişcarea ochilor s-a produs chiar 
în timpul unei perioade REM. Până la apariţia acestei cărţi, zeci 
de visători lucizi au repetat cu succes această experienţă, sem- 
nalând cu ajutorul mişcărilor oculare faptul că au vise conştiente. 
Marea majoritate a acestor vise s-a petrecut în timpul perioade- 
lor REM. 

Această metodă de comunicare din universul oniric şi-a 
dovedit valoarea inestimabilă pentru continuarea studiilor refe- 
ritoare la visele lucide şi la fiziologia viselor. Faptul că subiecţii 
îşi aminteau să realizeze anumite acţiuni prestabilite, trans- 
mitand astfel semnale lumii aflate în stare de veghe, a deschis noi 
perspective de studiu. 

Prin folosirea unor visători antrenați, am dezvoltat o tehnică 
de semnalare cu ajutorul mişcării globilor oculari, pe care am 
transformat-o într-o metodologie foarte eficientă. Am descoperit 
astfel că onironauţii pot îndeplini misiuni precise, acţionând 


simultan ca subiecţi şi experimentatori în timpul stării de vis. 

Succesul acestei metodologii este ilustrat de o serie de cercetări 
ale Centrului pentru Studierea Somnului din Stanford, prin care 
s-a reuşit întocmirea unei hărţi a relaţiilor minte-corp în timpul 


viselor. 


DDE CE PAR VISELE REALE: RELAȚIA DINTRE MINTE, CREIER 
ȘI CORP ÎN TIMPUL VISELOR 


Unul dintre primele experimente ale echipei mele a testat 
ideea unanim acceptată potrivit căreia experienţa timpului în 
lumea viselor este diferită de cea din lumea conştiinţei în stare de 
veghe. Am abordat această problemă cerându-le subiecţilor să 
semnaleze cu ochii când se află într-un vis lucid, să estimeze un 
interval de zece secunde (numărând o mie unu, o mie doi etc.), 
iar în final să trimită un nou semnal cu ochii. În toate cazurile, 
am descoperit că timpul din lumea onirică nu diferă prea mult 
de cel din lumea reală. Altfel spus, dacă faci ceva în universul 
viselor, îţi ia tot atât de mult timp ca şi în lumea reală. 

Te vei întreba, poate, de ce există vise care par să dureze ani 
sau chiar vieţi întregi. După părerea mea, efectul este similar cu 
ceea ce se petrece într-o poveste cinematografică sau în specta- 
colul de teatru. La fel ca într-un film, dacă cineva se culcă la ora 
12:00 noaptea, după câteva secunde de întuneric care sim- 
bolizează starea de somn urmează alarma ceasului deşteptător, iar 
soarele străluceşte pe cer. Noi (spectatorii) acceptăm atunci - de 
cele mai multe ori inconştient - că s-au scurs opt ore din viaţa 
personajului, deşi stim că în realitate nu au trecut decât câteva 
secunde. 

Metoda semnalării viselor lucide cu ajutorul mişcării glo- 
bilor oculari a demonstrat dincolo de orice dubiu că există o 

relaţie directă între orientarea privirii persoanelor în starea de vis 
şi mişcarea ochilor sub pleoape. Cercetătorii interesaţi de această 
chestiune, cei care nu au folosit însă visători lucizi în investiga- 
tile lor, au fost nevoiţi să se bazeze pe relatările subiecţilor treziti 
din somn, pe care le-au comparat apoi cu mişcările pe care le 
observaseră. Nu este de mirare că nu au putut obţine decât nişte 
vagi corespondențe între mişcările ochilor din starea de vis şi din 
lumea reală. Puternica legătură care există între cele două tipuri 
de mişcări ne ajută să înţelegem că omul foloseşte acelaşi sistem 
vizual pentru a privi în universul oniric şi în starea de veghe. 

Una din cele mai relevante dovezi ale corespondenţei dintre 
fiziologia organismului şi activităţile din vis a fost oferită de cer- 
cetarea unor aspecte sexuale în visele lucide. În anul 1983 am 
facut un studiu-pilot pentru a stabili in ce măsură activitatea 
erotică experimentată în timpul viselor lucide din starea REM se 
reflectă în răspunsurile fiziologice ale organismului. 

Am început cu un subiect de sex feminin, deoarece femeile 
susţin că au mai multe orgasme în starea de vis decât bărbaţii. Am 
înregistrat diferite reacţii fiziologice care se puteau modifica în 
urma excitatiei sexuale, printre care respiraţia, pulsul, tonusul 
musculaturii vaginale şi amplitudinea pulsului la nivel vaginal. 
I-am cerut femeii să ne transmită semnale cu ajutorul ochilor, 
întâi când îşi dă seama că se află într-un vis lucid, apoi când începe 
activitatea sexuală (în vis) şi, în sfârşit, când trăieşte un orgasm. 

Analiza reacţiilor sale fiziologice a scos la iveală existenţa 
unor corespondențe strânse cu activităţile din planul oniric. În 
timpul celor cincisprezece secunde cât a durat momentul orgas- 
mului din vis (semnalat cu ajutorul ochilor), activitatea 
muşchilor vaginali, pulsul la nivel vaginal şi rata respiratorie a 


femeii au atins valorile maxime din noaptea respectivă, fiind 

semnificativ mai înalte decât valorile corespondente din restul 
perioadei REM (în care a visat, dar nu avea un orgasm). Contrar 
aşteptărilor noastre, rata bătăilor inimii nu a crescut prea mult. 
De atunci, am realizat alte experimente similare cu doi 
subiecţi de sex masculin. În ambele cazuri, cele mai ridicate va- 
lori au fost atinse de rata respiratorie, fără ca pulsul să crească 
prea mult. Interesant este faptul că, deşi amândoi au descris 
orgasme foarte vii trăite în timpul viselor lor lucide, nici unul 
dintre ei nu a ejaculat, spre deosebire de reacţia corpului mas- 
culin în „visele umede“ experimentate de adolescenţi, care ade- 


sea nici măcar nu sunt propriu-zis vise erotice. 


ACȚIUNEA ONIRICĂ PRODUCE EFECTE REALE ASUPRA 
CREIERULUI ȘI CORPULUI FIZIC 


Experimentele descrise mai sus au confirmat concluzia 
potrivit căreia evenimentele trăite în starea de vis au asupra 
creierului (si, într-o mai mică măsură, asupra corpului) efecte 
aproape identice cu cele ale unor experienţe similare în starea de 
veghe. Studiile ulterioare au întărit această concluzie. De pildă, 
atunci când un visător îşi reţine suflul în timpul visului, şi-l 
reţine şi în lumea reală (la fel se petrece şi dacă respiră foarte 
accelerat). Diferenţele care se produc în activitatea cerebrală 
atunci când cânţi şi, respectiv, când numeri (cele două activităţi 
antrenează activitatea unor emisfere diferite - cea dreaptă în cazul 
cântatului şi cea stângă în cazul număratului) sunt identice în 
starea onirică şi în cea de veghe. În concluzie, o activitate în 
starea de veghe sau în cea de vis este la fel de reală pentru creierul 
nostru. Această descoperire explică de ce par visele atât de reale. 


Pentru creierul nostru chiar sunt reale. 

Am continuat să studiem conexiunile dintre acţiunile 
onirice şi fiziologia organismului. Ne-am propus să obţinem o 
hartă detaliată a interacțiunilor dintre minte şi corp în timpul 
somnului cu vise, pentru toate sistemele fiziologice măsurabile. 
Am pornit de la premisa că această hartă poate fi extrem de utilă 
pentru psihologia experimentală a viselor şi pentru medicina psi- 
hosomatică. Dat fiind că activităţile din vis generează efecte 
fiziologice reale, visarea lucidă s-ar putea dovedi un instrument 
extrem de eficient pentru activarea sistemului imunitar (vom 
descrie mai amănunţit acest proces în Capitolul 2). Dincolo de 
toate, efectele fiziologice produse de activităţile onirice au 
demonstrat că visele nu pot fi considerate simple produse ale 
unei imaginaţii copilaresti. Deşi tendinţa culturii noastre este de 
a ignora visele, experienţele onirice sunt la fel de reale pentru noi 
ca şi cele din viaţa fizică. De aceea, orice efort de a ne îmbunătăţi 
existenţa nu poate face abstracţie de lumea viselor. 


VALORILE SOCIAL ACCEPTATE ȘI VISELE LUCIDE 


Am primit numeroase scrisori de la oameni care se simt 
respinşi de societate deoarece sunt interesaţi de visarea lucidă. 
Unul dintre ei spune: „Nu pot să vorbesc cu nimeni despre acest 
subiect. Toată lumea mă priveşte ciudat şi crede că sunt nebun 
dacă încerc să explic ce fac în vis.“ Cultura noastră nu oferă prea 
mult sprijin social celor preocupaţi de explorarea stărilor men- 
tale. Este posibil ca originea acestei opoziții să aibă de-a face cu 
perspectiva behavioristă a psihologiei, care tratează toate ani- 
malele, inclusiv oamenii, ca pe nişte „cutii negre“ ale căror acti- 
uni depind în exclusivitate de impulsurile venite din lumea exte- 


rioară. Conţinutul „minţii“ unui animal este considerat 

nemăsurabil, aşadar în afara interesului ştiinţific. 

Odată cu anii '60 s-a produs însă o schimbare de perspec- 
tivă, iar ştiinţa a început să exploreze din nou lumea expe- 
rientelor conştiinţei. Studiile asupra viselor lucide reprezintă 
doar un exemplu în această direcţie. Ca de obicei, cultura popu- 
lară rămâne totuşi în urma descoperirilor ştiinţei. Teoriile lui 
Darwin referitoare la evoluţia organismelor biologice sunt mai 
vechi de un secol, dar agitația culturală pe care au generat-o prin 
punerea la îndoială a status quo-ului acceptat la vremea respec- 
tiva încă tulbură societatea în care trăim. În aceste condiţii, rezis- 
tenta pe care o opun foarte mulţi oameni, inclusiv cercetători, la 
descoperirile ştiinţei referitoare la capacităţile minţii umane nu 
pare deloc surprinzătoare. 

Pentru a înţelege mai bine efectele viselor lucide asupra 
vieţii cotidiene, am inclus în această carte numeroase relatări per- 
sonale primite de la diverşi onironauţi. Dacă trăieşti într-un 
mediu în care nu le poţi împărtăşi celor din jur revelatiile tale 
onirice, asemenea exemple îţi oferă sentimentul că eşti în legă- 
tură cu alte persoane care trăiesc experienţe similare. De altfel, in 
postfață vei găsi o invitaţie de a ne împărtăşi acest gen de 


explorări. 


PROBLEME LEGATE DE VISAREA LUCIDA: 
ÎNTREBĂRI ȘI RĂSPUNSURI 


Ë: Visele lucide pot fi periculoase pentru anumite persoane? 

R: Cele mai multe dintre visele lucide se dovedesc expe- 
rienţe pozitive, mult mai euforice decât visele obişnuite şi cu atât 
mai mult decât cu coşmarurile. Totuşi nu este exclus ca unii 


oameni să le considere tulburătoare sau terifiante. De aceea nu 

recomandăm chiar oricui să experimenteze visarea lucidă. Pe de 
altă parte, suntem absolut convinşi că experienţele onirice 
conştiente sunt total inofensive pentru cei care nu au afecţiuni 
psihice. În funcţie de predispozitiile lor, oamenii pot folosi vise- 
le lucide pentru diverse scopuri. Nu ni s-ar părea însă corect să 
punem în gardă un visător mediu din cauza trăirilor cuiva care a 
folosit aceste tehnici într-o manieră mai putin ortodoxă sau 
forţată. 

Daca după lectura primelor şase capitole ale acestei cărţi vei 
avea încă rezerve serioase legate de visarea lucidă, sfatul nostru 
este să nu mergi mai departe. „Fii sincer cu tine însuţi“ - spune 
un dicton străvechi. În acelaşi timp îţi recomandăm să nu te laşi 
influenţat de temerile altora. 

Î Mă tem că în cazul în care voi învăţa să-mi induc vise 
lucide, toate visele mele vor deveni lucide. Ce pot să fac in aceasta 
situație? 

R: Unul din cei care au experimentat visele lucide sau 
„stările pe jumătate onirice, pe jumătate reale“, după cum le 
numea el, este filozoful P.D. Uspenski. lată cum a descris acest 
proces: „Prima senzaţie a fost o profundă uimire. Mă aşteptam să 
descopăr ceva şi am descoperit cu totul altceva. Următoarea sen- 
zatie a fost o bucurie cu totul ieşită din comun ori de câte ori 
experimentam asemenea vise, deoarece aveam posibilitatea de a 
înţelege lucrurile dintr-o perspectivă nouă. Cea de-a treia senza- 
tie a fost un soi de teamă, căci am constatat că atunci când las 
aceste vise să-şi urmeze propriul curs, devin din ce în ce mai pu- 
ternice, influentandu-mi atât restul perioadei de somn, cât şi 
conştiinţa de veghe.” 

Am trăit personal aceeaşi senzaţie când am vrut pentru 


prima oară să-mi induc un vis lucid. Succesul care mi-a răsplătit 

eforturile a fost impresionant. După doar câteva luni am început 
să am tot mai multe vise lucide, într-un ritm alarmant de acce- 
lerat. De aceea m-am temut că nu voi mai putea controla proce- 
sul. „Ce se va întâmpla dacă toate visele mele vor deveni lucide? 
Nu sunt suficient de înţelept pentru a-mi directiona conştient 
toate visele. Ce se va întâmpla dacă voi face greşeli?“ Astfel de 
întrebări îmi treceau prin minte. 

Am constatat însă că asemenea griji m-au împiedicat să 
experimentez noi vise lucide. Reflectând calm, mi-am dat seama 
că era puţin probabil ca toate experienţele mele onirice să devină 
lucide fără consimţământul meu. La fel ca şi Uspenski, uitasem 
pentru moment că nu poţi avea un vis lucid fără efort. Rareori se 
întâmplă ca individul să fie conştient în timpul somnului, dacă 
nu se adoarme cu intenţia clară de a deveni conştient în univer- 
sul oniric. Am înţeles atunci că-mi voi putea controla oricând 
frecvenţa cu care experimentez visele lucide, limitandu-le 
numărul, dacă va fi cazul. Chiar şi la ora actuală, după un dece- 
niu de practică în care am experimentat mai mult de o mie de 
vise lucide, nu am mai mult de trei-patru vise conştiente pe lună, 
dacă nu îmi propun în mod deliberat acest lucru. 

Î Cred că visele sunt mesaje primite din partea subconştientu- 
lui. De aceea, mă tem că impunerea unui control conştient 
asupra viselor ar interfera cu acest proces important, 
privandu-ma de beneficiile interpretării viselor. 

R: Aşa cum vom explica în Capitolul 5, visele nu sunt 
mesaje primite de la subconştient, ci experienţe create prin 
interacţiunea dintre mintea conştientă si cea subconştientă. În 
timpul somnului, creierul are acces la o parte mai însemnată din 
cunoaşterea subconştientului nostru. Totuşi, nu putem spune că 
visele reprezintă apanajul exclusiv al subconştientului. Dacă ar fi 

aşa, nu ni le-am aminti niciodată, căci mintea în stare de veghe 
nu are acces la zona inconştientă a fiinţei. 

Ego-ul pe care îl experimentăm în timpul visului este acelaşi 
cu cel care se manifestă în starea de veghe - el influenţează în per- 
manenţă evenimentele onirice prin aşteptările şi înclinațiile sale 
subiective, la fel cum procedează şi în viaţa noastră cotidiană. 
Principala diferenţă între un vis obişnuit şi unul lucid este că, pe 
durata celui din urmă, ego-ul rămâne conştient de faptul că 
visează. În acest fel, are o libertate de alegere mult mai mare şi 
poate identifica cea mai bună modalitate de a acţiona creativ în 
timpul visului. 

Personal, nu cred că trebuie să fii întotdeauna conștient de 
faptul că visezi, la fel cum nu trebuie să fii întotdeauna conştient 
de ceea ce faci în timpul stării de veghe. Uneori, conştiinţa de sine 
poate interfera cu acţiunea eficientă. Dacă eşti obişnuit cu o anu- 
mită rutină (în starea de veghe sau în cea de vis), nu trebuie să-ţi 
controlezi fiecare mişcare în mod conştient. Pe de altă parte, dacă 
obişnuinţele te duc într-o direcţie greşită (în ambele stări), ar tre- 
bui să te trezeşti la realitate şi să-ţi modifici comportamentul. 

În ceea ce priveşte beneficiile interpretării viselor, trebuie 
precizat că experienţele onirice lucide pot fi analizate la fel de efi- 
cient ca şi cele obişnuite. De fapt, mulţi visători antrenați şi le 
interpretează chiar în timp ce se produc. Luciditatea permite 
modificarea direcţiei visului, dar asta nu înseamnă că nu poate fi 
interpretat. 

Ë: În visele lucide, mă confrunt uneori cu situaţii din lumea de 
dincolo, însoțite de o senzație de energie uriaşă. Constiinta mi se 
dilată şi depăşeşte tot ce am experimentat vreodată în timpul stării 
de veghe, astfel încât experiența trăită pare mai reală decât însăşi 
realitatea obişnuită, lucru care mă sperie. De obicei, prefer să mă 

trezesc, de teamă că nu voi mai putea reveni în lumea reală, pe care 
asemenea experiențe o surclaseaza. Ce s-ar întâmpla dacă nu m-aş 
mai putea trezi din aceste vise lucide? Oare aş muri sau aş innebuni? 

R: Frica pe care o provoacă acest gen de experienţe nu are 
motivaţie reală; de fapt este foarte asemănătoare cu spaima de 
necunoscut. Nu există nici o dovadă că acţiunile din vis riscă să 
afecteze neplăcut fiziologia creierului. De altfel, oricât de intens 
ar fi, un vis nu poate dura mai mult decât o perioadă REM nor- 
mală, adică cel mult o oră. 

Când începe să cerceteze lumea viselor, orice onironaut se 
confruntă cu teritorii necunoscute. Dar nu ar trebui să-i fie 
teamă să le exploreze. Sentimentul de anxietate care însoţeşte 
apariţia bruscă a unor experienţe ciudate (în timpul visului) 
reprezintă o reacţie naturală al creierului. Chiar şi în lumea reală, 
o situaţie inedită sau ivirea unei creaturi nemaivăzute te duce cu 
gândul la o stare de pericol şi generează o reacţie de teamă la 
nivelul creierului. Aceasta nu este însă întotdeauna justificată. Pe 
durata unei experienţe onirice nu ţi se poate întâmpla nimic rău 
din punct de vedere fizic. De aceea, atunci când te trezeşti în 
toiul unei experienţe inedite, urmăreşte să abandonezi senzaţia 
de frică şi să vezi ce se petrece. (În Capitolul 10 vom discuta 
amănunţit despre teoria şi practica depăşirii temerilor în timpul 
stării de vis.) 

L Se spune că atunci când visezi că mori, vei muri şi în 
realitate. Este adevărat? 

R: Chiar dacă ar fi adevărat, cine ar putea confirma acest 
lucru? Dimpotrivă, există dovezi certe că nu este adevărat: foarte 
multi oameni au visat că mor, fără să li se întâmple apoi ceva rau. 
Mai mult, visele legate de părăsirea planului fizic se pot transfor- 


ma în experienţe ale renaşterii spirituale, dacă ai curajul să mergi 

mai departe - şi pot confirma personal aceasta. Într-unul din vise 
am simţit o stare de slăbiciune generalizată şi mi-am dat seama 
că urmează să mor. Am mai avut puterea să iau o ultimă decizie: 
mi-am propus ca ultimul meu act conştient să fie acela al unei 
acceptări depline. În timp ce mi-am dat duhul, am simţit cum 
din inima mea se revarsă o lumină în toate culorile curcubeului, 
după care m-am trezit într-o stare de extaz." 

Î: Dacă îmi folosesc luciditatea pentru a manipula şi pentru a 
domina celelalte personaje care îmi populează visul, modificând - ca 
prin farmec - inclusiv mediul în care ne aflăm cu toții, nu va avea 
acest comportament urmări neplăcute în planul stării de veghe? Nu 
va genera o anumită schemă periculoasă de comportament? 

R: În Capitolul 6 vom discuta amănunţit despre modelele de 
comportament care pot fi urmărite în timpul viselor lucide pen- 
tru a-ţi influenţa pozitiv reacţiile din viaţa reală. Tehnicile descrise 
aici au drept scop controlul exclusiv al propriilor acţiuni şi reacţii, 
nu neapărat şi puterea asupra eroilor care-ţi populează visele sau 
asupra unor elemente de mediu. Oricum, nu cred că este rău dacă 
preferi să joci într-un episod oniric rolul regelui absolut al 
Ținutului Viselor. De altfel, dacă simţi că ţi-ai pierdut controlul 
asupra vieţii reale sau dacă eşti o persoană pasivă, poţi beneficia în 
mod real de forţa pe care ţi-o dă preluarea controlului în vis. 

I: Oare nu conduc toate aceste metode şi tehnici de a deveni 
conştient în timp ce dorm la o stare de insomnie? Nu cumva mă voi 
trezi mai obosit din asemenea vise? Merită să-mi investesc lucidi- 
tatea din timpul stării de veghe (ca să nu mai vorbim de timpul şi 
energia necesare) numai pentru a deveni „treaz“ în timpul viselor? 

R: Visarea lucidă este la fel de odihnitoare ca şi cea 
obişnuită. De cele mai multe ori este chiar mai regeneratoare, 


căci majoritatea episoadelor onirice conştiente sunt experienţe 

pozitive. Oboseala care urmează unui vis este generată de actiu- 
nile pe care le faci atunci. Dacă în timpul unui vis te lupţi, de 
pildă, cu tot felul de situaţii frustrante, pe care nu le poţi contro- 
la conştient, la trezire te vei simţi mai obosit decât dacă ştii că 
visezi şi ai grijă să eviti conjuncturile tensionate. 

Cat despre timpul şi energia investite pentru a-ţi induce un 
vis lucid, acestea sunt într-adevăr necesare. Tehnicile pentru 
deprinderea acestor vise presupun sacrificarea unei anumite 
perioade din noapte, aşa că este posibil să dormi mai mult 
dimineaţa. Dacă eşti prea ocupat pentru a-ţi rezerva acest timp, 
mai bine să amâni aceste exerciţii pentru o perioadă mai liberă. 
În caz contrar, nu vei reuşi decât să devii şi mai stresat, iar rezul- 
tatele nu vor fi câtuşi de puţin grozave. Cel puţin în primele 
etape, visele conştiente presupun un somn bun şi suficientă 
energie mentală necesară concentrării. După ce vei învăţa bine 
tehnicile, vei putea avea experienţe onirice lucide ori de cate ori 
doreşti, prin simpla manifestare a intenţiei. 

Î Mă tem că nu dispun de capacităţile necesare pentru a avea 
vise conştiente. Ce s-ar întâmpla dacă, după tot acest timp investit, 
nu le voi experimenta? Cu siguranță, frustrarea va fi foarte mare. 

R: Unul din principalele blocaje ale oricărui proces de 
învăţare este efortul excesiv. Asta este adevărat inclusiv în cazul 
viselor lucide, poate mai mult decât în orice alt domeniu. 
Inducerea unei experienţe onirice conştiente presupune un somn 
sănătos şi o stare de echilibru mental. Dacă singurul rezultat al 
eforturilor de a avea vise lucide este faptul ca-ti pierzi somnul, 
renunţă la strădanii pentru o vreme. Relaxează-te şi uită de ele 
timp de câteva zile sau chiar săptămâni. Sunt frecvente situaţiile 
când însăşi această stare de abandon conduce la apariţia primelor 


experienţe onirice conştiente. 

Î: Visele lucide sunt asa de minunate şi îmi oferă o satisfacţie 
atât de mare, încât viata reală mi se pare fada prin comparaţie. Este 
oare posibil să devii dependent de ele şi să nu-ţi mai doreşti să faci 
altceva? 

R: Aşa ceva este posibil numai în cazul celor cu o viață atât 
de monotonă, încât devin obsedati de visele lor lucide. Nu ştiu 
însă dacă termenul „dependenţă“ este cel mai potrivit în acest 
caz. Cel mai bun sfat pentru cei care-şi neglijează existenţa reală 
de dragul experienţelor onirice conştiente este să pună în aplicare 
în lumea diurnă ceea ce au învăţat acolo. Dacă un vis lucid pare 
atât de real şi de incitant, cu atât mai mult ar trebui să faci efor- 
tul de a-ţi transforma traiul cotidian, urmând modelul din vis - 
astfel încât să devină mai viu, mai intens, mai plăcut şi mai sa- 
tisfăcător. În ambele lumi, comportamentul personal este cel 
care influenţează experienţa. 

Î: Mă aflu sub tratament psihiatric. Pot să încerc visarea 
lucidă în aceste condiţii? Mă poate ajuta în terapia pe care o urmez? 

R: Într-o asemenea situaţie, cel mai bine este să discuţi cu 
psihoterapeutul tău. Din păcate, nu toţi sunt bine informaţi în 
legătură cu visele lucide; de aceea, asigură-te că medicul tău 
înţelege despre ce este vorba şi e la curent cu ultimele descoperiri 
ale ştiinţei în acest domeniu. Capitolele 8, 10 şi 11 din cartea de 
faţă oferă câteva idei despre felul în care pot fi folosite visele 
lucide în psihoterapie. Dacă el este de părere că n-ar fi o idee 
bună să testezi deocamdată visarea lucidă, cel mai bine este să-i 
urmezi sfatul. Dacă nu eşti de acord cu el, ai de ales: poţi fie 
să-i respecţi recomandarea, având o încredere mai mare în jude- 
cata lui decât în propria ta judecată, fie să-ţi cauţi un alt psihote- 
rapeut, eventual unul care ştie totul despre experienţele onirice 
conştiente şi despre aplicaţiile lor terapeutice. 

MEMORAREA VISELOR 
CE POŢI FACE PENTRU A-ŢI AMINTI VISELE 


Există un dicton care spune că „totul depinde de memorie“. 
În ceea ce priveşte visarea lucidă, nimic nu este mai adevărat.“ De 
aceea, deprinderea unor modalităţi care să-ţi permită reamintirea 
viselor este absolut necesară dacă doreşti să înveţi explorarea 
conştientă a universului oniric. Dar câtă vreme nu ai o memorie 
foarte bună, nu sunt şanse prea mari de a le experimenta. Există 
două motive pentru asta: pe de o parte, nu-ţi poţi aminti un vis 
lucid, chiar dacă l-ai avea. De fapt, majoritatea oamenilor chiar 
au vise conştiente, fără să şi le amintească mai târziu. Acestea se 
pierd pur şi simplu între miile de experienţe onirice obişnuite. Pe 
de altă parte, o memorie bună a viselor este absolut esenţială 
pentru simplul motiv că, pentru a deveni lucid într-un vis, e 
necesar să realizezi că este chiar un vis. $i tocmai pentru că e 
vorba de un vis personal, trebuie să fii mai întâi familiarizat cu 
experienţele onirice pe care le ai de obicei. 

Orice om ştie ce este un vis, dar numai la modul general. 
Însă nu este întotdeauna uşor să deosebim evenimentele din 
planul oniric de cele din viaţa reală. Majoritatea viselor seamănă 
cu existenţa cotidiană, cu anumite excepţii notabile. Aceste ca- 
racteristici speciale reprezintă modificări ale comportamentului 
din traiul obişnuit şi joacă un rol cheie în recunoaşterea viselor. 
De aceea, este absolut esenţial să ştii cum arată visele tale şi, mai 
ales, ce indicii le deosebeşte de realitatea comună. Acest lucru nu 
poate fi realizat decât prin memorarea, notarea într-un jurnal şi 
investigarea acestor indicii. 

Înainte de a hotărî să-ţi investeşti timpul în metodele de 
inducere a viselor lucide, ar trebui să-ţi aminteşti cel putin o 

experienţă onirică în fiecare noapte. Sugestiile care urmează te 
vor ajuta să atingi acest scop. 

Primul pas către îmbunătăţirea memorării viselor este să 
dormi cât mai mult. Dacă eşti foarte odihnit, ţi-e mai uşor să ti 
le aduci aminte şi vei accepta să-ţi sacrifici o parte din timpul 
nopţii pentru a le nota. Alt motiv pentru a-ţi prelungi perioada 
de somn este faptul că visele devin din ce în ce mai lungi către 
dimineaţă. Primul vis din timpul nopţii este întotdeauna cel mai 
scurt, durează circa zece minute, în timp ce după opt ore de 
somn, perioadele de visare pot ajunge până la o oră. 

În timpul unei perioade REM omul poate avea mai multe 
vise, delimitate de scurte momente de trezire, de care cel mai 
adesea nu-şi mai aminteşte. Majoritatea cercetătorilor în dome- 
niul oniric sunt de acord că nimeni nu mai ştie ce a visat dacă nu 
se trezeşte direct din acel vis. 

Dacă ai un somn prea greu, potriveşte ceasul deşteptător la 
o oră când bănuieşti că ai putea visa. Perioadele REM se succed 
la aproximativ nouăzeci de minute, aşa că cele mai bune ore pen- 
tru trezire sunt cele care reprezintă multipli de nouăzeci de 
minute după ora de culcare. Aşadar cele mai bune sunt perioa- 
dele REM dinspre partea finală a somnului; de aceea, sfatul meu 
este să pui ceasul să sune la patru ore şi jumătate, şase ore sau 
şapte ore şi jumătate după perioada de culcare. 

O altă premisă esenţială pentru a putea să-ţi aminteşti ce ai 
visat este motivaţia. În cazul multor oameni, este suficient să-şi 
propună acest lucru şi să reuşească. La fel de util este să-ţi repeti 
că vei avea vise frumoase şi interesante. Prezenţa lângă pat a unui 
jurnal oniric şi intenţia de a le povesti în scris este de asemenea 
o autosugestie foarte utilă. Cu cat îţi vei nota mai multe vise, cu 


atât iti vei aminti mai multe. lată în continuare câteva sugestii 

legate de acest Jurnal. 

Cel mai bine este să-ţi faci obiceiul de a te întreba imediat 
ce te trezeşti: „Ce am visat?“. Dacă nu procedezi aşa, uiţi imediat 
visul, din cauza interferenţei cu celelalte gânduri care-ţi 
invadează mintea. Nu te clinti din poziţia în care te-ai trezit, căci 
mişcările corpului îngreunează amintirea experienţelor onirice. 
De asemenea, nu te gândi la grijile zilnice, căci au efectul de blo- 
care totală a procesului de rememorare. Dacă nu-ţi aminteşti 
nimic, continuă totuşi să-ţi dai toată silinta timp de câteva 
minute, fără să te mişti şi fără să te laşi furat de altceva. De re- 
gulă, în aceste condiţii mintea începe „să prindă“ anumite frag- 
mente de vis. Dacă tot nu-ţi revine nimic din timpul somnului, 
te poţi întreba: „La ce mă gândeam adineauri?“ şi „Ce simţeam 
acum câteva momente?“. Examinarea gândurilor şi senti- 
mentelor oferă de multe ori indiciile necesare pentru a-ţi rea- 
minti întregul vis. 

Foloseşte fiecare detaliu şi încearcă să reconstruiesti întreaga 
poveste. Dacă-ţi apare în minte o scenă, întreabă-te ce anume 
s-a petrecut înaintea et, apoi înaintea acestei secvenţe şi aşa mai 
departe. Altfel spus, urmăreşte să retrăieşti invers visul. Te asigur 
că nu va trece mult până când vei căpăta o mare îndemânare în 
reconstruirea scenariului detaliat al experienţei tale onirice, 
pornind de la un singur fragment din memorie. Dacă pentru 
început nu funcţionează, însă, străduieşte-te să-ţi imaginezi un 
vis pe care l-ai fi putut avea, pornind de la sentimentele şi gân- 
durile actuale. Întreabă-te apoi: „Oare este posibil să fi visat acest 
scenariu?“. Dacă unicul lucru pe care ţi-l reaminteşti este o sim- 
plă stare, descrie-o în jurnalul oniric (vezi mai jos). Chiar dacă 
atâta timp cât eşti încă în pat nu-ţi reaminteşti nimic, este posi- 


bil ca anumite evenimente de peste zi să provoace declicul nece- 

sar. Dacă este aşa, noteaza-ti imediat detaliile. 

La fel ca în orice domeniu, acest proces de antrenare a unei 
capacităţi noi poate înainta lent iniţial. Chiar dacă nu izbuteşti 
de la bun început, nu te lăsa descurajat. Nu există om care să nu 
progreseze prin practică. Dacă poţi să ţii minte cel puţin un vis 
pe noapte, eşti pregătit să experimentezi şi visarea lucidă. 
Probabil nu va trece mult până când vei reuşi. Majoritatea celor 
care urmăresc acest scop reuşesc să pătrundă conştient în uni- 


versul oniric. 


PASTRAREA UNUI JURNAL AL VISELOR 


Cumpara-ti un caiet cu aspect atrăgător pe care să-l consacri 
exclusiv consemnării experienţelor tale onirice. Pune-l lângă pat, 
pentru a-ţi reaminti intenţia de a-l folosi zilnic. Imediat ce te 
trezeşti din somn şi îţi derulezi mental visul, notează-l în jurnal, 
fără să amâni. Dacă este prea lung, poţi povesti un simplu frag- 
ment şi să completezi detaliile ulterior. 

Nu aştepta să te trezeşti de tot pentru a face acest lucru. De 
cele mai multe ori, chiar dacă ai reţinut amănuntele unui vis în 
timpul nopţii, dimineaţa nu-ţi vei mai aminti nimic. Se pare că 
mintea şi-a dezvoltat un mecanism de ştergere a viselor, pentru 
ca acestea să nu interfereze cu amintirile din viata reală. De 
aceea, noteaza-ti cel putin câteva cuvinte cheie care să permită 
să-ţi aminteşti mai târziu întregul vis. 

Nu contează prea mult stilul în care scrii. Jurnalul viselor 
este un instrument, nu un roman, şi oricum tu eşti singura per- 
soană care îl va citi vreodată. Descrie detaliat imaginile şi 
personajele pe care le-ai văzut în vis, sunetele şi mirosurile perce- 


pute şi, mai ales, reacţiile tale emoţionale, care reprezintă întot- 

deauna indicii importante ale lumii onirice. Notează tot ce ti s-a 
părut neobişnuit, îndeosebi acele lucruri care nu s-ar putea 
petrece în viaţa cotidiană: purcei care zboară, capacitatea de a 
respira sub apă sau diferite simboluri enigmatice. Poţi, de aseme- 
nea, să schitezi în jurnal imaginile mai sugestive. La fel ca şi în 
cazul scrisului, nu trebuie să faci din aceste desene adevărate 
opere de artă. Important este să-ţi readucă în minte anumite 
secvenţe din vis, care să-ţi permită mai târziu să le recunosti şi 
să-ţi dai seama când visezi. 

Notează data pe fiecare pagină. Descrie apoi visul, cât mai 
detaliat cu putinţă, chiar pe mai multe file, dacă este cazul. Lasă 
întotdeauna o pagină liberă între două vise, pentru exerciţiile pe 
care le vom prezenta mai departe. 

Dacă nu-ţi aduci aminte decât un fragment de vis, 
notează-l oricum, oricât de nesemnificativ ţi s-ar părea pe 
moment. Dacă rememorezi un vis întreg, dă-i un titlu sugestiv, 
cum ar fi Păzitorul izvorului sau Revoltă în clasă, care să-ţi evoce 
rapid subiectul experienţei tale onirice. 

Pe măsură ce se vor aduna în jurnal, poţi începe să reciteşti 
visele, punandu-ti diverse întrebări despre ele. Nu ne propunem 
acum să discutăm despre simbolurile onirice, dar dacă te intere- 
sează subiectul, există destule cărţi care te vor ajuta să lucrezi cu 
ele. Jurnalele viselor pot fi folosite pentru mai multe scopuri. 

Metodele de interpretare sunt numeroase şi foarte variate. 
Visarea lucidă este o stare de conştiinţă, nu o teorie; de aceea, 
poate fi aplicată tuturor tipurilor de analiză. Indiferent de meto- 
da aleasă, vei descoperi că experienţele onirice conştiente ampli- 
fică inevitabil înţelegerea simbolurilor create de minte. La rândul 
ei, această înţelegere mai bună îţi va permite să integrezi mai efi- 


cient diversele aspecte ale personalităţii tale (vezi şi Capitolul 2). 

Dincolo de interpretări însă, lectura jurnalului îţi înlesneşte 
familiarizarea cu indiciile specifice viselor, astfel încât să le poţi 


recunoaşte în viitor, devenind conştient în timpul somnului. 


ÎNDICIILE ONIRICE: PORȚI CĂTRE LUCIDITATE 


Stăteam pe trotuar, în fata casei mele din Londra. Soarele 
răsărea chiar atunci şi apa golfului scânteia în lumina dimineții. 
Vedeam copacii înalţi de pe marginea drumului şi vârful turnului 
cenusiu de lângă cele Patruzeci de Trepte. Scena era absolut încân- 
tatoare. 

Trotuarul nu era din asfalt, ci era alcătuit din mici pietre 
dreptunghiulare, de culoare cenusiu-albastruie, orientate perpendi- 
cular fata de stradă. Tocmai eram pe punctul de a intra în casă, 
când atenția mi-a fost atrasă de un fenomen ciudat, atât de 
neobişnuit, încât nu mi-a venit să-mi cred ochilor: toate pietrele îşi 
schimbaseră poziţia peste noapte, devenind practic paralele cu stra- 
da! 

Atunci, deşi scena părea absolut reală, mi-a trecut prin minte: 
mă aflu într-un vis! Imediat ce mi-am dat seama de asta, calitatea 
imaginilor s-a schimbat într-un fel foarte greu de înțeles de cineva 
care nu a trăit genul acesta de experienţă. Instantaneu, scena a 
devenit de o sută de ori mai vie. Apa, cerul şi copacii continuau să 
strălucească în lumina dimineţii, dar infinit mai intens. 
Frumuseţea peisajului îmi tăia respirația. Chiar şi casele păreau să 
aibă ceva mistic. Parcă prinseseră viata. Niciodată nu ma simtisem 
atât de bine, atât de lucid, atât de incredibil de liber! Era o senza- 
tie extatică, imposibil de descris în cuvinte. Din păcate, nu a durat 
decât câteva minute, după care m-am trezit.” 

Datorita unui detaliu aparent neînsemnat - poziţia 
schimbată a pietrelor de pavaj - un amănunt care aproape că nu 
conta în realismul convingător al situaţiei, cel care a făcut această 
relatare şi-a dat seama că visează. În cartea de faţă, voi numi aces- 
te amănunte minore, dar extrem de semnificative: indicii onirice. 
Cele mai multe vise le au şi probabil că fiecare om va identifica 
propriile indicii care îi permit să realizeze că se află în plină expe- 
rienta onirică. 

Dacă ştii să le cauţi, aceste detalii sunt ca nişte indicatoare 
luminoase în timpul nopţii, care îţi atrag atenţia: „Hei! Acesta 
este un vis! Acesta este un vis!“. Jurnalul viselor poate deveni o 
sursă inestimabilă de indicii onirice care te vor ajuta să descoperi 
semnele prin care conştiinţa îţi atrage atenţia asupra faptului că 
visezi. Important este să înveţi să recunoşti indiciile cele mai 
comune şi mai caracteristice care diferenţiază lumea viselor de 
cea obişnuită. 

Majoritatea celor care îşi dau seama că visează încep prin a 
sesiza o întâmplare bizară sau neobişnuită care se produce în 
visul lor. Antrenamentul în vederea recunoaşterii indiciilor 
onirice va amplifica această capacitate naturală de a deveni 
conştient în timpul acestor experienţe. 

Există şi oameni care nu devin lucizi, deşi se află în prezenţa 
unor indicii onirice neobişnuite, datorită unei tendinţe normale de 
a-şi încropi o concluzie raţională, chiar cu riscul de a fabula. Altfel 
spus, ei inventează tot felul de poveşti pentru a interpreta ce se 
petrece sau gândesc în termenii: „Trebuie să existe o explicaţie“. 
Există într-adevăr o explicaţie, dar nu cea la care se gândesc ei! În 
schimb, dacă omul învaţă dinainte să recunoască aceste indicii 


onirice, rezultatul identificării lor va fi inevitabil un vis lucid. 


Mă aflam într-un loc rău famat din San Francisco. Dintr-un 

motiv sau altul, am început să mă târăsc pe jos. Mi-a trecut prin 
gând: „Ciudat! Oare de ce nu pot să merg ca lumea? Mă întreb dacă 
şi alții se târăsc sau numai eu fac asta?“ Am văzut un om îmbrăcat 
în costum care se apropia de mine. Am simţit cum îmi piere curio- 
zitatea şi mă cuprinde teama. Mi-am dat seama ca simplul fapt că 
mă târăsc pe trotuar nu mă va salva de un eventual pericol. Apoi 
mi-am dat seama: eu nu fac niciodată asa ceva! Întotdeauna mă 
plimb prin San Francisco în picioare! Astfel de lucruri nu se întâm- 
pla decât în vis. În sfârşit, m-am luminat. Probabil că visez! (S.G., 
Berkeley, California) 


Eu însumi m-am trezit odată dintr-un vis în care lentilele de 
contact îmi căzuseră din ochi, multiplicându-se apoi la fel ca 
protozoarele. Am notat acest indiciu în jurnalul meu şi am decis 
că ori de câte ori îl voi întâlni voi ştii că am de-a face cu un vis. 
Într-adevăr, acest detaliu bizar m-a ajutat mai târziu să devin 
lucid în cel puţin douăsprezece experienţe onirice. Fiecare om 
are propriile sale indicii individuale, deşi există şi unele familiare 
pentru majoritatea dintre noi, cum ar fi mersul la serviciu în 
pijama. Inventarul pe care îl propun le prezintă pe categorii, în 
funcţie de modul natural în care sunt clasificate de cei mai mulţi 
oameni. Această descriere te poate ajuta să-ţi descoperi propriile 
indicii onirice, dar nu trebuie să uiţi că sunt unice ca şi tine. 

Astfel, există patru categorii principale. Prima este categoria 
conştiinţei interioare şi include acele indicii pe care visatorii le 
percep drept interioare - gândurile şi sentimentele. Celelalte trei 
categorii (acţiunile, formele şi contextul) clasifică elementele 
mediului din experienţele onirice. 

Categoria acţiunilor include toate activităţile şi mişcările 
care se produc în lumea viselor, atât cele personale, cât şi cele ale 
altor personaje onirice. Categoria formelor cuprinde indiciile 

referitoare la formele obiectelor, ale indivizilor şi locurilor, 
percepute drept stranii şi care se transformă adesea în timpul 
viselor. Categoria ultimă este cea a contextului. Uneori nici 
oamenii, nici obiectele sau alte elemente din vis nu sunt ciudate 
în sine, dar combinaţia iese din comun. Aceste situaţii bizare 
sunt cuprinse în categoria indiciilor legate de contextul visului. 
Tot aici sunt incluse şi evenimente precum regăsirea într-un loc 
în care nu ar trebui să fii, întâlnirea unor personaje în spaţii 
nefireşti, descoperirea unor obiecte care nu se află unde trebuie 
sau faptul de a juca un rol neobişnuit. 

Fiecare categorie este împărţită în sub-categorii şi este ilus- 
trată cu exemple preluate din vise reale. Citeşte cu atenţie inven- 
tarul de mai jos, pentru a înţelege cât mai bine cum pot fi iden- 
tificate indiciile. Următorul exerciţiu te va ajuta să-ţi creezi pro- 
pria listă. Tehnicile de inducţie a viselor lucide din capitolele 
următoare se vor folosi de indiciile descoperite în acest capitol. 


INVENTARUL INDICIILOR ONIRICE 
CONSTIINTA INTERIOARA 


Include gânduri neobişnuite, emoţii puternice, senzaţii 
neobişnuite sau alte percepții modificate. Gândurile din această 
categorie nu-ţi pot trece prin minte decât în vis sau chiar influ- 
enteaza direct (în mod magic) mediul din vis. Emoţiile sunt la 
rândul lor nepotrivite sau excesive şi copleşitoare. Senzaţiile pot 
include starea de paralizie, de părăsire a corpului fizic sau alte 
senzaţii fizice neobişnuite, inclusiv excitatia sexuală neaşteptată 
sau extraordinar de intensă. Perceptiile pot fi neobişnuit de clare 
sau, dimpotrivă, confuze. Uneori vezi sau auzi ceva cu totul 


insolit, care nu s-ar putea petrece în starea obişnuită de veghe. 

EXEMPLE 

Gânduri 

„Am încercat să-mi dau seama cine a construit această casă 
şi de unde provine mobila. Am realizat apoi că nu obişnuiesc să 
mă gândesc vreodată la aşa ceva.“ 

„Imediat ce mi-a trecut prin minte gândul că nu doresc să 
mă izbesc de parapet, maşina pe care o conduceam a revenit 
instantaneu pe şosea.“ 

„Am găsit uşa încuiată şi mi-am dorit să se deschidă.“ 

Emotii 

»lraiam o anxietate extrema şi remuşcări puternice.“ 

„M-am simţit brusc vulnerabil faţă de G.“ 

„M-am înfuriat atât de tare pe sora mea, încât am aruncat 
în ea cu obiectul pe care i l-a dat femeia din mare.“ 

Senzatii 

„Mi s-a părut că mă ridic in afara corpului fizic. Mà 
simţeam prins în învelișul lui, dar am reuşit să mă desprind.“ 

„Am avut o senzaţie copleşitoare de excitație sexuală.“ 

„Mă simţeam de parcă o mână gigantică îmi strângea capul 
ca într-un cleşte.“ 

Perceptit 

„Nu ştiu cum se face, dar pot vedea perfect fără ochelari.“ 

„Peisajul arată de parcă aş fi luat LSD.“ 

„Puteam auzi ce discutau doi oameni, deşi se aflau la mare 
distanţă de mine.“ 


ACȚIUNI 


În această categorie intră acţiuni neobişnuite sau imposibile 


în viata reală, realizate de visător, de un alt personaj din vis 

(inclusiv de animale) sau un obiect neanimat. Acţiunile trebuie 
să se petreacă în contextul experienţei onirice, nu să fie gândite 
sau imaginate de mintea celui care doarme. Un exemplu perfect 
de indiciu din această categorie sunt aparatele care nu 


funcţionează corect. 
EXEMPLE 


Acţiuni personale 

„Mă întorc acasă pe o bicicletă cu o singură roată.“ 

„Mă aflam sub apă, dar puteam respira în voie.“ 

„Am început să fac flotări cu o uşurinţă remarcabilă.“ 

Acţiuni ale altor personaje 

„Membrii personalului au început să arunce cu râme în 
auditoriu.“ 

„D. m-a sărutat pasional în faţa soţiei mele.“ 

„Coafeza a început să-mi tundă părul folosind un tipar.“ 

Acţiuni ale obiectelor 

„Salamul a început să lumineze.“ 

„O lanternă a trecut prin aer.“ 

„Maşina prinde o viteză din ce în ce mai mare, iar frânele nu 


funcţionează.“ 


CATEGORIA FORMELOR 


Include forme insolite: propria formă, formele altor perso- 
naje din vis, obiecte distorsionate, cu forme bizare ori obiecte 
care îşi schimbă alcătuirea. Hainele şi tunsorile ciudate sunt con- 
siderate anomalii ale formei (intră în această categorie). De 
asemenea, locul în care se află visătorul poate fi neobişnuit faţă 
de cel din viaţa reală. 

Forma personală 

„Sunt bărbat.“ - visul unei femei 

„Imaginea mea îmi apare ilustrată pe nişte farfurii de porțelan.“ 

„Sunt Mozart.“ 

Forme ale altor personaje 

„Chipul i se schimbă în timp ce mă uit la ea.“ 

„Pe lângă mine trece un uriaş cu o fata de film de groază, 
gen Creatura din Laguna neagră.“ 

„Părul lui G. este tuns scurt, lucru care mă uimeşte, pentru 
că nu şi-l poartă niciodată asa.“ 

Forme ale peisajului 

„Plaja seamănă cu un dig zimţat.“ 

„Camera avea altă formă decât cea obişnuită.“ 

„M-am rătăcit, căci străzile nu semănau cu cele pe care mi 
le aminteam eu.“ 

Forme ale obiectelor 

„Văd o pisică mov.“ 

„Sacoşa se transformă sub ochii mei.“ 


„Pe cheile de la maşina mea scrie Toyama, nu Toyota.“ 


CATEGORIA CONTEXTULUI 


În această categorie intră locuri sau situaţii ciudate. De pildă, 
te trezeşti într-un loc în care nu te-ai putea afla în mod normal 
sau te pomeneşti implicat într-o conjunctură socială neverosimi- 
la. Alteori, joci un rol care nu te caracterizează (tu sau un alt per- 
sonaj din vis). Obiectele sau personajele pot apărea într-un con- 


text nefiresc. În alte situaţii, visul se petrece în trecut sau în viitor. 

EXEMPLE 


Rolul jucat de visător 

„Suntem fugari în afara legii.“ 

„Era ca un film cu James Bond. Evident, eu jucam rolul 
principal.“ 

„Făceam parte dintr-un comando în spatele liniilor inamice, 
în timpul Celui de-al Doilea Război Mondial.“ 

Roluri jucate de alte personaje 

„Prietenul meu joacă rolul soţului meu.“ 

„Tata se comportă la fel ca R., iubitul meu.“ 

„Reagan, Bush şi Nixon zboară prin aer, ca nişte rachete.“ 

Contexte neobişnuite legate de locul personajelor 

„Colegii mei de serviciu şi foştii mei colegi de liceu sunt 
împreună.“ 

„Madonna stătea pe scaunul din camera mea.“ 

„Fratele meu, care a murit, era în bucătărie cu mine.“ 

Contexte neobişnuite legate de locul obiectelor 

„Patul meu este pe stradă.“ 

„În camera mea se află un telefon.“ 

„În perete sunt încastrate brânză şi tot felul de legume.“ 

Contexte neobişnuite legate de locul în care se află visătorul 

„Mă aflu într-o colonie, pe Marte.“ 

„Sunt într-un parc de distracţii.“ 

„Navighez singur pe ocean, noaptea.“ 

Contexte neobişnuite legate de timp 

„Sunt din nou în şcoala primară.“ 

„Mă aflu la reuniunea de douăzeci şi cinci de ani a foştilor 
colegi de liceu.“ 


„Calul meu a redevenit un mânz.“ 

Situaţii ciudate 
„Particip la o ceremonie stranie.“ 
„Ín casa mea se filmează o reclamă comercială.“ 


„Două familii au fost aduse faţă în faţă ca să se cunoască.“ 


EXERCIȚIU: STABILIREA PE CATEGORII A 
INDICIILOR ONIRICE PERSONALE 


1. Păstrează un jurnal al viselor 

Notează în caietul tău special toate amănuntele din expe- 
rientele onirice pe care ti le aminteşti. După ce ai adunat în jur- 
nal cel puţin douăsprezece vise, treci la pasul următor. 


2. Împarte indiciile onirice pe categorii 

Marchează indiciile onirice care-ţi apar în somn, conti- 
nuând în acelaşi timp să aduni alte vise. Subliniază aceste indicii 
şi notează-le separat, la sfârşitul fiecărei relatări. 


3. Clasifică indiciile onirice pornind de la modelul 

inventarului de mai sus 

În dreptul fiecărui indiciu din listă notează categoria de care 
aparţine, conform clasificării de mai sus. Spre exemplu, dacă ai 
visat un om cu cap de pisică, repartizează acest indiciu în catego- 


ria formelor. 


4, Stabileşte categoriile-tinta 

Numără de câte ori iti apare fiecare categorie de indicii onirice 
(conştiinţa interioară, acţiuni, forme sau context) şi clasifică-le în 
funcţie de frecvenţă. Categoria-tinta pe care o vei folosi în pasul 
următor este cea care se repetă cel mai des. Dacă pe primul loc se 
află două categorii la egalitate, alege una dintre ele, după preferinţă. 

5. Caută indicii în timpul stării de veghe 

Obişnuieşte-te să identifici chiar în timpul vieții cotidiene 
evenimente care să se potrivească in categoria-ţintă aleasă. De 
exemplu, dacă ai ales categoria acţiunilor neobişnuite, studiază 
modul în care te comporti, cum reacţionează oamenii din jur, 
animalele, precum şi felul în care funcţionează obiectele şi 
maşinăriile. Familiarizează-te cât mai bine cu felul în care se 
petrec lucrurile în viaţa reală, din acest punct de vedere. Acest 
exerciţiu îţi va antrena spiritul de observaţie pentru a înregistra 


mai uşor faptele bizare care au loc în timpul unui vis. 


PRECIZAREA TELURILOR PENTRU 
ATINGEREA SUCCESULUI 


Visarea lucidă este o performanţă mentală, aşa că poate fi 
stimulată cu ajutorul unor tehnici psihologice adecvate. 
Specialiştii au testat posibilităţile de îmbunătăţire a performanţei 
sportive. Unul dintre cele mai eficiente instrumente pe care l-au 
creat este teoria şi practica stabilirii obiectivelor.” 

Precizarea ţelului pe care doreşti să-l atingi s-a dovedit o 
metodă care dă rezultate. Analizând peste o sută de experimente 
de acest gen, specialiştii au ajuns la concluzia că „efectul stabilirii 
obiectivelor asupra îmbunătăţirii performanţei este una dintre 
cele mai mari descoperiri din psihologia succesului“”. În plus, 
cercetările au pus la punct numeroase detalii referitoare la 
modalitatea corectă de stabilire şi urmărire a telurilor. 

Îți oferim în continuare câteva sfaturi preluate din aceste 
studii, care pot contribui spectaculos la creşterea performanţelor 


tale în domeniul visării lucide. 

EXERCIŢIU: STABILIREA SCOPURILOR 


1. Alege-ţi obiective precise, explicite şi ierarhizate 

numeric 

Orice scop este personal şi are legătură cu potenţialul şi 
capacităţile demonstrate ale persoanei care şi-l alege. În funcţie 
de nivelul de realizare, iti poţi propune să-ţi aminteşti un vis 
lucid în fiecare noapte, două vise pe noapte sau cel puţin unul în 
săptămâna sau luna care urmează. Atunci când mi-am început 
lucrarea de doctorat în domeniul experienţelor onirice 
conştiente, mi-am propus să le sporesc numărul în fiecare lună. 
Aşa mi-am putut evalua cu uşurinţă performanţele, în funcţie de 


scopul propus. 


2. Stabileşte-ţi obiective dificile, dar realiste 

Pentru foarte mulţi oameni, experimentarea unui vis lucid 
reprezintă în sine un ţel dificil, dar realist. În cazul onironautilor 
mai experimentați, un obiectiv mai potrivit ar fi să înveţe cum să 
zboare sau cum să se descurce în fata unor personaje înspăimân- 
tătoare. Performanţele individuale cresc în funcţie de îndrăzneala 
obiectivelor propuse, dar numai atât timp cât se menţin în limite 


rezonabile. 


3. Fixează-ţi obiective pe termen scurt şi obiective pe 

termen lung 

Precizeaza-ti obiective pe termen scurt, cum ar fi memo- 
rarea unui anumit număr de vise obişnuite sau realizarea unui 
anumit număr de sarcini în fiecare zi (vezi Capitolul 3). 
Planifică-ţi însă şi obiective pe termen lung, cum ar fi experi- 
mentarea cel puţin a unui vis lucid pe lună. Fixează data până la 
care doreşti să atingi o anumită performanţă. Spre exemplu: 

„Doresc să experimentez patru vise lucide până la 1 iunie, anul 


<< 
acesta. 


4, Notează în jurnal si evaluează-ți progresul 

Dacă ţi-ai atins obiectivul stabilit, cum ar fi, de pildă, să 
experimentezi patru vise lucide pe lună, notează această realizare 
în caietul special. Imediat ce ţi-ai împlinit un ţel, stabileşte altul, 
mai ambițios. Dimpotrivă, dacă te simţi frustrat că nu ţi-ai rea- 
lizat nici pe departe scopurile propuse, stabileşte altele, mai rea- 
liste. Păstrează aceste statistici în jurnalul viselor. Astfel, progre- 
sele pe care le faci vor deveni mult mai vizibile şi mai uşor de 


cuantificat. 


Cum PLANIFICI EFORTURILE PENTRU 
OBŢINEREA CELOR MAI BUNE REZULTATE 


Mulţi visători lucizi afirmă că majoritatea experienţelor 
onirice conştiente se declanşează spre dimineaţă, în timpul 
ultimelor ore de somn. O explicaţie parţială este faptul că, în cea 
de-a doua jumătate a nopţii, perioadele REM durează mai mult 
decât în prima parte. În plus, analiza de laborator a intervalelor 
în care se produc visele lucide a arătat că posibilitatea de a avea 
un asemenea vis creşte continuu, cu fiecare nouă perioadă 
REM.” 

Pentru a înţelege mai bine, să spunem că în general dormi 
opt ore pe noapte. În cursul unei nopţi ai circa şase perioade 
REM, din care ultimele trei (deci jumătate din numărul total) 
sunt în ultimul sfert de noapte. Studiile pe care le-am făcut 
demonstrează că probabilitatea de a avea un vis lucid în timpul 
ultimelor două ore de somn este de peste două ori mai mare 

decât probabilitatea de a avea un asemenea vis în cele şase ore 
anterioare. Altfel spus, dacă ţi-ai reduce somnul cu numai două 
ore (trezindu-te mai devreme), ţi-ai înjumătăţi practic şansele de 
a experimenta un vis lucid. Invers, dacă nu dormi mai mult de 
şase ore pe noapte, ţi-ai putea dubla probabilitatea de a avea un 
vis lucid prelungindu-ţi somnul cu două ore, dimineaţa. 

Concluzia este evidentă: dacă doreşti să-ţi măreşti şansa de 
a avea un vis lucid, dormi mai mult. Dacă acest subiect te intere- 
sează cu adevărat şi ai la dispoziţie timpul necesar, ar trebui ca cel 
putin o noapte pe săptămână să-ţi acorzi câteva ore de somn mai 
mult decât obişnuieşti în mod curent. 

Deşi oamenii adoră să doarmă până târziu, cei mai mulţi 
dintre ei nu au vreme pentru asta. Dacă nu-ţi poţi prelungi cu 
nici un chip somnul de dimineaţă, există însă un secret simplu 
pentru a spori şansa de a avea vise lucide, fără să dormi mai mult 
decât de obicei. 

Acest secret constă în redistribuirea orelor de somn. Astfel, 
dacă de obicei durează de la miezul nopţii până la ora 6:00 în 
zori, te poţi trezi la 4:00 dimineaţa, vazandu-ti de treburile 
obişnuite. Apoi te poţi culca din nou, dormind de la 6:00 la 8:00 
dimineaţa. În timpul celor două ore de somn amânat vei avea o 
perioadă REM mult prelungită fata de cea pe care ai fi avut-o 
dacă ai fi dormit de la 4:00 la 6:00. În acest fel, probabilitatea de 
a avea un vis lucid va fi mult mai mare decât în mod normal, fără 
să dormi nici un minut în plus. 

Există visatori lucizi care transformă redistribuirea orelor de 
somn într-un adevărat ritual, tocmai pentru a-şi putea induce 
vise lucide. Spre exemplu, Alan Worsley scrie că atunci când 
doreşte să aibă o experienţă onirică de acest gen, doarme ceva 
mai puţin de şase ore, de pe la 2:00 noaptea până la 7:45 

dimineaţa, când sună alarma ceasului deşteptător. La această oră 
se dă jos din pat, ia micul dejun, îşi bea ceaiul, îşi citeşte ziarul, 
îşi deschide corespondenţa etc., rămânând treaz două-trei ore. 
Între 9:00 şi 9:30 îşi notează cu precizie activităţile pe care 
doreşte să le facă în timpul viselor lucide, după care se culcă din 
nou, adormind pe la 10:00-10:30. Somnul durează câteva ore, 
timp în care are frecvent experienţe onirice conştiente, succedân- 
du-se uneori în serii care durează până la o oră." 

Redistribuirea orelor de somn este un instrument extraordi- 
nar de eficient pentru facilitarea viselor lucide. Nu ezita să-l 
foloseşti. Chiar dacă presupune un mic efort, te asigur că răspla- 
ta este de obicei foarte mare. Iată în continuare un exerciţiu care 


te va ajuta să începi. 


EXERCIȚIU: PROGRAMAREA TIMPULUI PENTRU 
VISAREA LUCIDĂ 


1. Potriveşte soneria deşteptătorului 

Înainte de somn, potriveşte ceasul pentru a te trezi cu două- 
trei ore mai devreme decât de obicei. Altminteri, culcă-te la ora 
obişnuită. 


2. Dă-te jos din pat imediat ce auzi ceasul 

Trezeşte-te cum auzi sunetul ceasului deşteptător, fără a mai 
lenevi în aşternuturi. Rămâi în stare de veghe timp de două-trei 
ore. Vezi-ti de treburile obişnuite, dar lasa-ti liberă o jumătate de 


oră înainte de a te culca din nou. 


3.  Concentrează-te asupra lucrurilor pe care 
intentionezi să le faci în timpul visului lucid 

Cu o jumătate de oră înainte de a adormi din nou, 
gândeşte-te la ceea ce doreşti să se petreacă în timpul experienţei 
onirice conştiente: unde mergi, cu cine vrei să te întâlneşti sau ce 
anume vrei să faci. Foloseşte acest interval pentru a proiecta un 
vis cu un subiect anume (vezi Capitolul 6). Dacă doreşti să 
urmezi aplicaţiile descrise în capitolele finale ale cărţii de fata, 


poţi practica exerciţiile recomandate aici. 


4. Întoarce-te în pat şi aplică o tehnică de inducere a 

viselor lucide 

După trecerea celor două-trei ore în stare de veghe, asigură-te 
că nu te deranjează nimeni în timpul următoarelor două ore de 
somn. Culcă-te şi foloseşte una din tehnicile de inducere reco- 
mandate - cea care ţi se potriveşte cel mai bine. Aceste tehnici 


sunt prezentate în următoarele capitole. 


5. Oferă-ţi cel puţin două ore de somn 

Fixează alarma ceasului deşteptător sau roagă pe cineva să te 
trezească, dar ai grijă să-ţi rezervi măcar două ore de somn. În 
acest interval vei avea cel puţin o perioadă REM de lungă durată, 
dacă nu cumva chiar două. 

Dimineaţa este ideală pentru inducerea viselor lucide şi din 
alt motiv. În timp ce la începutul nopții creierul are nevoie de o 
oră, o oră şi jumătate pentru a intra în faza REM, după mai 
multe ore de somn poate accesa această fază la numai câteva 
minute după trezire. Se întâmplă uneori să ne desteptam 
dintr-un vis şi să reintram în el câteva secunde mai târziu. Acest 
aspect permite inducerea unui tip special de vis conştient, initi- 
at în starea de veghe, despre care vom discuta în Capitolul 4. 

TEHNICI PREGĂTITOARE FINALE 
ÎNVAȚĂ SĂ TE RELAXEZI PROFUND 


Înainte de a practica tehnicile de inducţie a viselor conştiente, 
trebuie să înveţi starea de relaxare atentă, în care corpul este pro- 
fund destins, dar mintea rămâne „trează“. Cele două exerciţii care 
urmează îţi arată cum să procedezi. Ele te vor ajuta să te detaşezi 
de grijile cotidiene şi să te poţi focaliza asupra inducerii expe- 
rientelor onirice conştiente. Procesul de visare lucidă presupune o 
concentrare cât mai bună, imposibil de atins dacă trupul este ten- 
sionat şi mintea preocupată. Înainte de a trece la capitolul urmă- 
tor, este absolut necesar să deprinzi aceste tehnici. 


EXERCIȚIU: RELAXAREA PROGRESIVĂ 


1. Întinde-te pe spate, pe o suprafaţă tare 
Dacă este prea incomod aşa, aşază-te într-un fotoliu cât mai 
confortabil. Închide ochii. 


2. Concentrează-ţi atenţia asupra respirației 

Focalizează-te asupra respirației, până când devine mai pro- 
funda. Fă câteva respiratii complete, presând uşor diafragma în 
jos în timp ce inspiri, astfel încât abdomenul să fie împins în 
exterior, iar aerul să pătrundă în plămâni de jos în sus (de la 


bază). Expiră prelung, eliminând toate tensiunile interioare. 


3. Încordează şi relaxează progresiv fiecare grupă 

musculară 

Încordează-ţi şi relaxează-ţi toate grupele musculare, câte 
una. Începe cu muşchii braţului stâng. Îndoaie mâna din 


încheietură, ca şi cum ai încerca să uneşti dosul palmei cu ante- 

braţul. Încordează muşchii timp de 5-10 secunde. Concentrea- 
ză-ţi atenţia asupra stării de tensiune. Elimină apoi tensiunea şi 
relaxează-te. Sesizează diferenţa. Repetă exerciţiul. Fă o pauză de 
20-30 de secunde, timp în care poţi practica o respiraţie abdo- 
minală profundă, apoi expiră lent. Repetă procedeul cu mâna 
cealaltă. Continuă această tehnică de încordare-relaxare cu 
muşchii antebratelor, braţelor, fruntii, maxilarelor, cefei, ume- 
rilor, abdomenului, spatelui, feselor, picioarelor si talpilor. Fa o 
pauză după fiecare grupă musculară majoră, respiră profund şi 


elimină tensiunile odată cu expiratia. 


4. Elimină toate tensiunile 

După ce ai terminat cu grupele musculare, abandonează-le 
ca pe o haină grea de care te desprinzi. Dacă mai simţi undeva 
vreo tensiune, repetă procedeul de încordare-relaxare. 
Vizualizează mental cum tensiunile se scurg din trup ca un fel de 
fluid. De fiecare dată când reiei tehnica de încordare-relaxare, 
repeta-ti că relaxarea este mai profundă decât tensiunile care au 
precedat-o. 

(adaptare dupa Jacobsen'”) 


EXERCIȚIU: RELAXAREA CELOR ȘAIZECI ȘI 
UNU DE PUNCTE 


1. Studiază figura de mai jos 

Figura 2.1 prezintă şaizeci şi unu de puncte de pe întregul 
corp. Pentru a practica acest exerciţiu, este necesar să memorezi 
ordinea în care sunt dispuse (ceea ce nu e deloc dificil, căci 
punctele sunt aranjate după un tipar simplu). Ele încep în zona 
frunţii, continuă în jos, din nou în sus, de-a lungul braţului drept, 

de-a lungul celui stâng, apoi coboară de-a lungul torsului, de-a 
lungul piciorului drept şi al celui stâng, iar în final urcă înapoi, 
de-a lungul celor două picioare şi al spatelui, până la frunte. 


2. Concentrează-ţi atenţia asupra fiecărui punct pe rând 
Începe cu fruntea. Focalizează-te timp de câteva secunde 
asupra punctului central dintre sprâncene, respectiv punctul 1. 
De fiecare dată când te proiectezi asupra lui, insistă până când îl 
simţi clar şi distinct, ca şi cum întreaga ta fiinţă ar fi concentrată 
aici. Înainte de a trece la punctul următor, ar trebui să simţi o 


senzaţie de căldură şi greutate în punctul 1. 


3. Repetă procedeul cu toate celelalte puncte 

În mod similar, focalizează-ţi succesiv atenţia asupra 
primelor treizeci şi unu de puncte. Avansează lent, imaginandu-ti 
că întreaga ta fiinţă este localizată în punctul asupra căruia te 
concentrezi. Înainte de a trece mai departe, remarcă aceeaşi sen- 
zatie de căldură şi greutate de care vorbeam mai sus. Nu-i per- 
mite minţii să rătăcească. La început ţi se va părea dificil; vor fi 
perioade în care vei uita cu desăvârşire că te afli în plin proces de 
concentrare asupra punctelor, iar gândul îţi va zbura la cu totul 
altceva. Dacă se întâmplă aşa ceva, revino la primul punct sau, în 
cel mai rău caz, la ultimul asupra căruia te-ai focalizat şi conti- 
nuă exerciţiul. Practică astfel până când vei putea trece prin toate 
cele treizeci şi unu de puncte fără reverii diurne şi fără să-ţi pierzi 


concentrarea. 


4. Continuă exerciţiul până parcurgi cele şaizeci şi unu 

de puncte 

Dacă te poţi concentra asupra primelor treizeci şi unu de 
puncte fără să-ţi pierzi concentrarea, repetă paşii 1 şi 2 cu toate 

cele şaizeci şi unu. Practică până când vei trece pe rând prin 
toate, fără să te laşi distras de alte gânduri. Abia acum eşti 
pregătit să aplici exerciţiul împreună cu tehnicile de inducţie a 
viselor lucide. 


(adaptare după Rama”) 

Figura 2.1 Cele şaizeci şi unu de puncte de relaxare™ 


Copitolul 3 


TREZIREA ÎN LUMEA VISELOR 


VISAREA LUCIDĂ ESTE MAL UȘOARĂ DECÂT 
AL PUTEA CREDE 


Înainte de a începe exerciţiile din acest capitol e bine să-ţi 
poţi aminti cel puţin un vis pe noapte. De asemenea, e necesar 
să fi notat în jurnal cel puţin zece-douăsprezece vise, din care să 
fi extras indiciile onirice personale. Dacă îndeplineşti aceste 
condiţii, eşti pregătit să înveţi tehnicile de inducere. Cu puţin 
efort, deprinderea acestor tehnici îţi permite să ai la voinţă expe- 
rienţe onirice conştiente. 

Înainte de a trece mai departe, aş dori să-ţi dau un sfat, pen- 
tru a evita frustrările ulterioare. Unii oameni îşi creează anumite 
blocaje mentale care îi împiedică să-şi inducă vise lucide. Ei se 
conving, singuri că este extrem de greu. Ca orice convingere, şi 
aceasta are tendinţa să se realizeze. Dar toţi cei care au învăţat să 
le experimenteze la voinţă ştiu că acest proces este nu doar posi- 
bil, ci şi foarte uşor. 

Am predat tehnicile de inducere a viselor lucide câtorva sute 
de oameni. Experienţa m-a învăţat că aproape oricine care le 


aplică perseverent reuşeşte, mai devreme sau mai târziu. Dar 

nimeni nu poate spune dinainte cat va dura. Totul depinde de 
capacitatea de a-ţi aminti ce ai visat, de motivaţia interioară, de 
timpul rezervat practicii şi de un anumit talent înnăscut, care în 
cazul unora este mai mare. Mie, deşi am fost întotdeauna extrem 
de motivat şi aveam deja trei-patru vise lucide pe săptămână, 
mi-au trebuit doi ani şi jumătate pentru a reuşi să le experimen- 
tez oricând doresc. Trebuie să mentionez însă că am fost nevoit 
să-mi inventez anumite tehnici de inducere. Tu ai marele avan- 
taj de a lucra cu metode deja testate şi perfecţionate de alţi oni- 
ronauti. 

De aceea, nu te descuraja daca nu atingi succesul din prima 
noapte. Mai presus de orice, nu renunta! Orice om care perse- 
verează ajunge mai devreme sau mai târziu să-şi îmbunătăţească 
performanţa prin practică. Visarea lucidă este mai accesibilă 


decât ai putea crede. 


DESCOPERĂ METODA CEA MAI POTRIVITĂ 


Următoarele două capitole prezintă o mare varietate de 
exerciţii pentru inducerea experienţelor onirice conştiente. Vom 
acorda o atenţie specială metodelor care s-au dovedit eficiente 
pentru majoritatea celor care le-au testat. Din cauza diferenţelor 
de fiziologie, personalitate şi stil de viaţă, unele sunt mai efi- 
ciente, în funcţie de fiecare individ în parte. Spre exemplu, 
tehnicile descrise în Capitolul 4 sunt preferate de oamenii care 
adorm rapid (ceea ce nu înseamnă că ceilalţi nu le pot folosi cu 
acelaşi succes). De aceea, am urmărit să fim exhaustivi şi să 
prezentăm majoritatea tehnicilor cunoscute. Testeaza-le pe cele 
care ţi se potrivesc cel mai bine. Dacă înţelegi principiile pe care 
se bazează, poţi să-ţi creezi propria metodă de inducere a viselor 

lucide, prin combinarea trăsăturilor caracteristice ale unora sau 
altora din metodele descrise. Singurul lucru care contează este să 
experimentezi, să observi şi să perseverezi. În felul acesta, o să 
descoperi singur calea cea mai bună pentru tine. 

Dacă nu ai mai făcut până acum exerciţii mentale, vei găsi în 
Anexă un exerciţiu intitulat Întărirea voinţei, care te învață cum 
să obţii ceea ce doreşti, printr-un efort de concentrare a atenţiei. 
Practicarea acestuia te va ajuta să-ţi perfectionezi singur tehnicile 
de inducere a viselor lucide pe care le prezintă această carte. 


TESTAREA CRITICĂ A STĂRII DE CONȘTIINȚĂ 
FĂ O PUNTE ÎNTRE CELE DOUĂ LUMI 


Fă o pauză şi întreabă-te: „Oare în această clipă sunt treaz 
sau visez?“. Este o întrebare cât se poate de serioasă. De aceea, 
urmăreşte să răspunzi cu argumente care să justifice răspunsul. 

Apoi chestionează-te din nou: „Cât de des mă întreb în tim- 
pul unei zile obişnuite dacă sunt treaz sau visez?“. Răspunsul cel 
mai probabil este: „Niciodată“, dacă nu cumva eşti licenţiat în 
filozofie sau dacă nu te ocupi deja cu visarea lucidă. Dacă nu-ţi 
pui niciodată această întrebare în timpul zilei, ce şanse crezi că 
vei avea să o faci când visezi? Oamenii gândesc şi acţionează în 
vis la fel ca în starea de veghe; de aceea, răspunsul va fi cu sigu- 
ranta acelaşi: „Niciodată“. 

Implicatiile acestui fapt sunt evidente. Relaţia dintre 
obişnuinţele pe care le avem în starea de veghe şi în timpul celei 
onirice poate fi folosită pentru a induce vise conştiente. Cea mai 
bună cale de a avea o experienţă onirică este să te întrebi chiar în 
timpul visului dacă eşti treaz sau visezi. Pentru asta, trebuie să-ţi 
faci obiceiul de a te chestiona astfel când eşti în stare de veghe. 


Trezirea în lumea viselor 79 


FACULTATEA CRITICĂ 


Există o parte a minţii noastre care are misiunea de a testa 
realitatea, inclusiv de a stabili dacă stimulii primiţi sunt de ori- 
gine externă sau internă. Oliver Fox a numit-o facultatea critică, 
afirmând că este de regulă adormită în timpul viselor obişnuite. 
El consideră că stimularea acestei capacităţi este esenţială pentru 
atingerea lucidităţii în timpul experienţelor onirice. Iată ce scrie 


Fox în această privinţă: 


... Trebuie să ne activăm facultatea critică. Aceasta, în 
general, devine inoperantă în timpul viselor. Ea poate 
fi prezentă pe diferite niveluri de intensitate. Să 
spunem, spre exemplu, că mă trezesc în vis într-o cafe- 
nea. La o masă alăturată se află o femeie atrăgătoare, 
care are însă patru ochi. Iată câteva din nivelurile pe 
care se poate manifesta facultatea critică: 

1) Aceasta este practic adormită în vis, dar odată trezit 
din somn, trăiesc sentimentul straniu că era ceva ciudat 
cu femeia respectivă. Brusc îmi dau seama: „Hei! Avea 
patru ochi!“. 

2) În timpul visului, sunt oarecum surprins şi îmi spun: 
„Ce curios! Păcat că fata aceea are patru ochi! Îi strică 
tot aspectul.“ Remarca nu depăşeşte în intensitate o 
observaţie obişnuită, de genul: „Ce păcat că şi-a spart 
nasul! Mă întreb cum a reuşit.“ 

3) Facultatea critică este ceva mai trezită, de aceea con- 
sider că cei patru ochi sunt o chestiune neobişnuită. Nu 
este însă suficient de antrenată pentru a realiza că mă 
aflu într-o stare onirică. Ratiunea intervine imediat şi 
îmi dă asigurări: „Probabil că are o malformatie; sau 


poate o fi vreun circ în oraş.“ 

4) Facultatea mea critică este plenar trezită şi nu este 
satisfăcută de această explicaţie. Raționamentul anteri- 
or continuă astfel: „Nu am mai auzit niciodată până 
acum de o femeie cu patru ochi! Este imposibil să existe 


aşa ceva! Cu siguranţă, visez.“ 


Privind lucrurile din această perspectivă, trebuie să urmărim 
amplificarea acestei facultăţi critice, pentru ca ea să devină activă 
inclusiv în timpul viselor, ajutându-ne să sesizăm aspectele 
inedite sau neverosimile care apar. 

Paul Tholey a creat numeroase tehnici de inducere a expe- 
rientelor onirice conştiente, după mai bine de un deceniu de 
cercetări pentru care a folosit mai mult de două sute de subiecţi. 
Tholey susţine că una din metodele cele mai eficiente de atingere 
a lucidităţii în somn (îndeosebi în cazul începătorilor) constă in 
dezvoltarea unei atitudini critice reflexive cu privire la propria 
stare de conştiinţă. Această atitudine poate fi dezvoltată întrebân- 
du-te tot timpul dacă visezi sau nu, cat timp eşti treaz. Tholey 
insistă asupra importanţei de a-ţi formula această întrebare critică 
(„Visez sau nu?“) cat mai des cu putinţă, cel putin de cinci-zece 
ori pe zi, şi mai ales în situaţiile neverosimile, care seamănă cu 
cele din experienţele onirice. Trebuie să te chestionezi neapărat şi 
înainte de culcare. Am inclus concluziile lui Tholey în următorul 
exerciţiu, pe care l-am adaptat pornind de la tehnica sa reflexivă. 


TEHNICA DE TESTARE CRITICĂ A STĂRII DE 
CONȘTIINȚĂ 


1. Planifică-ţi momentele de verificare a stării actuale 


Alege cinci sau zece situaţii cotidiene pentru a-ţi verifica 

starea. Este perfect dacă reprezintă circumstanţe similare cu cele 
din vis. Oricând ai de-a face cu un indiciu care le evocă pe cele 
onirice, interoghează-te asupra stării de conştiinţă (veghe sau 
vis?). Ori de cate ori are loc ceva surprinzător sau incredibil, 
care-ţi provoacă emoţii puternice sau îţi aminteşte într-un fel sau 
altul de planul oniric, testeaza-ti starea de conştiinţă. Dacă ai vise 
recurente, conjuncturile ideale pentru asta sunt cele care 
seamănă cu situaţiile onirice. Spre exemplu, dacă ai coşmaruri 
repetate care îţi provoacă o stare de anxietate din cauza fricii de 
înălțime, ar trebui să faci această verificare atunci când treci peste 
un pod sau când te afli într-o cameră de la ultimele etaje ale unei 
clădiri înalte. 

Să spunem că Joe Visatorul îşi propune să-şi testeze starea 
de conştiinţă în următoarele ocazii: 

1. Atunci când intra într-un lift (multe din visele care îi 
provoacă o stare de anxietate au această temă). 

2. Atunci când vorbeşte cu şeful său. 

3. Atunci când vede o femeie atrăgătoare. 

4. Atunci când descoperă o greşeală într-un text tipărit. 

5. Atunci când se duce la baie (a observat că momentele 
când se duce la baie prezintă întotdeauna ceva ciudat în visele 


sale). 


2. Testeaza-ti starea 

Pune-ti cât mai des posibil întrebarea critică (cel putin de 
cinci-zece ori, în acele situaţii pe care le-ai selectat la pasul 1): 
„Sunt treaz sau visez?“ Nu te chestiona niciodată superficial, 
răspunzând automat: „Evident că sunt treaz“; altminteri, vei face 
acelaşi lucru şi în timpul viselor. Caută tot timpul în jur lucruri 


inconsistente sau neverosimile care să indice faptul că visezi. 

Gândeşte-te la evenimentele care s-au petrecut în ultimele 
minute. Ai vreo problemă în a ti le aminti? Dacă da, nu ar fi 
exclus să te afli în vis. Secţiunea următoare prezintă răspunsurile 
corecte la întrebarea critică. 


(adaptare după tehnica reflexivă a lui Tholey’) 


SFATURI PENTRU TEHNICA DE TESTARE 
A STĂRII DE CONȘTIINȚĂ 


Aşa cum ştim cu toţii din experienţa directă, modul de a 
raţiona în starea onirică nu este întotdeauna la fel de logic ca în 
starea de veghe. Chiar dacă ne rostim întrebarea critică în timpul 
unui vis, de multe ori vom fi tentaţi să răspundem că suntem 
treji. Acelaşi lucru ţi se poate petrece dacă încerci să testezi rea- 
litatea într-o manieră greşită. Spre exemplu, poţi trage concluzia 
că este imposibil să visezi, căci realitatea în care te afli pare 
extrem de solidă şi de autentică. Sau poţi să te ciupeşti singur 
(cea mai clasică metodă de verificare). Experienţa m-a învăţat că 
asta nu funcţionează niciodată; în schimb, senzaţia de durere 
provocată de ciupitură este cat se poate de reală! 

Când un visător transmite altcuiva din vis banuiala că s-ar 
afla într-o experienţă onirică, cel mai adesea personajul 
protestează şi îi aduce argumente contrare, precum în exemplul 


de mai jos. 


Am avut odată un vis lucid în care m-am trezit într-o casă 
unde locuiam pe vremea liceului. Casa avea o grădină foarte fru- 
moasă. Un prieten bun se afla acolo. În timp ce stăteam şi priveam 
cu conştiinţa mea din prezent, mi-am dat seama că, deşi părea 
intactă, clădirea aceasta fusese demolată cu câțiva ani în urmă. Si 
totuşi se afla în fata mea, de parcă ar fi fost reală. 

Mi-am dat instantaneu seama Că visez, aşa că m-am întors către 
prietenul meu şi l-am rugat să se trezească, spunându-i că ne aflăm 
într-un vis şi sugerându-i că, dacă şi-ar da seama de asta, ne-am 
putea duce oriunde am dori. Nu a vrut să mă asculte şi mi-a repetat 
cu încăpățânare că scena este reală şi că am citit prea multe cărți de 
Carlos Castaneda. Mi-a recomandat să citesc mai des Biblia. 
(P.K. Columbus, North Carolina) 


Morala este simplă: nu lua niciodată de bune argumentele 
altora; verifica-ti singur realitatea! Un test chiar şi mai eficient, 
folosit de majoritatea visătorilor lucizi, este încercarea de a zbura. 
Metoda cea mai uşoară presupune să sari în sus, prelungindu-ti 
càt mai mult saltul. Dacă poţi rămâne în aer chiar şi o singură 
fracțiune de secundă în plus faţă de normal, poţi fi sigur că visezi. 

De fiecare dată când iti verifici starea de conştiinţă, foloseşte 
acelaşi test. După părerea mea, cel mai bun dintre toate este 
următorul: ia o foaie pe care scrie ceva (orice) şi citeşte-o. 
Priveşte în altă parte, apoi reciteşte, verificând dacă textul a 
rămas acelaşi. Ori de câte ori am făcut asta în visele lucide, tex- 
tul s-a modificat într-un fel sau altul. Fie cuvintele şi-au pierdut 
înţelesul, fie literele s-au transformat în hieroglife. 

Un alt test, la fel de eficient, constă în a-ţi privi de două ori 
ceasul (dacă obişnuieşti să porţi). În vis nu se comportă niciodată 
normal (cifrele care indică orele se schimbă întotdeauna în cele 
mai neaşteptate feluri), indicând orice altceva, numai ora exactă 
nu (poate că afişează timpul exact al Lumii Viselor). Această 
metodă însă este eficientă doar în cazul ceasurilor digitale, nu şi 
în cel al ceasurilor normale, care pot arăta ora cu destulă precizie 
(chiar şi în vis). Odată, când m-am decis să fac acest test în tim- 
pul unui vis, am constatat că ceasul meu digital se transformase 


într-unul analog, cu care semăna izbitor. Din fericire, nu-mi 

aminteam să-mi fi schimbat vreodată ceasul digital cu unul care 
afişa figura lui Mickey Mouse, aşa că mi-am dat seama că visez. 
Fii mereu atent la trucurile minţii: e capabilă oricând de un argu- 
ment neverosimil care să explice de ce nu poţi afla ora exactă, de 
genul: „Poate că bateria este pe terminate“ sau „Lumina este prea 
slabă pentru a vedea corect ora pe care o arată.“ 

În general, unul din criteriile cele mai utile pentru deose- 
birea stării de veghe de cea onirică este faptul că, deşi sunt cât se 
poate de veridice şi de vii, visele sunt infinit mai schimbătoare 
decât lumea reală. De aceea, tot ce ai de facut este să priveşti in 
jur cu un ochi critic. Dacă visezi, vei vedea întotdeauna ceva 
neaşteptat sau ieşit din comun. 

Testarea realităţii te ajută să afli adevărul atunci când intu- 
ieşti că te afli într-o experienţă onirică. De regulă, reprezintă 
etapa finală înainte de a deveni lucid în timpul visului. Pe 
măsură ce practici, vei constata că o să ai nevoie de tot mai 
puţine indicii onirice pentru a verifica situaţia în care te afli şi o 
să-ţi dai direct seama dacă visezi sau nu. O să descoperi că nevoia 
de a testa realitatea reprezintă în sine o dovadă a faptului că 
visezi, căci în starea de veghe nimeni nu are pornirea spontană să 
se întrebe dacă e treaz sau nu’. Şi o ultimă sugestie legată de ve- 
rificarea realităţii: ori de câte ori vei avea o puternică bănuială că 


visezi, cu siguranţă te afli într-un vis! 


TEHNICI DE CULTIVARE A INTENȚIEI 


Ideea cultivării unei anumite stări de spirit cât timp eşti 
treaz, pentru a o transfera apoi stării onirice - ca metodă de 
inducere a viselor lucide - este folosită de budiştii tibetani de 
peste o mie de ani. Originea acestor tehnici se pierde în negura 

timpului. Se spune că maestrul care le-a revelat a fost Lawapa din 
Urgyen, în Afganistan, iar în Tibet au pătruns în secolul al 
VIII-lea prin Padmasambhava, fondatorul budismului tibetan‘. 
Învățăturile acestea au fost transmise din generaţie în gene- 
ratie până în epoca modernă. Cele referitoare la universul oniric 
sunt sintetizate în manualul intitulat Yoga stării de vis, scris in 
secolul al XVI-lea şi tradus în 1935. Cartea prezintă diferite 
metode care permit înţelegerea naturii stării de vis (altfel spus, 
inducerea viselor lucide).’ Majoritatea tehnicilor tibetane sunt 
destinate adepților care meditează. Ele presupun de multe ori 
vizualizări complexe ale unor litere sanscrite înscrise în lotuşi cu 
multe petale, vizualizări însoţite de respiratii speciale şi exerciţii 
de concentrare. Poate că va veni timpul să discutăm în detaliu 
aceste procedee. Deocamdată, tot ce putem face este să distilăm 
esenţa învățăturilor tibetane, pe care o prezentăm în capitolul de 


fata şi în cel următor. 


TEHNICĂ: PUTEREA VOINŢEI FERME 


Pentru visătorii lucizi începători, cea mai importantă 
tehnică tibetană este [ngelegerea viselor prin puterea voinţei ferme, 
care constă în „stabilirea unei intenţii nestrămutate de a menţine 
continuitatea neîntreruptă a stării de conştiinţă“ în tranziţia de 
la starea de veghe la cea de vis şi invers. Tehnica include practi- 
ca din timpul zilei şi cea din timpul nopţii. 


1. Practica din timpul zilei 
În timpul zilei, gândeşte-te în permanenţă şi „în toate 
împrejurările“ că „substanţa tuturor lucrurilor este similară 


cu substanţa din care sunt alcătuite visele“. Altfel spus, 

conştientizează faptul că orice experienţă reprezintă o construcţie 
a minţii. Ia hotărârea fermă de a realiza adevărata esenţă a 


realităţii. 


2. Practica din timpul nopţii 

Noaptea, înainte de culcare, ia hotărârea fermă de a înţelege 
natura stării de vis, de a realiza că această stare nu este reală, ci 
iluzorie. 

Există şi un exerciţiu opţional pe care îl recomandă 
tibetanii: roagă-te maestrului să te ajute să înţelegi esenţa stării 
onirice. Din păcate, majoritatea occidentalilor nu au un ghid 
spiritual. Aceştia se pot ruga lui Dumnezeu, aşa cum procedează 
în mod normal, sau se pot adresa unei figuri simbolice pe care o 
asociază cu visarea lucidă. Dacă nu obişnuieşti să te rogi şi nu ai 
un maestru, apelează pur şi simplu la profunzimea inteleapta a 


Sinelui tău. 


Comentariu 

Tocmai pentru că majoritatea viselor au legătură cu pre- 
ocupările recente, este foarte probabil ca - gândindu-te suficient 
timp ziua că „întreaga realitate are aceeaşi natură ca şi visele“ - 
acest gând să se repete inclusiv în timp ce visezi. 


(adaptare după Evans-Wentz’) 


UN STUDIU DE CAZ 


Acum douăzeci de ani m-am înscris la cursul de budism 
tibetan al lui Tarthang Tulku, susţinut la Institutul Esalen din 
Big Sur, California. Rinpoche (Bijuteria Pretioasa), după cum îi 
spuneam profesorului, fusese silit să plece în exil când armata 
Chinei comuniste a invadat Tibetul şi emigrase de putin timp în 

America. De aceea, nu cunoştea prea bine limba engleză. Când 
m-am înscris la orele sale, mă aşteptam să aflu o serie de expli- 
caţii ezoterice ale unor teorii avansate, dar am primit în schimb 
ceva infinit mai valoros. 

Rinpoche obişnuia să ne arate lumea din jur cu un gest larg 
al mâinii, după care ne declara emfatic, în engleza sa chinuită: 
„Aceasta... vis!“. Se amuza el însuşi de propriile cuvintele, dar 
continua arătând către mine sau către colegii mei şi insista: 
„Aceasta... vis!“ Clasa răsuna de hohote de râs, dar Rinpoche a 
reuşit (nici eu nu ştiu cum, poate telepatic, dat fiind că folosea 
atât de puţine cuvinte) să ne transmită mesajul său: să ne gândim 
tot timpul că lumea din jur este un vis şi să facem efortul de a ne 
păstra continuitatea conştiinţei în timpul tranziţiei de la lumea 
stării de veghe la cea onirică şi invers. Nu cred că m-am descur- 
cat prea bine cu acel exerciţiu, dar în timp ce mă întorceam la 
San Francisco după week-end-ul petrecut la Big Sur, am 
descoperit cu surpriză că lumea mi se părea mult dilatată. 

Câteva nopţi mai târziu, am avut primul meu vis lucid după 
perioada copilăriei (la vârsta de cinci ani am avut o serie de vise 


conştiente, pline de aventuri). Iată cum s-a petrecut. 


Ningea blând. Eram singur în Himalaya, urcând vârful K2. 
În timp ce avansam cu greutate prin zăpadă, mi-am dat seama cu 
uimire că aveam braţele goale. Purtam o cămaşă cu mânecă scurtă, 
deloc potrivită pentru o ascensiune pe al doilea vârf din lume ca 
înălțime! Am realizat instantaneu că visam! Eram atât de încântat, 
încât am sărit de pe munte şi am început să zbor. Din păcate, visul 
s-a estompat şi m-am trezit. 


Am interpretat totul ca pe o sugestie că nu eram încă 
pregătit pentru rigorile yogăi tibetane a viselor. A fost totuşi un 


88 EXPLORAREA VISELOR LUCIDE 


punct de plecare, căci am continuat să am din când în când 
experienţe onirice lucide, deşi urma să mă apuc în mod serios de 
această practică doar peste opt ani. În treacăt fie spus, comporta- 
mentul impulsiv pe care îl aveam ori de câte ori deveneam lucid 
într-un vis este specific tuturor începătorilor. Dacă aş avea astăzi 
un vis similar cu cel pe care vi l-am descris mai sus, nu m-aş ha- 
zarda să mă arunc de pe munte, ci aş prefera să zbor direct pe 
culme, pentru a afla dacă nu există un motiv ascuns pentru care 


mi-a fost dat să visez acest lucru. 


INTENȚIA ȘI OCCIDENTALII 


Foarte puţini occidentali acceptă ideea orientală de guru. În 
schimb, conceptul de intenţie le este familiar celor mai multi 
dintre ei. Deşi majoritatea oamenilor le experimentează întâm- 
plator, visele lucide au loc foarte rar, dacă nu ne manifestăm 
intenţia deliberată de a le avea. De aceea, cei care doresc să tră- 
iască mai des asemenea experienţe onirice conştiente trebuie 
să-şi cultive întâi intenţia de a identifica atunci când visează şi 
când nu. Dacă nu ai succes de la bun început, consolează-te cu 
afirmaţia tibetană potrivit căreia sunt necesare „nu mai puţin de 
douăzeci şi unu de eforturi“ în fiecare dimineaţă pentru „a 
înţelege natura stării de vis“. 

Paul Tholey a făcut numeroase experimente cu o tehnică 
derivată dintr-o metodă tibetană de inducere a viselor lucide prin 
puterea intenţiei ferme.’ Am adaptat la rândul meu tehnica lui 
Tholey şi iată ce a rezultat. 

TEHNICA INTENTIEI 


1. Ia hotărârea de a recunoaşte când te afli într-o stare 
onirică 

Dimineaţa devreme sau în timpul momentelor de trezire 
(din ultima perioadă a somnului), afirmă-ţi clar şi ferm intenţia 


de a-ţi aminti că trebuie să recunosti starea de vis. 


2. Vizualizează-te ca şi cum ai recunoaşte deja starea de vis 
Imaginează-ţi cât mai clar cu putinţă o situaţie neobişnuită 
în care realizezi că eşti într-o stare onirică. Include în scena 
vizualizată simbolurile onirice care se repetă cel mai des în visele 


tale (sau pe cele preferate). 


3. Imaginează-ţi că realizezi în vis o anumită acţiune, 
în mod intenţionat 

În timp ce practici recunoaşterea mentală a simbolurilor 
onirice, ia decizia fermă de a face în timpul visului o acţiune sta- 
bilită dinainte. Cea mai bună alegere ar fi una care reprezintă 
chiar un simbol oniric, de pildă zborul. În timpul practicii, 
reafirmă-ţi cu tărie intenţia de a recunoaşte acest lucru cu prima 


ocazie în care te vei afla într-un vis. 


Comentariu 

Intenţia de a face o anumită acţiune în timpul visului tre- 
buie cultivată deoarece visătorii şi-o amintesc adeseori, chiar 
dacă nu au căpătat încă luciditatea în starea onirică. Această acti- 
une îi ajută apoi să ajungă la următorul raţionament: „Asta tre- 
buia să fac în timpul visului! Aşadar, visez!“ Se recomandă ca 
acţiunea intenţionată să fie un indiciu oniric tocmai pentru a 


facilita astfel probabilitatea să devii lucid în timpul visului. 

METODA COMBINATĂ A LUI THOLEY 


Tholey susţine că testarea critică a stării de conştiinţă 
reprezintă cea mai eficientă tehnică de inducţie a viselor lucide 
din câte a încercat vreodată." Metoda combinată pe care o oferă 
el are la bază această metodă, dar include şi elemente din tehni- 
ca intenţiei şi cea a autosugestiei. Din păcate, nu precizează dacă 
metoda combinată este superioară sau nu tehnicii reflexive. Sunt 
convins însă că este într-adevăr mai eficientă. Iată ce scrie Tholey 


cu referire la metoda combinată: 


Orice om care urmează cu perseverenţă sfaturile reco- 
mandate aici poate învăţa să viseze lucid. În medie, 
subiecţii care nu au experimentat niciodată un vis 
conştient îl vor avea pe primul după patru-cinci săp- 
tămâni de la începerea practicii, cu o marjă de timp, în 
plus sau în minus, în funcţie de caracteristicile lor indi- 
viduale. În cel mai bun caz vor putea avea prima expe- 
rienţă onirică lucidă încă din prima noapte; în cel mai 
rău caz, o vor avea după câteva luni. Practica stării de 
spirit reflexiv critică nu este necesară decât în faza de 
început, care poate dura mai multe luni. În etapele 
ulterioare, visele lucide vor apărea chiar dacă subiectul 
nu şi-a mai pus întrebarea critică. În continuare, 
frecvenţa viselor lucide va depinde în cea mai mare 
măsură de voinţa individului. Majoritatea celor care 
urmează cu perseverenţă sfaturile de mai sus va experi- 


menta cel puţin un vis lucid pe noapte.” 


Personal, am modificat metoda combinată a lui Tholey în 
funcţie de propria mea experienţă. 

TEHNICA REFLECTIE-INTENTIE 


1. Planifică ocaziile în care intenţionezi să-ţi verifici 

starea de conştiinţă 

Stabileşte anticipat ocaziile în care intentionezi să-ţi aduci 
aminte că trebuie să-ţi verifici starea de conştiinţă. Spre exemplu, 
te poţi întreba: „Oare visez?“ de fiecare dată când ajungi acasă de 
la serviciu, la începutul oricărei conversații pe care o ai, din oră în 
oră şi aşa mai departe. Alege o frecvenţă confortabilă cu care să-ţi 
repeti această interogatie. Foloseşte-ţi imaginaţia pentru a-ţi 
aminti să te întrebi. De pildă, dacă intentionezi să o faci de fiecare 
data când te întorci acasă de la serviciu, imagineaza-ti că deschizi 
uşa şi că iti aduci aminte de intenţia pe care ţi-ai propus-o. 

Practică exerciţiul de cel puţin douăsprezece ori pe zi, în 
momentele prestabilite şi ori de câte ori te afli într-o situaţie care 
îţi evocă starea de vis, de pildă situaţiile neprevăzute sau inedite, 
cele în care trăieşti emoţii foarte puternice sau în care descoperi 


că mintea (îndeosebi memoria) nu reacţionează aşa cum ar trebui. 


2. Testeaza-ti starea de conştiinţă 

Întreabă-te: „Visez sau sunt treaz?“ Priveşte în jur şi caută 
ciudatenii sau alte aspecte care și-ar putea indica faptul că visezi. 
Încearcă să-ţi aminteşti evenimentele petrecute în ultimele 
minute. Ai dificultăţi? Dacă da, este posibil să te afli într-o stare 
de vis. Citeşte de două ori un anumit text. Nu trage concluzia că 
eşti treaz decât dacă ai dovezi foarte solide în acest sens (spre 
exemplu, dacă textul citit de două ori nu se schimbă). 


3. Imagineaza-ti că visezi 
După ce te-ai convins că eşti treaz, spune-ti: „Bun, de acord, 
în clipa de fata nu visez. Cum ar fi însă dacă m-aş afla într-un 

vis?“ Imagineaza-ti aceasta cu detalii cât mai multe. Porneşte de 
la realitatea percepută - ceea ce vezi, auzi, miroşi şi simţi - şi 
închipuie-ţi că face parte integrantă dintr-un vis. Observă cu 
atenţie mediul exterior, căutând indicii onirice. Gândeşte-te ce 
s-ar petrece dacă ai observa unul din indiciile enumerate în 
categoria-tinta pe care ai stabilit-o. 

De îndată ce constaţi că poţi experimenta cât mai intens 
starea de vis, spune-ti ferm: „Data viitoare când voi visa, îmi voi 


aminti că trebuie să-mi dau seama că visez.“ 


4. Imagineaza-ti că actionezi într-un fel anume în visul 
tau 

Decide anticipat ce anume ai dori să faci în următorul vis 
lucid. Ţi-ai putea dori să zbori sau să vorbeşti cu un personaj 
oniric ori să foloseşti una din sugestiile oferite în continuare în 
această carte. 

Continuă exerciţiul de imaginaţie început la pasul 2, 
conştientizând că, după ce ai devenit lucid în timpul visului, exe- 
cuţi acţiunea intenţionată. Vizualizeaz-o cu detalii cât mai multe. 
Ia hotărârea fermă de a-ţi da seama că visezi, iar apoi de a face 
acţiunea pe care intentionezi să o realizezi în următorul vis lucid. 


(adaptare după Tholey'”) 


Comentariu 

La început, este posibil să ti se pară ciudat să pui la îndoială 
însuşi fundamentul realităţii pe care o experimentezi. Vei consta- 
ta însă că testarea critică a naturii realităţii de câteva ori pe zi este 
un obicei minunat, pe care merită să-l cultivi. La cursurile noas- 
tre distribuim fluturaşi pe care scrie: VISEZ? Poţi nota şi tu 
această întrebare pe spatele unei cărţi de vizită sau al unui 
cartonaş. Tine-o tot timpul la îndemână şi citeşte-o din când în 

când. De fiecare dată, efectuează un test al realităţii, citind-o de 
două ori. În cazul în care cuvintele scrise pe ea se modifică, este 


clar că visezi. 


INDUCEREA MNEMONICĂ A VISELOR LUCIDE 
(TEHNICA MILD) 


Cu zece ani în urmă, după ce în vederea tezei mele de doc- 
torat pe această temă am început să investighez posibilitatea de a 
avea vise lucide la voinţă, am creat un exerciţiu extrem de efi- 
cient pentru inducerea lor." 

Înainte de a aplica diferite tehnici de acest gen, puteam deja 
să-mi amintesc cel puţin un vis lucid pe lună. În timpul primelor 
şaisprezece luni de studiu am folosit o tehnică de autosugestie 
(prezentată mai jos), care mi-a permis să-mi amintesc în medie 
cinci experienţe onirice conştiente lunar. (Numărul maxim fiind 
de treisprezece, iar cel minim de una. Luna în care am avut trei- 
sprezece a coincis cu primele studii pe care le-am efectuat în la- 
borator pe această temă, ceea ce ilustrează cat de puternic este 
efectul motivatiei asupra frecvenţei acestor experienţe.) 

Deşi în acea perioadă m-am folosit de autosugestie pentru 
a-mi induce vise lucide, nu puteam înţelege cum reuşesc aşa 
ceva! Tot ce făceam era să-mi repet înainte de culcare: „În 
noaptea aceasta voi avea un vis lucid.“ Nu ştiam însă cum de este 
posibil ca o asemenea afirmaţie să se concretizeze. lar datorită 
acestei lipse de înţelegere, nu puteam controla propriu-zis proce- 
sul de inducere. De aceea, şansele de a învăţa cum să-mi produc 
vise conştiente la comandă erau foarte reduse. 

Cu toate acestea, am remarcat treptat un factor psihologic 
care se repeta de fiecare dată când aveam o experienţă onirică 

lucidă: intenţia fermă (înainte de a adormi) de a-mi aduce 
aminte că sunt în vis chiar atunci când visez. De îndată ce 
mi-am dat seama cum îmi pot provoca la comandă vise lucide, 
totul a devenit mult mai uşor. După clarificarea intenţiei a cres- 
cut imediat frecvenţa lor pe lună. Alte ajustări ulterioare mi-au 
permis să concep o metodă care poate induce cu destulă uşurinţă 
experienţe onirice conştiente. Aceasta mi-a permis să am până la 
patru vise lucide pe noapte, cu un maxim de douăzeci şi şase pe 
lună. La ora actuală, pot avea un vis lucid în orice noapte şi 
mi-am atins obiectivul de a demonstra ştiinţific faptul că este 
posibil să experimentezi aşa ceva la comandă, prin simpla exer- 
sare a voinţei. Toţi cei care au aplicat metoda mea au acces la 
lumea fascinantă a viselor conştiente. 

Am pornit de la premisa că trebuie să-mi aduc aminte să fac 
ceva (adică, să devin lucid) la o dată ulterioară (mai precis, data 
viitoare când mă voi afla în mijlocul unui vis). Cum poţi totuşi 
să-ţi aminteşti să faci ceva într-un vis? Pentru a răspunde la 
această întrebare, trebuie să începem cu una mai simplă: cum 
poţi să-ţi aminteşti să faci ceva în starea de veghe? 

În viaţa reală folosim memoria externă, un ajutor mnemo- 
nic (o listă de cumpărături, un bileţel lipit pe oglindă, un şnur 
legat de deget etc.). Cum ne-am putea aminti însă de o intenţie 
viitoare (numită în termeni de specialitate memorie prospectivă) 
dacă nu am avea la dispoziţie asemenea indicii exterioare? Un rol 
cheie îl joacă motivaţia. Probabilitatea de a uita este mai mică 
dacă dorim cu adevărat să reținem lucrul respectiv. 

Atunci când ne stabilim scopul de a ne aminti să facem ceva, 
îl transformăm într-una din preocupările noastre curente, 
declanşând astfel un sistem cerebral orientat către îndeplinirea 


telurilor. Sistemul respectiv va rămâne partial activat până la 

atingerea obiectivului. Dacă scopul este foarte important pentru 
noi, sistemul va rămâne într-o stare de activare foarte puternică, 
iar noi vom verifica frecvent dacă nu cumva a sosit momentul să 
facem ce avem de facut (până când acest moment chiar soseşte). 
Aşadar, procesul nu devine nici o clipă sută la sută inconştient. 
Cazul cel mai tipic de activare a acestui mecanism nu este însă 
atunci când avem de făcut ceva extrem de important, ci când tre- 
buie să ne achităm de alte sarcini, oarecum minore, de pildă, să 
cumpărăm de la magazin. Această sarcină nu este suficient de 
importantă pentru a rămâne o preocupare constantă în minte. 
De aceea, atunci când mergem la magazin, se întâmplă să uităm 
frecvent de intenţia noastră, dacă nu cumva obiectul care ne 
interesează ne sare în ochi (sau, eventual, un alt obiect cu care îl 
asociem pe primul). 

Am ajuns astfel la un alt factor esenţial implicat în procesul 
de rememorare: asocierile. De fiecare dată când ne propunem să 
ne aducem aminte să facem ceva, şansele de succes cresc cu atât 
mai mult cu cât suntem mai puternic motivaţi şi ne formăm mai 
multe asociaţii mentale între lucrul respectiv şi circumstanţele 
viitoare în care dorim ca acesta să se producă. Asemenea asocieri 
pot fi mult dinamizate dacă ne vizualizăm făcând deja ceea ce 
intentiondam să ne aducem aminte să facem în viitor. 

Dându-mi seama că inducția viselor lucide este ea însăşi o 
problemă de memorie prospectivă, am conceput o tehnică 
menită să mărească probabilitatea de a-mi aminti intenţia să 
devin lucid în visele mele. Am numit-o Inductia mnemonică a 
viselor lucide (prescurtat MILD)." Înainte de a descrie această 
tehnică în cartea de fata, am revizuit-o în lumina experienţelor 
acumulate în ultimii ani, când am folosit-o eu însumi de 


nenumărate ori pentru a-mi induce vise lucide, dar am şi predat-o 


96 EXPLORAREA VISELOR LUCIDE 


mai multor sute de persoane. Dacă vrei să o foloseşti şi tu, e bine 
să ţii seama de condiţiile pregătitoare prezentate mai jos. 


CONDIȚII PREGĂTITOARE PENTRU TEHNICA MILD 


Pentru a-ţi induce singur vise lucide folosind tehnica MILD, 
ai nevoie de anumite capacităţi. Dacă nu-ţi aminteşti, de pildă, să 
pui în practică o intenţie viitoare atât timp cât eşti treaz, slabe 
speranţe să izbuteşti în timpul somnului. De aceea, înainte de a 
testa tehnica MILD, trebuie să-ţi dovedeşti tie însuţi că îţi aduci 
aminte să faci anumite lucruri în starea de veghe. Cei mai mulţi 
oameni reuşesc asta doar cu ajutorul unor indicii exterioare, nu 
numai prin puterea lor mentală. Exercitiul care urmează îţi dez- 


voltă abilitatea necesară pentru realizarea tehnicii MILD. 


EXERCIȚIU: ANTRENAREA MEMORIEI 
PROSPECTIVE 


1. Citeşte obiectivele pentru ziua în curs 

Acest exerciţiu trebuie practicat timp de o săptămână. La 
sfârşit ai o listă cu patru obiective pe care trebuie să le urmăreşti 
în fiecare zi. Când te trezeşti dimineaţa, citeşte doar obiectivele 
pentru ziua respectivă (nu le citi niciodată pe cele pentru zilele 


următoare) şi memorează-le. 


2. În timpul zilei, urmăreşte obiectivele stabilite 

Scopul este să remarci circumstanţele respective şi să faci un 
test al realităţii de fiecare dată când se produc, punandu-ti între- 
barea: „Visez?“ De pildă, dacă obiectivul este: „data viitoare când 


aud un câine lătrând“, cu prima ocazie când îl auzi, conştien- 


Trezirea în lumea viselor 97 


tizează asta şi aplică testul realităţii. Obiectivul este atins dacă nu 
ratezi prima ocazie când latră un câine. 


3. Păstrează evidenţa obiectivelor atinse 

La sfârşitul fiecărei zile, notează cate din cele patru obiective 
ai atins (poţi aloca în jurnalul viselor un spaţiu doar pentru acest 
exerciţiu). Dacă în timpul zilei ai scăpat prima ocazie de a obser- 
va unul din cele patru contexte, înseamnă că ai ratat acest obiec- 
tiv, chiar dacă ai observat conjunctura respectivă mai târziu. 
Dacă eşti absolut sigur că unul sau mai multe contexte nu au 


apărut în timpul zilei, notează asta în jurnal. 


4. Continuă exerciţiul până la sfârşitul săptămânii 

Practică această tehnică până epuizezi toate contextele enu- 
merate mai jos. Dacă la sfârşitul perioadei de şapte zile constati 
că ai ratat majoritatea obiectivelor, repetă exerciţiul săptămâna 
următoare, până când reuşeşti să îndeplineşti majoritatea dintre 
ele. Fă-ţi o listă cu obiective, notează rata succesului şi observă 


cum îţi evoluează memoria. 


Obiective zilnice 

LUNI 

Data următoare când scriu ceva 

Data următoare când simt o durere 

Data următoare când cineva îmi rosteşte numele 
Data următoare când beau ceva 

MARŢI 

Data următoare când văd un semafor 
Data următoare când aud muzică 

Data următoare când arunc ceva la gunoi 
Data următoare când aud pe cineva râzând 

MIERCURI 

Data următoare când aprind televizorul sau radioul 
Data următoare când văd o legumă 

Data următoare când văd o maşină roşie 

Data următoare când dau sau primesc bani 

JOI 

Data următoare când citesc ceva 

Data următoare când verific cât e ceasul 

Data următoare când remarc faptul că am reverii diurne 
Data următoare când aud telefonul sunând 
VINERI 

Data următoare când deschid o uşă 

Data următoare când aud ciripitul unei păsări 
Data următoare când folosesc toaleta după-amiază 
Data următoare când văd stelele 

SÂMBĂTĂ 

Data următoare când introduc o cheie în broască 
Data următoare când văd o reclamă 

Data următoare când mănânc ceva, după micul dejun 
Data următoare când văd o bicicletă 

DUMINICĂ 

Data următoare când văd un animal 

Data următoare când mă uit în oglindă 

Data următoare când aprind lumina 

Data următoare când văd o floare 


TEHNICA MILD 


1. Planifică-ţi rememorarea viselor 


Înainte de culcare, ia hotărârea fermă de a te trezi şi de a-ţi 

aminti visele de-a lungul întregii nopţi (sau doar între anumite 


intervale). 


2. Aminteste-ti visele 

Atunci când te trezeşti dintr-o perioadă REM, urmăreşte să 
rememorezi visele pe care le-ai avut, indiferent cât este ora. 
Aminteşte-ţi cât mai multe detalii. Dacă te simţi atât de som- 
noros, încât eşti pe punctul de a adormi la loc, fă ceva care să te 


trezească. 


3. Concentrează-te asupra intenţiei 

Înainte de a adormi din nou, concentrează-te ferm asupra 
intenţiei de a-ţi reaminti că visezi. Rosteşte următoarea idee- 
forţă: „Data viitoare când mă voi afla într-un vis, vreau să-mi 
amintesc acest lucru.“ Rosteşte asta cu toată hotărârea, nu doar 
din vârful buzelor. Focalizează-ţi întreaga atenţie asupra acestei 
idei. Dacă te trezeşti că îţi fuge mintea la altceva, alungă celelalte 


gânduri şi revino la ideea-forta. 


4. Vizualizează faptul că ai devenit lucid într-un vis 

Simultan, imagineaza-ti că te-ai întors la ultimul vis (cel din 
care te-ai trezit), dar de data aceasta îţi dai seama că este un vis. 
Urmăreşte să găseşti un indiciu oniric. Priveşte-l şi spune-ti: 
„Acum visez!“ Continuă-ţi fantezia. De exemplu, stabileste-ti 
intenţia de a zbura. Vizualizează că te desprinzi de pământ, iar 
apoi conştientizează că nu ai putea face aşa ceva decât într-o stare 
de vis. 


5. Repetă paşii 3 şi 4 
Reia aceşti doi paşi până când simţi că intenţia ta devine 
fermă. În continuare, lasă-te în braţele somnului. Dacă descoperi 

că îţi vine în minte altceva, repetă întregul procedeu, astfel încât 
ultimul gând înainte de a adormi să fie intenţia de a realiza că 


visezi. 


Comentariu 

Dacă totul decurge bine, vei adormi st te vei „trezi“ în 
mijlocul unui vis, moment în care ar trebui să-ți aminteşti că 
visezi. 

Dacă din cauza concentrării anterioare durează mai mult 
până adormi iar, nu-ți face probleme, cu cât stai mai mult treaz, 
cu atât mai mare va fi probabilitatea să ai un vis lucid atunci când 
ti se va face somn în sfârşit. Motivul este simplu: tot timpul cât 
eşti treaz trebuie să repeţi tehnica MILD, amplificându-ţi astfel 
intenţia de a avea un vis lucid. În plus, starea de veghe va activa 
creierul, care va fi mai predispus către constienta. 

Dimpotrivă, dacă ai un somn foarte greu, se recomandă 
chiar să te dai jos din pat (imediat după ce ai rememorat ultimul 
vis) şi să faci ceva care să te trezească de tot. Aprinde lumina şi 
citeşte o carte. Mergi în altă cameră. E foarte bine să notezi chiar 
atunci ultimul vis şi să-ţi revezi descrierea de mai multe ori, 
subliniind indiciile onirice, ca exerciţiu pregătitor pentru apli- 
carea tehnicii MILD. 

Foarte mulţi oameni care folosesc această tehnică obţin suc- 
cesul chiar din prima sau a doua noapte. Altora le ia mai mult 
timp. Practica perseverentă a metodei nu poate conduce decât la 
o mai mare eficienţă în experimentarea viselor lucide. Multi din- 
tre onironautii noştri avansați au folosit această tehnică pentru 
a-şi cultiva capacitatea de a avea mai multe vise lucide pe noapte, 
ori de câte ori doresc. 

TEHNICI DE AUTOSUGESTIE ȘI HIPNOZĂ 
AUTOSUGESTIA 


Patricia Garfield afirmă: „Am folosit o metodă de 
autosugestie care mi-a permis să avansez de la zero la trei vise 
lucide pe săptămână, cu o durată din ce în ce mai mare“. Ea a 
utilizat această tehnică timp de cinci sau şase ani, ajungând să 
aibă în medie patru-cinci vise lucide pe lună.” Aşa cum spuneam 
mai devreme, am obţinut eu însumi rezultate similare, aplicând 
aceeaşi metodă: în timpul primelor şaisprezece luni ale perioadei 
de studiu pentru scrierea tezei mele de doctorat, am aplicat 
tehnica de autosugestie pentru inducerea viselor lucide şi am 
obţinut o medie lunară comparabilă cu cea a Patriciei, respectiv 
de cinci-şase experienţe onirice conştiente. '° 

Tholey povesteşte că a experimentat şi el diferite tehnici de 
autosugestie, dar din păcate nu oferă prea multe detalii despre 
ele. Singurul lucru pe care îl menţionează este că eficienţa for- 
mulelor pe care ni le rostim poate creşte prin folosirea anumitor 
metode speciale de relaxare.” El recomandă ca autosugestia să fie 
practicată chiar înainte de culcare, într-o stare de relaxare pro- 
fundă, evitând un efort de voinţă prea mare. 

Distincția între intenţia noastră şi sugestia nedublata de un 
efort volitiv mi se pare foarte interesantă. Nu este exclus ca ea să 
explice de ce nu am reuşit întotdeauna să-mi induc vise lucide în 
primii ani de explorări. Primele dati când am încercat în labora- 
tor am folosit autosugestia şi am descoperit că eforturile prea 
mari de voinţă erau contraproductive. Asta mi s-a părut extrem 
de frustrant atunci, deoarece mi s-a cerut să am un vis lucid chiar 
în noaptea respectivă, sub observaţie. Nu era suficient să am 


câteva vise lucide în anumite nopţi ale săptămânii; trebuia să le 

experimentez neapărat în nopţile în care eram subiectul unor 
cercetări în laborator. 

După conceperea tehnicii MILD, am descoperit că pot avea 
succes de fiecare dată, chiar dacă strădania mea era foarte mare 
uneori. Spre deosebire de autosugestie, tehnica MILD foloseşte 
chiar intenţia conştientă (efortul de voinţă). Autosugestia nu 
mi-a permis să experimentez decât un vis lucid la şase nopţi 
petrecute în laborator. Tehnica MILD mi-a permis să am unul 
sau mai multe vise lucide în fiecare dintre cele douăzeci de nopţi 
din douăzeci şi una petrecute în laborator. 

Concluzia mea personală a fost că autosugestia este o 
metodă mai putin eficientă decât alte tehnici de inducţie a 
viselor lucide, cum ar fi MILD. Însă datorită faptului că este lip- 
sită de efort, poate oferi anumite avantaje minore celor care 
preferă să aibă din când în când vise lucide, fără a depune prea 
multă energie în această direcţie. În schimb, tehnica se poate 
dovedi extrem de eficientă în cazul persoanelor foarte sugestibile 
şi predispuse către hipnoză. Vom insista asupra acestui lucru 
atunci când vom discuta despre sugestiile post-hipnotice. 


TEHNICA DE AUTOSUGESTIE 


1. Relaxează-te complet 

Aşază-te pe spate, închide ochii şi relaxeaza-ti spatele, ceafa, 
capul, braţele şi picioarele. Elimină orice tensiune musculară sau 
mentală. Respiră lent şi liniştit. Savurează senzaţia de linişte şi 
abandonează toate grijile, anxietatile, gândurile şi planurile de 
peste zi. Dacă de-abia te-ai trezit din somn, eşti probabil sufi- 
cient de relaxat. Dacă nu, poţi aplica exerciţiul relaxării progre- 


sive descris anterior. 

2. Repetă sugestia: „Voi avea un vis lucid“ 

Păstrând starea de relaxare profundă, autosugestionează-te 
că vei avea un vis lucid, fie mai târziu în noaptea respectivă, fie 
într-una din nopţile imediat următoare. Evită orice efort 
intenţionat. Nu insista prea ferm asupra unor afirmaţii de genul: 
„În noaptea aceasta voi avea un vis lucid!“ Dacă această convin- 
gere nu ţi se adevereşte într-una din primele nopţi, e posibil 
să-ţi pierzi complet încrederea şi să renunti. Cultivă o stare men- 
tală deschisă, ca şi cum te-ai aştepta să ai în noaptea respectivă 
un vis lucid, chiar dacă nu poţi fi absolut sigur. Anticipează cu 
entuziasm experienţa pe care urmează să o trăieşti, fără a te cram- 


pona însă de vreun moment precis în care să se producă. 


SUGESTIA POST-HIPNOTICĂ 


În cazul în care constati că tehnica de autosugestie influ- 
enţează într-adevăr frecvenţa viselor lucide pe care le experi- 
mentezi, efectul poate fi amplificat cu ajutorul unei sugestii post- 
hipnotice (SPH). Charles Tart susţine chiar că SPH are şansa să 
fie „cea mai eficientă tehnică de control al conţinutului viselor 
prin intermediul unei sugestii făcute înainte de culcare*."* La li- 
mită, considerăm că luciditatea face şi ea parte din conţinutul 
viselor, putând fi astfel influențată prin SPH. Personal, am 
experimentat de trei ori tehnica SPH şi am avut succes de două 
ori.” Pe de altă parte, nu sunt o persoană uşor de hipnotizat. De 
aceea, nu exclud posibilitatea ca în cazul persoanelor extrem de 
sugestibile tehnica SPH să se dovedească într-adevăr foarte efi- 
cientă. Cred că această posibilitate ar trebui studiată ştiinţific. 

În afară de Tart, singura sursă disponibilă de informaţii pe 
tema inducerii viselor lucide prin SPH este o teză de doctorat 

absolut senzaţională, care îi aparţine psihologului Joseph Dane. 
Studiul este extrem de nou, dar nu ne vom ocupa aici decât de 
unul din aspectele pe care le descrie. Experimentul a constat în 
hipnotizarea repetată a două grupuri de studente care niciodată 
până atunci nu avuseseră vise lucide şi în monitorizarea lor în 
laborator, în nopţi succesive. Studentele din primul grup (căro- 
ra li s-a aplicat sugestia post-hipnotică) şi-au creat simboluri 
onirice personale pornind de la cele pe care şi le-au imaginat în 
starea post-hipnotică. Cele din al doilea grup (de control) au fost 
hipnotizate, dar nu şi-au creat simboluri onirice personale. Când 
au fost re-hipnotizate, studentele din primul grup şi-au putut 
vizualiza simbolurile şi au cerut ajutor pentru a avea vise lucide 
în noaptea respectivă. În timpul nopţii (petrecute în laborator), 
ele au experimentat vise lucide de mai lungă durată şi mult mai 
relevante decât studentele din grupul de control. Monitorizarea 
ulterioară a condus la concluzia că fetele din primul grup au con- 
tinuat să aibă şi în nopţile următoare mult mai multe vise lucide 


decât cele din grupul de control.” 


PsIHO-TEHNOLOGIA: INDUCTIA ELECTRONICA 
A VISELOR LUCIDE 


Tehnicile de inducere a viselor lucide descrise tn aceasta 
carte presupun învăţarea unor metode de transpunere a intenţiei 
de a deveni lucid în stare onirică. Spre exemplu, tehnica MILD 
are la bază capacitatea de a-ţi aminti să faci ceva în viitor: „Data 
următoare când voi visa, îmi voi aminti că visez!“. Acest lucru se 
dovedeşte însă destul de dificil chiar şi atunci când eşti treaz, 
darămite când dormi! 


De aceea, cercetările pe care le-am făcut în anii din urmă la 

Stanford s-au concentrat asupra felului în care pot fi ajutaţi visă- 
torii să-şi amintească de intenţia lor. Am pornit de la premisa că, 
dacă prin intermediul unui indiciu din lumea exterioară li s-ar 
putea aminti că visează, cel puţin jumătate din misiunea lor de a 
deveni conştienţi ar fi îndeplinită. Tot ce le-ar mai rămâne de 
făcut ar fi să-şi aducă aminte ce înseamnă acel indiciu. 

Primirea unui indiciu din lumea exterioară în timpul unui 
vis nu este deloc atat de dificilă cum pare la prima vedere. Deşi 
atunci când suntem adormiţi nu suntem conştienţi de lumea din 
jur, creierul continuă să monitorizeze mediul prin intermediul 
simţurilor sale. Nimeni nu este în întregime vulnerabil atunci 
când doarme. Se ştie că oricine are tendinţa să se trezească atunci 
când aude zgomote noi şi potenţial amenințătoare. Din cauza 
acestei monitorizări permanente a subconştientului nostru, frag- 
mente din acţiunile care se petrec în jur pătrund uneori în vise- 
le noastre, ajung să fie integrate în ele. Echipa mea de cercetare 
de la Stanford a studiat care este stimulul cel mai potrivit care ar 
putea fi integrat astfel în vis, fiind perceput apoi ca un indiciu de 
potenţialii visatori lucizi. 

Ne-am inceput experimentele cu indiciul cel mai evident 
între toate: un mesaj înregistrat de genul: „Acesta este un vis!“”'. 
Am monitorizat apoi undele cerebrale, mişcările ochilor şi alti 
indicatori fizici ai subiecţilor care dormeau în laborator. Când 
aceştia se aflau în somnul REM, le-am pus banda cu înregistrarea 
şi am crescut gradat volumul din boxele situate la capătul patu- 
lui lor. Am lucrat cu subiecţi deja familiarizați, care aveau o rată 
de succes destul de înaltă în inducerea experienţelor onirice 
conştiente. Mesajul a fost transmis de cincisprezece ori şi a ge- 
nerat cinci vise lucide. Trei dintre ele au fost iniţiate când 


subiecţii au auzit (în timpul somnului) cuvintele: „Acesta este un 


106 EXPLORAREA VISELOR LUCIDE 


vis“. Celelalte două au fost iniţiate în timp ce banda mergea, dar 
subiecţii au declarat că nu au auzit-o în timpul visului. 

Celelalte zece ocazii când banda a mers, dar nu a generat 
vise lucide, au ilustrat slăbiciunile acestui sistem: visătorul fie se 
trezeşte din somn, fie nu înţelege mesajul transmis (indiciul 
primit). În opt din cele zece ocazii, subiecţii s-au trezit pur şi 
simplu din somn. 

Chiar dacă indiciul este integrat în vis şi subiectul rămâne 
adormit, acest fapt nu garantează automat reuşita. În două 
ocazii, mesajul a fost auzit în lumea viselor, dar subiectul nu l-a 
putut descifra corect. Una din ocazii s-a dovedit deosebit de 
amuzantă, subiectul plângându-se că cineva din vis insista să-i 
spună că visează, dar el a refuzat să-l asculte! Concluzia experi- 
mentului a fost că oamenii pot fi într-adevăr ajutaţi prin indicii 
primite din exterior să-şi amintească faptul că visează, dar în 
acelaşi timp trebuie să contribuie şi ei prin efortul lor personal la 
succesul experimentului, pregătindu-se mental să recunoască 
indiciul şi să-şi aducă aminte ce înseamnă acesta. De aceea, în 
continuare am început să folosim tehnicile mentale descrise în 
cartea de faţă, în asociere cu indiciile din lumea exterioară. 

Primul experiment de acest gen a fost condus de Robert 
Rich, un student la Psihologie care şi-a dat teza de licenţă cu 
această temă. Pornind de la un studiu anterior care arătase că 
stimulii tactili sunt integrați mai frecvent în vise decât cei vizuali 
sau auditivi,” ne-am decis să testăm un asemenea stimul ca indi- 
ciu pentru producerea viselor lucide. Am folosit în acest scop o 
vibraţie aplicată saltelei pe care dormea subiectul aflat în faza 
REM a somnului.” 

Subiectii angrenaţi în acest studiu au fost rugaţi să practice 
intensiv exerciţiile de pregătire mentală. De-a lungul zilei prece- 

dente înregistrărilor de laborator, au purtat la gleznă obiecte 
vibrante, setate să pornească de câteva ori pe zi. Ori de câte ori 
simțeau vibrația, ei trebuia să practice un exerciţiu în care 
combinau testul realităţii cu o autosugestie prin care se angajau 
să-şi aducă aminte că visează următoarea dată când vor simţi 
această vibraţie în timpul somnului. 

Unsprezece din cei optsprezece subiecţi au avut vise lucide 
în noaptea petrecută în laborator. Ei au experimentat în total 
şaptesprezece vise lucide, din care unsprezece s-au produs în 
asociere cu vibrația. Unul dintre ei a perceput vibrația ca pe un 


veritabil haos în lumea viselor. Iată descrierea sa: 


Am început să plutesc prin cameră, dar eram tras în jos de elec- 
trozii care îmi fuseseră atașați. Apoi, pereții au început să se mişte 
încolo şi încoace. Într-un colt a apărut Stephen, care mi-a spus: 
„Dacă se petrec lucruri ciudate, înseamnă ca visezi...“ 


Acest subiect şi-a dat seama că se petreceau lucruri ciudate şi 
a devenit conştient în timpul visului, după care şi-a luat zborul 
şi a vizitat stelele. Se părea că eram pe calea cea bună, la un pas 
de identificarea celor mai eficienţi stimuli pentru trezirea luci- 
ditatii în vis. Deşi s-au dovedit cu adevărat eficace, vibraţiile 
implicau însă anumite dificultăţi tehnice, aşa că am continuat să 
investigăm şi alte tipuri de stimuli. 

Am testat în continuare lumina, pornind de la premisa că de 
obicei fiinţele adormite nu o percep ca un pericol, aşa că riscul de 
a se trezi din cauza ei este foarte mic. În plus, este uşor de inte- 
grat în vise. Într-unul din studii am monitorizat fiziologia a 
patruzeci şi patru de subiecţi care dormeau în laborator purtând 
pe cap nişte căşti din cauciuc (asemănătoare celor de înot) care 
emiteau flash-uri de lumină rosie.” La câteva minute după ce 

subiecţii au intrat în faza REM, am aprins pentru o scurtă 
perioadă luminile. În experimentele ulterioare am folosit un com- 
puter conectat la căşti pentru a detecta somnul REM şi pentru a 
aprinde atunci luminile. Acesta a fost primul prototip al unui 
aparat creat mai târziu, pe care l-am denumit Dream Light (n.n. 
Lumina din vis)” şi pe care îl vom descrie în secţiunea următoare. 

În studiul nostru, douăzeci şi patru de subiecţi din patruzeci 
şi patru au experimentat vise lucide în nopţile petrecute în 
laborator (cei mai mulţi dintre ei nu au petrecut decât una sin- 
gură). În total, subiecţii au dormit sub observaţie cincizeci şi opt 
de nopţi şi au raportat cincizeci de vise lucide. Aşa cum probabil 
era de aşteptat, celor care erau deja predispuşi către vise lucide 
le-a fost cel mai uşor să folosească indiciul luminos pentru a 
deveni conştienţi în visele lor. Dintre cei douăzeci şi cinci de 
subiecţi care aveau în mod normal cel puţin un vis lucid pe lună, 
şaptesprezece (adică 68%) au avut unul sau mai multe experienţe 
onirice conştiente în laborator, prin comparaţie cu cinci din cei 
nouăsprezece (adică 26%) care aveau mai puţin de un vis lucid 
pe lună. Din trei subiecţi care nu avuseseră niciodată până atunci 
un vis lucid, doi au experimentat un asemenea vis în laboratorul 
nostru, provocat de indiciul luminos. 

Alte cercetări au arătat că cei care îşi amintesc în mod curent 
cel puţin un vis (obişnuit) pe noapte au avut cel putin un vis 
lucid pe luna.” De aceea, am concluzionat că, pentru cei care au 
o memorie bună a viselor, indiciile luminoase se dovedesc foarte 
utile pentru declanşarea constientei onirice. 

Flash-urile de lumină roşie au fost integrate în cele mai va- 
riate moduri în visele subiecţilor antrenați să sesizeze orice 
schimbare a luminilor în visele lor. Iată relatarea unei femei din- 


tre onironauţi: 

O femeie mi-a dat un obiect alb din metal care a început 
să-mi lumineze fata. Am ştiut imediat că era indiciul pe care îl 
aşteptam. Era o femeie frumoasă, cu părul blond. Am simţit ca este 
un alter ego al meu din vis, aşa că am imbratisat-o strâns, cu multă 
iubire, până când am simțit ca se dizolvă în mine... 


Rezultatele cercetărilor noastre ne-au permis să tragem con- 
cluzia că îi putem stimula pe oameni să aibă vise lucide în labo- 
rator, cu ajutorul unor indicii senzoriale. Doream totuşi să-i 
ajutăm să experimenteze asemenea vise la ei acasă, fără să fie 
nevoie să petreacă noaptea în laborator. De aceea, am început să 
lucrăm la aparatul portabil de inducere a experienţelor onirice 
conştiente, numit Dream Light. În afara faptului că reprezintă un 
indiciu eficient care îi poate ajuta pe oameni să realizeze că 
visează, lumina s-a potrivit perfect în designul unei măşti pentru 
somn pe care am conceput-o şi care are simultan senzori pentru 


detectarea perioadei REM şi leduri care emit flash-uri roşii. 


SI S-A FĂCUT LUMINĂ - POVESTEA APARATULUI DREAM 
LIGHT 


lată un fragment din cartea mea anterioară, intitulată 
Visarea lucidă: „Cred că nu va trece prea mult timp până când 
cineva va crea şi va comercializa un aparat eficient de inducere a 
viselor lucide; la ora actuală, aceasta este una din priorităţile 
activităţii mele de cercetare. O soluţie tehnică de acest gen i-ar 
ajuta mult pe începători să aibă primele vise lucide, economisin- 
du-le ani de eforturi frustrante şi greşit orientate.“” La scurt timp 
după publicarea cărţii, am început să lucrez la această invenţie. 
Experimentele descrise mai sus au arătat că folosirea stimulilor 


exteriori ca indicii onirice este posibilă în condiţii de laborator. 

În septembrie 1985 am primit o scrisoare de la Darrel Dixon, 
un inginer din Salt Lake City, care şi-a manifestat interesul pentru 
crearea unui aparat de inducere a viselor lucide şi şi-a oferit aju- 
torul. I-am trimis un plan şi, la scurt timp, a produs primul nostru 
prototip, alcătuit din două cutii negre care operau ca interfață între 
un sistem de detectare a mişcării globilor oculari şi un computer 
portabil. Senzorii din masca pentru persoana adormită detectau 
mişcările ochilor, iar computerul le monitoriza nivelul activităţii. 
Când acest nivel era suficient de ridicat, computerul trimitea un 
semnal către aparat, care aprindea indicatoarele din mască. 
Prototipul nostru semăna cu scenariul unui film science-fiction 
din anii '50, era grosolan şi plin de şuruburi, cabluri, ochelari pen- 
tru înot şi leduri luminoase! Cert este însă că a funcţionat! 

În cea de-a doua noapte în care a folosit acest aparat, unul 
din subiecţii testati de noi a avut următorul vis. 


Stau în maşină, in fata unui magazin. Luminile din cască se 
aprind. Le simt cum îmi luminează fata. Aştept să se stingă, pentru 
a face un test al realităţii. Încerc să-mi scot casca, dar a dispărut... 
Aşezat în continuare în maşină, încerc să fac un test al realităţi 
citind o bancnotă de un dolar. Un cuvânt de pe ea este scris greşit, 
aşa că trag concluzia că mă aflu într-un vis! les din maşină şi încep 
să zbor. Mă simt absolut minunat. Străzile strălucesc în soare. Zbor 
deasupra unei clădiri, iar soarele îmi intra în ochi! Lumina este prea 
puternică. Întregul peisaj dispare şi mă trezesc în interiorul maga- 
zinului, alături de alti prieteni. Le povestesc experiența avută. Din 
păcate, starea de luciditate a dispărut. 


Echipa de cercetători de la Stanford a realizat în ultimii ani mai 
multe studii de laborator folosind aparatul Dream Light. În plus, el a 
putut fi testat acasă de participanţii la două din cursurile noastre. 

În studiul efectuat asupra subiecţilor care au folosit acasă 
Dream Light am examinat diferiţi factori care influenţează succe- 
sul inducerii viselor lucide, inclusiv diferite niveluri de pregătire 
mentală. Ţinând cont şi de studiile anterioare referitoare la 
indiciile menite să producă luciditatea în timpul viselor, am tras 
concluzia că pregătirea mentală prealabilă este extrem de impor- 
tanta pentru ca vigilenta conştiinţei să apară. 

Aparatul Dream Light folosit acasă s-a dovedit un instru- 
ment eficient de stimulare a viselor lucide, dar nu mai mult decât 
tehnica MILD. În schimb, când am combinat cele două instru- 
mente, acestea au interactionat sinergic, generând cea mai înaltă 
frecvenţă de vise lucide din toate combinaţiile încercate vreo- 
data. Primul test de grup în care am folosit Dream Light a arătat 
că subiecţii care au practicat tehnica MILD în combinaţie cu 
aparatul au experimentat de cinci ori mai multe vise lucide decat 
cei care nu au folosit nici o tehnică de inducere a experienţelor 
onirice conştiente.” 

Pregătirea mentală este foarte importantă atunci când este 
folosit Dream Light, căci, dacă mintea nu este focalizată corect 
asupra ideii de recunoaştere a indiciului luminos în timpul visu- 
lui, nu va înţelege ce înseamnă acesta. De altfel, nu cred că se va 
putea produce vreodată un aparat care să inducă singur visele 
lucide, fără nici un efort din partea celui care îl foloseşte. 


VARIETATEA EXPER IENTELOR LUMINOASE 


Una din principalele sarcini ale celor care folosesc aparatul 
Dream Light presupune antrenamentul pentru recunoaşterea 
indiciului luminos din vis, care poate lua diferite forme. Uneori 


este identic celui perceput în timpul stării de veghe, dar în 80% 

din cazuri ia alte forme în lumea onirică, fiind atât de bine inte- 
grat în țesătura visului, încât pentru a-l recunoaşte, onironautul 
trebuie să fie extrem de atent la posibilitatea de a primi un sem- 
nal din lumea exterioară. Dacă el este prea scufundat în visul său, 
atunci când semnalul apare, rezultatele pot fi de-a dreptul 
amuzante şi extrem de ilustrative pentru tendinţa noastră de a 
găsi argumente la orice, în loc să gândim logic. De exemplu, 


unul din subiecţii noştri ne-a relatat următorul vis: 


Mă aflu într-o excursie pe munte, în plină coborâre, însoțit de 
prieteni. O lumină roşie, strălucitoare, sublimă, îmi apare de două 
ori, invadându-mi întregul câmp vizual (altfel spus, mă orbeşte). 
Emană dintr-un punct central, pe care îl numesc „artificii sufite“. 
Sunt convins că cei care au aprins-o au facut acest lucru pentru a ne 
împiedica să vedem un anumit lucru. Intuiesc că ştiu ceva despre 
semnificația acestei călătorii, dar tovarășii mei nu ştiu nimic. 


Psihologul Jayne Gackenbach sugerează că oamenii nu 
recunosc lumina care le apare în vis din cauza unei rezistenţe psi- 
hice pe care o opun ideii de a deveni lucizi ca urmare a indiciu- 
lui.” Pe de altă parte, indiciile luminoase provenite din lumea 
exterioară nu diferă prea mult de cele onirice. Majoritatea oame- 
nilor nu îşi dau seama că visează, în pofida nenumăratelor ano- 
malii care se petrec în visele lor. Acest lucru nu se datorează vreu- 
nui blocaj psihic care se opune ideii de a deveni conştient în tim- 
pul visului, ci pur şi simplu unei lipse de pregătire adecvată pen- 
tru recunoaşterea indiciilor onirice. Atunci când sunt bine antre- 
nati în vederea identificării semnalelor luminoase ale aparatului 
Dream Light, onironauţii se folosesc de ele cu o uşurinţă 


remarcabilă, pentru a-şi da seama că visează. lată un exemplu: 

Mă aflu în mijlocul unui grup care vizioneaza un film la ci- 
nema. Dintr-o dată, ecranul se întunecă, apoi capătă o lumină roşie, 
proiectată într-o structură geometrică abstractă. Îmi dau seama că 


este aparatul Dream Light şi că mă aflu în mijlocul unui vis. 


Stimulul luminos se manifestă în forme variate în timpul 
viselor. Utilizatorii aparatului Dream Light au descris cinci tipuri 
distincte de integrare posibilă a semnalului luminos în visele lor: 

° Semnalul rămâne neschimbat — lumina le apare în vis la fel 
cum le-ar apărea în starea de veghe. De exemplu: „Văd un flash 
de lumină roşie, similar celui pe care l-am perceput când eram 
treaz“. 

° Semnalul este integrat sub forma unor imagini din lumea 
viselor — lumina se integrează pur şi simplu în imaginile perce- 
pute în lumea viselor. De exemplu: „Remarc faptul că luminile 
din cameră devin intermitente“. 

° Semnalul este integrat ca o lumină suprapusă peste scena din 
vis — lumina este percepută în vis ca o sursă uniformă de ilu- 
minare, care nu face însă parte integrantă din scena onirică 
respectivă. De exemplu: „Câmpul vizual mi-a fost invadat de 
două flash-uri de lumină roşie“. 

° Semnalul este integrat ca o structură suprapusă peste scena 
din vis — subiectul vede anumite structuri strălucitoare, care iau 
uneori forme geometrice sau „psihedelice“. De exemplu: „Văd o 
structură superbă, cu nuanţe galbene şi aurii, încrustată cu dia- 
mante“. 

° Semnalul este integrat ca o pulsatie care apare în scena de vis 
— în loc să vadă o lumină, visătorul percepe doar intermitenta 
semnalului. De exemplu: „Remarc ceva care pâlpâie vag în 


apropierea mea“. 

VISELE LUCIDE INDUSE DE SEMNALUL LUMINOS SUNT 
DIFERITE DE CELE SPONTANE? 


Visele lucide induse de semnalul luminos se deosebesc de 
cele spontane dintr-un singur punct de vedere: indiciul care le 
provoacă este unul luminos, nu de altă natură! Dacă există şi alte 
diferenţe, rămâne de studiat. Gackenbach a sugerat recent că 
„inducerea artificială a lucidităţii în vise le poate influenţa nega- 
tiv calitatea“, conducând la experienţe care „nu sunt la fel de 
evoluate din punct de vedere psihologic ca cele produse în mod 
natural“. * Cu tot respectul pe care i-l port colegei mele, această 
concluzie mi se pare cel puţin nejustificată. Premisa de la care a 
pornit Gackenbach este interpretarea extrem de îndoielnică a 
câtorva relatări provenite de la un singur subiect. Este vorba de 
un studiu pilot în urma căruia s-a ajuns la concluzia că opt- 
sprezece vise lucide induse de semnale luminoase au inclus într-o 
mai mică măsură senzaţia de zbor şi într-o măsură ceva mai mare 
scene sexuale, prin comparaţie cu optsprezece vise lucide pe care 
acelaşi subiect le-a trăit spontan.” 

Gackenbach a tras concluzia că, raportat la actul sexual, 
zborul „are o calitate mai arhetipală şi reprezintă o formă supe- 
rioară de luciditate manifestată în timpul visului“. Singura 
dovadă pe care a citat-o în sprijinul acestei concluzii s-a referit la 
un grup de onironauti occidentali care au avut de douăzeci de ori 
mai multe vise în care zburau decât vise erotice. 

Întreaga poveste este extrem de discutabilă, întrucât o ana- 
liză a datelor iniţiale arată că subiectul respectiv experimenta 
scene sexuale deopotrivă în visele lucide induse de lumină şi în 
cele spontane. În ceea ce priveşte senzaţia de zbor, s-a dovedit că 
subiectul în cauză a devenit lucid în vise în care zbura deja. Dacă 
facem abstracţie de aceste experienţe onirice, diferenţa între vise- 

le conştiente spontane şi cele induse de semnalul luminos se 
reduce la zero. 

O ipoteză mult mai rezonabilă despre potentialele diferente 
dintre ele sugerează că visătorii au tendinţa să fie mai putin 
rationali în cele din urmă. Acest fapt pare de aşteptat, cel puţin 
în primele scene ale visului lucid, căci pentru a deveni conştienţi 
în mod spontan subiecţii trebuie să aibă o stare mentală mult mai 
coerentă decât în cazul în care o asemenea luciditate le este tre- 
zita de un indiciu din lumea exterioară. Însă nici măcar această 
ipoteză nu este demonstrată din punct de vedere ştiinţific şi nece- 
sită încă destule cercetări pentru a fi confirmată sau infirmată. 

Rapoartele utilizatorilor aparatului Dream Light indica fără 
nici o îndoială faptul că visele lucide induse de lumină pot fi la 
fel de intense, de incitante şi de profunde ca şi cele spontane. 
Acest fapt este ilustrat de următoarele experienţe, relatate de doi 
onironauti, Daryl Hewitt şi Lynne Levitan, care ne-au ajutat 
foarte mult în conceperea aparatului Dream Light prin testarea 
fiecărui prototip nou. 


Am perceput imediat lumina intermitenta a măștii. Am 
recunoscut-o şi mi-am dat seama că visez, aşa că am transmis sem- 
nalul cu ochii. Deşi visam, mă aflam tot în laborator. Mi-am pro- 
pus să ies şi am găsit imediat o uşă de sticlă. Era încuiată. Am incer- 
cat să trec prin ea, la fel ca o stafie. Nu am reuşit, aşa că am 
izbit-o până când sticla s-a spart. Ajuns afară, am găsit un lB minis 
printre copaci şi, fericit, mi-am luat zborul. Am plutit o vreme pe 
cer. Trăiam o stare extatică. Am zburat pe deasupra munților, din- 
colo de care se inaltau alti munţi şi mai înalți, ale căror vârfuri se 
pierdeau printre nori. Din când în când, coboram deasupra văilor 
adânci sau mă afundam în pădure. Treptat, s-a întunecat şi cerul 

s-a umplut de stele. M-am înălțat mult deasupra munţilor. Vedeam 
Calea Lactee şi Luna. Am ales o stea mare şi am început să mă 
învârt ca un titirez, cu intenţia de a apărea în apropierea ei. Starea 
de extaz a devenit atât de intensă, încât simţeam că inima îmi 
explodează în piept. Lumina mi-a apărut iar şi am transmis din nou 
semnalul cu ochii, pentru a indica astfel ca sunt încă lucid. După un 


minut sau două, m-am trezit. (D.H., San Francisco, California) 


Am visat că am revenit într-un vis anterior. Era un parc ciu- 
dat, care părea un fel de grădină a Paradisului. Între timp locul 
s-a transformat într-o piaţă şi eram curioasă dacă pot găsi ceva de 
mâncare. În acest moment, văd semnalele luminoase. Ca să nu mă 
trezesc, încep să mă învârt. În fata mea apare prietenul meu L. Il 
rog să mă ajute să găsesc ceea ce caut. Sunt lucidă, dar doresc să văd 
încotro se îndreaptă visul. Descopăr un fel de macaroane ciudate. 
Stiu că totul este „special“ aici, căci mă aflu in „Paradis“. 
Mulțumită de macaroane, caut un indicator. Il privesc şi observ 
cum se schimbă. Mă întreb dacă îmi transmite vreun mesaj. În ge- 
neral nu pot să înţeleg ce scrie pe el, dar la un moment dat apar 
cuvintele: „Ţinutul de Aur“. Nu ştiu ce înseamnă, dar imi place 
cum sună. Îi spun lui L.: „Haide să căutăm celălalt lucru pe care îl 
doresc“. Intrăm în magazin. Îmi manifest intenţia de a renunţa la 
autocontrol şi de a primi un ajutor. Imediat, visul se intensifică şi 
devin chiar mai lucidă decât înainte. Îmi dau seama că în majori- 
tatea viselor lucide eu sunt cea care gândeşte, controlează şi mani- 
pulează scena, lucru care îmi blochează perceptia „luminii inte- 
rioare“. les afară. Constat că s-a făcut întuneric. Încep să zbor. 
Stelele sunt minunate. L. a rămas jos. Îl invit să zboare împreună 
cu mine. Accepta şi se pregăteşte să se înalte, când lumina îmi apare 
din nou şi mă trezesc. (L.L., Redwood City, California) 

Până acum nu am reuşit să creăm decât un aparat capabil să 
îmbunătăţească şansele de a avea unul sau mai multe vise lucide, 
în combinaţie cu alte tehnici de concentrare mentală. Sună fru- 
mos, dar nu putem oferi garanţii că folosindu-l vei avea automat 
vreo experianta onirică „trează“. De aceea, cercetările noastre 
continuă şi la ora actuală. 

Convingerea mea este că noile cercetări în domeniul viselor 
lucide şi al stărilor cerebrale şi corporale care însoțesc inducția 
stării de conştienţă onirică sunt capabile să ne dezvolte foarte 
mult capacitatea de a stimula acest gen de experienţe. Desigur, 
dacă vom obţine informaţii noi, tot ce dorim este să vi le 
împărtăşim vouă, onironautilor. De aceea, dacă sunteţi interesaţi 
de aparatul Dream Light şi de ultimele descoperiri în domeniu, 
citiţi invitaţia care vă este adresată in Postfata. 


Capitolul 4 


CUM SĂ ADORMI CONSTIENT 


VISELE LUCIDE INIȚIATE ÎN TIMPUL 
STĂRII DE VEGHE (WILDS) 


În capitolul precedent am vorbit despre strategiile de indu- 
cere a viselor lucide prin transferarea în lumea onirică a unei idei 
cultivate în starea de veghe, intenţia de a înţelege starea de vis, 
obiceiul de a face un test al realităţii sau recunoaşterea unui indi- 
ciu oniric. Toate aceste strategii au scopul de a stimula onironau- 
tul să devină conştient în timpul somnului. 

Capitolul de față prezintă o abordare complet diferită a 
lumii viselor lucide, pornind de la ideea de a adormi conştient. 
Procesul presupune să-ţi păstrezi luciditatea în timpul trecerii de 
la conştiinţa de veghe la somn şi să intri direct într-un vis lucid, 
fără pierderea conştiinţei reflexive. Această premisă de bază are 
mai multe variante. De pildă, când eşti pe punctul de a adormi, 
te poţi concentra asupra unei imagini hipnagogice (care 
facilitează inducerea somnului), asupra unei vizualizări delibe- 
rate, asupra respirației sau ritmului cardiac, asupra anumitor sen- 
zatii corporale, asupra Sinelui etc. Dacă mintea rămâne suficient 


de activă în timp ce alunecă în starea REM, ea îşi păstrează 

atenţia, deşi trupul adoarme. În acest fel, conştiinţa se poate 
trezi, pe deplin lucidă, direct în lumea viselor. 

Cele două strategii distincte de inducere a experienţelor 
onirice conştiente conduc în mod firesc la tipuri diferite de vise 
lucide. Trairile pe care le au cei care adorm în mod conştient 
sunt cunoscute sub numele de vise lucide initiate în timpul stării 
de veghe (WILDS), iar cele în care visătorii devin lucizi după ce 
au adormit inconştient sunt cunoscute sub numele de vise lucide 
inițiate în timpul stării de vis (DILDS).' Diferenţele între cele 
două categorii onirice sunt multiple. Visele WILDS se petrec 
întotdeauna în asociere cu scurte treziri (uneori nu durează mai 
mult de una-două secunde), după care visătorii revin instantaneu 
în starea REM. Ei trăiesc impresia subiectivă că s-au trezit. Acest 
lucru nu se petrece în cazul viselor DILDS. Deşi ambele tipuri 
de vise lucide au loc de regulă în a doua parte a nopţii, proporţia 
viselor WILDS creşte, la rândul ei, odată cu trecerea timpului. 
Acestea se produc cel mai adesea dimineaţa, în orele de somn 
prelungit, sau în timpul somnului de după-amiază. Propria mea 
experienţă confirmă acest lucru. Din treizeci şi trei de vise lucide 
experimentate începând cu prima perioadă REM a nopţii, 
numai unul (3%) a fost un WILD, prin comparaţie cu trei- 
sprezece vise lucide DILDS din treizeci şi două (41%) în timpul 
somnului de după-amiază.” 

În general, visele WILDS sunt mai puţin frecvente decât 
cele DILDS. Într-un studiu efectuat în laborator, din şaptezeci şi 
şase de vise lucide, 72% au fost vise DILDS şi numai 28% vise 
WILDS.’ Proporția viselor WILDS observate în laborator este 
mult mai mare decât proporţia aceloraşi vise experimentate de 
subiecţi acasă. 

Ca să luăm un exemplu specific (propriul meu exemplu), 

visele WILDS ocupă numai cinci-zece procente din totalul 
viselor lucide pe care le experimentez acasă, dar au ocupat 40% 
din cele cincisprezece vise lucide pe care le-am trăit în laborator.“ 
După părerea mea, există două motive care explică diferenţa atât 
de mare: ori de câte ori am petrecut noaptea în laborator, am fost 
extrem de conştient de momentele în care m-am trezit; în al 
doilea rând, am făcut eforturi foarte mari să nu mă mişc prea 
mult, pentru a minimiza interferența cu înregistrările fiziologice. 

Din aceste motive, am fost mai predispus să revin conştient 
în perioada REM după fiecare trezire prin comparaţie cu somnul 
de acasă, unde nu sunt nici foarte conştient în ceea ce priveşte 
mediul din jur şi nici nu mă străduiesc să nu mă mişc prea tare 
noaptea. Concluzia este că tehnicile de inducţie a viselor WILDS 
ar putea fi la fel de eficiente ca şi celelalte, dacă s-ar realiza în 
condiţii corespunzătoare. 

Paul Tholey scrie că, deşi tehnicile de intrare directă în 
starea de vis necesită la început foarte multă practică, beneficiile 
pe care le oferă sunt proporţionale cu efortul depus.” Dacă sunt 
bine stăpânite, aceste metode (precum MILD) conferă capaci- 
tatea de a avea vise lucide la comandă. 


FOCALIZAREA ATENȚIEI ASUPRA IMAGINILOR 
HIPNAGOGICE 


Strategia cea mai comună de inducere a viselor WILDS 
constă în a adormi în timp ce atenţia este focalizată asupra unei 
imagini hipnagogice. La început, concentrarea conduce la 
apariţia unor imagini simple, flash-uri de lumină, structuri geo- 
metrice etc.” Treptat, apar forme mai complicate: fete umane, 


personaje, iar în final scene întregi. Următoarea relatare a stărilor 

aşa-zis pe jumătate veghe, pe jumătate vis, făcută de filozoful 
P.D. Uspenski, reprezintă un exemplu ilustrativ de efect al unei 
imagini hipnagogice. 


Adorm. Prin fata ochilor îmi trec puncte aurii, scântei şi 
steluțe, care apar şi dispar. Treptat se transformă într-o rețea de linii 
aurii ce pulsează în ritmul inimii mele, căreia îi simt bătăile cât se 
poate de clar. Pe neaşteptate, structura strălucitoare se transformă 
într-o armată de soldați romani mărşăluind ordonat pe strada de 
sub mine. Le aud cadenta paşilor si îi privesc de la fereastra casei în 
care mă aflu, situată în cartierul Galata, în Constantinopole, pe o 
alee îngustă, care face legătura între vechiul debarcader şi Cornul de 
Aur cu catargele vaselor sale, dincolo de care se văd minaretele din 
Istanbul. Aud cadenta grea a paşilor de soldaţi şi văd coifurile lor 
strălucind în razele soarelui. Subit, mă desprind de fereastra de la 
care privesc şi îmi iau zborul pe deasupra aleii, a caselor, îndreptân- 
du-mă către Cornul de Aur şi spre Istanbul. Simt mirosul sărat al 
mării, vântul care îmi bate în ceafă, căldura soarelui. Acest zbor 
îmi dă o senzație extrem de plăcută, dar nu mă pot stăpâni şi 


deschid ochii. 


Stările pe jumătate veghe, pe jumătate vis ale lui Uspenski 
au apărut ca urmare a obiceiului de a-şi cerceta conţinutul minţii 
în timp ce adormea sau imediat după ce se trezea dintr-un vis. El 
a descoperit că îi este mult mai uşor să-şi observe mintea 
dimineaţa, după trezire, decât la începutul nopţii, înainte să 
adoarmă, şi că visele lucide nu apăreau „fără un efort bine 
definit“. 

Psihiatrul american dr. Nathan Rapport a conceput o 
tehnică de inducere a experienţelor onirice conştiente asemănă- 


toare cu cea a lui Uspenski: „In timp ce aşteaptă să adoarmă, 


122 EXPLORAREA VISELOR LUCIDE 


subiectul îşi întrerupe gândurile la intervale de câteva minute, 
făcând efortul de a-şi aminti conţinutul minţii care precede 
această interferenţă a atenţiei, înainte ca acest conţinut să dis- 
pară“.” Dacă este cultivat, acest obicei va continua şi în timpul 
somnului, fapt ilustrat de următoarea relatare: 


Flash-uri luminoase mi-au trecut prin fata ochilor, iar 
dintr-un candelabru magnific au tasnit miriade de scântei. Pe un 
perete împodobit în stil rococo am văzut o sumedenie de figurine 
extravagante, modelate până în cele mai mici detalii. În partea 
dreaptă se afla un grup de doamne frumoase şi bărbaţi binevoitori, 
în haine elegante, într-un decor victorian. Scena a continuat o 
vreme, fără să-mi dau seama cat timp a trecut. Am realizat abia 
mai târziu că nu este o situație reală, ci o imagine produsă de 
mintea mea. Totul s-a metamorfozat instantaneu într-o viziune de 
o frumuseţe care iti tăia respirația. Mintea mea vag trezită a 
început să se agite, căci ştiam că aceste spectacole glorioase se sfârșesc 
de regula foarte abrupt, dacă interferezi cu ele. 

Mi-a venit în gând: „Oare mă aflu in fata unei imagini men- 
tale statice?“. Ca prin farmec, una din tinerele doamne a început să 
valseze grațios prin cameră. S-a întors apoi în grupul ei, rămânând 
la fel de imobilă ca înainte, cu un zâmbet discret pe fata dragalasa, 
întoarsă peste umăr către mine. Întreaga scenă era colorată, deloc 
afectată de jerba de scântei aurii care țâşneau din candelabru. 
Costumele bogate aveau nuanțe vii de albastru şi roz-piersică, de o 
mare frumuseţe. Erau culori pastelate, dar intense, ca şi cum ar fi 
fost iluminate din interior.” 

TEHNICA DE FOLOSIRE A IMAGINILOR 
HIPNAGOGICE 


1. Relaxează-te complet 

Întins pe pat, închide ochii şi relaxează-ţi capul, gâtul, 
spatele, braţele şi picioarele. Elimină complet toate tensiunile 
musculare şi mentale. Respiră lent şi uşor. Bucură-te de senzaţia 
de relaxare şi abandoneaza-ti gândurile, grijile şi problemele. 
Dacă de-abia te-ai trezit din somn, deja eşti suficient de relaxat. 
Dacă te pregăteşti de culcare, poţi face exerciţiul de relaxare pro- 
gresivă (descris la pagina 70) sau exerciţiul de relaxare a celor 
şaizeci şi unu de puncte (de la pagina 71). Simţi cum te scufunzi 
într-o stare din ce în ce mai senină şi cum mintea devine un 


ocean liniştit. 


2. Observă imaginile vizuale 

Focalizează-ţi atenţia asupra imaginilor vizuale care o să-ţi 
apară treptat în minte. Priveşte cum se ivesc şi dispar. Este 
important ca procesul de observare să fie cât mai natural cu 
putinţă, fără fortari, permiţând imaginilor să se deruleze singure 
prin faţa ochilor minţii. Nu te crampona nici o clipă de ele. 
Priveşte-le fără ataşament şi fără dorinţa de a acţiona în vreun fel. 
Asumă-ţi perspectiva unui martor cât mai impartial cu putinţă. 
La început vei avea de-a face cu o succesiune de imagini şi struc- 
turi vizuale incoerente, fără legătură între ele, care se succed 
rapid. Treptat se vor transforma în scene din ce în ce mai com- 


plexe, iar în final se vor structura în suite logice. 


3. Abandonează-te în starea de vis 
Când imaginile iau forma unui scenariu viu, lasă-te absorbit 


în mod pasiv în lumea viselor. Nu încerca să patrunzi activ în 

scena onirică. Priveşte în continuare cu interes, dar în mod 
detaşat, aceste imagini. Abandonează-te visului datorită acestui 
interes pasiv faţă de ceea ce se petrece. Trebuie să păstrezi un 
echilibru perfect, fără a te implica prea tare şi fără să-ţi pierzi 
atenţia. Nu uita că te afli deja într-o stare de vis! 


Comentariu 

Probabil că cea mai dificilă parte a acestei tehnici este 
pătrunderea în starea de vis (pasul 3). Întregul scop al exercitiu- 
lui constă în dezvoltarea unei atentii vii, dar delicate, în 
adoptarea unei perspective detaşate, de simplă observare, care 
să-ţi permită să te laşi absorbit în interiorul visului. După cum 
subliniază Paul Tholey: „Nu este de dorit să te străduieşti să 
pătrunzi activ în scenariul oniric, căci această intenţie provoacă 
de regulă destrămarea sa“. Este necesară o voinţă receptiva, 
asemănătoare cu cea prezentată în capitolul anterior, în secţiunea 
referitoare la autosugestie. Iată cum o descrie Tholey: „În loc să 
se străduiască să intre activ în scena onirică, subiectul ar trebui să 
se lase atras de vis în mod pasiv“. Aceeaşi stare de spirit este 
recomandată şi de un maestru tibetan: „În timp ce observi cu 
delicateţe conţinutul minţii, lasă-te absorbit în starea de vis, ca şi 
cum ai ghida un copil ţinându-l de mână“.” 

Un alt risc constă în pierderea lucidităţii odată intrat în 
starea onirică, din cauza realismului scenei, aşa cum s-a întâm- 
plat în relatarea de mai sus a visului WILD al lui Rapport. Ca să 
evite această situaţie, Tholey recomandă tehnica de stabilire a 
intenţiei să faci o anumită acţiune odată intrat în starea de vis, 
astfel încât, chiar dacă îţi pierzi priza de conştiinţă asupra situa- 
ţiei, să-ţi aminteşti măcar dorinţa de a realiza acea acţiune, 


redobandindu-ti astfel luciditatea. 

O altă abordare a inducției viselor WILD, extrem de culti- 
vată în tradiţia tibetană, implică vizualizarea deliberată a unui 
simbol, simultan cu focalizarea asupra imaginilor hipnagogice. 
Natura simbolică a imaginilor poate ajuta mintea să-şi păstreze 
luciditatea cât timp se instalează starea de somn. Vom prezenta 
în continuare trei variante ale acestei tehnici; două sunt preluate 
dintr-un manual tibetan din secolul al VIII-lea, iar a treia este 
predată de un instructor modern al budismului tibetan. 

Aşa cum vei vedea din exerciţiile următoare, vizualizările 
yoghine asociate cu somnul se realizează de obicei la nivelul gâtu- 
lui. Psiho-fiziologia yoghină susţine că în interiorul corpului 
uman se află şapte centri subtili de conştiinţă, numiţi chakra-e. 
Aceştia sunt localizaţi de-a lungul coloanei vertebrale (începând 
de la bază), în mijlocul frunţii şi în creştetul capului. Una dintre 
ele este chakra gâtului, despre care se crede că guvernează som- 
nul şi starea de veghe. Starea de veghe, de somn sau de vis 
depinde de gradul ei de activare.“ Există o asemănare izbitoare 
între funcţiile chakra-ei gâtului identificate de psihologii orien- 
tali ai Antichității şi rolul atribuit de psihologii moderni 
trunchiului cerebral (situat în imediata apropiere) în reglarea 
stărilor de somn şi de veghe.” Yoghinii sunt observatori extremi 
de fini ai trupului şi ai minţii umane. De aceea, nu doresc să 
resping descoperirile lor doar pentru că nu au apelat la 
metodologia ştiinţifică modernă (care, de altfel, nici nu exista în 
epoca în care a apărut sistemul yoga). Dimpotrivă, scopul meu 
este să identific cât mai multe dovezi ştiinţifice care atestă intu- 
itiile extraordinare ale Orientului. 

Tehnicile tibetane de inducţie a viselor lucide pornind din 
starea de veghe au la bază o metodă specială de respiraţie 

profundă (numită şi respiraţia „în forma de urcior“, căci în tim- 
pul ei abdomenul se dilată, luând forma acestui vas). Exercitiul 
care urmează prezintă acest tip de tehnică. 


EXERCIȚIU: RESPIRAȚIA RELAXATĂ 
(“ÎN FORMĂ DE URCIOR“) 


1. Aşază-te într-o poziţie confortabilă 

Deoarece este foarte uşor să adormi atunci când stai în po- 
zitie culcat, sfatul meu este să practici exerciţiile de relaxare, 
meditaţie şi concentrare din această carte şezând, într-o poziţie 
càt mai confortabilă, dar nu întins pe pat. Totuşi, prima dată 
când faci acest exerciţiu, trebuie să te aşezi pe spate, pe o 
suprafață tare. Hainele să fie lejere în zona gâtului şi a taliei. 
Închide ochii. Suprapune palmele peste abdomen, într-o poziţie 
cât mai relaxată, cu degetele mari la baza cutiei toracice şi 
degetele mijlocii deasupra ombilicului. 


2. Concentrează-te asupra respirației 

Inspiră prelung şi lent, expiră la fel. După o primă respiraţie 
profundă, reia fluxul normal, doar puţin mai încet decât de obicei 
şi concentrează-te asupra regiunii abdominale. Focalizează-te asupra 
mâinilor. Vei constata că mușchii abdominali contribuie decisiv la 
inspirarea şi expirarea aerului din plămâni. Sesizează mişcările 
abdomenului şi conştientizează felul în care se contractă şi se dilată 
diferitele grupe de muşchi, în timp ce plămânii se umplu şi se golesc 
de aer. Concentrează-te îndeosebi asupra momentului în care 
începe inspiraţia şi asupra punctului de intersecţie a abdomenului 
cu coşul pieptului. Plămânii trebuie să se umple cu aer de jos în sus. 
Sesizează ce simte corpul în timpul fluxului de inspir-expir. 

3. Respiră lent şi profund 

Lasă respiraţia să-şi găsească un ritm lent, dar normal. Nu 
forţa. Singurul lucru pe care trebuie să-l urmăreşti este ca 
diafragma şi plexul solar să se înalțe cât mai mult, contribuind 
astfel la alcătuirea formei „de urcior“. Imagineaza-ti că inspiri 
energie tonifiantă, sub formă de lumină, pe care o răspândeşti în 
întregul corp odată cu expiraţia. Simte cum această lumină (al 
cărei echivalent fizic este oxigenul) curge odată cu sângele, 
impregnându-se în trup prin artere şi capilare, în timp ce 
transportă substanţele nutritive şi energia către toate celulele 
organismului. 


(adaptare după Hanh") 


PUTEREA VIZUALIZĂRII: TEHNICA PUNCTULUI ALB 


1. Înainte de culcare 

A. Propune-ti ferm să-ţi aminteşti că visezi. 

B. Vizualizează silaba ah la nivelul gâtului (punctul 2 de la 
exerciţiul de relaxare a celor şaizeci şi unu de puncte descris la 
pagina 71), emanând o culoare roşie, strălucitoare şi vie (vezi 
comentariul de mai jos). 

C. Concentrează-te mental asupra strălucirii silabei ah. 
Imagineaza-ti că iluminează întreaga lume, evidențiind ireali- 


tatea esenței sale şi a naturii viselor. 


2. Dimineaţa devreme 
A. Practică de şapte ori respiraţia „în forma de urcior“ (vezi 
exerciţiul de mai sus). 


B. Propune-ti de unsprezece ori să înţelegi natura stării de vis. 

C. Concentrează-ţi atenţia asupra unui punct alb străluci- 
tor, situat în mijlocul frunţii, chiar între sprancene (punctul 1 
din exerciţiul de relaxare a celor şaizeci şi unu de puncte). 

D. Continuă să te concentrezi asupra punctului până când 
descoperi că ai alunecat din nou în starea de vis şi că ţi-ai păstrat 
luciditatea. 


Comentariu 

Potrivit doctrinei yoghine, fiecărei chakra-e îi corespunde 
un sunet special sau o „silabă-sămânţă“ asociată cu ea. Silaba- 
sămânță a chakra-ei gâtului este ah, vizualizată ca o manifestare 
simbolică a Sunetului Creator, puterea care a creat Universul 
(conceptual sau concret). Această perspectivă prezintă o anumită 
similaritate cu celebra expresie din Evanghelia după loan: „La 
început a fost Cuvântul...“ 

Yoga stării de vis recomandă ca cei care nu reuşesc să devină 
conştienţi în vis prin aplicarea tehnicii punctului alb să se con- 
centreze asupra unui punct negru. 


(adaptare după Evans-Wentz’”’) 


PUTEREA VIZUALIZĂRII: 
TEHNICA PUNCTULUI NEGRU 


1. Înainte de culcare 

A. Meditează asupra punctului alb strălucitor dintre 
sprâncene (punctul 1 din exerciţiul de relaxare a celor şaizeci şi 
unu de puncte, de la pagina 71). 


2. Dimineaţa devreme 
A. Practică de douăzeci şi unu de ori respiraţia „în formă de 


urcior“ (vezi exerciţiul de mai sus). 

B. Propune-ti de douăzeci şi unu de ori să-ţi aminteşti că 
visezi. 

C. Concentreaza-ti atenţia asupra unui punct negru, de 
mărimea unei pilule, situat la baza organelor genitale (punctul 
33 din exercițiul de relaxare a celor 61 de puncte). 

D. Continuă să te concentrezi asupra punctului negru până 
când descoperi că ai alunecat din nou în starea de vis şi că ţi-ai 
păstrat luciditatea. 

(adaptare după Evans-Wentz'*) 


LOTUSUL DIN VIS 


Cea de-a treia tehnică de vizualizare mi-a fost predată de 
Tarthang Tulku, un maestru tibetan care trăieşte în Statele 
Unite. Aşa cum am povestit în Capitolul 3, el m-a învăţat pen- 
tru prima oară yoga tibetană a viselor, în anul 1970. Metoda 
descrisă acum este similară cu cele două tehnici anterioare, 
deoarece aplică aceeaşi vizualizare la nivelul chakra-ei gâtului, dar 
obiectul ei este o flacără în interiorul unui lotus înflorit. 
Asemănarea dintre cele trei metode nu este deloc întâmplătoare. 
Ordinul Nyingma, al cărui maestru este Tarthang Tulku la ora 
actuală, a fost fondat de acelaşi Padmasambhava, maestrul din 
secolul al VIII-lea care a introdus în Tibet tehnicile de yoga a 
viselor. 

Aşa cum ne-a explicat Tulku, flacăra simbolizează 
conştiinţa, luciditatea pe care o experimentăm în starea de veghe 
şi cea de vis (dacă devenim conştienţi) ”. Reprezintă, de aseme- 
nea, capacitatea de a ne păstra continuitatea între conştiinţa 
stării de veghe şi cea onirică, luciditatea pe care ne propunem să 
o atingem dincolo de pragul somnului. 


130 EXPLORAREA VISELOR LUCIDE 


În iconografia budistă, lotusul semnifică procesul evoluţiei 
spirituale. Rădăcinile sale sunt scufundate în noroi, dar floarea de 
un alb neprihănit se iveşte deasupra apei murdare (transcende ele- 
mentele Pământ şi Apă), desfăcându-şi petalele pentru a primi 
lumina pură. La fel ca aceia care se trezesc din punct de vedere 
spiritual şi se nasc în această lume, dar o transcend. Cu alte 
cuvinte, rădăcinile lor se află în lumea întunecată a materialismu- 
lui, dar frungile lor (nivelul de înţelegere) se ridică în splendoarea 
strălucirii imaculate.” Atunci când practici exerciţiul care urmează, 


nu pierde din vedere semnificaţia simbolică a acestei vizualizări. 


TEHNICA FLĂCĂRII ȘI A LOTUSULUI DIN VIS 


1. Relaxează-te complet 

Întins pe pat, închide ochii şi relaxează-ţi capul, gâtul, 
spatele, abdomenul, braţele şi picioarele. Elimină complet toate 
tensiunile musculare şi mentale. Respiră lent şi uşor. Bucură-te 
de această senzaţie şi abandonează gândurile, grijile şi pro- 
blemele. Dacă tocmai te-ai trezit din somn, eşti deja relaxat. Dacă 
te pregăteşti de culcare, poţi face exerciţiul de relaxare progresivă 
(descris la pagina 70) sau exerciţiul de relaxare a celor şaizeci şi 


unu de puncte (de la pagina 71), pentru a aprofunda starea. 


2. Vizualizează flacăra din interiorul lotusului 

De îndată ce te simţi perfect relaxat, vizualizează la nivelul 
gâtului (punctul 2 din exerciţiul de relaxare a celor şaizeci şi unu 
de puncte) o frumoasă floare de lotus cu petale delicate, roz 
deschis, care emană din această regiune. Imagineaza-ti în centrul 
lotusului o flacără incandescentă de culoare roşie-portocalie. 


Vizualizeaz-o în cât mai multe detalii: trebuie să fie mai străluci- 

toare pe margini decât în centru. Focalizează-ţi uşor atenţia 
asupra vârfului flăcării şi continuă să te concentrezi asupra ei cât 


mai mult timp. 


3. Observă imaginile vizuale 

Observă modul în care interacționează imaginea flăcării din 
interiorul lotusului cu celelalte imagini care îţi apar în minte. Nu 
încerca să te gândeşti la ele, să le interpretezi sau să-ţi pui între- 
bări în legătură cu aceste imagini. Orice s-ar petrece, continuă 


procesul de vizualizare. 


4. Fuzionează cu imaginea şi intră în starea de vis 

Contemplă flacăra din interiorul lotusului până când simţi 
că te contopeşti cu ea. Atunci când se va petrece asta, nu vei mai 
fi conştient de concentrarea asupra imaginii, ci o vei vedea pur şi 
simplu. Treptat, o să-ţi dai seama că ai început să visezi. 


Comentariu 

Dacă nu ai o imaginaţie spontană foarte vie, vei constata că 
procesul de vizualizare descris anterior este destul de dificil, mai 
ales în privinţa claritatii şi a detaliilor. In acest caz, iti recomand 
alte două exerciţii suplimentare (descrise în Anexă), înainte de a 
experimenta tehnica. Primul este exerciţiul de concentrare asupra 
flăcării unei lumânări reale. Acesta îţi permite să-ţi îmbunătăţeşti 
capacitatea de concentrare prin cultivarea memoriei senzoriale 
(imaginea flăcării va deveni apoi baza procesului de vizualizare). 
Cel de-al doilea este un exerciţiu de vizualizare şi îţi dezvoltă 
abilitatea de a produce imagini mentale vii şi detaliate. 

Dacă vei practica perseverent cele două exerciţii, tehnica 
flăcării din lotus ţi se va părea uşor de realizat. 


(adaptare după Tulku”) 

CONCENTRAREA ATENȚIEI ASUPRA ALTOR 
SARCINI MENTALE 


Concentrarea mentală înainte de a adormi poate avea ca 
obiect orice proces cognitiv care necesită un efort minim, dar 
lucid. În rest, derularea evenimentelor este similară: corpul tău 
adoarme, în timp ce procesul cognitiv duce cu el în lumea oni- 
rică mintea conştientă. La fel ca în cazurile anterioare, ideea este 
să rămâi culcat pe pat, profund relaxat, dar vigilent, şi să realizezi 
o acţiune mentală repetitivă. Percepţiile provenite din mediul 
exterior se reduc şi dispar pe măsură ce aluneci în lumea somnu- 
lui, iar conştiinţa îşi păstrează luciditatea, continuând sarcina pe 
care şi-a asumat-o. Atât timp cat o vel repeta, mintea nu va 
adormi. Acum zece ani am creat o tehnică de producere a viselor 
WILD folosind această strategie, pe care am descris-o în teza 
mea de doctorat.” 


TEHNICA DE NUMĂRARE PÂNĂ LA ADORMIRE 


1. Relaxează-te complet 

Întins pe pat, închide ochii şi relaxează-ţi capul, gâtul, 
spatele, abdomenul, braţele şi picioarele. Elimină complet toate 
tensiunile musculare şi mentale. Respiră lent şi uşor. Bucură-te 
de senzaţia de relaxare şi abandonează gândurile, grijile şi 
problemele. Dacă de-abia te-ai trezit din somn, eşti deja relaxat. 
Dacă te pregăteşti de culcare, poţi face exerciţiul de relaxare pro- 
gresivă (descris la pagina 70) sau exerciţiul de relaxare a celor 
şaizeci şi unu de puncte (de la pagina 71), pentru a aprofunda 


starea. 

2. Numără şi continuă până când adormi 

Începe să numeri (mental): ,,1-visez; 2-visez...“ si aşa mai 
departe, urmărind să-ţi păstrezi într-o oarecare măsură vigilenta 
interioară. Dacă îţi este mai uşor, poţi relua după ce ai ajuns la 
un anumit număr (de pildă, la 100). 


3. Realizează că ai început să visezi 
Dacă vei continua numărătoarea, pastrandu-ti simultan vi- 
gilenta, la un moment dat vei descoperi că, în timp ce îţi spui: 


„Visez... “, chiar ai început să visezi! 


Comentariu 

Cuvântul: „Visez“ are rolul de a-ţi reaminti de propria 
intenţie, dar nu e absolut necesar. Simpla focalizare asupra 
numărătorii ar trebui să-ţi permită păstrarea luciditatii, astfel 
încât să poţi recunoaşte instalarea stării de vis. 

Această tehnică permite un progres foarte rapid, dacă som- 
nul îţi este supravegheat de un asistent. Rolul lui este să observe 
când adormi şi să te trezească pentru a te întreba la ce număr ai 
ajuns şi ce anume ai visat. 

Deşi la prima vedere pare dificil, în realitate este cât se poate 
de uşor să-ţi dai seama când cineva a adormit. Există mai multe 
indicii: dacă în cameră este o lumină discretă, poţi urmări 
mişcările ochilor sub pleoapele celui adormit. Atunci când globii 
oculari încep să se mişte de la stânga la dreapta şi invers, este 
absolut sigur că persoana a adormit. Alte semne sunt tresăririle 
buzelor, feţei, mâinilor, picioarelor şi a altor categorii musculare. 
În sfârşit, respiraţia neregulată reprezintă încă un indiciu evident 
al intrării în starea de somn. 

În timp ce practici exerciţiul, asistentul trebuie să te 


trezească din când în când pentru a verifica la ce număr ai ajuns 

şi ce anume ai visat. La început, vei descoperi că ai ajuns — să 
zicem — la numărul „50 — visez“, după care ai pierdut şirul, căci 
ai început să visezi, uitând de numărătoare. la hotărârea fermă ca 
data viitoare să nu-ţi mai pierzi luciditatea, apoi continua exer- 
citiul. După câteva zeci de treziri în decursul unei ore, mecanis- 
mul va începe să funcţioneze. Mai devreme sau mai târziu, vei 
număra: „100 - visez...“ şi vei descoperi că acest lucru chiar se 
petrece! 
(adaptare după LaBerge”) 


CONCENTRAREA ATENȚIEI ASUPRA CORPULUI 
SAU A SINELUI 


Dacă te vei concentra asupra corpului înainte de a adormi, 
vei constata că imaginea sa tinde uneori să se distorsioneze. 
Alteori, vei simţi nişte vibrații misterioase sau încremenire totală. 
Toate aceste stări fizice neobişnuite sunt legate de procesul de 
instalare a somnului şi îndeosebi de starea REM. 

Aşa cum îţi mai aminteşti, poate, din Capitolul 2, în timpul 
somnului REM toţi muşchii voluntari ai corpului se simt 
aproape paralizati, cu excepţia celor care pun în mişcare ochii şi 
a celor care susţin aparatul respirator. Somnul REM reprezintă o 
stare psiho-fiziologică ce presupune cooperarea mai multor sis- 
teme cerebrale cu funcţii distincte. De exemplu, sisteme 
neuronale independente unele de altele provoacă paralizia mus- 
culară, blocarea perceptiilor senzoriale şi activarea cortexului. 
Când aceste trei sisteme lucrează împreună, creierul se află în 
starea de somn REM şi omul visează. 

Uneori, sistemele cerebrale caracteristice stării REM nu 
devin complet active sau inactive. De pildă, te poţi trezi partial 

dintr-un somn REM înainte de dispariţia stării de blocare mus- 
culară. Sistemul cerebral care o controlează rămâne activat, deşi 
restul creierului s-a trezit din somn. Paralizia provocată de somn 
(după cum este numită această stare) poate apărea fie atunci când 
omul adoarme (mai rar), fie când se trezeşte (mult mai frecvent). 
Dacă nu ştii ce se întâmplă, prima reacţie este întotdeauna de 
panică. Atunci când sunt în această situaţie, cei mai multi 
oameni încearcă disperaţi să se mişte sau să se trezească complet, 
de obicei fără nici un rezultat. De fapt, aceste reacţii emoţionale 
excesive nu fac decât să înrăutăţească şi mai tare lucrurile, prin 
stimularea zonelor limbice ale creierului. Acestea guvernează 
emoţiile şi determina persistenta stării REM. 

În realitate, paralizia provocată de somn este cât se poate de 
inofensivă. Când trec prin această stare, unii oameni simt că se 
sufocă sau cred că se află în prezenţa unei fiinţe malefice. Este 
maniera metaforică în care creierul pe jumătate adormit inter- 
pretează această situaţie anormală: se întâmplă ceva teribil! Nu 
este exclus ca poveştile medievale legate de atacurile incubilor 
(spirite malefice despre care se credea că iau în posesiune femei 
şi intretin relaţii sexuale cu ele) să fi avut legătură tocmai cu 
interpretarea fantastică a momentelor de încremenire provocată 
de somn. Dacă experimentezi vreodată această paralizie, 
aminteşte-ţi că tot ce ai de facut este să te relaxezi. Repeta-ti fap- 
tul că te afli în această stare timp de mai multe ore în fiecare 
noapte, în perioada fazelor REM ale somnului. Nu-ţi poate face 
nici un rau şi va trece în câteva minute. 

Paralizia provocată de somn nu este doar inofensivă; ar tre- 
bui cultivată de cei care doresc să experimenteze vise lucide, căci 
reprezintă un indiciu că se află chiar în pragul stării REM. Altfel 
spus, ei sunt deja cu un picior în lumea onirică, iar cu celălalt au 

rămas în lumea reală. Cu un efort minim, pot aluneca deplin în 
universul viselor lucide. Exerciţiile următoare prezintă câteva 


tehnici care te ajută să faci acest mic pas. 


TEHNICA TRUPURILOR GEMENE 


1. Relaxează-te complet 

Dacă abia te-ai trezit dintr-un vis, rămâi aşezat pe spate sau 
culcat pe partea dreaptă, cu ochii închişi (fără să fortezi). 
Încordează şi relaxează succesiv muşchii feţei, capului, gâtului, 
spatelui, abdomenului, braţelor şi picioarelor. Elimină toate ten- 
siunile musculare şi mentale. Respiră lent şi uşor. Bucură-te de 
senzaţia de relaxare şi abandonează gândurile, grijile şi proble- 


mele. Exprima-ti intenţia de a reintra conştient în starea de vis. 


2. Concentrează-ţi atenţia asupra corpului 

În continuare, concentrează-ţi atenţia asupra corpului fizic. 
Foloseşte exerciţiul de relaxare a celor şaizeci unu de puncte 
(descris la pagina 71) pentru a-ţi focaliza succesiv atenţia asupra 
diferitelor părţi ale corpului. Treci de mai multe ori prin toate 
punctele. Remarcă totodată cum se simte corpul atunci când 
ajungi într-un punct sau altul. Urmăreşte orice semnal, orice 
senzaţie stranie, eventuale vibrații sau distorsiuni ale imaginii 
corporale. Acestea sunt semnale ale paraliziei specifice somnului 
REM. Mai devreme sau mai târziu, vei experimenta cu siguranță 
senzaţii precum cele descrise mai sus, care se vor transforma 
rapid într-o paralizie completă a organismului. În această etapă, 
eşti gata să părăseşti corpul fizic, lăsându-l undeva în urmă, şi să 
pătrunzi în lumea viselor într-un alt corp, să-i spunem al univer- 


sului oniric. 

3. Părăseşte-ţi corpul fizic şi intră în lumea viselor 

De îndată ce simţi că trupul tău a atins starea de paralizie pro- 
funda, eşti gata de plecare! Aminteşte-ţi că orice corp fizic are un 
frate magic, capabil să se desprindă de el, care poate călători oriunde 
doreşti, la fel ca şi acela din carne şi oase. Foarte puţini oameni 
observă că în timpul nopţii străbat lumea viselor în acest trup, 
geamanul celui fizic. Imaginează-ţi cum te-ai simţi dacă 
te-ai desprinde de structura ta materială în acest corp al viselor, 
plutind prin aer. Eliberează-te de trupul din carne şi oase imobilizat. 
Fă un salt, desprinde-te lin sau coboară din pat, hotărăşte-te să te 
înalţi sau, dimpotrivă, ieşi din corpul fizic în jos, prin podea. Zboară 
până la tavan sau ridică-te pur şi simplu, ca şi cum te-ai da jos din 
pat. Dacă ai reuşit această mişcare, te afli deja în lumea viselor. 


Comentariu 

De îndată ce te dai jos din pat, ar trebui să realizezi că te afli 
într-o lume stranie. Aminteste-ti că eşti în corpul de vis şi că 
peisajul din jur face parte din aceeaşi lume, nu are o consistenţă 
reală. Este valabil inclusiv în privinţa patului din care tocmai ai 
coborât — nu este decât un pat efemer, o proiecţie a lumii viselor. 
Chiar şi corpul fizic pe care tocmai l-ai părăsit şi l-ai lăsat în 
urmă a devenit un corp oniric, nu unul real. Pe scurt, tot ce vezi 
se petrece în vis. 

Dacă ti se pare că pluteşti cu adevărat în jurul structurii tale 
fizice, în corpul astral, află că te înşeli şi poti verifica asta făcând 
câteva observaţii critice şi un test al realităţii. Iată trei metode pe 
care le poţi folosi: 1) citeşte de două ori la rând acelaşi text; 2) 
priveşte un ceas digital, fereşte-ţi apoi privirea, iar în final 
reciteşte ora; şi 3) încearcă să găseşti şi să reciteşti chiar acest 
paragraf din carte. În final, trage concluziile care se impun! 

(adaptare după Tholey” şi Rama”) 

CÂTE CORPURI AVEM: DOUĂ SAU UNUL SINGUR? 


Aşa cum precizează Tholey: „Experienţa celui de-al doilea 
corp nu reprezintă decât o premisă, care nu este necesară şi are la 
bază o epistemologie naivă“. Aşa cum am explicat în Visarea 
lucidă, „experienţele extracorporale“ dau de multe ori impresia 
că am avea două corpuri distincte: cel fizic sau pământesc şi cel 
eteric sau astral. În realitate, nu experimentăm decât un singur 
trup; nu este însă cel fizic, ci o imagine corporală, mai exact 
reprezentarea creierului nostru despre acesta. Imaginea corporală 
este unicul lucru pe care îl experimentăm, indiferent dacă ne 
aflăm în stare de veghe, de vis sau într-o experienţă extracorpo- 
rală.” De aceea, pornind de la premisa că nu ai nevoie de un al 
doilea trup, poţi încerca următoarea adaptare a tehnicii corpului 
unic, pusă la punct de Tholey, astfel încât să nu te simţi încur- 
cat de toate aceste concepte metafizice. 


TEHNICA TRUPULUI UNIC 


1. Relaxează-te complet 

Dacă abia te-ai trezit dintr-un vis, rămâi întins pe spate sau 
culcat pe partea dreaptă, cu ochii închişi (fără să forțezi). 
Încordează şi relaxează succesiv muşchii feţei, capului, gâtului, 
spatelui, abdomenului, braţelor şi picioarelor. Elimină toate ten- 
siunile musculare şi mentale. Respiră lent şi uşor. Bucură-te de 
senzaţia de relaxare şi abandonează gândurile, grijile şi pro- 


blemele. Exprimă-ţi intenţia de a reintra conştient în starea de vis. 


2. Concentrează-ţi atenţia asupra corpului 
În continuare, focalizează-te asupra corpului fizic. Foloseşte 
exerciţiul de relaxare a celor şaizeci şi unu de puncte (descris la 

pagina 71) pentru a-ţi concentra succesiv atenţia asupra 
diferitelor părţi ale trupului şi treci de mai multe ori prin toate 
punctele. Remarcă în treacăt cum se simte corpul atunci când 
treci printr-un punct sau altul. Urmăreşte orice semnal, orice 
senzaţie stranie, eventuale vibrații sau distorsiuni ale imaginii 
corporale. Aceştia sunt indicatorii paraliziei specifice somnului 
REM. Mai devreme sau mai târziu, sigur vei experimenta senza- 
tii precum cele descrise mai sus, care se vor transforma rapid 
într-o stare de încremenire totală a trupului. În această etapă, eşti 
gata să te desprinzi de structura fizică, abandonând-o undeva în 


urmă, şi să intri în lumea viselor. 


3. Părăseşte-ţi corpul şi pătrunde în lumea viselor 

De îndată ce te simţi cuprins de starea de paralizie pro- 
funda, eşti gata de plecare! Aminteste-ti că imaginea corporală pe 
care o experimentezi acum nu este decât un trup încremenit (în 
spaţiul mental), căci informaţiile senzoriale îi transmit creierului 
că structura fizică nu poate face nici o mişcare. Când canalul sen- 
zorial se va închide de tot (când vei pătrunde mai adânc în starea 
REM), nu vor mai exista alte informaţii care să indice că trupul 
tău este tot în poziţia iniţială. În acest moment poţi începe să 
actionezi în corpul de vis (care este tot o reprezentare mentală), 
fără ca sistemele senzoriale ale celui fizic să fie implicate în vreun 
fel. Noua imagine corporală se poate mişca fără nici o legătură 
cu poziţia actuală a trupului din carne şi oase, aşa cum se întâm- 
plă în mod natural în orice vis. 

Dacă trăieşti starea de paralizie provocată de somn, poti fi 
absolut sigur că inhibarea completă a sistemelor senzoriale nu 
este prea departe. Tot ce ai de facut este să-ţi imaginezi că te poţi 
mişca din nou sau că te afli în altă parte decât în pat, în altă po- 


zitie ori în altă situaţie. 

De îndată ce vei experimenta concret noua conjunctură, nu 


vei mai avea senzaţia de imobilitate a corpului fizic. 


Comentariu 

După cum ţi-ai dat seama, lucrurile nu diferă prea mult în 
cazul tehnicii corpului unic în comparaţie cu cea a corpurilor 
gemene: de îndată ce ze dai jos din pat, ar trebui să realizezi că te 
afli într-un vis. Aminteste-ti că eşti în corpul astral şi tot peisajul 
din jur aparţine aceleiaşi lumi. Tot ce vezi acum este un vis. 


(adaptare după Tholey” şi Rama”) 


UN SINGUR CORP FIZIC SAU NICI UNUL? 


Desigur, chiar şi imaginea corporală unică despre care am 
vorbit în descrierea ultimei tehnici este tot produsul unui realism 
metafizic naiv. Reprezentarea trupului nostru este, de fapt, un 
model cerebral al unui corp fizic. Atunci când suntem treji, el 
acţionează ca şi cum ar fi cu adevărat un trup fizic. Mecanismul 
este simplu: corpul furnizează creierului informaţii senzoriale 
despre poziţia şi acţiunile sale, iar creierul îşi construieşte un 
model al statutului actual şi al mişcărilor corpului fizic. În final, 
eu-l experimentează imaginea corporală pe care şi-o formează 
creierul ca şi cum ar fi cu adevărat trupul fizic. 

În cazul în care creierul nu şi-ar crea în permanență un 
model actualizat al situaţiei corpului fizic, omul nu ar putea 
acţiona fără să se împiedice în propriile sale picioare. 

Să analizăm acum somnul REM, care diferă de starea cere- 
brală specifică stării de veghe. În acest caz, trupul fizic nu îi mai 
trimite creierului informaţii senzoriale utile despre starea sa. În 


consecinţă, mintea nu-şi poate actualiza corect configuraţia 

modelului corporal, astfel încât aceasta să corespundă corpului 
fizic. Într-un fel, putem spune că cerebelul pierde legătura cu 
corpul fizic. În aceste condiţii, imaginea sa corporală poate 
cutreiera prin lumea viselor, într-o stare beatifică, fără să ştie că, 
în cazul în care cerebelul ar fi în contact cu trupul fizic, trupul 
astral nu ar putea călători nicăieri! 

Să examinăm acum mai atent modelul corporal creat de 
creier. Dacă acesta nu mai reprezintă corect poziţia, activitatea sau 
starea structurii noastre fizice, ce rost ar mai avea ca cerebelul să 
menţină un model care să corespundă formei, functionalitatii sau 
tipologiei acestui corp? După cum scrie Tholey: „Experimentarea 
în vis a propriului corp nu reprezintă decât un fenomen transfe- 
rat din starea de veghe, de care fiinţa se poate lipsi“. Altfel spus, 
putem renunţa complet la acest concept metafizic, călătorind 
într-adevăr cu viteza luminii. Aşadar, am trecut mai întâi de la 
tehnica celor două corpuri gemene la metoda corpului unic. 
Bineînţeles, ultimul pas îl reprezintă tehnica fără corp. 


TEHNICA FĂRĂ CORP 


1. Relaxează-te complet 

Dacă abia te-ai trezit dintr-un vis, rămâi aşezat pe spate sau 
culcat pe partea dreaptă, cu ochii închişi (fără să fortezi). 
Încordează şi relaxează succesiv muşchii feţei, capului, gâtului, 
spatelui, abdomenului, braţelor şi picioarelor. Elimina complet 
toate tensiunile musculare şi mentale. Respiră lent şi uşor. 
Bucură-te de senzaţia de relaxare şi abandonează gândurile, gri- 
jile şi problemele. Exprimă-ţi intenţia de a reintra conştient în 
starea de vis. Dacă de-abia te-ai trezit din somn, esti deja 
suficient de relaxat. Dacă te pregăteşti de culcare, poţi face 

exerciţiul de relaxare progresivă (descris la pagina 70) sau exer- 
citiul de relaxare a celor şaizeci şi unu de puncte (de la pagina 
71), ca să aprofundezi senzaţia. Lasă corpul să atârne greu şi scu- 
fundă-te într-o stare de pace, de ocean liniştit. 


2. Gândeşte-te că în curând nu-ţi vei mai simţi deloc 
trupul 
În timp ce adormi, concentreaza-ti atenţia asupra gândului 


că în scurt timp nu-ţi vei mai percepe corpul. 


3. Pluteşte liber prin vis, ca un simplu punct conştient 
De îndată ce nu-ţi mai simţi deloc trupul, imagineaza-ti că 
eşti un simplu punct conştient, care poate percepe, gândi, simţi 
şi acţiona în lumea viselor. Pluteşte liber prin acest univers, ca şi 


cum ai fi un fir de praf în aer, vizibil în lumina unei raze. 


Comentariu 

Există cu siguranţă oameni care vor simţi că le lipseşte ceva. 
Dacă faci parte din această categorie, nu te teme, căci sunt 
disponibile suficiente corpuri de vis pe care le poţi ocupa. Tholey 
descrie o metodă combinată pe care o numeşte tehnica imaginii 
punctului conştient, foarte asemănătoare cu cea fără corp. Între 
cele două există o singură diferenţă: înainte de a adormi, 
subiectul trebuie să se concentreze inclusiv asupra unei imagini 
hipnagogice. lată cum descrie Tholey acest proces: „Dacă i-a 
apărut un scenariu oniric vizual, subiectul poate păşi în interi- 
orul acestuia. În anumite circumstanţe, punctul conştient poate 
intra în corpul unui alt personaj din vis, preluând controlul 
asupra sistemului său motor.” 


(adaptare după Tehnica punctului conştient a lui Tholey”) 

UNDE NE DUCEM? 


Am descris şi am explicat în ultimele două capitole diferite 
tehnici de inducere a viselor lucide. Testează toate aceste metode 
şi insistă asupra celor care ţi se potrivesc cel mai bine. Practică-le 
cât mai des cu putinţă şi vei obţine rezultate pe măsură. Cu cat 
o să ai mai multe vise lucide, cu atât mai uşor îţi va fi să experi- 
mentezi altele noi. Odată intrat în lumea onirică, se pune între- 
barea: „Acum, pentru că am ajuns aici, unde pot merge şi ce pot 
face în continuare?“. 

Următoarele două capitole îţi vor oferi diferite aplicaţii în 
lumea viselor lucide, inclusiv tehnici de a le prelungi, 


aratandu-ti totodată cum să lucrezi cu imaginile onirice. 


Copitolul 5 


CONSTRUIREA VISELOR 


VISELE SUNT MODELE ALE LUMII EXTERIOARE 


Capitolul de față prezintă cadrul general pentru înţelegerea 
procesului oniric. Dacă tot te vei înălța în lumea efemeră a 
viselor, nu strică să fii cu picioarele pe pământ, să știi adică ce ai 
de făcut acolo. 

Aşa cum am explicat în Capitolul 2, principala obligaţie a 
creierului este de a prezice şi controla rezultatele acţiunilor noas- 
tre în lumea exterioară. Pentru a-şi îndeplini această sarcină, con- 
struieşte un model al realităţii, intemeindu-si ipotezele pe infor- 
maţii primite prin intermediul simţurilor. Atunci când doarme, 
creierul nu mai recepționează aproape deloc acest gen de sem- 
nale. De aceea, singurele care rămân disponibile sunt cele din 
minte: amintiri, aşteptări, temeri, dorinţe şi aşa mai departe. Am 
convingerea că visele reprezintă rezultatul pe care îl obţine 
creierul utilizând asemenea informaţii interne pentru a simula 
lumea exterioară. 

Potrivit acestei teorii, visarea este efectul aceluiaşi proces 
mental de percepţie pe care îl folosim pentru a înţelege mediul 
atunci când suntem treji. De aceea, pentru a înţelege universul 

oniric, este necesar să cunoaştem esenţa procesului de percepţie 
în starea de veghe şi felul în care somnul modifică funcţionarea 


minţii. 


FORMAREA PERCEPȚIILOR 


Experiențele de percepţie sunt construite printr-un meca- 
nism complicat şi inconştient de evaluare a informaţiilor senzo- 
riale. În afara semnalelor provenite de la simţuri, acest proces 
include numeroşi alţi factori, care pot fi împărţiţi în două cate- 
gorii: aşteptările şi motivațiile. 


ASTEPTARILE ȘI PERCEPȚIA 


Percepția pe care o avem (ceea ce vedem, auzim, simţim 
etc.) depinde în mare măsură de aşteptările noastre. Într-un anu- 
mit sens, putem spune că percepem lucrurile la care ne aşteptăm 
cel mai mult. Aşteptările noastre iau diferite forme, iar una din- 
tre cele mai importante este contextul. Pentru a înţelege cat de 
puternică este influenţa acestuia asupra percepţiei, cronome- 
trează cât timp îţi ia să citeşti următoarele două fraze: 

Aşa că aceste frază sunt ca în mult mai exemplul uşor 

de rapid şi coerentă decât dacă citit haotic, aranjate 

cuvinte precedent alcătuiesc exemplul ar fi corect. 


Aceste cuvinte alcătuiesc o frază coerentă, asa că sunt 
mult mai uşor de citit rapid şi corect decât dacă ar fi 
aranjate haotic, ca în exemplul precedent. 


Probabil că ţi-a luat mai mult timp să citeşti prima frază 

decât pe a doua, în care ai descoperit că topica are un anumit 
sens. Fiecare cuvânt se află aici într-un context rezonabil, care 
te-a ajutat să înţelegi şi să urmăreşti mai uşor întregul mesaj. 
Atunci când ai parcurs prima frază, nu ai beneficiat de ajutorul 
contextului (al modului de aranjare a cuvintelor), aşa că ţi-a tre- 
buit mai mult timp să le prelucrezi. 

Orice lucru familiar este mai uşor de perceput decât cele cu 
care nu suntem obişnuiţi. Studiază imaginea 5 până când iden- 
tifici cele trei elemente. Cat timp ţi-a luat pentru cele trei figuri? 
Probabil că ai recunoscut-o foarte rapid pe cea a câinelui, apoi pe 
aceea a oii şi, la sfârşit, pe cea a elefantului. Timpul de 
recunoaştere corespunde gradului relativ de familiaritate a ima- 


C 


ginii. Evident, prin familiar înţelegem ceva la care ne aşteptăm. 

Figura 5.1 Imagini incomplete 

Un alt element care ne influenţează puternic percepţia este 
experienţa recentă. Steinfeld a descoperit că în mai puţin de cinci 
secunde, subiecţii cărora li s-a spus o poveste despre o croazieră 
pe ocean identifică un vapor în figura 5.1 c.' Celor cărora li s-a 
spus o poveste oarecare le-a luat treizeci de secunde ca să identi- 
fice figura. Noi ne aşteptăm întotdeauna ca evenimentele 
curente să semene cu ceea ce ni s-a petrecut recent. 

Interesele personale, pasiunile, ocupaţia şi personalitatea pot 
influenţa puternic experiența oamenilor. Această premisă este 
folosită în testul petei de cerneală al lui Rorschach, care porneşte 
de la interpretarea unor figuri ambigue pentru a stabili persona- 
litatea subiectului. În studiul despre imaginaţie, devenit clasic, 
Bartlett a remarcat faptul că subiecţii cărora l se cere să inter- 
preteze o pată de cerneală oferă de multe ori numeroase infor- 
mari legate de interesele personale şi de ocupaţia lor. Spre exem- 
plu, aceeaşi pată de cerneală i-a amintit unei femei de „o pălărie 
cu pene“, unui preot de „cuptorul încins al lui Nabucodonosor“, 
iar unui medic de „o radiografie a regiunii lombare bazale a sis- 


temului digestiv“. Contemplati figura 5.2. Cu ce vi se pare că 


seamănă pata de 
cerneală din ea? 


Figura 5.2 O 

simplă pată de cerneală sau...? 

Influenţarea perceptiilor de către ocupaţia personală poate fi 
observată chiar în cazul unor stimuli mai puţin echivoci decât o 
pată de cerneală. Clifford şi Bull le-au prezentat mai multor 
poliţişti şi civili câteva ore de film înregistrat pe străzile unui 
oraş. Subiectii au fost instruiți să descopere persoanele certate cu 
legea şi eventualele infracţiuni. Deşi cele două grupuri au privit 
aceleaşi imagini, poliţiştii au descoperit mult mai multe furturi 
potenţiale decât civilii.” Ei se aşteptau să vadă acţiuni ilegale, aşa 
că le-au văzut. Aşteptările influenţează întotdeauna percepţia 
realităţii. 


MOTIVAȚIILE ȘI PERCEPȚIA 


Un alt element important care ne influenţează percepţia 
sunt motivațiile. Ele sunt factorii psihologici care ne determina 
să actionam. Există numeroase tipuri de motivații, de la cele ele- 
mentare, de tip foame, sete, necesităţi sexuale, până la nevoile 
psihologice, de tipul afecțiunii, recunoaşterii şi respectului de 
sine şi terminând cu cele superioare, precum altruismul sau ceea 
ce Abraham Maslow numeşte actualizarea de sine, nevoia de a-ţi 
împlini potenţialul unic. Toate aceste niveluri de motivaţie pot 
influenţa procesele de percepţie. 

Cel mai uşor de studiat este influenţa nivelurilor inferioare 
ale motivatiei. Spre exemplu, unor copii din cadrul unui experi- 
ment li s-a cerut să estimeze mărimea unei monede. Deşi li s-a 
prezentat aceeaşi monedă, copiii săraci au perceput-o mai mare 
decât copiii bogaţi. Într-un alt experiment, în care mai multor 
elevi li s-au arătat diferite figuri ambigue înainte şi dupa masă, 
s-a constatat că sunt mult mai predispuşi să interpreteze figurile 

ca alimente, dacă le este foame, decât dacă abia au mâncat. După 
cum spune şi proverbul: „Felul cum arată pâinea depinde de cat 
eşti de flămând“. 

Emoţiile puternice motivează comportamentul şi influ- 
enţează percepţia. Ştii probabil din experienţă că oamenii 
mânioşi sunt primii care îi consideră pe ceilalți ostili. Cei cărora 
le e frică sunt predispuşi să vadă lucrurile de care le este teamă, 
confundând uneori un tufiş cu un urs. Dintr-o perspectivă mai 
pozitivă, indragostitii tind să vadă toate lucrurile în roz, 
recunoscându-şi iubitul sau iubita în orice strain. 

În general, motivațiile îi determină pe oameni să acţioneze 
pentru a-şi împlini scopurilor sau pentru satisfacerea anumitor 
nevoi specifice. Motivaţiile şi emoţiile influenţează percepţia 
într-un sens subiectiv (lucrurile par alfel decât sunt în realitate). 


SCHEMELE: CĂRĂMIZILE MINTII 


Dacă procesul de percepție presupune analiza şi evaluarea 
informațiilor senzoriale, creierul trebuie să folosească anumite 
mecanisme de suprapunere pentru a stabili ce anume percepe. Să 
spunem, spre exemplu, că ţi se arată o structură luminoasă 
ambiguă. Ce anume vezi? Este un tufis sau un urs? Pentru a iden- 
tifica imaginea trebuie să ai deja anumite modele mentale ale 
tufişurilor, ursilor, ale altor oameni etc., cu care să poţi compara 
informaţiile primite de la simţuri. Ceea ce vezi este, de fapt, cel 
mai bun model pe care îl descoperă creierul, care se suprapune 
peste realitatea din jur. 

Acelaşi proces se aplică şi nivelurilor mai abstracte ale 
minţii, cum ar fi limbajul, raţiunea şi memoria. De pildă, nu 


poţi trage concluzia că cineva a vorbit din politeţe sau a fost sin- 

cer într-o anumită situaţie, fără să ai deja nişte modele mentale 
anterioare ale celor două modalităţi. Numite scheme, cadre sau 
scenarii, acestea reprezintă cărămizile percepţiei şi ale gândirii. 

Noile scheme sunt create prin adaptarea sau combinarea 
celor vechi, din care o parte sunt moştenite genetic. Ele sesizează 
trăsăturile generale esenţiale ale modului în care a funcţionat 
lumea exterioară în trecut şi ale celui în care presupunem că va 
funcţiona în viitor. O schemă reprezintă un model al unui frag- 
ment din mediul înconjurător. „Este un fel de teorie informală, 
particulară şi nearticulata referitoare la natura evenimentelor, 
obiectelor sau situaţiilor cu care avem de-a face. Într-un fel, 
putem spune că totalitatea schemelor pe care le avem şi cu aju- 
torul cărora interpretăm lumea reprezintă teoria noastră particu- 
lară despre natura realităţii“, scrie psihologul de la Stanford, 
David Rumelhart.* 

Schemele ne ajută să ne organizăm experienţele prin gru- 
parea unor seturi comune de trăsături sau atribute ale obiectelor, 
oamenilor sau situaţiilor. Aceste seturi de presupuneri ne permit 
apoi să depăşim informaţiile parţiale pe care ni le oferă simţurile 


şi să percepem o imagine integrală. 


EXERCIȚIU: CUM NE POT CONDUCE SCHEMELE 
DINCOLO DE INFORMAȚIILE PARTIALE PRIMITE 
DE LA SIMTURI 


1. Citeste urmatoarea poveste 

Pentru a înţelege felul în care acţionează schemele asupra 
procesului de înţelegere, citeşte următoarea poveste şi vizua- 
lizează cât mai detaliat ceea ce se petrece. 

Nasruddin (numit în alte tradiţii Nastratin - n.tr) a 

intrat într-un magazin şi l-a întrebat pe vânzător: 

— M-ai văzut vreodată până acum? 

— Niciodată, i-a răspuns omul. 

— În acest caz, i-a spus intrigat Nasruddin, de unde stiai 


că sunt eu? 


2. Enumără tot ce ştii sigur că s-a petrecut 

După ce ai contemplat situaţia cu ochii minţii, fă o listă cu 
faptele care s-au petrecut şi pe care le consideri absolut sigure. 
Altfel spus, bazează-ţi enumerarea doar pe informaţiile explicite 
oferite de poveste (după cum îi plăcea atât de mult lui Joe să-i 
spună lui Friday: „Numai faptele, cucoana!“). Poti reciti de mai 
multe ori povestea, dacă doreşti. Acorda-ti timpul necesar pen- 
tru a face o listă completă (cel puţin cinci minute). lată un posi- 
bil începur de listă: 1) Nasruddin a intrat într-un magazin; 
2) el a pus o întrebare; 3) vânzătorul i-a răspuns la întrebare; 
4) ... continuă singur lista. 


3. Enumără tot ce crezi că s-a petrecut 

Completează povestea cu alte informaţii pe care le consideri 
plauzibile sau logice. Conştientizează de fiecare dată pe ce anume 
îi bazezi prezumţiile. Dacă doreşti, poţi reciti istorioara. 
Exercitiul trebuie să dureze cel putin cinci-zece minute, până 
când notezi măcar douăsprezece informaţii plauzibile. De pildă: 
1) Nasruddin era bărbat; 2) Vânzătorul nu era orb; 3) Nasruddin 


mergea pe două picioare; 4) Vanzatorul nu mintea. 


Comentariu 

Lista argumentelor plauzibile (inventate) este în mod normal 
mult mai lungă decât cea a faptelor propriu-zise (observate direct). 
Dacă enumerarea faptelor concrete nu a durat prea mult şi le-a 

epuizat pe toate, enumerarea presupoziţiilor s-a încheiat probabil 
când a expirat timpul, dar înainte de a le termina pe toate, căci 
lista e potenţial infinită. Noi atribuim lumii în care trăim mult 
mai multe aspecte decât cele pe care le înregistrăm direct. 
Observă cât de multe presupuneri automate ai făcut. 
Schema mentală pe care o ai despre un magazin te-a făcut pro- 
babil să presupui că magazinul oferă spre vânzare anumite 
bunuri sau servicii, că este luminat de razele soarelui sau de un 
sistem artificial de iluminare, că are pereţi, un tavan, una sau mai 
multe uşi, poate şi o vitrină, cu siguranţă o podea, că la el se 
ajunge mergând pe o stradă, cel mai probabil pe una din străzile 
comerciale ale oraşului. Schemele legate de comportamentul 
social te-au condus probabil la ideea că Nasruddin a intrat în 
magazin pe uşă, nu pe fereastră, şi-a adresat întrebarea vânză- 
torului, nu unui alt client, că vanzatorul şi Nasruddin nu s-au 
întâlnit niciodată până atunci, că cei doi vorbeau aceeaşi limbă 
etc. Schemele referitoare la orientarea în realitatea generală te-au 
determinat probabil să presupui că legile fizicii operau inclusiv în 
povestea noastră, gravitatea funcţiona ca de obicei, uşa scartaia, 
Nasruddin nu era totuna cu vânzătorul (deci nu vorbea cu el 
însuşi), că nu era un câine vorbitor, ci un om şi, în sfârşit, că 
spusele sale sunt pe jumătate în glumă, pe jumătate serios. Cred 
cà ţi-ai dat seama că procesul de enumerare a acestor prezumtii 


nu poate fi limitat decât de timp şi de imaginaţie. 


MINTEA ARE SCHEME PENTRU ORICE 


În timpul exerciţiului precedent ţi-ai dat seama probabil că 
ideea de schemă mentală are ceva în comun cu aceea de stereotip. 


De exemplu, poate că ai presupus inconştient că vânzătorul era 

de sex masculin. De asemenea, este posibil să fi observat că, în 
mod normal, clişeele mentale nu sunt examinate conştient. Nu 
conştientizăm majoritatea celor pe care le utilizăm, de exemplu, 
gesturilor specifice pe care le facem într-o anumită situaţie 
socială. Tot ce facem este să percepem situaţia în care ne aflăm 
(formală, prietenească, intimă etc.) şi să actionam în consecinţă. 

Noi definim automat comportamentul corect (aşteptat) în 
funcţie de schemele noastre particulare. De pildă, dacă percepem 
că ne aflăm la operă, normele legate de aceasta conjunctură ne 
fac să stam liniştiţi pe scaun, nu să ne plimbăm de colo-colo. 

Cred că te-ai convins deja că mintea are scheme pentru 
orice. „La fel cum există teorii despre orice“, scrie Rumelhart, 
„schemele pot ilustra cunoaşterea pe toate nivelurile — de la ide- 
ologii şi adevăruri culturale până la felul în care trebuie alcătuită 
o frază, semnificaţia unui anumit cuvânt sau sunetele care cores- 
pund literelor alfabetului.“ 

Schemele nu sunt individuale, ci sunt interconectate. Astfel, 
o schemă particulară, cum ar fi aceea de spectator la operă, atrage 
automat în minte alte scheme. De pildă, vom identifica spontan 
o soprană în femeia de pe scenă îmbrăcată în haine de epocă, fără 


să o confundăm nici o clipă cu o regină adevărată. 


ACTIVAREA SCHEMELOR 


Până aici am descris conceptul de schemă doar din perspec- 
tivă psihologică. Din punct de vedere fiziologic, fiecărei scheme 
îi corespunde în creierul nostru o anumită reţea de neuroni. 
Teoriile actuale susţin că măsura în care operează una sau alta 
dintre ele în sensul organizării experienţei depinde de gradul de 


dinamizare al reţelei neuronale corespondente. 

Freud credea că mintea este divizată în trei părţi: mintea 
conştientă, cea pre-conştientă şi cea subconştientă. Din această 
perspectivă, activarea unei scheme peste un anumit prag critic 
conduce la o experienţă conştientă. 

Schemele prea puţin actualizate pentru a influenţa alte 
scheme rămân inconştiente. Cele suficient dinamizate pentru a 
influenţa activarea altora, dar insuficient de trezite pentru a 
începe să opereze ele însele, fac parte integrantă din mintea pre- 
conştientă. 

Să luăm un exemplu, pentru a înţelege mai bine aceşti ter- 
meni. Probabil că unul dintre cuvintele (şi implicit din schemele 
mentale) care nu este tot timpul activat în mintea ta este ocean. 
Până să-l citeşti, schema ta mentală referitoare la ocean era pro- 
babil latentă în mintea subconştientă, alături de numeroase alte 
scheme pe care le asociezi cu el. În clipa de fata, schema referi- 
toare la ocean s-a activat, depăşind pragul critic al minţii 
conştiente. Probabil că alte scheme asociate cu ea au trecut la 
rândul lor acest prag, cum ar fi cele referitoare la pești, pescarusi 
sau plajă. Poate că ţi-ai amintit inclusiv proverbul: „Îţi aparţine 
doar ceea ce nu poţi pierde într-un naufragiu“. 

Pe lângă faptul că ţi-a adus în lumina minţii conştiente 
diferite scheme, cuvântul ocean a dinamizat cu siguranţă şi câte- 
va din mintea pre-conştientă. Este vorba de diferite lucruri pe 
care le asociezi cu oceanul, dar nu atât de intim ca cele care au 
trecut deja pragul conştient. Spre exemplu, schema mentală aso- 
ciată cu ideea de vapor nu s-a actualizat probabil decât partial 
(deşi acum, după ce ai citit cuvântul, s-a activat complet). 

Chiar dacă nu te-ai gândit în mod conştient la vapoare, acti- 
varea subconştientă a schemelor mentale asociate cu ele poate fi 
demonstrată dacă privim figura 5.1 c. Probabil că se va întâmpla 


Construirea viselor 155 


ceea ce au păşit şi subiecţii lui Steinfeld, cărora li s-a spus o 
poveste despre ocean şi imediat au recunoscut un vapor în această 
imagine. Aşadar, o schemă mentală nu trebuie să fie neapărat la 


nivelul minţii conştiente pentru a ne influenţa comportamentul. 


UN MODEL AL PROCESULUI DE VISARE 


CONSTRUIREA VISELOR 


Sugeram mai devreme că visele pot fi considerate simulări 
ale lumii exterioare create de sistemele noastre de percepţie. 
Noţiunile pe care le-am prezentat mai sus despre percepţia în 
timpul stării de veghe îţi vor folosi în înţelegerea acestei teorii. 

Să examinăm întâi felul în care somnul modifică procesul 
percepţiei. Aşa cum am învăţat în Capitolul 2, în timpul perioa- 
dei REM informaţiile senzoriale provenite din lumea exterioară 
şi din corpul fizic sunt suprimate, deşi creierul rămâne extrem de 
activ. Dinamizarea cerebrală aduce anumite cadre mentale din- 
colo de pragul minţii conştiente; ele pătrund în conştiinţă, 
făcând visătorul să vadă, să audă, să simtă şi să experimenteze 
diferite aspecte care nu sunt prezente în mediul exterior. 

În mod normal, dacă am vedea ceva ce nu există în realitate, 
informaţiile senzoriale contrarii ar corecta imediat respectiva 
impresie greşită. De ce nu se petrece la fel şi în timpul viselor? 
Răspunsul este următorul: deoarece lumea exterioară nu mai 


furnizează creierului asemenea informaţii. 


CE FEL DE VISE SUNTEM PREDISPUSI SĂ AVEM? 


Experienţa din visele noastre este determinată de schemele 

activate dincolo de pragul minţii conştiente. Însă ce anume 
determină declanşarea lor? Aceleaşi procese care influenţează şi 
percepţia în starea de veghe: aşteptările şi motivațiile noastre. 

Aşteptările se manifestă în multe feluri. Atunci când ne 
construim o lume a viselor, ne aşteptăm să semene cu alte lumi 
pe care le-am experimentat anterior. De pildă, din universurile 
noastre onirice nu lipsesc niciodată gravitația, timpul, spaţiul şi 
atmosfera. În mod similar, situaţiile prin care am trecut recent ne 
influenţează visele, la fel cum ne influenţează percepțiile în starea 
de veghe. Freud numea acest proces: reziduuri din timpul zilei. 

Interesele personale, preocupările şi grijile noastre au un 
impact asupra procesului de visare, la fel cum au un impact şi 
asupra perceptiilor din starea de veghe. Nu este exclus ca preotul 
care a identificat cuptorul de foc al lui Nabucodonosor în pata 
de cerneală a testului psihologic Rorschach să aibă inclusiv vise 
legate de acest rege nebun al Babilonului. [ti mai aminteşti de 
studiul care demonstrează că poliţiştii sunt mai predispuşi decat 
civilii să se aştepte şi, implicit, să vadă încălcări ale legii, chiar şi 
acolo unde nu există? Care din cele două grupuri crezi că este 
mai predispus să viseze despre infracţiuni? 

Motivatiile şi emoţiile ne influenţează puternic percepțiile 
din starea de veghe. De aceea, mi se pare normal ca ele să ne 
influenţeze şi experienţele onirice. În particular, oamenii sunt 
înclinați să viseze despre ceea ce doresc. Să spunem că te-ai cul- 
cat fără să fi luat cina. La fel ca şcolarii înfometați care s-au 
dovedit predispuşi să interpreteze figurile ambigue drept ali- 
mente, vei visa probabil ceva legat de mâncare. Freud a fost atat 
de impresionat de densitatea împlinirii dorințelor în planul 
oniric, încât a facut din acest fapt piatra de temelie a teoriei sale 
legate de vise. În viziunea lui, orice vis reprezintă împlinirea unei 

dorinţe. În mod evident, afirmaţia este exagerată (cazul 
coşmarurilor reprezintă exemplul cel mai evident). 

În starea de veghe, teama predispune la interpretarea sti- 
mulilor echivoci drept potenţiale pericole, iar în vise are exact 
acelaşi efect. Aşa se explică probabil de ce oamenii visează despre 
evenimente neplăcute sau chiar terifiante. În nici un caz nu-i 
putem suspecta că sunt masochişti şi îşi doresc inconştient să se 
simtă înspăimântați (conform prezumţiei lui Freud). Mai pro- 
babil ar fi că le este frică de anumite evenimente, aşteptându-se 
ca ele să se petreacă (aceste aşteptări fac parte din categoria celor 
negative). Nu te poţi teme de fantome, dacă nu crezi în ele. 


DE CE SEAMĂNĂ VISELE CU NISTE POVESTI? 


Din cele prezentate până acum am putea crede că expe- 
rientele onirice nu sunt altceva decât simple secvenţe de imagini, 
sentimente şi senzaţii fără nici o legătură între ele, şi nu acele 
suite logice cu care suntem obişnuiţi, detaliate şi complexe, 
asemănătoare unor poveşti. După părerea mea, ipoteza 
schemelor mentale poate explica inclusiv complexitatea şi 
coerenţa viselor. Pentru a înţelege cum este posibil acest lucru, să 
ne reamintim de exerciţiul anterior în care am făcut un număr 
foarte mare de deductii logice pornind de la câteva fapte reale 
(scheme mentale). Exerciţiul a demonstrat că poţi porni de la 
câteva structuri generale prefabricate pentru a ţese în jurul lor un 
număr infinit de detalii semnificative. Dacă îi dai un punct, 
creierul activ va vedea o muscă. Dacă îi dai o schemă mentală sau 
două, creierul adormit va ţese în jurul lor o poveste. 

Există vise cu scenarii atât de coerente, de amuzante, de dra- 


matice şi de profunde, încât par adevărate mituri, filme sau 

romane. Când te trezeşti, ti se pare uneori că semnificaţia 
personajelor sau a evenimentelor nu ţi-a fost revelată decât la 
sfârşit, în cadrul deznodământului. Impresia care îți rămâne 
atunci este că cineva a alcătuit acest scenariu complex. 

Asemenea vise le dau oamenilor sentimentul că 
subconştientul transmite mesaje pe care mintea lor conştientă ar 
trebui să le înţeleagă şi să le interpreteze. După părerea mea, o 
explicaţie mai simplă ar putea fi aceea că visele de acest gen au la 
bază scheme ale unor poveşti. 

Dacă acest concept te-a luat prin surprindere, îţi voi rea- 
minti că există scheme mentale pentru absolut orice. Structurile 
narative fac parte integrantă din cultura universală. Majoritatea 
poveştilor sunt alcătuite din suite logice de episoade, împărţite 
de regulă în trei parti: expunerea, intriga şi deznodământul. 
Expunerea reprezintă o introducere în cadrul general şi o 
prezentare a personajelor. Este urmată în mod firesc de o intrigă 
(de o complicare a poveştii), iar în final de un deznodământ care 
pune capăt naraţiunii. 

Carl Jung consideră că visele sunt un fel de piese în trei acte. 
Schemele poveştilor pot prezenta o suită de evenimente, diverse 
personaje, intrigă dramatică şi au, de multe ori, finaluri-surpriză. 
Ele nu presupun neapărat rolul unui regizor al visului jucat de 


mintea subconştientă. 


DDE CE SUNT VISELE SEMNIFICATIVE? 


Perspectiva în care visele sunt privite ca modele ale lumii 
exterioare diferă fundamental de cea tradiţională, care le 
consideră mesaje ale subconştientului (sau, uneori, chiar ale 


zeilor). În secţiunea anterioară am adus argumente care justifică 

această viziune.“ Oricum ar sta lucrurile, este cert că interpretarea 
viselor poate dezvălui foarte multe despre personalitatea visă- 
torului, de aceea este o practică ce merită cultivată. 

Motivul este simplu: să ne gândim la testul lui Rorschach. 
Cum se face că ceea ce văd oamenii într-o pată de cerneală ne 
spune ceva despre personalitatea lor? Interpretările pe care le fac 
scot la iveală lucruri semnificative despre interesele personale, 
despre grijile, preocupările, experienţele şi pshihicul lor. Visele 
contin mult mai multe informaţii personale decât o pată de 
cerneală, căci imaginile onirice sunt create de propria noastră 
minte. Chiar dacă nu reprezintă neapărat mesaje ale 
subconştientului, sunt cele mai intime creaţii ale noastre. De 
aceea, oferă foarte multe indicii despre noi înşine şi despre ceea 
ce am putea deveni. 


CONSTRUIREA VISELOR: DOUĂ EXEMPLE 


Următoarele două exemple ale unor experienţe onirice 
ipotetice ilustrează mai multe caracteristici ale procesului lor de 
construire: 1) visele sunt produse ale interacțiunii dintre diferite 
parti ale minţii (conştientă, pre-conştientă şi subconştientă); 2) 
schemele mentale, motivațiile şi aşteptările noastre interac- 
tioneaza în crearea unui vis; 3) nu putem vorbi de predestinare 
în vise. Ele răspund atât motivatiilor noastre inferioare, cat şi 
celor superioare, atât aşteptărilor referitoare la dezastre, cât şi 
celor mai elevate aspirații pe care le avem. 

VARIANTA 1 

Tocmai am intrat în faza REM a somnului şi creierul meu 
devine din ce în ce mai dinamic. Într-un singur minut, câteva 


scheme mentale trec pragul percepţiei. Să spunem că am de-a 

face cu harta străzilor unui oraş care a rămas activată în urma 
experienţelor din ziua precedentă. De indata ce văd strada, ma 
aştept să mă zăresc şi pe mine acolo, lucru suficient pentru a mă 
proiecta în acel spaţiu. 

Acum observ că e noapte şi strada este slab luminată. 
Această imagine declanşează în creierul meu alte scheme 
(inconștiente sau pre-constiente) asociate cu pericolul de a te afla 
în oraş noaptea, inclusiv aşteptarea unui eventual atac din partea 
unui răufăcător. În clipa în care acest gând negativ îmi trece prin 
minte, în depărtare apare o figură neclară. 

Cine este? Nu o pot vedea destul de bine pentru a spune 
cum arată, dar îmi vine ideea că ar putea fi tocmai răufăcătorul 
de care am tot auzit. Gândul este suficient pentru ca figura 
neclară să se transforme instantaneu într-un infractor ameninta- 
tor. Acesta priveşte în direcţia mea, aşa că mă întorc şi o iau în 
direcţia opusă. Mă tem (adică mă aştept) că mă va urmări, lucru 
care se şi petrece. Încep să alerg, dar fuge după mine. Încerc să 
scap de el, luând-o pe diferite alei, dar nu ştiu cum se face că mă 
găseşte de fiecare dată. 

În sfârşit, mă ascund în spatele unor scări şi pentru o clipă 
mă simt în siguranţă. Apoi îmi trece prin cap: „Dar poate că mă 
va găsi şi aici!“. Şi chiar mă găseşte. Mă trezesc lac de transpiratie. 

VARIANTA 2 

Tocmai am intrat în faza REM a somnului şi creierul meu 
devine din ce în ce mai dinamic. Într-un singur minut, câteva 
scheme mentale trec pragul percepţiei. Să spunem că am de-a 
face cu harta unui oraş care a rămas activată în urma expe- 
rientelor din ziua precedentă. De îndată ce văd strada, mă aştept 
să mă zăresc şi pe mine acolo, lucru suficient pentru a mă proiec- 


ta în acel spaţiu. 

Acum observ că e noapte şi oraşul este slab luminat. 
Imaginea declanşează în creierul meu alte scheme mentale asoci- 
ate cu această experienţă. De data aceasta îmi trece prin minte că 
mă duc la cinematograf. În depărtare observ o figură neclară. 
Deşi nu pot să-i disting, trăsăturile, ideea că merg la film mă face 
să cred că e vorba de un prieten cu care trebuie să mă întâlnesc. 
Când mă apropii, constat că este într-adevăr el. 

Ne îndreptăm împreună către cinematograf. Îmi dau seama 
că ştiu bine strada. Nu-mi mai amintesc la ce film mergem, aşa 
că privesc reclama luminoasă. Probabil o parte a minţii mele ştie 
că visez, căci titlul pe care îl observ sună astfel: Ultimul val (este 
un film despre vise). Am văzut acest film de cel puţin zece ori, 
mă întreb de ce sunt din nou aici. Mă uit iar pe panoul de afişaj 
şi constat că titlul s-a schimbat: Vis sau veghe? De data aceasta, 
nu mai pot rata indiciul oniric. Îmi dau seama foarte clar că 
visez. În timp ce priveam panoul, prietenul meu a dispărut de 
lângă mine. Încep să zbor (ştiind că schema mentală a gravitaţiei 


nu funcţionează în vise). 


CONSTRÂNGERI MENTALE APLICATE VISELOR 


PRESUPUNERILE POT FI PERICULOASE 


Aşa cum am văzut, schemele nu sunt altceva decât teorii 
care justifică presupunerile noastre despre lumea exterioară. 
Dacă ipotezele sunt greşite, iar schemele noastre nu reprezintă 
modele corecte ale lumii din jur, mintea normală le revizuieşte şi 
le modifică printr-un proces pe care faimosul psiholog Jean 
Piaget îl numeşte „acomodare“. Noua schemă (modificată) va 
corespunde mai bine realităţii, iar cunoaşterea noastră despre 

existenţă se va îmbunătăţi. 

Dacă ne actualizăm tot timpul schemele în funcţie de infor- 
maţiile primite, lumea în care trăim se va dilata continuu, căci 
modelele noastre vor deveni din ce în ce mai comprehensibile şi 
mai inteligente. Din păcate, majoritatea oamenilor nu-şi actua- 
lizează schemele mentale, deşi primesc permanent informaţii noi. 

Multi nici măcar nu-şi dau seama de acest fapt, tocmai pen- 
tru că noile date nu se încadrează în clişeele noastre mentale și în 
ipotezele referitoare la lumea din jur. În loc să remarce dis- 
crepantele, oamenii le distorsionează sau, după cum se exprimă 
Piaget, „asimilează“ percepţia unui anumit eveniment ori obiect, 
astfel încât acesta să corespundă schemei lor, şi nu invers. 
Dificultatea înţelegerii indiciilor ilustrează acest fenomen. Chiar 
dacă pricep că o realitate nu se potriveşte cu stereotipul lor men- 
tal, oamenii preferă să o considere nerelevantă sau iluzorie. 

Personajul central de care se folosesc înţelepţii din cultura 
sufită pentru a ilustra cele mai comune greşeli umane se numeşte 
Mulla Nasruddin (numit în alte tradiţii Nastratin - n.tr). Acesta 
este un mucalit, pe jumătate inocent, pe jumătate prost. „Când 
şoimul regelui s-a aşezat la fereastra sa, Mulla, care nu mai văzuse 
niciodată un «porumbel» atât de ciudat, l-a luat, i-a tăiat ciocul 
puternic şi ghearele, iar apoi i-a dat drumul, spunându-i: «Aşa! 
Acum arăţi şi tu ca o pasăre adevărată»... 

La fel ca Nasruddin, care l-a lipsit pe şoim de atributele cele 
mai semnificative, tocmai pentru că nu corespundeau schemei 
sale mentale despre o pasăre, majoritatea oamenilor suferă de 
miopie auto-perpetuată, încercând să reducă noile concepte în 
aşa fel încât să se încadreze în limitele strâmte ale înţelegerii lor 
actuale. Deloc întâmplător, una din principalele funcţii ale 
poveştilor sufite (cu Nasruddin sau cu alte personaje) constă toc- 

mai în a ne oferi alte scheme, care să ne ajute să ne privim 
într-o lumină nouă, asigurând astfel premisele dezvoltării unor 
percepții superioare. 

Setul general de modele mentale care ne guvernează expe- 
rienta obişnuită ne va influenţa cu siguranţă si visele. În ambele 
cazuri, presupunem că suntem treji, iar percepțiile din lumea 
viselor sunt distorsionate de mintea noastră ca să corespundă 
acestei presupuneri. 

Atunci când în vis se petrec evenimente bizare, noi le asi- 
milăm, considerându-l posibile. Chiar dacă remarcăm uneori că 
sunt neobişnuite, găsim întotdeauna argumente care să le 
justifice. 

Dacă doreşti să devii lucid în timpul visului, trebuie să te 
pregăteşti mental astfel încât să poţi accepta faptul că un 
„porumbel ciudat“ este tot o pasăre, dar de altă factură, şi că — 


uneori — explicaţia anomaliilor este tocmai faptul că visezi. 


IMPORTANȚA ASTEPTĂRILOR ÎN PROCESUL 
DE CONSTRUIRE A VISELOR 


Aşteptările şi presupunerile noastre (conştiente sau pre- 
conştiente) legate de vise determină în mare măsură forma pe 
care ele o iau. Acelaşi fenomen caracterizează şi conştiinţa de 
veghe. 

Ca să înţelegem mai bine limitările presupunerilor asupra 
performanţei umane, să ne amintim mitul celor patru minute 
pentru o milă. Mulţi ani la rând s-a crezut că nimeni nu poate 
parcurge această distanţă în patru minute, până când un sportiv 
a reuşit să facă asta. Odată cu reuşita lui, imposibilul a devenit 
posibil. Aproape instantaneu, şi alţi atleți au izbutit să alerge o 

milă în acest interval de timp. 

Presupunerile joacă un rol şi mai important în timpul 
viselor. La urma urmei, în lumea fizică există conditionari chiar 
reale, impuse de corpul nostru, ca să nu mai vorbim de constrân- 
gerile legilor fizicii. 

De aceea, deşi bariera celor patru minute pentru parcurge- 
rea unei mile a fost depăşită, este evident că există alte limite ale 
vitezei umane care sunt insurmontabile. Aşa cum suntem con- 
struiti, ar fi imposibil să alergăm pe o distanţă de o milă în patru 
secunde. În lumea viselor însă, legile fizicii funcţionează doar ca 
simple convenţii acceptate de minte. 

Nu este totuşi exclus să existe anumite constrângeri fiziolo- 
gice care condiţionează acţiunile unui visător lucid, datorate 
limitărilor funcţionale ale creierului uman. Spre exemplu, nici 
un onironaut nu reuşeşte să citească un pasaj coerent. După cum 
scria în anul 1938 fizicianul german Harald von Moers- 
Messmer, literele pur şi simplu nu se leagă între ele în vis. Ori de 
câte ori savantul încerca să se focalizeze asupra cuvintelor, literele 
care le alcătuiau se transformau în hieroglife. (Personal, nu afirm 
că nu poţi citi niciodată într-un scenariu oniric. Eu am avut vise 
în care am citit, dar acestea nu au fost niciodată lucide, astfel 
încât scrisul să fie produs ca răspuns la o intenţie voluntară.) 

Totuşi, constrângerile fiziologice potenţiale asupra viselor 
sunt mult, mult mai puţine decât cele impuse în viata reală de 
legile fizicii. Principalele influenţe care ne limitează visele sunt 


cele psihologice (de pildă, presupunerile). 


DACA EȘTI CONVINS CA NU POTI, NU POTI 


Filozoful rus P.D. Uspenski era convins că „omul care 

doarme nu se poate gândi la el însuşi decâr dacă gândul său 
reprezintă un vis“. El a tras concluzia uimitoare că „un visător 
nu-şi poate pronunţa propriul nume în vis“. Ţinând cont de 
efectele aşteptărilor noastre asupra conţinutului experienţei 
onirice, nu trebuie să ne mire concluzia lui Uspenski: „Dacă îţi 
poţi pronunţa numele în vis, te trezeşti imediat." 

O altă visătoare lucidă, studiată de psihologul englez Celia 
Green, a auzit de experienţele şi teoriile filozofului rus şi şi-a pro- 
pus să le testeze personal. „M-am gândit la criteriul lui Uspenski 
şi mi-am propus să-mi repet continuu numele. M-am trezit 
undeva, între două lumi, dar mi s-a părut că tehnica are un oare- 
care efect. Într-un fel, m-a «ametit». Oricum, am fost nevoită să 
renunţ.” 

Încercând să demonstreze aceeaşi ipoteză, Patricia Garfield 
descrie un vis lucid pe care l-a avut ea însăşi: „...Mi-am propus 
să-mi sculptez numele pe uşă. Am citit ce am scris şi am înţeles 
de ce spunea Uspenski că este imposibil să-ţi rosteşti numele 
într-un vis lucid: întreaga atmosferă a început să vibreze şi să 
tune, aşa că m-am trezit“. Garfield, care cunoştea inclusiv studiul 
lui Green, a tras concluzia că „nu este imposibil să-ţi rosteşti 
numele într-un vis lucid, dar acest lucru intrerupe visul“. 

Am citit şi eu relatarea lui Uspenski, dar nu i-am putut 
accepta nici concluzia, nici premisa de la care a pornit. Eram 
convins că nimic nu este mai uşor decât să-mi spun numele în 
vis, aşa că am trecut la fapte. Într-una dintre experienţele onirice 
conştiente am rostit clar, cu glas tare: „Stephen, mă cheamă 
Stephen“. 

Deşi mi-am auzit propria voce pronunţându-mi distinct 
numele, nu s-a întâmplat nimic neobişnuit. În mod evident, 


Uspenski, subiectul lui Green şi Garfield au fost cu toţii 

condiţionaţi de propriile lor aşteptări. Mai mult chiar decât în 
viaţa obişnuită, dacă eşti încredinţat că nu poţi face ceva în vis, 
chiar nu poţi. După cum scria Henry Ford: „Indiferent dacă eşti 
convins că poţi sau că nu poţi, ai dreptate în ambele cazuri“. 


Capitolul ó 


PRINCIPIILE ȘI PRACTICA 
VISĂRII LUCIDE 


A VISA SAU A NU VISA: 
CUM POȚI RĂMÂNE ADORMIT 
SAU CUM TE POȚI TREZI LA COMANDĂ 


Până acum ai învăţat diferite tehnici de inducere a expe- 
rientelor onirice conştiente prin îmbunătăţirea capacităţii de 
memorare a acestor experienţe. Ai reuşit deja să trăieşti câteva 
vise lucide sau chiar să ti le induci la voinţă. Ce să faci însă cu 
această cunoaştere? Aşa cum spuneam mai devreme, una dintre 
cele mai fascinante posibilităţi este aceea de a-ţi controla visele. 
Este cu putinţă să visezi orice doreşti, aşa cum afirmă yoghinii 
tibetani. Înainte de a experimenta acest fapt, trebuie să reuşeşti 
să rămâi adormit fără a-ţi pierde luciditatea. 

De multe ori, onironauţii începători se trezesc chiar când 
devin conştienţi. Ei recunosc indiciile onirice, aplică testele rea- 
litagii şi trag concluzia că visează, dar în aceeaşi clipă se trezesc 
din somn sau îşi pierd din nou luciditatea, fapt extrem de frus- 
trant. Din fericire, acest obstacol nu este decât temporar. Odată 
cu practica, ei îşi pot dezvolta capacitatea de a rămâne în starea 

de vis din ce în ce mai mult. Aşa cum vom arăta în continuare, 
există inclusiv tehnici specifice care previn trezirea prematură. 
Continuă să aplici cu perseverenţă tehnicile învăţate şi vei con- 
stata că noua capacitate de a visa conştient devine din ce în ce 


mai rafinată. 


PREVENIREA TREZIRII PREMATURE 


În urma experienţelor individuale, onironautii au descope- 
rit diferite metode de prelungire a stării de vis atunci când este 
ameninţată de o trezire nedorită. Toate aceste tehnici presupun 
realizarea unei anumite acţiuni în timpul visului, de îndată ce 
începe să se estompeze. 

Linda Magallon, editor şi redactor al Buletinului viselor, ea 
însăşi o mare pasionată a experienţelor onirice conştiente, a 
descris într-un articol cum reuşeşte să împiedice deşteptarea pre- 
matură, concentrându-se asupra auzului şi simțului tactil. Iată 
câteva dintre acţiunile pe care le face în vis pentru a împiedica 
ştergerea detaliilor din experienţa onirică şi trezirea: ascultă voci, 
muzică sau propria respiraţie; începe sau continuă o conversaţie; 
se freacă la ochi (în vis); îşi atinge mâinile şi faţa; atinge alte 
obiecte, cum ar fi o pereche de ochelari, un pieptăn sau rama 
unei oglinzi; se lasă atinsă sau zboară. 

Toate aceste tipuri de acţiuni seamănă întrucâtva cu tehni- 
ca invartirii descrisă la pagina 168. Ele au la bază ideea activării 
sistemului de percepţie, astfel încât să nu-şi poată schimba 
perspectiva dinspre lumea viselor către cea cotidiană. Atât timp 
cât eşti angajat activ şi perceptual în universul oniric, eşti mai 
puţin predispus să faci tranziţia către realitatea fizică. 

Poate că Linda Magallon are un sistem REM neobişnuit de 

activ, neputându-şi menţine starea de somn atunci când intră în 
această fază. Dar foarte mulţi visatori se plâng că nu pot rămâne 
lucizi suficient de mult timp pentru a savura cu adevărat expe- 
rienta onirică. Aceşti oameni au nevoie de tehnici mai eficiente 
care să-i ajute să rămână conştienţi în visele lucide. Harald von 
Moers-Messmer a fost unul din puţinii savanţi care au cercetat 
personal visele lucide în prima jumătate a secolului al XX-lea. El 
a fost primul care a propus tehnica privirii orientate către sol, 
pentru stabilizarea visului.” 

Ideea de a se concentra în vis asupra unui obiect sau a altu- 
ia pentru a împiedica trezirea a fost descoperită independent de 
mai mulţi visatori lucizi. Unul din aceştia este G. Scott Sparrow, 
un psiholog terapeut şi autor al unei cărţi devenite clasică: 
Visarea lucida: răsăritul luminii clare.’ Sparrow comentează aici 
faimoasa tehnică a lui Carlos Castaneda — să-ţi priveşti mâinile 
în timpul visului pentru a-ţi induce şi stabiliza un vis lucid.“ El 
susţine că trupul onironautului asigură unul din cele mai puţin 
schimbătoare elemente, fapt care îl poate ajuta să-şi stabilizeze 
identitatea în faţa realităţii extrem de volatile din vis. Corpul nu 
reprezintă însă singurul punct de referință stabil într-o expe- 
rienţă onirică conştientă. Un altul este solul de sub tălpile visă- 
torului. Sparrow s-a folosit de acest element într-unul din visele 


sale lucide. Iată relatarea sa: 


... Ma plimb pe stradă. E noapte. Privesc cerul şi sunt uimit de 
claritatea stelelor care mi se par extraordinar de aproape. În acest 
moment devin lucid. Pentru o clipă, visul pare să se destrame. 
Privesc imediat în jos, către sol, şi mă concentrez asupra imaginii, 
astfel încât peisajul oniric să nu dispară. Îmi dau seama că ima- 
ginea din vis va deveni şi mai stabilă, dacă mă voi concentra asupra 

Stelei Polare de deasupra. Fac acest lucru. Imaginea stelelor redevine 


la fel de clară ca la început.” 


ÎNVÂRTIREA ÎN VIS 


Cu câţiva ani în urmă am avut şansa să descopăr o tehnică 
extrem de eficientă care împiedică trezirea şi poate genera noi 
scene într-un vis lucid. Am pornit de la premisa că acţiunile 
noastre în plan oniric au efecte corespondente asupra structurii 
noastre fizice. De aceea, m-am gândit că relaxarea completă a 
trupului din vis ar inhiba procesul de trezire prin reducerea ten- 
siunilor musculare din corpul meu concret. 

Cu prima ocazie în care am avut un vis conştient, am testat 
această idee. În timp ce somnul începea să se destrame, m-am 
relaxat complet, culcându-mă la sol (în vis). Contrar intenţiei 
mele, procesul de trezire a părut să continue. Câteva minute mai 
târziu, mi-am dat seama că, de fapt, nu am făcut decât să visez că 
mă trezesc. Am repetat de mai multe ori experimentul şi am con- 
statat că efectul este de fiecare dată acelaşi: rămâneam în starea 
de vis, dar visam că mă trezesc! 

Mi-am dat seama că elementul care provoca această senzaţie 
nu era relaxarea propriu-zisă, ci mişcarea dinaintea ei. De aceea, 
în următoarele vise lucide, am testat diferite mişcări şi am 
descoperit că cele mai eficiente acţiuni care prelungesc starea de 
vis sunt căderea pe spate şi învârtirea (în jurul propriei axe). Voi 
prezenta în continuare metoda de prelungire a stării de vis prin 


învârtire. 

1. Observă momentul în care visul începe să se destrame 

Atunci când un vis începe să se destrame, primul simţ care 
se estompează este cel vizual. Percepţiile celorlalte simţuri 
durează mai mult. Ultima care dispare pare să fie acuitatea 
simțului tactil. Primul semn al stingerii unui vis lucid este de 
obicei slăbirea intensității culorilor şi imaginilor vizuale. 
Detaliile se şterg şi scena de vis începe să semene cu un desen 
animat sau cu o imagine înceţoşată. Lumina se estompează, iar 


vederea îşi pierde claritatea. 


2. De îndată ce visul prinde să se destrame, învârteşte-te 

Imediat ce imaginile din planul oniric încep să pălească, 
intinde-ti mâinile şi învârteşte-te (înainte ca trupul din vis să se 
evaporeze complet). Nu contează prea mult cum o faci (ca un 
titirez, cu o piruetă, ca o sticlă în jocurile copiilor etc.), atât timp 
cat simţi trupul din vis mişcându-se. Nu e vorba însă de simpla 
imaginaţie. Pentru ca tehnica să funcţioneze, trebuie să trăieşti 


senzaţia vie că într-adevăr te roteşti. 


3. În timp ce te învârteşti, propune-ti să visezi 
Continuă să te învârteşti, repetandu-ti tot timpul că urmă- 


torul lucru pe care îl vei vedea sau simţi va fi tot un vis. 


4. Când scena se stabilizează, fă un test al realităţii 

Când vei fi din nou într-o stare stabilă, poţi reveni fie în 
stare de veghe, fie într-un alt vis. De aceea, fă un test al stării de 
conştiinţă în care te afli (vezi Capitolul 3). 


Comentariu 


Întotdeauna când cred că m-am trezit, îmi verific ceasul 

digital pe care îl ţin lângă pat. Pentru mine, acesta este cel mai 
bun test al realităţii - nu dă greş niciodată. 

De cele mai multe ori, procedeul învârtirii generează un nou 
vis, dar nu este exclus ca noua scenă să fie chiar dormitorul în 
care te afli. La fel de posibil este să te trezeşti într-un alt loc, mai 
neobişnuit. În unele cazuri reapare scena vechiului vis, de data 
aceasta mult mai clară. 

Dacă în timp ce te invartesti îţi vei repeta continuu că visezi, 
sunt foarte mari şanse să-ţi păstrezi luciditatea şi în noua expe- 
rienţă onirică. Dacă nu vei face însă efortul special de atenţie, vei 
confunda noul vis cu o trezire reală, oricât de multe indicii 
absurde ti-ar apărea în faţă. 

De pildă, o falsă trezire se poate produce dacă în timpul 
procesului de învârtire mâinile par să se lovească de pat. În acest 
caz, mintea îşi spune: „Ei bine, cu siguranţă m-am trezit, căci 
mâna mea tocmai a atins patul. Cred că de data aceasta tehnica 
învârtirii nu a funcţionat“. În realitate, ar trebui să gândeşti alt- 
fel: „De vreme ce mâna care a atins patul este mâna corpului 
meu din vis, rezultă că a atins un pat din vis, ceea ce înseamnă 
că visez în continuare!“. Nu uita să faci întotdeauna un test al 


realităţii după ce ai folosit tehnica învârtirii. 


EFICACITATEA ÎNVÂRTIRII 


Metoda descrisă mai sus se dovedeşte extrem de utilă multor 
visători, aşa cum este şi în cazul meu. În ultimele şase luni ale stu- 
diului pe care l-am făcut pentru teza de doctorat, am folosit această 
tehnică de patruzeci de ori în cele o sută de vise lucide pe care 
le-am avut. În 85% din cazuri am continuat să visez, trezindu-mă 


în noi scene de vis. In 97% din situaţiile acestea am reuşit să-mi 

păstrez luciditatea. Aproape de fiecare dată noua scenă din vis 
semăna perfect cu dormitorul meu (sugerându-mi că m-am trezit). 

Experiențele altor visători lucizi care au pus în practică 
această metodă sunt similare cu ale mele, cu diferenţa că noile 
scene onirice nu trebuie să aibă loc neapărat în dormitorul per- 
soanei. De pildă, în cinci din cele unsprezece ocazii în care a 
folosit tehnica, una dintre aceste visătoare s-a trezit în locuri care 
nu aveau nimic de-a face cu dormitorul ei. 

Asemenea rezultate sugerează că tehnica învârtirii poate fi 
folosită inclusiv pentru a produce tranziţii către alte scene de vis 
(cele pe care le doreşte onironautul). Ceva mai târziu voi descrie 
o tehnică specială de creare a unei noi scene de vis cu ajutorul 
învârtirii. În cazul meu, faptul că noua secvenţă este aproape 
întotdeauna dormitorul ar putea fi legat de circumstanţele în 
care am descoperit tehnica. Am încercat să-mi provoc tranziţii 
către alte scenarii onirice folosind această metodă, dar nu am 
reuşit decât foarte rar. Deşi intenția de a ajunge într-o altă scenă 
a fost cât se poate de clară, probabil că asteptarea mea 
subconştientă nu a corespuns acestei intenţii. Bănuiesc că va veni 
o zi în care voi reuși să mă dezvat de această asociere accidentală 
(dacă aceasta este explicaţia reală). Deocamdată, trebuie să 
recunosc că sunt impresionat de puterea aşteptărilor asupra 


viselor mele lucide. 


CUM OPEREAZĂ TEHNICA ÎNVÂRTIRII? 


De ce împiedică deşteptarea tehnica de învârtire în vis? 
Probabil că sunt implicaţi mai mulţi factori. Unul dintre ei ar 
putea fi de natură neuro-fiziologică. Informaţiile legate de 


mişcările capului şi corpului sunt monitorizate de sistemul 

vestibular al urechii interioare (care ne ajută să ne păstrăm echili- 
brul) şi se află în strânsă legătură cu informaţiile vizuale, astfel 
încât creierul să poată produce o imagine stabilă a lumii 
exterioare. Din cauza felului în care mintea procesează aceste 
informaţii, cele din jur par să fie tot stabile atunci când ne 
întoarcem capul, deşi imaginea lor pe retină se deplasează. 

Senzaţiile asociate cu mişcarea în timpul exerciţiului de 
învârtire în vis sunt la fel de vii ca senzațiile care au loc în lumea 
reală. De aceea, putem bănui că activează aceleaşi sisteme cere- 
brale. Nu este exclus ca, prin stimularea sistemului cerebral care 
integrează activitatea vestibulară detectată de urechea mijlocie, 
tehnica de învârtire să faciliteze dinamizarea altor componente 
asociate cu acesta, care controlează mecanismul de producere a 
somnului REM. Neurologii au obţinut dovezi indirecte ale 
implicării sistemului vestibular în generarea mişcărilor rapide ale 
ochilor în timpul fazei REM.‘ 

O altă explicaţie plauzibilă a amânării procesului de trezire 
prin practicarea tehnicii învârtirii are legătură cu faptul că, 
atunci când ne imaginăm că percepem ceva cu un anumit simţ, 
sensibilitatea noastră la stimularea exterioară a respectivului simţ se 
reduce. Astfel, dacă cerebelul este deplin implicat în producerea 
unei experienţe senzoriale vii, generate intern, îi va fi mult mai difi- 


cil să-şi construiască o senzaţie contrară bazată pe stimuli externi. 


CE SA FACI DACA TE TREZESTI PREA DEVREME? 


Dacă, în pofida oricăror eforturi de a rămâne adormit totuşi 
te trezeşti, mai ai o şansă: fă pe mortul. La deşteptarea dintr-un 
vis lucid (sau nelucid) rămâi total nemişcat şi relaxeaza-ti 
profund corpul fizic — în felul acesta ai toate şansele să reintri 

rapid în starea REM şi să pătrunzi conştient într-o experienţă 
onirică lucidă, folosind metodele descrise în Capitolul 4. În cazul 
celor care au tendinţa puternică de a-şi păstra starea REM, acest 
proces se petrece automat de fiecare dată când se trezesc dintr-un 
vis şi rămân imobili. 

Unul din cei mai antrenați visători lucizi din lume este Alan 
Worsley. El a facut experimente de acest gen de la vârsta de 5 
ani. In deceniul '70, a fost primul care a transmis un semnal 
dintr-un vis lucid în timpul cercetărilor de pionierat realizate in 
colaborare cu Keith Hearne.’ Worsley este unul din cei care au 
în mod natural această tendinţă fiziologică (dacă nu se mişcă, 
poate adormi la loc imediat ce se trezeşte dintr-un vis). lată ce-i 
sfătuieşte el pe cei care abia s-au deşteptat dintr-o experienţă 
onirică lucidă şi doresc să se întoarcă în acel plan: „Rămâi neclin- 
tit. Nu mişca nici un muşchi! Relaxează-te şi aşteaptă, pur şi sim- 
plu. Visul va reveni de la sine. Eu am experimentat zeci de vise 


lucide la rând, folosind aceasta metodă“. 


POȚI SĂ PREVII PIERDEREA LUCIDITATII: 
APELEAZĂ LA DISCURSUL INTERIOR PENTRU 
A CONTROLA PROCESUL DE GÂNDIRE 


Chiar din perioada când învaţă să vorbească, omul foloseşte 
limbajul pentru a-şi struni procesul de gândire şi comportamentul. 
Părinţii îi arată ce şi cum să facă, iar copilul se lasă ghidat. Atunci 
când începe să acţioneze singur, el repetă cu voce tare sfaturile, 
pentru a şi le reaminti. Dar după ce integrează mai bine îndem- 
nurile părinteşti în propria conştiinţă, şi le rosteşte doar mental şi 
numai atunci când realizează proceduri noi şi complicate. 


Acest mecanism poate fi folosit pentru autocontrol în 

timpul experienţelor onirice (de pildă, pentru a ne păstra 
conştiinţa faptului că visăm). Până când luciditatea în somn 
devine o obişnuinţă fermă, de fiecare data când atenţia noastră se 
rătăceşte avem tendinţa să pierdem această stare. Cum devenim 
prea interesaţi de un anumit aspect al visului, cum ne dispare 
vigilenta. De aceea, dacă eşti începător în arta onirică şi ai pro- 
bleme cu menţinerea conştienţei, o soluţie temporară este să-ţi 
vorbeşti în timpul viselor lucide. Reaminteste-ti că te afli într-o 
asemenea experienţă repetând fraze de genul: „Acesta este un 
vis!... Acesta este un vis!... Acesta este un vis!“ sau „Visez... 
Visez... Visez.“ Dacă este absolut necesar, cuvintele menite să-ţi 
reamintească pot fi rostite cu voce tare în vis. Dar e mai bine să 
le rosteşti mental, pentru a nu le transforma, datorită repetitiei, 
în trăsătura dominantă a visului. 

Sparrow recomandă acelaşi procedeu, sfătuindu-i pe cei care 
au tendinţa să-şi piardă luciditatea în timp ce se află în planul 
oniric „să se concentreze asupra unor formulări care să le reamin- 
tească în permanenţă de natura iluzorie a experienţei lor“.” El 
consideră esenţial ca sugestia (spre exemplu „Acesta este un vis“) 
să fie reluată frecvent în starea de veghe, pentru a deveni eficien- 
tă în starea de vis. 

Când vei dobândi mai multă experienţă, vei sesiza situaţiile în 
care ai tendinţa să-ţi pierzi vigilenta şi vei descoperi că îţi poţi păs- 
tra conştiinţa de sine fără nici un efort intenţionat. Uneori deprinzi 
foarte rapid această abilitate. În primul an în care am studiat expe- 
rientele onirice conştiente mi-am pierdut luciditatea în unsprezece 
din cele şaizeci şi două de vise lucide pe care le-am avut; în cel 
de-al doilea an, doar într-un vis din o sută unsprezece, iar în cel 
de-al treilea an, într-un singur vis din două sute cincisprezece.” In 


următorul deceniu, rata pierderii lucidităţii a scăzut sub 1%. 

TREZIREA LA COMANDĂ 


Am avut primul vis lucid la vârsta de cinci ani, când am 
descoperit că mă pot deştepta dintr-un coşmar încercând să strig 


„Mamă!“ 


Am descoperit astfel o tehnică aparent paradoxală, dar foarte 
eficientă, de trezire la comandă. Am numit această metodă: 
„Adormire în vederea trezirii“. Tot ce trebuie să facă visătorul este 
să se aşeze pe primul pat care îi apare în vis (pe o canapea, pe un 
nor etc.) şi să „se culce“. Când folosesc această tehnică, mă trezesc de 
obicei instantaneu, deşi uneori tot în universul oniric. Atunci când 
îmi dau seama că mă aflu în vis, încerc din nou să mă trezesc 
folosind aceeaşi metodă. Uneori pot, dar alteori nu reuşesc decât 
după o suită întreagă de false treziri, nu lipsită de amuzament. 


(B.K., Palo Alto, California) 


Când aveam şase ani, am descoperit o metodă pe care 
obisnuiam să o aplic atunci când visam ceva neplăcut. Nu-mi 
amintesc cum mi-a venit ideea, dar ştiu că trebuia să strâng de trei 
ori din pleoape, foarte puternic. O vreme totul a decurs foarte bine, 
iar tehnica mi-a permis să ies din nişte scenarii onirice de-a dreptul 
terifiante sau suprarealiste. Apoi, ceva s-a întâmplat, metoda a 
început să dea naştere unor false treziri. Odată, am folosit-o pentru 
4 mă deştepta dintr-un vis neplăcut, dar m-am trezit în dormitorul 
meu chiar când începea un uragan puternic. Convins că experiența 
a fost reală, m-am decis să renunţ la această tehnică (atunci când 
m-am trezit cu adevărat). (L.L. Redwood City, California) 


Dacă secretul prevenirii unei treziri premature constă în 
menţinerea implicării active în timpul visului, secretul trezirii la 


comandă constă în retragerea atenţiei şi a participării personale 

de la acţiunea onirică. Tot ce trebuie să faci este să te gândeşti la 
altceva, să-ţi imaginezi un alt scenariu sau să găseşti o metodă 
pentru a-ţi distrage interesul de la ceea ce se petrece în vis. 

Atunci când, la vârsta de cinci ani, s-a decis să-şi strige în vis 
mama (care se afla în lumea concretă), Alan Worsley şi-a indrep- 
tat atenţia în altă parte şi nu este exclus să-şi fi activat inclusiv 
muşchii vocali fizici, fapt care l-a trezit din somn. 

Nimic nu ilustrează mai bine principiul deşteptării prin 
această metodă decât formula lui Beverly Kedzierski: „Culcă-te 
ca să te trezeşti“. În fond, ce altceva înseamnă somnul dacă nu 
retragerea interesului de la lumea din jur? 

O alta modalitate de suspendare a participării personale la 
universul viselor constă în încetarea mişcărilor rapide ale ochilor, 
o caracteristică atât de importantă a somnului REM. Paul 
Tholey a făcut experimente în timpul viselor lucide, atintindu-si 
privirea asupra unui punct staționar. El a descoperit că fixarea 
privirii conduce la înceţoşarea imaginii, urmată de disoluția 
întregului scenariu oniric şi de trezire, într-un interval de patru 
până la douăsprezece secunde. Tholey scrie că subiecţii experi- 
mentati pot folosi etapa intermediară a disolutiei scenei din vis 
„pentru a o modifica aşa cum doresc“."” Artista şi cercetătoarea 
în domeniul experienţelor onirice conştiente Fariba Bogzaran 
descrie o tehnică similară pe care o numeşte focalizarea 
intenţionată - subiectul se concentrează asupra unui obiect din 
visul lucid, până când îşi recapătă conştiinţa de veghe.” 

Exemplele de mai sus arată totuşi că metodele de trezire din 
vis pot conduce uneori la rezultate false. Uneori, o deşteptare de 
acest gen poate fi chiar mai tulburătoare decât visul respectiv. În 
general, sfatul meu este să nu te străduieşti să ieşi dintr-o experienţă 


onirică înspăimântătoare urmărind să te trezeşti. In Capitolul 10 

voi explica ce beneficii poţi obţine din confruntarea coşmarurilor. 
Un exemplu de utilizare corectă a tehnicilor de trezire la comandă 
este acea situaţie în care ai avut anumite revelații într-un vis lucid 


şi doreşti să le conştientizezi plenar în starea de veghe. 


DOUĂ TIPURI DE CONTROL AL VISELOR 


Înainte de a descrie modalităţile care te învaţă cum să 
actionezi asupra imaginilor din vis, îţi propun să analizăm mai 
întâi ce poţi face cu această libertate recent descoperită. 

Dacă te oua - autocontrolul. 
Prima modalitate nu funcţionează întotdeauna, dar, în mod 
paradoxal, asta se poate dovedi o binecuvântare. Dacă am învăţa 
să ne rezolvăm toate problemele din vis manipulându-i pe ceilalţi 
şi schimbând ca prin farmec lucrurile care nu ne convin, am fi 
înclinați să credem că putem face la fel şi în viata reală. Spre 
exemplu, am avut odată un vis lucid în care mi-a apărut un 
căpcăun înspăimântător. Am preferat să rezolv situaţia proiec- 
tând asupra lui sentimente de iubire şi acceptare, tehnică ce m-a 
condus la starea de linişte şi pace pe care am păstrat-o şi după 
trezire. Imagineaza-ti ce ar fi însemnat să încerc să transform 
căpcăunul într-o broască, scăpând pentru totdeauna de el. În ce 
fel m-ar fi ajutat această decizie într-o situaţie de viaţă cotidiană, 
de pildă în timpul unui conflict cu şeful sau cu o altă autoritate 
pe care aş fi reprezentat-o, metaforic vorbind, ca pe un căpcăun? 
În lumea fizică nu poţi preface pe nimeni într-o broască! În 
schimb, o transformare a atitudinii interioare poate detensiona 


atmosfera, rezolvând situaţia. 

Cea mai buna abordare în soluţionarea conjuncturilor 
onirice neplacute este intotdeauna metoda autocontrolului, a 
dominării reacţiilor noastre obişnuite.De exemplu, dacă ne 
speriem şi o luăm la fugă, ştiind totuşi că ar trebui să ne confrun- 
tăm cu spaima pe care o trăim, nu putem spune că avem 
stăpânire asupra propriului comportament. Deşi evenimentele 
din vise sunt iluzorii, emoţiile pe care ni le provoacă sunt cât se 
poate de reale. De aceea, dacă descoperim că ne este teamă, deşi 
realizăm că ne aflăm într-un vis, frica nu va dispărea automat, 
numai ca urmare a lucidităţii noastre. Ea trebuie înfruntată. 
Acesta este unul din principalele motive pentru care visele lucide 
reprezintă o practică spirituală excelentă, care ne poate fi de mare 
folos în viaţa de zi cu zi. 

Suntem liberi să ne controlăm reacţiile în experienţele 
onirice conştiente, iar tot ce învăţăm atunci se poate aplica rapid 
şi în existenţa reală. În urma visului pe care l-am avut cu 
„căpcăunul“, am dobândit un autocontrol şi o încredere în sine 
care mi-au folosit foarte mult mai târziu, în plan cotidian (ca să 
nu mai vorbesc de următoarele vise lucide). La ora actuală, 
încrederea aceasta este atât de mare, încât sunt convins că pot să 
fac fata oricărei situaţii. Dacă doreşti să-ţi cultivi simţul încre- 


derii în sine, te sfătuiesc să te controlezi pe tine însuţi, nu visul. 


ZBORUL 


Am citit tot ce ai scris, inclusiv despre tehnicile pe care le-ai su- 
gerat pentru a avea vise lucide. Am pus în practică metoda de obser- 
vare a stării de conştiinţă (dacă visez sau nu). În prima noapte, 
după mai multe vise nelucide, mi-am adus aminte să mă întreb 
dacă visez sau nu. De îndată ce mi-am răspuns afirmativ, s-a 

petrecut ceva de care nu ai pomenit în articol. Întregul peisaj din vis 
a devenit extrem de viu. Era ca şi cum ar fi umblat cineva la con- 
trast şi la luminozitatea aspectelor vizuale. Am văzut totul în cele 
mai mici detalii. Simturile mi s-au ascuţit instantaneu. Am devenit 
subit foarte conştient de temperatură, de mişcările aerului, de miro- 
suri şi sunete. Senzatia ca eu controlez situaţia îmi dădea un senti- 
ment minunat. Deşi nu mi-am planificat să zbor, ceva m-a facut să 
mă gândesc la asta şi m-am ridicat pur şi simplu în aer (cam în 
stilul Superman). Senzatia a fost una dintre cele mai extatice pe care 
le-am trait vreodata. Am zburat pe deasupra unui canion si a mai 
multor clădiri, ridicându-mă din ce în ce mai sus. După clădiri a 
urmat un parc, deasupra căruia am început să fac tot felul de 
acrobatii aeriene. A fost ultimul vis din acea noapte, iar senzaţia de 
fericire a durat toată ziua. Am povestit tuturor celor care doreau să 
mă asculte despre experimentul pe care l-am facut şi despre succesul 
pe care l-am avut. (G.R., Westborough, Massachusetts) 


Într-una din nopți, visam că mă aflu pe un deluşor, privind de 
deasupra acoperișurile caselor şi vârfurile copacilor. Frunzele artari- 
lor erau roşu aprins şi fosneau în bătaia vântului. larba de sub 
picioarele mele era fragedă şi verde intens. Toate culorile pe care le 
percepeam erau mai vii decât de obicei. 

Poate că tocmai asta m-a şocat, Jăcându-mă să realizez că mă 
aflu într-un vis, iar întregul peisaj pe care îl contemplu nu este real. 
Mi-am spus: „Dacă acesta este un vis, ar trebui să mă pot ridica în 
aer“. Spre imensa mea satisfacţie, am început să zbor fara nici un 
efort, oriunde doream. Am plutit pe deasupra copacilor şi am explo- 
rat întregul teritoriu pe care îl vedeam jos. M-am ridicat foarte sus, 
mult deasupra pământului, şi m-am lăsat purtat de curenţii de aer, 
la fel ca un vultur. 

M-am trezit, puternic energizat. Am trăit o senzaţie de 
bunăstare interioară care părea să aibă o legătură directa cu luci- 
ditatea din vis, dar mai ales cu zborul. (J.B., Everett, Washington) 


Visele legate de zbor şi experienţele onirice conştiente sunt 
strâns corelate. Pe de o parte, dacă visezi că te înalţi fără nici un 
aparat, ai dat de un indiciu oniric mai mult decât evident. Pe de 
altă parte, dacă intuieşti că visezi, dar nu ţi-e prea clar, zborul 
este cea mai simplă metodă de a verifica în ce stare de conştiinţă 
te afli. În sfârşit, dacă doreşti să vizitezi în experienţele tale 
onirice lucide cine ştie ce locuri din lume sau chiar galaxiile înde- 
părtate, zborul este cea mai sigură cale. 

Când ţi-e greu să-ţi dai seama că visezi sau nu, fă o săritură 
şi vezi dacă nu cumva începi să pluteşti prin aer. Când te afli 
într-o clădire, verifică dacă poţi zbura, apoi caută o fereastră şi 
ridică-te în văzduh. În mod curios, multi visători (în special cei 
care locuiesc în oraş) afirmă că unul din obstacolele care îi 
împiedică să treacă mai departe sunt liniile de înaltă tensiune. 
Atunci cand se înalță deasupra lor, aceşti onironauţi experi- 
mentează frecvent mari descărcări de energie, însoţite uneori şi 
de veritabile explozii de lumină. Cei care au reuşit să treacă de 
acest obstacol au putut face ocolul pământului în zbor, au zbu- 
rat pe alte planete, pe stele, au ajuns în galaxii îndepărtate şi chiar 
în lumi mistice precum Camelot sau Shangri-La. 

Zborul este o îndeletnicire extrem de plăcută, care merită 
practicată fie şi pentru bucuria pe care o oferă în sine, chiar dacă 
nu-ţi propui să ajungi la o destinaţie precisă. Am primit sute de 
relatări care arată că oamenii pot zbura în fel şi chip. Unii o fac 
în stil Superman, cu braţele întinse în faţă. Foarte comun este 
„înotul“ prin aer, poate din cauza faptului că experienţa cea mai 
apropiată de plonjarea în văzduh este „zborul“ prin apă. Alţii îşi 

creează aripi (ataşate de spate sau de călcâie), dau din mâini sau 
se folosesc de covoare fermecate ori de scaune zburătoare. 

Un stil care îţi testează curajul constă în aruncarea de pe 
acoperişul unei clădiri înalte sau din vârful unui munte. Căderea 
continuă este una din temele cele mai frecvente în coşmaruri, iar 
relatarea care urmează sugerează cât de util poate fi zborul lucid 
pentru depăşirea acestei temeri. 


Încercările de a zbura au fost cele mai interesante aventuri pe 
care le-am trăit în timpul experiențelor onirice conştiente. Mă tem 
foarte tare de înălțime, aşa că mi se întâmplă frecvent să visez că mă 
prabusesc (sunt vise neplăcute, deşi nu chiar coşmaruri). Din feri- 
cire, întotdeauna mă trezesc înainte de a ajunge la sol. După ce am 
citit articolul tău, mi-am propus să zbor pe deasupra unor spaţii 
deschise, deasupra oceanului sau a munţilor, fapt care înainte m-ar 
fi înspăimântat de moarte. 

Într-o noapte, pluteam prin spațiul extraterestru, întorcându-mă 
pe Pământ. Nu-mi era deloc teamă. Când m-am apropiat suficient 
de mult de o poienita, mi s-a facut frică de aterizare şi aproape că 
m-am trezit. Am folosit atunci tehnicile pe care le recomanzi (in 
special învârtirea) şi m-am străduit să aterizez chiar în vârful 
muntelui. Vedeam piscurile din jur, simțeam aerul rece şi proaspăt 
— totul era minunat. Dar cel mai plăcut era sentimentul că nimic 
nu mă poate răni. Chiar dacă aş fi căzut, mi-aş fi putut lua din nou 
zborul, oricând doream. (N.C., Fremont, California) 


RAFINAREA SIMTURILOR ÎN VIS 


Într-un vis pe care l-am avut în ultima vreme, am devenit 


lucid. Mi-am propus să-mi largesc experienţa senzorială, aşa că am 


184 EXPLORAREA VISELOR LUCIDE 


început să merg pe bicicletă. În timp ce pedalam, mi-am verificat 
simțurile, chemându-le pe fiecare la apel: „Auzul!“ Instantaneu, 
mi-am auzit respirația sacadată. „Mirosul!“ Imediat am simţit 
fumul unei ţigări. Am atins apoi scoarța aspră a unui copac, am 
auzit cum falfaie aripile rândunelelor care zburau pe deasupra, am 
sesizat intensitatea culorilor şi am simţit ca niciodată pedalele bici- 
cletei. Era incredibil! Simturile mele erau uluitor de vii, oferindu-mi 
senzaţii chiar mai intense decât în starea de veghe. Si totuşi, ştiam 
că visez! Asta m-a încântat la culme. M-am trezit foarte regenerat. 
(L.G., San Francisco, California) 


Multi oameni sunt uimiti când descoperă că visează. Sunt 
surprinşi de revelaţia că până în acel moment s-au amăgit sin- 
guri. Surpriza este foarte mare, mai ales când devii lucid pentru 
prima oară în somn şi afli că simţurile pe care le considerai 
impecabile îţi oferă portretul detaliat al unei lumi care nu există 
în realitate. Una din cele mai comune caracteristici ale primelor 
experienţe onirice conştiente este senzaţia de suprarealism pe 
care o trăieşti atunci când descoperi cât de complexă şi detaliată 
este scena pe care o creează propria ta minte. 

Multi dintre visătorii lucizi începători remarcă ascutirea 
simţurilor, îndeosebi amplificarea văzului. Auzul, mirosul, pipăi- 
tul şi gustul pot deveni, la rândul lor, mai intense, ca şi cum cine- 
va ar da volumul mai tare. 

Testează. Joacă-te cu simţurile tale, pe rand, în timp ce 
explorezi lumea viselor. În viața reală le blocăm adeseori 
intenţionat, pentru a ne putea concentra asupra sarcinilor pe care 
le avem de îndeplinit. În universul oniric avem posibilitatea să ne 
bucurăm la maxim de ele. 

Simţurile sunt nişte instrumente minunate, care ne asigură 


informaţii despre evenimentele din interiorul şi din exteriorul 

nostru. Creierul structurează aceste date şi creează cu ajutorul lor 
modelul lumii pe care o experimentăm. Cu toţii am învăţat să 
gândim, să percepem, să credem şi să ne modelăm mediul încon- 
jurător într-un anume fel. Cea mai mare parte a acestui proces 
s-a petrecut în copilărie. 

Dar procesul de modelare a lumii exterioare a fost unul 
automat, căci s-a petrecut, de fapt, cu mult timp înainte ca noi 
să învăţăm să gândim. De aceea, atunci când descoperim în vise- 
le noastre lucide că acţiunea la care asistăm şi pe care o consi- 
derăm reală nu este decât o construcţie a minţii, la fel ca şi per- 
sonajele care o populează, surpriza este adeseori enormă. De 
îndată ce ne obişnuim însă cu această perspectivă, preluarea con- 
trolului conştient asupra propriilor simţuri în timpul visului 


devine un proces natural şi regenerator. 


TELEVIZORUL DIN VIS 


Pe la începutul anilor "80, continuându-și rolul de 
explorator şi cercetător în domeniul oniric, Alan Worsley a facut 
o serie de experimente extrem de interesante, pe care le-a numit 
televizorul din vis." El şi-a proiectat în experienţa onirică un tele- 
vizor, l-a aprins, a privit emisiunea care se transmitea şi a schim- 
bat cu ajutorul telecomenzii volumul sunetului şi intensitatea 
culorilor. În anumite situaţii, a constatat că aparatul răspundea 
la comanda vocală şi putea obţine imaginile pe care le dorea pur 
şi simplu rostindu-le cu voce tare. 

Worsley povesteşte: „Am făcut experimente de manipulare 
a imaginilor, ca şi cum aş fi învăţat să operez un computer sau 
un video. Am testat inclusiv funcţia zoom (de mărire a imaginii), 
schimbarea canalului etc. Am blocat apoi imaginea de pe ecran, 

selectând fragmente din ea şi încadrându-le într-un chenar, la fel 


ca în rama unei fotografii.“ 


EXERCIȚIU: TELEVIZORUL DIN VIS 


Înainte de culcare, fixează-ţi intenţia de a-ţi aminti de acest 
experiment. Îndată ce ai devenit lucid, caută sau creează un tele- 
vizor mare, cu o rezoluţie cât mai bună, cu sunet surround (pe 
scurt, high tech). Aşază-te confortabil în fata lui şi porneşte-l. 
Găseşte butoanele care reglează volumul, contrastul, luminozi- 
tatea şi culorile şi fă experimente cu ele. Dă volumul mai tare sau 
mai încet. Reglează celelalte butoane. Când imaginea tt se pare 
perfectă, inchipuie-ti că din ecran emană mirosul mâncării 
preferate. Dacă iti este foame, materializează mâncarea respec- 
tiva. Gusta din ea. Înconjoară-te de perne din catifea şi îmbracă- 
te într-o pijama de mătase. Oferă-le simţurilor un regal. Remarcă 
ce se petrece în minte în timp ce modifici culorile sau contrastul 


imaginilor „televizate“. 


MANIPULAREA VISELOR LUCIDE 


Am visat că mă prăbuşesc de pe acoperişul unui bloc. Mi-am 
dat seama că nu sunt pregătit pentru această cădere, aşa că am 
transformat clădirea într-o stâncă. M-am prins de rădăcinile care 
ieseau din crăpăturile pietrei şi am început să mă urc înapoi, plin de 
încredere. Am devenit subit atât de sigur pe mine, încât atunci când 
altcineva a căzut de pe stâncă, l-am prins şi i-am spus să se agate de 
plante şi de rădăcini, sugerându-i să nu-şi facá probleme prea mari, 
pentru că, oricum, totul nu este decât un vis, aşa că poate acţiona 
exact cum doreşte. Am avut un sentiment de bucurie, cum nu mai 

simtisem vreodată — eram gata să-mi asum orice pericol şi să risc. A 
fost unul din cele mai frumoase momente din viaţa mea, pentru care 
sunt profund recunoscător. (T.Z., San Francisco, California) 


M-am trezit în vis în casa mamei mele. Auzeam voci din ca- 
mera alăturată. Am intrat acolo şi mi-am dat instantaneu seama că 
visez. Primul lucru pe care l-am făcut a fost să le cer celor din 
camera să schimbe subiectul conversatiet, căci era visul meu. Brusc 
au început să discute despre ceva care mă pasionează. Am continuat 
să comand şi toate lucrurile mă ascultau, dându-mi o senzaţie 
ameţitoare de putere. A fost unul din cele mai intense vise lucide pe 
care le-am trăit vreodată, probabil tocmai din cauza acestei senza- 
tii de control desăvârşit şi a siguranței absolute de sine pe care o 
simțeam. (R.B., Chicago, Illinois) 


Acum două săptămâni am avut un vis in care mă urmărea o 
tornada violentă. Eram pe vârful unei stânci, deasupra unei plaje 
întinse, şi le predam altora tehnica zborului, spunându-le că suntem 
într-un vis şi tot ce trebuie să facă pentru a se ridica în aer este 
să-şi dorească asta. Ne simţeam grozav, când a izbucnit furtuna şi 
a început să se apropie dinspre ocean. Visasem de foarte multe ori 
tornade până atunci. Este evident că se numără printre monstrii din 
subconstientul meu. 

Tornada s-a stârnit, anuntata de un vânt nemaipomenit de 
puternic, însoţit de trăsnete şi valuri foarte înalte. Am alergat o 
vreme ca să scap de furtună, alături de un băiat şi de un catelus. La 
un moment dat, am fost nevoiţi să ne oprim, căci ne-am trezit pe o 
stâncă înaltă, chiar deasupra mării. M-a cuprins panica şi am fost 
gata-gata să-mi pierd luciditatea. Apoi m-am gândit: „Stai putin! 
Nu este decât un vis. Dacă nu doreşti să mai fugi, poti să opreşti sau 
să transformi tornada. Furtuna nu are puterea să vă facă nici un 

rău, tie, băiatului sau catelului. Totul depinde numai de tine. Gata 
cu fuga! Vezi ce simţi în interior. “ 

Brusc o forță uluitoare, gigantică ne-a ridicat pe toți trei, 
aproape spulberându-ne, şi ne-a purtat în direcția tornadei. Pe la 
jumătatea drumului, băiatul şi catelugul s-au volatilizat pur şi sim- 
plu. Am ajuns singur în interiorul furtunii şi m-am pomenit într-o 
atmosferă transparentă, de un alb strălucitor, cuprins de o pace pro- 
fundă. Energia din jur era vie, aştepta parcă să fie modelată şi 
remodelată la infinit, numai pentru a se transforma apoi din nou. 
Eram înconjurat de viata. (M.H., Newport News, Virginia) 


Asumarea controlului în experienţele onirice ia numeroase 
forme. Le poţi comanda personajelor sau poţi manipula scena- 
riul, la fel ca în exemplele de mai sus. Poţi decide să explorezi 
diverse aspecte din mediul pe care îl descoperi în vis, te poţi 
focaliza asupra unei anumite scene, poţi modifica ordinea situa- 
tiilor care se petrec sau chiar întreaga intrigă. Deşi, aşa cum 
spuneam mai devreme, cel mai mare beneficiu pe care îl oferă 
visele conştiente nu se naşte din stăpânirea conjuncturilor şi a 
personajelor onirice, ci mai degrabă asupra propriilor reacţii la 
situaţiile respective. Experimentarea diferitelor tipuri de control 
în cadrul visului îţi amplifică puterile şi capacitatea de apreciere 
a luciditatii. 

Paul Tholey menţionează diferite tehnici de manipulare a 
viselor conştiente: manipularea anterioară somnului prin 
manifestarea intenţiei şi prin autosugestie, prin susţinerea fermă 
a dorinţei, a unei stări interioare, prin vizualizare, prin rostirea 
anumitor cuvinte, prin unele acţiuni sau cu ajutorul altor per- 
sonaje din vis.“ 


În Capitolul 3 am arătat modul în care influenţează intenţia 

şi autosugestia experienţele onirice conştiente. Modificarea 
viselor prin intermediul dorinţei este amplu ilustrată de 
onironautii care îşi asigură mijloace de transport sau îşi schimbă 
visele în funcţie de dorinţă. Manipularea prin intermediul stării 
interioare mi se pare însă mai interesantă. lată ce povesteşte 
Tholey, pornind de la propriile sale descoperiri: „Mediul din vis 
este puternic influenţat de starea interioară a visătorului. De 
pildă, dacă înfruntă cu îndrăzneală o figură amenințătoare, per- 
sonajul devine mai puţin terifiant şi de multe ori începe să-şi 
reducă dimensiunile (ca şi cum s-ar comprima). Pe de altă parte, 
dacă visătorul se lasă copleşit de teamă, figura amenințătoare 
ajunge şi mai înspăimântătoare şi creşte în dimensiune.“ 

Manipularea viselor prin intermediul privirii joacă un rol 
important în modelul lui Tholey referitor la activităţile recoman- 
date în visele lucide. El îşi citează propriile experienţe în spriji- 
nul ipotezei potrivit căreia figurile onirice amenințătoare pot fi 
înfruntate privindu-le drept în ochi. Manipularea prin inter- 
mediul afirmațiilor verbale este explicată astfel: „Visătorul are 
posibilitatea să influenţeze considerabil înfăţişarea şi comporta- 
mentul personajelor din vis dacă li se adresează într-un anume 
fel. Simpla întrebare «Cine eşti?» atrage după sine o schimbare 
notabilă în fizionomia lor. De pildă, o figură străină se poate 
transforma într-una familiară. În mod evident, dorinţa visătoru- 
lui de a învăţa ceva despre sine prin conversaţia pe care o poartă 
cu un atare personaj îi permite să obţină în acest fel cel mai înalt 
nivel de luciditate posibil în vis: înţelegerea semnificației simbo- 
lice a respectivei experienţe onirice.“"* 

Învârtirea, zborul şi privirea orientată în jos, către sol, sunt 
exemple de manipulare prin intermediul acţiunilor. Ele permit 
stabilizarea, amplificarea şi prelungirea stării de conştienţă. 

Uneori, fiinţele din vis ne pot ajuta să găsim răspunsurile dorite, 
să rezolvăm dificultăţile cu care ne confruntăm sau pur şi simplu 
să ne bucurăm mai mult de experienţa onirică respectivă. 
Reconcilierea cu personajele înspăimântătoare ne ajută să 
dobândim un mai mare echilibru interior şi o mai buna inte- 
grare. Acest gen de utilizare a viselor lucide este principalul 
subiect al Capitolului 11. 


CUM PUTEM AJUNGE ÎN DIFERITE LOCURI ONIRICE 


În esenţă, pentru a beneficia total de visele lucide trebuie să 
ne descurcăm în lumea onirică. Există câteva aplicaţii posibile 
care ne învaţă cum să ajungem într-un anume loc, cum să ne 
întâlnim cu o anumită persoană sau să ne proiectăm într-o 
anume situaţie. Una din modalităţi presupune antrenarea 
voinţei de a visa exact ceea ce dorim. Procesul este numit uneori 
incubatia viselor. E un procedeu folosit din timpuri imemoriale, 
în toate culturile umane care au considerat visele surse nepretuite 
de înţelepciune. De pildă, în Grecia Antică oamenii obişnuiau să 
viziteze temple ale viselor în care se culcau pentru a-şi găsi 
răspunsuri la probleme şi remedii pentru boli. 

Incubaţia viselor este posibilă şi fără a merge în asemenea 
locuri, deşi rolul unui spaţiu sacru în focalizarea minţii visăto- 
rilor asupra intenţiei lor nu poate fi contestat. Secretul este sim- 
plu: înainte de culcare, asigură-te că eşti preocupat doar de 
problema sau dorinţa respectivă. Cel mai bine este să descrii 
într-o frază simplă conţinutul visului pe care vrei să-l ai. Potrivit 
scopului pe care ni l-am propus în această carte, adăugă şi 
intenţia de a deveni conştient în vis. Concentreaza-ti apoi întrea- 


ga energie mentală asupra vizualizării unui vis lucid care are 

drept temă subiectul respectiv. Această intenţie trebuie să fie 
ultimul lucru la care te gândeşti înainte de a adormi. Exercitiul 


care urmează descrie mai limpede întregul proces. 


EXERCIȚIU: INCUBATIA UNUI VIS LUCID 


1. Formulează-ţi intenţia 

Înainte de culcare, sintetizează ce vrei să visezi într-o formu- 
lare scurtă (poate fi şi o întrebare). De exemplu: „Doresc să vizitez 
San Francisco“. Notează fraza în scris. Eventual, fă şi un desen 
schematic al intenţiei tale (dacă este posibil). Memorează fraza 
(dacă este cazul, şi desenul). Dacă în visul respectiv vrei să faci o 
anumită acţiune („Doresc să-i spun prietenei mele că o iubesc“), 
formulează anticipat intenţia. Imediat după fraza-ţintă, notează o 


altă frază: „Când voi visa despre..., îmi voi aminti că visez“. 


2. Culcă-te 


Fără să mai faci altceva, mergi imediat la culcare şi stinge 


lumina. 


3. Concentrează-ţi atenţia asupra frazei şi asupra 

intenţiei de a deveni lucid în vis 

Repetă continuu fraza sau focalizează-ţi atenţia asupra ima- 
ginii pe care ai desenat-o. Vizualizează faptul că visezi exact ceea 
ce doreşti şi eşti conştient în propriul vis. Dacă doreşti să faci 
ceva anume, vizualizează-te făcând lucrul respectiv, imediat după 
ce ai devenit lucid. Meditează asupra frazei-tinta până adormi şi 
asupra intenţiei tale de a fi conştient în vis. Nu îngădui altui 
gând să te preocupe. În cazul în care constati că mintea a început 
să rătăcească, revino imediat la gandul-tinta şi la intenţia de a 


deveni vigilent în timpul experienţei tale onirice. 

4. Indeplineste-ti intenţia în timpul visului lucid 

Odată trezit într-un vis lucid al cărui subiect este tema 
aleasă, treci la realizarea intenţiei pe care ţi-ai propus-o. Pune-ti 
întrebarea pe care o doreşti, caută noi modalităţi de a te exprima, 
testează noi comportamente sau explorează situaţia în care te afli. 
Mai presus de orice, observă ce simţi şi, în general, înregistrează 


atent toate detaliile visului. 


5. După ce ţi-ai îndeplinit țelul, aminteste-ti că trebuie 

să te trezeşti şi rememorează visul 

Dacă ai obţinut răspunsul aşteptat, aplică pentru a te trezi 
una din metodele sugerate anterior în cursul acestui capitol. 
Notează imediat visul avut sau cel puţin partea cea mai semni- 
ficativă, care conţine soluţia dorită. Chiar dacă visul nu ţi-a ofe- 
rit exact răspunsul pe care îl aşteptai, fă tot posibilul să te trezeşti 
şi povesteşte-l în scris. Nu este exclus ca, reflectând asupra lui a 
doua zi, să descoperi că răspunsul aşteptat era totuşi ascuns în 
experienţa onirică lucida, dar nu ţi-ai dat seama la momentul 


respectiv. 


CREAREA UNUI SCENARIU NOU 


Visele în care ating acest nivel de luciditate îmi permit să schimb 
formele obiectelor sau chiar locația la voință. Este minunat să vezi 
cum totul se metamorfozeaza în jurul tău, modificându-şi formele şi 
culorile, topindu-se şi prinzând alte forme, ca o energie vie în mişcare 
— nici eu nu ştiu cum s-o descriu exact — până când apare un nou sce- 
nariu din acelaşi material al viselor, din acest lut protoplasmic cu 
care se joacă mintea ta. (M.H., Newport News, Virginia) 

O alta modalitate de a visa ceva anume constă în a crea 
scena care te interesează chiar în mijlocul visului lucid. În unele 
cărți vei găsi obiecţii faţă de această influențare deliberată a 
mediului oniric. Unii oameni cred că starea de vis este un fel de 
„peisaj psihologic virgin“ care ar trebui să rămână neatins. Aşa 
cum arătam în Capitolul 5, visele se nasc însă din propria noas- 
trá cunoaştere, din înclinațiile şi aşteptările noastre, indiferent 
dacă suntem sau nu conştienţi de ele. Modificarea la voinţă a ele- 
mentelor nu reprezintă o intruziune artificială într-un peisaj na- 
tural, ci o simplă operare a mecanismului de producere a expe- 
rientelor onirice pe un nivel mental superior. Visele sunt o sursă 
de inspiraţie şi de cunoaştere de sine, dar pot fi folosite şi pentru 
a căuta răspunsuri la problemele care ne frământă sau pentru a 
ne împlini anumite dorinţe. 

Schimbarea cadrului oniric la voinţă te poate ajuta şi să te 
familiarizezi cu imensa forţă creatoare care îţi stă la dispoziţie. 
Dacă vezi cu propriii ochi că e de ajuns să dai comanda pentru 
ca o petrecere în Manhattan să se transforme în canalele de pe 
Marte, vei înţelege mult mai uşor decât citind această carte că 
universul oniric nu este altceva decât un model creat de mintea 
ta. 

Sentimentul că poţi controla şi manipula visul aşa cum 
doreşti îţi conferă încrederea necesară pentru a călători fără 
teamă oriunde te va conduce. Puterea de care dispune omul 
atunci este exact atât de mare cât vrea el să fie. De pildă, iti poţi 
schimba culoarea şosetelor, poţi retrăi un apus de soare care te-a 
impresionat sau poţi porni la simpla vrere în căutarea unei alte 
planete ori a Grădinii Paradisului. 

lată în continuare câteva exerciţii care te ajută să-ţi con- 


trolezi experienţele onirice după plac. Nu se cunosc foarte multe 

lucruri despre cea mai bună modalitate de a schimba cadrul din 
vis, aşa că ia aceste exerciţii drept un simplu punct de plecare şi 


urmăreşte să-ţi creezi propria metodă personală. 


CONSTRUIEȘTE-ŢI SCENARIUL ONIRIC PRIN 
TEHNICA ÎNVÂRTIRII 


Mi-am propus în vis să creez chiar scenariul unei cărţi pe care 
o citesc. Doream să-i rezolv misterul. Am construit acțiunea folosin- 
du-mă de metoda învârtirii. Am pornit povestea din punctul in care 
începe cartea, m-am întâlnit cu personajele în ordinea în care apar 
ele în narațiune, dar când am ajuns la momentul în care trebuia să 
mă întâlnesc cu un personaj care era vrăjitor, acesta a luat-o la fugă, 
a evadat dintr-o fortăreață zidită în stâncă şi s-a prefăcut într-un 
vultur, scăpând de duşmani. L-am urmat exemplul şi am sărit şi eu 
de pe stâncă, transformându-mă într-un vultur. În vis, eram 
îmbrăcat şi vorbeam la fel ca personajele cărții şi am luat parte în 
mod activ la rezolvarea misterelor ei. (S.B., Salt Lake City, Utah) 


Metoda de învârtire în timpul unui vis lucid poate avea şi 
alte efecte benefice, în afara celui de prevenire a trezirii prema- 
ture. Între altele, te poate ajuta să mergi oriunde doreşti. Iată 
cum trebuie să procedezi. 


EXERCIȚIU: METODA ÎNVÂRTIRII PENTRU 
A CREA UN NOU SCENARIU ONIRIC 


1. Alege o ţintă 
Înainte de culcare, gândeşte-te la un loc, o perioadă sau o 


persoană pe care ai dori să le vizitezi în timpul visului lucid. 

Persoana sau locul-ţintă pot fi reale sau imaginare, din trecut, 
prezent sau viitor. De exemplu: „Padmasambhava, Tibet, anul 
850 d.Ch.“ sau „Stephen LaBerge, Stanford, California, momen- 
tul prezent“ sau „Strănepoata mea, acasă la ea, în anul 2050“. 


2. Manifestă-ţi ferm intenţia de a vizita ţinta aleasă 
Notează în scris şi memorează fraza care stabileşte ţinta, apoi 
vizualizează că te afli deja în mijlocul unui vis lucid şi o vizitezi. 


Ia hotărârea nestrămutată să faci acest lucru la noapte. 


3. Aplică tehnica învârtirii în visul lucid 

Este posibil ca simpla manifestare a intenţiei să te conducă 
la ţinta aleasă, dar într-o experienţă onirică neconştientă. O 
modalitate mai sigură de a-ţi atinge scopul presupune să devii 
întâi lucid. Dacă te afli într-un vis conştient, în punctul în care 
imaginile încep să se destrame, iar tu să te trezeşti, aplică meto- 
da învârtirii, repetând fraza-ţintă până când te proiectezi în 
mijlocul unei scene onirice vii. Teoretic, ar trebui să fie chiar 
ţinta pe care ai ales-o (locul, momentul şi persoana pe care 
doreşti să le vizitezi). 


EXERCIȚIU: SCHIMBAREA CANALULUI 


Acest exerciţiu reprezintă opusul transportului magic gene- 
rat de tehnica învârtirii şi de zborul oniric. În loc să te deplasezi, 
în vis, într-un alt loc, mai exotic, schimbă scena onirică în care 
te afli, astfel încât să corespundă fanteziei tale. Începe cu detalii 
minore, treci apoi la transformări mai profunde. Modifică scena 
în fel şi chip: mai întâi lent, apoi brusc, uneori subtil, alteori 
substanţial. Gândeşte-te că tot ce vezi în faţa ochilor este 

alcătuit din „lutul maleabil cu care lucrează mintea ta“. Unii 
onironauţi preferă modelul televizorului inventat de Alan 
Worsley. Atunci când doresc să schimbe scenariul, îşi imaginează 
pur şi simplu că visul lor se derulează pe ecranul uriaş al unui 
televizor tridimensional şi schimbă canalul cu telecomanda 


invizibilă pe care o ţin în mână. 


IMPOSIBILUL DEVINE POSIBIL 


Am visat că mă aflam la o petrecere şi mă plictiseam îngrozi- 
tor. Subit, mi-am dat seama ca mă aflu într-un vis. Am început să 
mă amuz metamorfozându-mă în diferite personaje. La început, 
am încercat să fiu tot femeie, dar apoi m-am gândit: «În fond, sunt 
într-un vis, aşa că de ce să nu fiu bărbat, să văd şi eu cum este?» Zis 
şi făcut. (B.S., Albuquerque, New Mexico) 


În viaţa reală suntem obişnuiţi cu restricţiile. Indiferent ce 
ne dorim, există reguli de comportament — cum să actionam, 
cum să nu cumva să acţionăm şi ce este rezonabil să îndrăznim. 
Una din cele mai des pomenite desfătări specifice viselor lucide 
este libertatea fără egal pe care ne-o conferă. Când oamenii îşi 
dau seama că visează, se simt descatusati de orice restricții, poate 
pentru prima oară în viata. Practic, pot face orice doresc. 

În vis experimentezi senzaţii sau fantezii pe care nu ai avea 
cum să le trăieşti în viaţa reală. Poţi stabili relaţii intime cu un 
personaj oniric. Poţi deveni chiar tu respectivul personaj. 
Visatorii nu sunt limitați la propriul lor corp. Dacă iti plac gra- 
dinile frumoase, poţi deveni o floare. Alan Worsley a făcut expe- 
rimente bizare, cum ar fi împărţirea corpului în două şi trecerea 


mâinilor prin cap.” Multi onironauti pătrund prin pereţi, respira 

sub apă, zboară sau călătoresc în spaţiul extraterestru. Dă uitării 
criteriile obişnuite. Îndrăzneşte şi tu acele lucruri pe care nu le 
poţi face decât în vis. 


Capitolul 7 


AVENTURI ȘI EXPLORĂRI 


ÎMPL INIREA DORINȚELOR 


Acum câţiva ani făceam eforturi să slăbesc. Din cauza dietei, 
obisnuiam să visez tot timpul că mă aflu într-un magazin alimen- 
tar sau într-un restaurant şi sunt înconjurat de tot felul de bunatati. 
Eram conştient că visez şi pot mânca orice îmi doreşte inima. 
Obisnuiam să mă infrupt din toate, satisfăcându-mi astfel pofta. 
Mă trezeam pe deplin mulţumit - nu sătul, dar satisfăcut - iar dacă 
în timpul zilei simțeam nevoia să gust ceva interzis, mă gândeam: 
«Lasă, o să mănânc la noapte, in vis» şi chiar aşa făceam! 


(C.C., Cotati, California) 


Întotdeauna mi-am dorit să fu dansatoare profesionistă, mai 
exact balerină. Mama m-a descurajat tot timpul, din cauza eforturilor 
foarte mari şi a vieții complicate pe care le presupune o asemenea cari- 
eră. În cele din urmă, am renunțat la idealurile mele şi nu m-am mai 
gândit serios la asta. Dorinţa nu mi-a dispărut însă niciodată şi mi-a 
oferit cele mai mari satisfacţii posibile în visele mele lucide, în care am 
putut învăța orice mişcări sau paşi doream, lucruri care, nu mi-ar fi 
fost niciodată accesibile în realitate. (B.Z., Salt Lake City, Utah) 

Împlinirea dorințelor în universul oniric este un concept 
care face parte din subconştientul colectiv. Vorbim adeseori de 
„partenerul viselor noastre“sau „casa de vis“ şi folosim frecvent 
expresii precum: „Fie ca visele tale să devină realitate“. Aceste 
metafore arată că ştim în sinea noastră că visele sunt diferite de 
lumea reală, cel puţin dintr-o perspectivă foarte importantă: în 
timpul lor ni se pot împlini chiar şi cele mai ascunse fantezii, 
chiar şi cele mai neverosimile dorinţe; putem trăi bucurii şi stări 
de perfecţiune imposibil de atins în viaţa cotidiană. 

În vis, Cenuşăreasa este alături de prinţul ei, iar deţinuţii se 
bucură de libertatea mult râvnită; infirmii pot merge şi vârstnicii 
redobândesc tinereţea pierdută. Orice om îşi poate îndeplini 
Chiar şi cele mai imposibile dorinţe. Acest proces nu este 
neapărat identic cu cel care s-ar petrece în viaţa reală, dar senza- 
tiile de satisfacţie nu sunt cu nimic mai prejos ca intensitate şi 
nici mai putin plăcute, deşi ştim că „nu este decât un simplu vis“. 
După cum scrie psihologul Havelock Ellis: „Visele sunt reale atat 
timp cât durează. Ce altceva putem spune despre viata?“.’ 

Atunci când îţi construieşti un scenariu oniric, împlinirea 
dorințelor vine de la sine, ca un proces natural. Zborurile dea- 
supra unor peisaje minunate, acte amoroase orgasmice la do- 
rina, festine fastuoase, curse frenetice de schi, putere şi realizări, 
precum şi orice altă plăcută aventură imaginabilă — toate sunt cu 
putinţă în visele lucide. Iată relatarea unei experienţe onirice 
conştiente trăite de psihologul Ken Kelzer, care ilustrează perfect 
acest gen de împlinire: 


... Visul a fost foarte lung. La un moment dat, mă văd întins 
pe un pat dintr-un hotel vechi... Mă întind şi îmi iau zborul. 


Picioarele mi se prind de barele patului, aşa că îl ridic în aer, fără 

nici cel mai mic efort şi fără să am intenţia să fac acest lucru. Încep 
să zbor împreună cu patul prin cameră. Caut o soluție de a explora 
toate camerele din acest hotel uriaş. Subit, îmi dau seama că visez şi 
simt o mare fericire. Trăiesc acele senzații minunate, ca nişte fur- 
nicături, pe care le cunosc atât de bine... Încep să cânt: „Frumosule 
visător, trezeşte-te, căci te aşteaptă lumina stelelor şi boabele de 
rouă“. Îmi place enorm să cânt şi o fac din toată inima. În timp ce 
fredonez, aud sunetele suave ale unei cutii muzicale. Este chiar 
«Frumosul visător», acompaniindu-mă perfect cu modulatiile şi rit- 
murile sale. Repet la infinit cuvintele cântecului. Ma bucur ca 
mi-am redobândit luciditatea şi îmi dau seama că «Frumosul visă- 
tor» este tema muzicală care mi se potriveşte cel mai bine... 

Sunt înconjurat de cele mai încântătoare culori şi flash-uri 
luminoase. Văd sute de picături de rouă care plutesc în spirală, în 
lumina alb-strălucitoare şi multe obiecte micute de artă, străluci- 
toare, rotindu-se pretutindeni. Am o stare de spirit înălțătoare şi 
savurez acest joc ametitor al muzicii, luminilor şi culorilor. Este un 
veritabil şi fantastic festin al simturilor, un spectacol psihedelic de 
lumini în miniatură, mai delicat şi mai senzual decât tot ce am 
trait vreodată...” 


Bucură-te cât mai mult de asemenea trăiri înălțătoare. Îţi 
vor folosi. Satisfactia şi buna dispoziţie sunt extrem de benefice. 
Atât psihologii, cât şi medicii afirmă frecvent că bucuria cotidi- 
ană este nemaipomenită pentru sănătate. Chiar şi educatorii au 
constatat că şcolarii îşi învaţă mai uşor lecţia, dacă tema pe care 
o primesc este amuzantă. 

Robert Ornstein şi David Sobel au publicat recent o carte 
intitulată Placeri sănătoase, în care descriu numeroasele lor efecte 


asupra stării generale a unui om.” Autorii afirmă că dorinţa 


Aventuri şi explorări 201 


înnăscută de a căuta plăcerea şi acele activităţi care ne satisfac ne 
ajută să trăim mai mult şi să fim mai fericiţi. Cei mai sănătoşi 
sunt oamenii care savurează bucuriile vieţii, le caută şi nu se sfi- 
iesc să şi le asume. Printre binefacerile experienţelor plăcute se 
numără scăderea tensiunii arteriale, reducerea riscului de boli 
cardiace şi cancer, îmbunătăţirea funcţiilor sistemului imunitar 
şi scăderea sensibilităţii la durere. Unii cititori vor protesta, 
spunând că nu au timp de distracţii. Dacă ai însă timp să dormi, 
at timp şi de amuzament. lar când înveţi să experimentezi vise 
lucide, ai parte de un imens parc de distracţii, în care te aşteaptă 
cele mai mari desfătări cu putinţă. În plus, intrarea este liberă şi 
nu trebuie să stai la rând! 

Dacă vei găsi plăcere în experienţele onirice conştiente, vei 
deveni rapid mai eficient în inducerea acestor vise. Invers, dacă 
vei putea fi lucid la voinţă, o să ai la dispoziţie un instrument 
prin care îţi poţi îmbunătăţi viata din multe puncte de vedere. 

În capitolele care urmează vom discuta despre modul în care 
poţi folosi visele lucide pentru a învăţa tot felul de lucruri, pen- 
tru a scăpa de temeri, a-ţi spori flexibilitatea mentală şi a atinge 
împlinirea supremă. Cea mai bună metodă de amplificare a 
capacităţii de utilizare a viselor lucide pentru sarcini „serioase“ 
constă însă în a începe să le foloseşti pentru buna-dispozitie şi 
amuzament. Aşa vei putea atinge luciditatea onirică oricând vei 
dori, iar visele tale vor deveni mediul ideal pentru procesul de 
învăţare şi practica anumitor capacităţi pe care le poţi folosi apoi 
în starea de veghe. 

Unii oameni se vor mulţumi doar cu utilizarea viselor 
conştiente pentru împlinirea dorințelor. Chiar şi aşa, vieţile lor 
se vor îmbogăţi. Însă acesta nu trebuie neapărat să fie şi sfârşitul 
călătoriei. Unii dintre ei vor dori să meargă mai departe, să 

aprofundeze lucrurile şi să dobândească o nouă înţelegere a stării 
de vis, să se folosească de luciditatea astfel câştigată pentru a-şi 
rezolva anumite probleme şi pentru alte scopuri practice. Până 
când o să-ţi împlineşti însă pe deplin dorinţa de a transforma 
imposibilul în posibil, vei fi sustras de la aceste idealuri mai 
înalte de către impulsurile tale inferioare. Tocmai de aceea, 
atunci când descoperi visele lucide, nu ezita să dai frâu liber 


bucuriei de a trăi şi curiozitatii. 


SEXUL ÎN VIS 


Capacitatea mea de a atinge starea de orgasm este extrem de 
vulnerabilă în fata stresului şi anxietatii. Recent, după mai multe 
luni de neliniște permanentă, mi s-a părut că mi-am pierdut apti- 
tudinea de a-l trăi. Stiam că aceasta nu are nici o legătură cu iubi- 
tul meu sau cu ceea ce simțeam pentru el. Frustrarea datorată 
neputinței de a finaliza actul sexual nu a făcut decât să-mi ampli- 
fice şi mai tare stresul. În această perioadă, am avut un vis. 

Se făcea că eram implicată în intriga unui film de groază. Mă 
aflam într-o casă bântuită de fantome sau într-o mănăstire 
părăsită, în care intuiam că se petrec lucruri îngrozitoare. In con- 
tinuare, clădirea s-a transformat într-un magazin mare, luminat 
vesel. M-am gândit că este doar o capcană pentru a-i atrage pe 
oameni şi a-i supune apoi la tot felul de torturi. Am intrat şi am 
început să mă uit atentă în jur. Totul părea normal, dar continuam 
să caut pericole imaginare, din cauza fricii mele. 

Atunci, mi-a venit în minte că trăiesc un cosmar şi trebuie să 
mă confrunt cu propria teamă. Acest gând a schimbat imediat 
perspectiva, asa că am început să cercetez scena cu interes şi curio- 
zitate, plutind liber şi căutând diferite provocări. Am remarcat că 

într-un colt al încăperii câțiva oameni filmau ceva cu o camera 
video, iar imaginile puteau fi urmărite pe ecranul de pe peretele 
opus. M-a incitat ideea de a mă privi în timp ce mă misc in fata 
camerei de luat vederi. Atracția a căpătat în curând conotații sexu- 
ale şi mi-am dorit să mă afişez goală pe ecran. La început, s-a dat o 
luptă în mine, căci nu doream să apară în imagine decât spatele 
meu, îmbrăcată, de la mijloc în sus. În cele din urmă, am început 
să-mi scot pantalonii. Am avut o stare de excitație sexuală care s-a 
intensificat rapid şi după numai câteva secunde am trăit un orgasm 
minunat — primul în ultimele două luni. M-am trezit instantaneu, 
într-o stare de fericire deplină. 

În seara care a urmat acestui vis am avut cu uşurinţă în starea de 
veghe primul meu orgasm din ultimele două luni. În săptămânile care 
au urmat, am atins orgasmul ori de câte ori am dorit, deşi situația mea 
generală a rămas la fel de stresanta. (A.L., Santa Clara, California) 


Sunt detinut intr-o inchisoare federala. Cand am citit articolul 
tau despre posibilitatea de a deveni lucid in starea de vis am fost 
foarte interesat, pentru ca am avut la viata mea numeroase expe- 
riente de acest gen si mi-au placut intotdeauna. In inchisoare au fost 
singura sansa de a ma simti din nou liber. 

Într-un asemenea vis mi-am dat seama că pot controla mediul 
oniric, dacă doresc, căci este creat de subconştientul meu şi se află 
implicit sub stăpânirea voinţei mele conştiente. M-am gândit o clipă 
ce anume as dori să fac. Primul gând care mi-a trecut prin minte a 
fost că nu m-am mai întâlnit cu o femeie de ani de zile şi acesta era 
lucrul pe care mi-l doream cel mai mult. Deşi era doar un vis, totul 
era la fel de real ca în starea de veghe. 

De aceea, în timp ce stăteam (în vis) în celula mea, privindu-mi 
colegii de detenţie, le-am spus că ne aflăm într-un vis. Am adăugat 

ca doresc sa fac dragoste cu o femeie, caci a trecut o groaza de timp 
de când n-am mai facut asta. Cei doi s-au uitat la mine ca şi cum 
aş fi fost nebun. Mi-am repetat dorința cu voce tare şi am început 
să mă concentrez asupra et. Unul din colegii mei mi-a spus că ar tre- 
bui să mă duc în camera cealaltă. M-am ridicat şi m-am îndreptat 
către uşă, dar înainte de a intra dincolo, m-am concentrat din nou 
asupra dorinței mele. 

M-am trezit apoi în cealaltă cameră. Pe pat stătea o femeie pe 
care o mai văzusem în vis ceva mai devreme. Mi-am scos hainele şi 
m-am culcat lângă ea. Tot timpul cât am facut dragoste m-am con- 
centrat să nu-mi pierd luciditatea, căci în alte vise de acest fel 
obisnuiam să întru în panică şi sfarseam prin a mă trezi. 

Am fost conştient de fiecare moment al actului sexual, de la 
început şi până la sfârşit. După ce am terminat, m-am rostogolit pe 
partea mea de pat. Când capul mi-a atins perna, am simțit acea 
senzaţie grea pe care o trăiesc de fiecare dată când ies din acest tip 
de vise şi mă trezesc. (D.M., Terre Haute, Indiana) 


În visul acesta conştient, mă aflam în Franţa, undeva la ţară, 
şi călăream un cal superb alături de cineva pe care mi-am dorit 
întotdeauna să-l întâlnesc, dar nu am avut ocazia să-l cunosc: 
actorul Michael York. Era o după-amiază târzie. Ne-am oprit caii 
şi am început să ne plimbăm pe un câmp perfect, plin de miresme 
îmbătătoare. Ne-am „bătut cu flori“ după care ne-am întins amân- 
doi în patul din ierburi, de o moliciune incredibilă, şi am facut 
dragoste. O briză răcoroasă ne înfiora pielea. Apoi am călărit 
împreună înapoi pe acelaşi cal, în timp ce celălalt ne urma (totul 
s-a petrecut la porunca mea). 

Când am ajuns la castel, Michael a dus caii în grajd, iar eu am 
urcat la etaj şi am intrat într-o baie uriaşă din marmură, cu robi- 

nete din platină. M-am cufundat în apa cu spumă, a cărei tempe- 
ratură era numai bună şi m-am gândit din nou la Michael. Mi 
l-am imaginat gol, pasind în cadă, alături de mine. Instantaneu, 
gândul meu s-a materializat. 

După o baie îndelungată, în timpul căreia ne-am rasfatat unul 
în braţele celuilalt, ne-am îndreptat către dormitor. M-am gândit 
la o sticlă de vin roşu (Margaux 73), alături de nişte biscuiţi cu 
gem, şi toate s-au materializat. Cearsafurile erau din mătase albă, 
foarte fine şi moi. În momentul când voiam să servim vinul în pat, 
m-am trezit. (J.B., Long, Island City, New York) 


Aşa cum este firesc într-un tărâm al libertăţii depline, sexul 
reprezintă una din temele cele mai frecvente ale experienţelor 
onirice conştiente. lată ce scrie psihologul Patricia Garfield, ea 
însăşi visătoare lucidă şi autoare a mai multor cărţi despre acest 
gen de explorări: „Orgasmul reprezintă un aspect natural al 
viselor conştiente. Experienţa personală m-a convins că însăşi vi- 
sarea lucidă este de natură orgasmica.“ Patricia Garfield 
povesteşte că două treimi din visele ei lucide au un conţinut se- 
xual şi aproximativ jumătate din ele conduc la orgasme cel puţin 
la fel de intense, dacă nu chiar mai intense decât în starea de 
veghe.“ 

În Calea către extaz, Garfield le descrie, afirmând că sunt de 
o „profunzime fără egal“. Ea mărturiseşte „o veritabilă explozie a 
simţurilor... dublată de o conştiinţă de sine pe care nu o trăieşte 
decât rareori în starea de veghe“. 

Motivele pentru care visele lucide au atât de frecvent cono- 
taţii sexuale sunt deopotrivă psihologice şi fiziologice. Din punct 
de vedere fiziologic, cercetările noastre de la Stanford au stabilit 


că visele lucide se produc numai în timpul fazei cele mai active a 

somnului REM, asociată cu un flux sanguin accelerat la nivel 
vaginal sau cu erectii ale penisului. Acesti factori fiziologici, la 
care se adauga senzatia incredibila de libertate pe care o au visa- 
torii lucizi in faţa restricţiilor sociale, explică frecvenţa expe- 
rientelor amoroase în universul oniric. 

Asemenea descoperiri sugerează faptul că visele lucide pot 
deveni un instrument valoros pentru terapeuţi şi oferă speranţe 
celor care suferă de disfuncţii psiho-sexuale (impotenţă, ejaculări 
premature, dificultăţi în atingerea orgasmului etc.). La fel ca în 
cazul altor numeroase idei bazate pe descoperiri ale 
onironautilor, nici aceasta nu a fost testată ştiinţific. Este însă 
evident faptul că visarea lucidă poate fi o metodă eficientă de 
eliberare a frustrărilor sexuale în cazul deţinuţilor (ca în exemplul 
citat mai sus), al celor care lucrează în condiţii de izolare ori au 
vreun handicap fizic. 

Semnificaţia sexului în vis poate varia foarte mult de la om 
la om. Pentru unii, nu reprezintă decât o distracţie. Pentru alţii, 
simbolizează fuziunea polilor personalităţii. În anumite cazuri, 
poate fi chiar punctul de pornire pentru diferite speculaţii filo- 
zofice, ca în cazul lui Samuel Pepys, care şi-a notat în jurnalul 
său, la data de 15 august 1665: 


...O tineam în brate pe Lady Castlemayne, care mi-a permis 
să fac orice doream cu ea. Dacă un simplu vis erotic îmi poate oferi 
o desfătare atât de mare, m-am gândit ce-ar însemna dacă am putea 
visa că suntem în mormânt... Probabil că teama noastră de moarte 
— atât de mare în aceste vremuri de restriște — ar dispărea. 

EXPLORAREA ȘI OBSERVAREA DETALIATĂ 
A REALITĂȚII ONIRICE 


Mă aflu într-o grădină şi sunt fericit ca pot zbura. Petrec mult 
timp cu tot felul de acrobatii aeriene, iar starea de libertate pe care 
o trăiesc depăşeşte orice imaginaţie. Cobor la sol ca să mă bucur de 
grădină şi îmi dau seama că sunt singur aici. Chiar în clipa asta, 
realizez că sunt adormit şi visez. Ma fascinează soliditatea aparen- 
ta a corpului meu din vis şi mă distrez „ciupindu-mă ca să mă 
conving dacă ceea ce trăiesc este real“. Simt că e mai real decât 
oricând în starea de veghe! Încep să mă gândesc cu seriozitate la 
această chestiune şi ma aşez pe o piatră din grădină pentru a reflec- 
ta. Îmi trece prin gând: „Gradul de luciditate pe care îl poate atinge 
cineva în vis este direct proporțional cu gradul de luciditate pe care 
il experimentează omul în viata de zi cu zi“. 

Sunt uimit de capacitatea de a avea gânduri atât de complexe 
şi de concrete în starea de vis, aşa că încep să reflectez asupra vieții 
mele reale, privind-o dintr-o perspectivă imposibilă în timpul stării 
de veghe. Sunt chiar mai uimit decât înainte că pot face aşa ceva 
într-un vis. Mă hotărăsc să mă ridic şi să cercetez ce este în jur. Îmi 
dau seama că grădina nu este altceva decât un decor de teatru. 
Toate florile sunt pictate în culori luminoase, cu extrem de multe 
detalii. Fiind eu însumi artist, mă fascineaza talentul cu care au fost 
reprezentate. Ma îndrept apoi către culise şi trec printr-un hol in 
care este lipit un tapet moale, de culoare roşie. Păstrându-mi 
conştiinţa faptului că visez, constat cu uimire că sunt capabil să 
observ o mulțime de amănunte şi ating tapetul, ca să-i simt catife- 
larea. La capătul coridorului se află o bibliotecă şi sunt din nou 
uluit că pot citi titlurile cărților, le pot pipăi coperţile legate în piele 
şi admir desenele gravate. (D.G., Woodland Hills, California) 

Călătoream cu maşina pe autostrada cu două benzi, in plină 
zi, când s-a făcut brusc întuneric. Aproape că am intrat în spatele 
camionului din fata mea, care înainta cu viteza melcului. Am 
rămas în trena lui, în timp ce autostrada urca pe un munte, pe un 
teren din ce în ce mai abrupt. Privind către dreapta, am văzut inca 
un camion, oprit pe marginea şoselei. Continuandu-mi drumul, am 
observat încastrat în peretele muntelui un alt camion. Când mi-am 
îndreptat din nou privirea în fata, mi-am dat seama cá am rămas 
singură pe şosea şi am început să merg cu o viteză uluitoare, luân- 
du-mi zborul. Experienţa era ameţitoare şi îmi tăia respiraţia. 
Stiam că visez, căci îl puteam auzi pe sotul meu sforăind în pat, ală- 
turi de trupul meu adormit. Eram o scânteie de lumină care călă- 
torea prin spațiu cu o viteză incredibilă. Traiam o stare inaltatoare. 
Am strigat din răsputeri: „Ura!“ şi mi-am dat seama că pot vedea 
pe o rază de 360 de grade în jur. În partea dreaptă, era planeta 
Pământ scăldată în lumină. În stânga se afla un alt corp ceresc, 
înconjurat de o energie pulsatilă, ce vibra în culori incredibile, care 
il înconjurau ca o panglică. Am fuzionat cu această planeta. Din 
fâșia multicoloră au apărut note muzicale pe care le vedeam, dar nu 
le puteam auzi. Prin fata ochilor mi-au apărut apoi literele alfa- 
betului, fara nici o ordine. Au urmat apoi diverse numere, la fel, 
fără vreo ordine anume. În final, mi-au apărut tot felul de sim- 
boluri: un cerc, un triunghi şi altele. Multe îmi erau complet 
necunoscute. Am primit un mesaj telepatic: „Aceasta este întreaga 
înțelepciune a Universului“. În timp ce mă roteam odată cu pangli- 
ca energetică, m-am gândit că am probabil un atac de cord şi mor 
(deşi nu simțeam nici un fel de durere). Gândul acesta m-a readus 
în corpul fizic. 

Cat timp m-am aflat in această stare, nu m-am simţit nici 
soție, nici mamă, bunică sau secretară la pensie (toate acestea 

caracterizează statutul meu actual). Deşi eram singură, nu m-am 
simţit nici o clipă izolată. Faceam parte integrantă din cosmos. 
Atmosfera era caldă, liniştită şi strălucitoare şi părea să-mi comu- 
nice un mesaj anume. M-am simţit infinit mai vie decât am fost 
vreodată în realitatea cotidiană, deşi am dus o viata cât se poate de 
activă. Mi-aş fi dorit să nu mă tem şi să duc experiența până la 
capăt. (A.F., Melrose, New York) 


Explorarea viselor lucide aduce împlinire şi multă bucurie. 
Universurile onirice sunt fascinante, în transformare continuă şi 
oferă tot felul de peisaje a căror frumuseţe nepământeană îţi taie 
respiraţia şi tot felul de situaţii insolite şi miraculoase. Asemenea 
lumi sunt cel putin la fel de interesante ca orice loc de pe pământ 
pe care ai dori să-l explorezi în starea de veghe. De fapt, oferă 
chiar mai multe avantaje, căci nu costă decât micul efort de a 
ajunge la ele. În plus, spre deosebire de Paris, China sau Tahiti, 
sunt într-o perpetuă metamorfoză şi nu presupun un număr li- 
mitat de atracţii turistice. Ca să nu mai vorbim de faptul că eşti 
ferit de raul de mare, nu trebuie să aştepţi în aeroporturi şi nu ti 
se fură bagajele. 

Călătoriile în visele lucide sunt absolut sigure şi, de cele mai 
multe ori, extrem de plăcute. Nu vreau să spun că onironauţii nu 
se confruntă niciodată cu probleme sau situaţii generatoare de 
anxietate, ci doar că în timp ce trec prin tot felul de experienţe 
cat se poate de realiste (atacați uneori de demoni, toporul vreu- 
nui ucigaş ori chiar de monştri), ei dorm linistiti în propriul pat, 
pe deplin protejaţi. Orice ar face în visele lor lucide, curând se 
vor regăsi confortabil în lumea reală. Chiar dacă nu reuşesc 
întotdeauna să evite pericolele din vis şi se deşteaptă lac de tran- 
spiratie, nu sunt afectaţi în nici un fel din punct de vedere fizic. 

Mai mult, daca se folosesc de vise pentru a se confrunta cu 
temerile lor, le pot depasi, trezindu-se cu un sentiment de triumf 
si de mare inspiratie. 

„Călăroriile deschid alte orizonturi minţii“, căci pun 
oamenii în situaţii noi, care nu fac parte din viaţa cotidiană, 
banală, provocându-i să găsească soluţii. Visarea lucidă oferă 
numeroase oportunităţi de lărgire a viziunii interioare. Cerce- 
tarea activă a lumii viselor cu o minte deschisă aprofundează 
cunoaşterea de sine şi cunoaşterea celor din jur. După cum 
spunea Goethe: „Dacă vrei să te cunoşti pe tine însuţi, observă 
comportamentul celor din jur. Dacă vrei să-i înţelegi pe ceilalţi, 
uită-te în inima ta.“ Visele lucide te pot învăţa foarte multe 
lucruri. Dacă vei fi suficient de receptiv şi de atent, vei descoperi 
adevărate comori în decursul explorărilor tale; nu este exclus să 
te descoperi chiar pe tine însuţi. 

Un alt beneficiu al observării atente a mediului oniric con- 
stă în faptul că te familiarizezi cu propriile vise. În acest fel, vei 
recunoaşte mult mai uşor indiciile onirice şi astfel vei fi lucid 
mult mai frecvent. Experienţa te va învăţa cum să faci diferenţa 
între starea de veghe şi cea onirică. Majoritatea incepatorilor nu 
reuşesc să-şi dea seama că visează din cauza faptului că se lasă 
prinşi în capcana „realismului“. Dacă nu eşti îndeajuns de atent, 
experienţele onirice par de multe ori la fel de obişnuite ca şi cele 
din lumea reală. Următoarea relatare arată cum unul din 
subiecţii noştri nu a reuşit să devină conştient într-unul din vise- 


le sale, în pofida unui indiciu oniric evident. 


Mă îndreptam împreună cu tata către aeroportul JFK, între- 
bându-mă ce se va întâmpla cu maşina după ce o vom parca şi ne 
vom lua zborul către San Francisco. Mi-am dat seama apoi că 
nu-mi puteam aminti cum ajunsesem cu maşina la New York. Ceva 


Aventuri şi explorări 211 


nu era în regulă! L-am privit pe tata, care mi-a zâmbit enigmatic. 
Da - părea să-mi sugereze el - ceva nu este în regulă, dar văd că 
nu-ți dai seama ce anume. De aceea, am început să privesc autotu- 
rismele din jur care goneau pe autostradă. Păreau lipsite de viata; 
erdu conduse de oameni străini către destinatii necunoscute. Toate 
erau înmatriculate. Maşina mea arăta exact aşa cum trebuia să 
arate. Nu am sesizat nimic neobişnuit. Când m-am trezit, mi-am 
dat seama că tata murise de zece ani. M-am simţit prost că nu am 
reuşit să devin lucid în prezența unui indiciu atât de evident, pen- 
tru simplul motiv că visul fusese atât de realist. Am luat hotărârea 
fermă să evit pe viitor această greşeală. Chiar în noaptea următoare, 
când am întâlnit un prieten decedat, am ignorat realismul scenei şi 
mi-am dat imediat seama că visez. (H.R., Mill Valley, California) 


Observând cu atenţie scenele din acest gen de experienţe 
onirice, pe viitor nu vei mai fi la fel de înclinat să te laşi amăgit 
de realismul lor, după principiul: „Este suficient să văd ca să 
cred“, şi vei înţelege că realismul nu este tot una cu realitatea 
unei experienţe. Vei învăţa să distingi mai bine între cele două 
lumi, familiarizându-te cu caracteristicile care le deosebesc: în 
vis, realitatea este mult mai tranzitorie decât în viata reală, legile 
fizicii sunt mult mai uşor încălcate, persoanele decedate apar fără 


probleme printre cei vii şi dorinţele se pot împlini instantaneu. 


TRĂIREA UNEI AVENTURI: DE LA WALTER 
MITTY LA CĂLĂTORIA EROULUI 


Am avut primul vis lucid de care îmi amintesc la vârsta de 
cinci sau şase ani. Visam de obicei că zbor în jurul Pământului 


într-o rachetă confecționată dintr-un tomberon de gunoi. Avea 

fundul de sticla, asa ca puteam vedea lumea de sus si mergeam cu ea 
oriunde doream. Cand voiam sa cobor (racheta mea nu era echipata 
cu un tren de aterizare), îmi spuneam: „E timpul să te trezesti şi 
mă trezeam. Uneori veneam periculos de aproape de pământ, dar 
nu mi-a fost niciodată teamă că o să mă izbesc de sol, deoarece ştiam 


că visez şi că mă pot trezi oricând. M-am distrat de minune cu acest 
vis cam şase luni. (K.M., Rathdrum, Idaho) 


Ce revelaţie am avut astăzi citindu-vă articolul despre visarea 
lucida! Am zburat nopți la rând, toată viata şi am trecut prin cele 
mai minunate aventuri în timpul viselor, purtat pe aripile imagi- 
naţiei. Am vorbit cu urşi, câini, bursuci şi bufnite; am înotat împre- 
ună cu delfinii şi balenele şi am respirat sub apă ca şi cum aş fi avut 
branhii. (L.G., Chico, California) 


Sunt astronom şi am un spirit de observaţie ascuțit. Aş dori sa 
vă povestesc câte ceva din propria mea experienţă în domeniul 
viselor lucide. Am salvat Pământul de un război nuclear, galaxia de 
la autodistrugere prin explozie şi chiar întregul univers de la moarte 
prin supraîncălzire. Am locuit în tot felul de alte corpuri şi perso- 
nalitati, unele din trecutul îndepărtat, altele dintr-un viitor extrem 
de tehnologizat. Unul dintre cele mai interesante vise conştiente pe 
care le-am avut vreodată s-a petrecut într-un viitor îndepărtat şi a 
durat cinci ani (în timpul oniric). Mă aflam într-un trup diferit de 
cel actual. Puteam chiar să „adorm“ în acest corp. Interesant este 
faptul că nu am avut vise lucide în acea viaţă paralelă, dar de 
fiecare dată când mă trezeam din somn redeveneam instantaneu 
conştient de faptul că visez şi luam decizia să rămân în acel vis. Ma 
aflam deci într-un viitor îndepărtat, pe o planetă în jurul căreia se 
învârtea o lună cu inele multicolore, pe care le contemplam noaptea 
împreună cu soția şi fetița mea din acel timp. (S.C., El Paso; Texas) 

De la basmele cu Feti-Frumosi la romanele de ficţiune, de 
la fantezii la reveriile diurne — imaginaţia umană a fost intot- 
deauna o sursă nesfârşită de aventuri. Chiar dacă marii povesti- 
tori sunt rari, orice om are capacitatea înnăscută de a se bucura 
de poveşti şi de a-şi inventa propriile istorii, menite să-i împli- 
nească nevoia de aventură. Romanul clasic al lui James Thurber, 
Viaţa secretă a lui Walter Mitty, prezintă arhetipul american al 
aventurierului în fotoliu. 

În viata cotidiană, Walter Mitty este un individ banal, pe 
care nimeni nu-l bagă în seamă, dar în fanteziile sale e un erou. 
Oricât de şterşi am părea în realitate, în visele noastre toţi putem 
fi exceptionali. Multi oameni ne-au scris despre experienţe 
onirice lucide, afirmând că au început să devină conştienţi de ele 
în copilărie, când au trăit palpitant ca prinți şi prințese, cavaleri 
pe cai albi sau exploratori ai spaţiului. Din această perspectivă, 
visarea lucidă poate fi folosită de persoanele cu simţul aventurii 
ca metodă de împlinire a tuturor dorințelor sau, în cazul celor 
mai puţin exaltati, pur şi simplu pentru a da culoare trăirilor 
onirice. 

Unit corespondenti ne-au scris cá au avut asemenea expe- 
riente noapte de noapte, decenii la rand, la fel cum unii oameni 
savurează o viata întreagă romane de călătorie sau science-fiction. 
Capacitatea de a ne bucura plenar de întâmplările unor perso- 
naje fictive reprezintă cea mai bună materie primă pentru a ne 
plămădi propriile aventuri. Poţi începe ca Ivanhoe sau Mata 
Hari, poţi participa chiar la scene din cărţile pe care le-ai citit sau 
din filmele pe care le-ai văzut. Dar spre deosebire de o poveste 
literară sau cinematografică, aventura onrică poate continua la 
nesfârşit, oferindu-ti un episod nou în fiecare noapte sau odată 
cu fiecare perioadă REM. 

Întotdeauna mi-am considerat visele o poveste neîntreruptă, în 
care joc rolul principal. Mă folosesc adeseori de tot felul de scene 
văzute în viata diurnă sau la televizor, pe care le integrez apoi in 
„istoria“ mea onirică. Uneori, includ un personaj sau altul din exis- 
tenta reală. În cea mai mare parte, visele mele sunt alcătuite din 


situaţii pe care aş vrea chiar să le experimentez în lumea fizică. 
(D.W., Brooklyn, New York) 


Sunt foarte frecvente situaţiile în care onironautii îşi concep 
propriul scenariu, îşi regizează propriul vis şi joacă rolul princi- 
pal. O femeie mi-a scris că obişnuia chiar să dea cu zarul în pri- 
vinta finalului, după care se trezea şi se amuza de propria glumă. 
Dacă doreşti să-ţi structurezi scenariul aventurii personale, poţi 
începe cu o intrigă simplă. Nu ezita să imprumuti idei din piese- 
le lui Shakespeare, din basme sau din cărţile cu benzi desenate 
(unul din personajele onirice cel mai des adoptate este 
Superman). Fii deschis şi testează cât mai multe variante. Daca 
în vis se întâmplă ceva nou, care nu figurează în scenariul iniţial, 
urmează firul acţiunii şi vezi unde duce. Dacă te plictiseşti de 
scenariile cunoscute, schiteaza în starea de veghe o poveste per- 
sonală, concentrează-te asupra ei înainte de culcare şi regizeaz-o 
ca pe un film în timpul primei experinţe onirice conştiente pe 
care o ai în cursul nopţii. 

Iată câteva sugestii de titluri pentru aventurile pe care le-ai 
putea trăi. Alege-ti unul care te atrage mai mult: 

° Exploratorul frontierelor 

° În căutarea Sfântului Graal 

° În căutarea clarviziunii 

° Astronautul 

e Călător în timp 


Aventuri şi explorări 215 
VisuL EROULUI 


Fanteziile şi aventurile pot opera pe mai multe niveluri ale 
minţii. Pe cel mai superficial, ne satisfac nevoia de aventură şi 
împlinirea dorințelor. Există însă şi niveluri superioare, unde se 
concentrează în jurul unui ideal, pentru a clădi un viitor mai fru- 
mos nouă şi lumii în care trăim, iar pe cel suprem, pot influenţa 
chiar căutarea adevărului şi a sensului vieţii. Dacă eşti interesat 
de aspectele psihologice sau mitice ale poveştilor şi dacă doreşti 
să trăieşti în universul oniric lucid o aventură pe un nivel mai 
profund, îţi recomand cartea regretatului mitolog Joseph 
Campbell, Eroul cu o mie de fete.” 

In primele pagini, Campbell afirma ca experientele eroice 
din toate mitologiile urmeaza acelasi tipar originar. Teoria sa 
demonstreaza ca mitologiile reflecta simboluri care nu depind de 
o anumita cultura, deoarece sunt adanc inradacinate in 
subconstientul colectiv. Urmând structura unor asemenea istorii 
arhetipale, cei care visează lucid pot explora căile iniţierii şi 
devenirii spirituale reprezentate de miturile universale în micro- 
cosmosul propriei lor minţi. Modelul mono-mitului lui 
Campbell te ajută să-ţi alcătuieşti scenariul aventurilor tale 
onirice. 

Calea standard a oricărei călătorii mitice a eroului este struc- 
turată în jurul faimoasei formule a ritului de trecere: separare — 
iniţiere — întoarcere. Acesta este nucleul oricărui mono-mit. „Un 
erou pleacă din lumea profană şi ajunge într-o lume supranatu- 
rală, unde se confruntă cu forţe fabuloase. După ce obţine victo- 
ria împotriva lor, se întoarce acasă din enigmatica sa aventură şi 
îşi iniţiază semenii în cunoaşterea recent dobândită“. 

Campbell susţine că această poveste se repetă în toate 


miturile, chiar dacă personajele şi împrejurările au nume diferite. 

George Lucas mărturiseşte că trilogia sa, Razboiul Stelelor, a fost 
puternic influențată de cartea lui Campbell. Își propun să ana- 
lizim putin aventurile lui Luke Skywalker, pentru a-ţi face o idee 
despre modul în care ţi-ai putea compune propriile scenarii. 

La începutul trilogiei, Luke este un băieţel obişnuit şi nu 
ştie nimic despre imensele forge care sunt pe punctul de a-i 
schimba viata. El nu realizează ce impact va avea apariţia lui Obi- 
Wan Kenobe (bătrânul înţelept), care marchează un punct de 
cotitură în destinul lui, declanșând aşa-zisa fază a plecării, pe care 
Campbell o mai numeşte şi chemarea aventurii. Smuls din lumea 
care îi este familiară, datorită asasinării unchiului şi mătuşii sale, 
Luke porneşte la drum. De-a lungul călătoriei îşi învinge ten- 
dintele inferioare, stabilind contactul cu Forţa din el, ceea ce-i 
permite să salveze lumea de planurile malefice ale lui Darth 
Vader (o figură sinistră, îmbrăcată în negru, cu faţa acoperită 
permanent de o mască, desprins parcă din cărţile lui Jung). 

Poti alege să-ţi începi propria călătorie asemenea eroului, 
pornind dintr-un spaţiu familiar. Poate simţi nevoia să mai 
schimbi pe ici pe colo scenariul viselor lucide, pregătindu-te pen- 
tru o aventură inedită. De pildă, ţi-ai putea asuma misiunea de a 
cuceri libertatea unui popor, de a descoperi un ţinut legendar, 
precum Shambala sau Oz, ori de a recupera un obiect magic, 
cum ar fi Inelul Puterii. 

În schema lui Campbell, faza plecării conţine mai multe 
etape: refuzul chemării (teama de a părăsi spaţiul familiar), z/z- 
torul supranatural (un bătrân înţelept sau o zână bună), trecerea 
primului prag (îndepărtarea de spaţiul familiar cu un prim pas) şi 
pântecul balenei (punctul fără întoarcere). După această etapă, 
întoarcerea la ceea ce ai lăsat în urmă este imposibilă. Faza 


iniţierii presupune calea încercărilor, de-a lungul căreia eroul se 

confruntă cu tot soiul de monştri şi oameni spâni, cu dezastre şi 
forte malefice, cu temeri şi pericole îngrozitoare, de care trece, 
rand pe rând. Ultima fază a iniţierii este răsplata supremă — atin- 
gerea telului. În această etapă, fecioara este eliberată. Inelul 
Puterii este recuperat. Omul de Tinichea îşi găseşte o inimă. 
Însă, la fel ca în visele lucide, povestea nu se încheie odată cu 
atingerea telului. Punctul final şi glorios este momentul când 
eroul se întoarce acasă, în lumea obişnuită (starea de veghe?), 
însoţit de o cunoaştere prin care îşi îmbogățește nu numai pro- 
pria viaţă, ci şi pe cea a comunităţii. Eroul se cunună acum cu 


prinţesa şi devine monarhul înţelept al ținutului. 


EXERCIȚIU: EROUL EȘTI TU 


Gândeşte-te la o poveste eroică ce te atrage în mod deosebit. 
Poţi apela la structura clasică a mitului sau poţi inventa propriul 
scenariu, ţinând cont de modelul descris anterior. Dacă doreşti 
să exersezi puţin înainte de a porni la drum, poţi viziona seara, 
înainte de culcare, Războiul Stelelor, poţi citi O mie şi una de 
nopti sau poţi asculta Inelul Nibelungilor de Wagner. 

Analizează personajele şi felul în care se derulează acţiunile 
după modelul mono-mitului. Nu este necesar să inventezi o 
intrigă foarte elaborată sau să construieşti dialoguri complexe. E 
suficient să notezi în jurnalul tău scenele pe care ai dori să le 
trăieşti în vis, exprimate în fraze simple. Înainte de culcare, 
reciteşte-ţi povestea. Cu prima ocazie în care devii lucid în starea 
de vis, aminteşte-ţi acest scenariu: părăseşte spaţiul familiar, 
acceptă ghidarea superioară şi începe căutarea. 


218 EXPLORAREA VISELOR LUCIDE 


Comentariu 

Campbell sugerează că, la nivelul cel mai profund, toţi cei 
care caută semnificaţia supremă a vieţii trebuie să întreprindă 
această călătorie într-o dimensiune psihologică şi spirituală, 
manifestată de multe ori, în mod spontan, în vise. Aceste expe- 
rienţe onirice au o semnificaţie profundă pentru cei care visează. 
În Capitolul 12 vom reveni asupra ideii folosirii viselor lucide în 


căutarea Sinelui. 


Capitolul 8 


ANTRENAMENT PENTRU 
VIATA DE ZI CU Zl 


VISAREA LUCIDA ȘI PERFORMANȚA PERSONALĂ 


Am avut acest vis în noaptea dinaintea primei mele curse de 10 
kilometri. Eram foarte emoționat, căci era prima întrecere de acest 
fel şi nu mai alergasem niciodată până atunci pe un teren în pantă. 
Nu mă antrenasem decât pe pista unui stadion. În noaptea aceea 
am visat că alergam în pantă folosind diverse tehnici despre care 
citisem, dar pe care nu le aplicasem niciodată. Eram conştient că 
visez şi mi-am spus că aşa am şansa de a învăţa cum să alerg pe un 
astfel de teren. Metoda a funcţionat. Tehnicile pe care le exersasem 
în timpul visului mi-au dat aceeaşi încredere de-a lungul cursei pro- 
priu-zise şi au fost la fel de eficiente. (B.E., Alexandria, Virginia) 


La vârsta de 12 ani, în timpul vacanței de vară, mama ne-a 
înscris, pe sora mea şi pe mine, la nişte lecţii de tenis de câmp. La 
sfârșitul celor patru săptămâni de curs am aflat că se va tine un 
turneu şi învingătorului i se va acorda un trofeu. În noaptea aceea 
am avut un vis lucid, în care m-am hotărât să câştig turneul de 
tenis. M-am străduit să-mi aduc aminte şi să exersez tehnicile 

aplicate de marii jucatori pe care ti vazusem la televizor, modul in 
care serveau şi loveau mingea etc. La sfârşitul visului manuiam 
racheta destul de bine, iar serviciul meu era incredibil. Adevărul e 
că, odată ce ai prins din zbor tehnica, restul e o simplă chestiune de 
antrenament. 

Am participat la turneu, mi-am învins toți adversarii şi m-am 
întors acasă cu trofeul. Instructorului meu nu-i venea să creadă că 
am jucat atât de bine. De altfel, nici mie nu-mi prea venea să cred. 


(B.Z., Salt Lake City, Utah) 


Autorii Charles Garfield si Hal Bennett au facut cunoscut 
conceptul de performanță de vârf, referitor la momentele extraor- 
dinare în care mintea şi trupul funcţionează la unison şi dau tot 
ce este mai bun. Cercetările au sugerat că visul lucid poate fi 
mediul ideal de antrenament, nu doar în cazul atletilor, ci şi în 
alte domenii de activitate care presupun dezvoltarea unei anu- 
mite aptitudini. 

Garfield, preşedintele Centrului pentru performanţa de 
vârf, a discutat cu sute de atleți de succes şi le-a cerut să descrie 
momentele în care au obţinut rezultate excepţionale. A identifi- 
cat starea mentală asociată acestor momente în cazul majorităţii 
celor intervievaţi. A descoperit că sportivii sunt relaxaţi atunci, 
plini de încredere în puterile lor, optimişti, concentrați asupra 
clipei prezente, foarte dinamici, extrem de conştienţi de mediul 
înconjurător, cu un autocontrol perfect. Cu alte cuvinte, atât 
mental, cat şi fizic sunt întru totul pregătiţi pentru atingerea 
acestor realizări remarcabile. 

Interesul în ceea ce priveşte performanţa de vârf s-a extins 
ulterior şi în domeniul afacerilor. Managerii marilor firme au 
descoperit că exerciţiul mental dinamizează nivelul de reuşită al 


angajaţilor, aşa cum se petrece şi pe terenul de joc. Yoga, 

metodele de respiraţie şi de meditaţie etc. pot fi folosite cu suc- 
ces, nu doar pentru cultivarea idealului spiritual, ci şi pentru 
realizarea anumitor scopuri materiale. Dar cele mai bune rezul- 
tate în domeniul îmbunătăţirii performanţei au fost obţinute 
prin exerciţiile de vizualizare şi de repetiţie mentală.” 

Visarea lucidă este una dintre cele mai eficiente metode de 
vizualizare mentală. Imaginile mentale din starea de veghe sunt 
doar impresii senzoriale slabe, care seamănă cu experienţa reală, 
fără a fi la fel de vii. De exemplu, dacă îţi imaginezi un măr, îi 
poţi vedea forma, culoarea şi poziţia, îi poţi simţi chiar aroma sau 
gustul, dar nu-l vei confunda niciodată cu un fruct concret. Dacă 
ai avea un măr real şi alături de el ai crea un altul, cu mintea, 
ţi-ai da seama instantaneu care poate fi mâncat şi care nu. În vise, 
imaginile mentale sunt însă absolut perfecte şi extrem de 
convingătoare. Atunci când visezi, poţi mânca un măr, fiind 
convins că este real. Dacă devii lucid, îţi dai seama că, oricât de 
concret ar părea mărul din vis, nu-ţi va tine de foame. Însă 
această descoperire nu afectează cu nimic realismul experienţei. 

Visele reprezintă cea mai vie formă de vizualizare mentală 
care poate fi experimentată de majoritatea oamenilor. Cu cat 
exersarea unei abilităţi seamănă mai mult cu procesul real, cu 
atât mai puternice sunt efectele asupra performanţei din starea 
de veghe. De aceea, visele lucide sunt mult mai utile decât ima- 
ginile exersate când suntem treji, fiind un instrument perfect 


pentru deprinderea sau dezvoltarea unei aptitudini. 


PRACTICA MENTALĂ 


Am visat că eram la patinoar, împreună cu alti oameni. Jucam 
hochei şi patinam, ca de obicei, bine, dar cu ezitări. În acel moment 

mi-am dat seama că visez, aşa că i-am cerut cunoaşterii mele supe- 
rioare să preia controlul asupra conştiinţei mele. M-am abandonat 
în fata ideii că sunt un patinator perfect. Instantaneu, mi-a dis- 
părut orice teamă. Nu am mai avut nici un fel de retineri şi am 
început sa patinez la fel ca un profesionist, simtindu-ma liber ca 
pasărea cerului. 

Data următoare când m-am dus la patinoar, mi-am propus să 
experimentez din nou tehnica abandonării, din vis. Am hotărât să 
retrăiesc în starea de veghe experienţa pe care o avusesem in vis, ca 
un actor care joacă un rol. Am redevenit astfel patinatorul perfect. 
Am intrat pe gheaţă... şi picioarele au ascultat glasul inimii. Ma 
simțeam complet liber. Totul s-a petrecut acum doi ani şi jumătate. 
De atunci, trăiesc mereu senzația aceasta, chiar şi când folosesc 
patinele cu rotile sau când schiez. (T.R., Arlington, Virginia) 


Dacă ideea antrenamentului mental în vederea rafinării unei 
abilităţi concrete părea, până nu demult, radicală, în prezent 
cercetările de specialitate au condus la apariţia unei noi ştiinţe 
interdisciplinare. Studiile au arătat că, într-o anumită măsură, 
orice nouă aptitudine poate fi învățată cu condiţia de a fi 
repetată mental.” Dacă antrenamentul mental este dublat de cel 
fizic, performanţele devin şi mai bune. 

Cum este posibil ca imaginaţia să ne ajute să atingem per- 
formante mai bune? Mai înainte de orice, doresc să-ţi reamintesc 
că cercetările noastre de la Stanford au arătat că atunci când 
oamenii visează că desfăşoară anumite activităţi, cum ar fi cân- 
tatul sau actul sexual, trupul şi creierul răspund ca şi cum ar 
realiza aceste acţiuni în realitate, cu amendamentul că muşchii 
rămân paralizati din cauza procesului REM. Impulsurile neu- 
ronale transmise către corp sunt cât se poate de active şi 


Antrenament pentru viaţa de zi cu zi 223 


asemănătoare, dacă nu cumva chiar identice cu cele transmise în 
condiţii similare, în timpul stării de veghe. 

În plus, cercetătorii în domeniul vizualizării mentale au 
descoperit că „acţiunile imaginate, care par foarte reale, produc 
o inervare în muşchi, similară cu cea produsă de acţiunile fizice 
corespondente.““ Richard Suinn a urmărit activitatea electrică la 
nivelul picioarelor unui schior care retrăia mental o cursă recen- 
ta.’ Muşchii primeau impulsuri electrice similare cu cele din tim- 
pul cursei propriu-zise, activitatea lor intensificându-se atunci 
când sportivul îşi imagina că ia o curbă sau trece printr-un 
moment mai dificil. Repetitia mentală poate îmbunătăţi în mod 
real abilităţile motorii prin dinamizarea căilor neuronale folosite 
pentru a genera modelele mişcărilor necesare acţiunii respective. 

Există totuşi o diferenţă importantă între acţiunea din vis şi 
cea imaginată în starea de veghe. Atunci când suntem în stare de 
trezie, impulsurile neuronale create prin imaginarea unei acţiuni şi 
trimise către muşchi trebuie să fie cumva atenuate. În acest fel 
stopăm transpunerea în practică a ceea ce ne imaginăm. Gândeş- 
te-te ce s-ar întâmpla, în caz contrar, de fiecare dată când ne 
reprezentăm ceva. Să spunem că ne aflăm la slujbă într-o zi 
fierbinte de vară şi ne închipuim că facem sărituri în apa unui lac. 
Dacă mesajele neuronale provocate de acţiunea imaginată ar fi la 
fel de puternice ca cele produse de acţiunea în sine, ne-am putea 
rupe gâtul încercând să sărim de pe birou! În timpul viselor, 
muşchii noştri sunt inhibati de procesul REM pe o cale neuronală 
diferită de cea care transmite impulsul de a acţiona. În acest fel, 
mesajele neuronale transmise muşchilor în starea de vis pot fi la fel 
de puternice ca şi cele din starea de veghe. Dovada acestor mesaje 
intacte transmise de creier către muşchi, în timpul somnului 


REM, a fost obţinută într-o cercetare asupra felinelor. 

Cercetatorul francez Michel Jouvet le-a blocat procesul care pro- 
voacă inhibarea musculară in timpul somnului REM, iar pisicile 
au început să se plimbe de colo-colo, ca şi cum ar acţiona în vis.” 

De aceea, pentru îmbunătăţirea capacităţilor motorii, visa- 
rea lucidă poate fi mai eficientă decât vizualizarea mentală din 
timpul stării de veghe, nu doar din cauza faptului că imaginile 
sunt mult mai vii, ci şi pentru că, din punct de vedere fiziologic, 
somnul REM este ideal pentru crearea căilor neuronale, fără a 
face mişcările propriu-zise. Visele lucide le-ar putea permite 
atletilor să practice inclusiv anumite exerciţii pentru care cor- 
purile lor nu sunt pregătite încă din punct de vedere fizic, prin 
crearea de modele neuronale şi mentale care să faciliteze mai 
târziu mişcările efective. Altfel spus, când muşchii sportivilor vor 
fi pregătiţi, aceştia vor avea deja la dispoziţie modelele mişcărilor 
pe care urmează să le execute. 

O altă justificare pentru utilitatea vizualizării mentale este 
conceptul de codificare cognitivă. Abilităţile mai complicate 
impun construirea unei hărţi conştiente a suitei de mişcări, pre- 
cum şi a căilor neuronale necesare. Procesul este cunoscut sub 
numele de invatare simbolică. Teoria susţine ipoteza potrivit 
căreia repetiţia mentală îi poate ajuta pe oameni să-şi codifice 
suita de mişcări necesare aptitudinii pe care doresc să o dezvolte. 
De exemplu, un înotător ar putea face asta reluând mental 
îndemnurile: „trage, respiră, împinge; trage, respiră, îm- 
pinge...“. Folosirea vizualizării permite construirea unor sim- 
boluri interioare înainte de declanşarea mişcării propriu-zise, a 
cărei realizare corectă necesita de multe ori o cantitate atât de 
mare de energie, încât nu mai poţi să-i analizezi mental struc- 
tura. Visele lucide pot fi folosite cu uşurinţă în acest scop, 


datorită realismului experienţei. 

ÎMBUNĂTĂȚIREA CAPACITĂȚILOR FIZICE PRIN 
INTERMEDIUL VISELOR LUCIDE 


Când aveam zece ani, am devenit fericitul proprietar al unui 
ponei Shetland, pe care l-am păstrat timp de un an. Singura mea 
problemă era că nu prea reuşeam să-i leg cureaua de şa (o acțiune 
echivalentă cu formarea unui nod la cravată). Într-o noapte, mi-am 
dat seama că visez şi mi-am propus să deprind această artă. Am stu- 
diat în vis gesturile pe care le implica şi am „văzut“ ce trebuia să fac. 
A doua zi m-am dus drept în grajd şi am legat fara probleme 
cureaua de şa, aşa cum invatasem în noaptea precedentă. Mi-a ieşit 


perfect. (K.A:, Portland, Oregon) 


Aşa cum spuneam mai devreme, psihologul Paul Tholey a 
desfăşurat o veritabilă muncă de pionierat în investigarea modu- 
lui de utilizare a viselor lucide pentru antrenamentul sportivilor." 
Tholey oferă mai multe sugestii despre maniera de îmbunătăţire 
a performanţelor motorii cu sprijinul experienţelor onirice 
conştiente. 

El susţine că „abilităţile senzorial-motorii deja cunoscute în 
linii mari pot fi astfel optimizate“. Dacă ştiţi cat de cât să 
mânuiţi o bâtă, să jonglati cu o minge sau să săriţi peste un gard, 
visele lucide vă ajută să practicaţi mai bine aceste activităţi in 
cadrul antrenamentelor sportive. 

Mai mult, Tholey afirmă că şi abilităţile senzorial-motorii 
noi pot fi învăţate direct prin intermediul viselor lucide. El 


citează în acest sens exemplul unui schior. 


Mi-a fost întotdeauna frică să fac sărituri cu schiurile, din 
cauza schimbării bruste a centrului de greutate, aşa că nu-i de 
mirare că mă întorceam adeseori la cabană plin de vânătăi. În vara 

următoare m-am familiarizat cu arta visării lucide şi mi-am pro- 
pus să învăţ în vis cum să fac sărituri cu schiurile. La început, ma 
foloseam de movilele de pe traseu pentru a începe să zbor, dar trep- 
tat am învățat să mă las uşor pe spate, astfel încât să-mi pot 
directiona săritura cu ajutorul călcâielor. M-am distrat de minune 
şi după câteva săptămâni mi-a fost clar că mişcările din visele mele 
corespundeau cu cele reale, din timpul săriturilor cu schiurile. În 
iarna următoare m-am dus din nou la schi si m-am înscris la un 
curs de sărituri. Am învățat să sar în mai putin de o săptămână şi 
sunt absolut convins că acest lucru a avut legătură cu experiența 
mea din vara trecută.” 


Într-un alt exemplu, Tholey citează un maestru în arte 
marţiale, căruia îi era dificil să se antreneze în stilul blând al aiki- 
do-ului după ce practicase ani de zile stilul mult mai dur al 
karate-lor. 


În seara respectivă m-am dus la culcare cu un sentiment de 
frustrare, deoarece nu reusisem sa mă apăr în fata atacatorului cul- 
cându-l la podea. Înainte de a adormi, scena mi-a revenit de 
nenumărate ori în minte: în timp ce mă apdram, mişcarea corectă 
de echilibrare era contracarată de impulsul de a executa o blocare 
defensivă dură, aşa cum eram obişnuit de la karate, aşa că nu m-am 
mai mirat că rămâneam neprotejat şi dezechilibrat ca un semn de 
întrebare... o situaţie penibilă şi umilitoare pentru un purtător al 
centurii negre. În noaptea respectivă am visat că mă prăbuşesc la sol, 
în loc să fac mişcarea de rostogolire firească. Mi-am pus atunci intre- 
barea critică: „Oare visez sau sunt treaz?“ Mi-am căpătat instanta- 
neu luciditatea... Am plecat imediat la dojo şi am început o serie de 
antrenamente, exersând tehnicile de apărare cu un partener din uni- 
versul oniric. Am continuat să practic aceste tehnici de nenumărate 

ori, până când au devenit tot mai relaxate şi mai lipsite de efort. Cu 
fiecare antrenament, mă descurcam din ce în ce mai bine. 

Seara următoare de-abia aşteptam să mă culc. Am devenit 
rapid lucid şi am continuat să exersez. Aşa mi-am petrecut întreaga 
săptămână, până când a început din nou antrenamentul propriu- 
zis. M-am prezentat la sală complet relaxat şi mi-am uimit la culme 
instructorul cu apărarea mea, care era aproape perfectă. Desi a 
accelerat cât a putut ritmul, nu am făcut nici o greşeală serioasă. De 
atunci, procesul de învăţare a continuat extrem de rapid şi după 
numai un an mi-am luat propria licenţă de predare.” 


După părerea lui Tholey, dacă o tehnică sau o abilitate a fost 
deja deprinsă, visarea lucidă poate fi utilă pentru îmbunătăţirea 
performanţelor. În plus, el sugerează că atleţii, în special cei 
implicaţi în sporturi de risc, merită să meargă chiar mai departe, 
lucrând în timpul experienţelor onirice conştiente asupra 
dobândirii flexibilitatii în acţiune, în cazul situaţiilor stresante 
sau neobişnuite. Vom discuta mai amănunţit despre beneficiile 
flexibilitatii mentale în Capitolul 11. 

În continuare, Tholey susţine ipoteza potrivit căreia visarea 
lucidă influenţează performanţa prin îmbunătăţirea stării psihice 
a atletului: „Prin schimbarea structurii personalităţii, expe- 
rientele onirice conştiente pot conduce la îmbunătăţirea perfor- 
mantei şi în sport, pe un nivel superior de creativitate“. În 
opinia lui Tholey, schimbarea-cheie este cea dinspre „o viziune 
personală centrată pe ego“, care determină distorsionarea per- 
ceptiilor, către „o viziune personală orientată către situaţie“, mai 
flexibilă şi mai reactivă. Un schior care se gândeşte cum să-şi 
învingă adversarii este mai predispus să intre într-un troian, 


ascuns vederii, decât unul relaxat care îşi focalizează întreaga 

atenţie asupra terenului şi reacţionează flexibil la situaţiile nepre- 
văzute. Tholey remarcă faptul că această schimbare de la o vi- 
ziune egotică la una orientată către situaţie poate fi aplicată nu 


numai în sport, ci şi în viaţa obişnuită. 


EXERCIȚIU: ANTRENAMENTUL ÎN TIMPUL 
VISULUI LUCID 


1. Fixează-ţi ferm intenţia înainte de culcare 

În timpul activităţilor cotidiene şi seara, înainte de somn, 
gândeşte-te la abilitatea pe care doreşti să o exersezi în visele tale 
lucide. Poţi să te antrenezi chiar în timpul zilei, remarcând pro- 
blemele cu care te confrunti şi asupra cărora trebuie să insisti. 
Gândeşte-te cum ar fi dacă ai executa corect aceste mişcări. Dacă 
este posibil, studiază performanţele experţilor şi maeştrilor în 
domeniul respectiv. Atunci când te antrenezi, gândeşte-te la 
mişcările pe care trebuie să le faci şi aminteşte-ţi că doreşti să le 


exersezi în timpul primului vis lucid pe care îl vei avea. 


2. Creează-ţi un vis conştient 

Foloseşte metoda preferată de inducere a experienţelor 
onirice lucide (vezi Capitolele 3 şi 4). În timp ce aplici această 
tehnică, vizualizează că te afli deja în stare de veghe, exersând 
mişcările dorite. Poti folosi, de asemenea, tehnica de incubație a 
viselor lucide (pagina 189), pentru a intra direct într-unul legat 


de antrenament. 


3. Creeaza-ti mediul necesar pentru antrenament 
Dacă ai intrat într-un vis lucid, asigură-te mai întâi că dis- 


pui de mediul potrivit pentru a practica. Dacă este necesar să-l 

schimbi, du-te într-o sală de gimnastică sau pe un teren de sport 
ori creeaza-ti-l direct, prin puterea minţii. Totuşi nu e nevoie să 
mergi neapărat într-un loc special numai pentru că aşa procedezi 
atunci când eşti treaz. Dansul poate fi învăţat şi pe acoperişul 


unei case, nu numai într-un studio. 


4. Practică mişcările pe care vrei să le înveţi, urmărind 

să obţii rezultate optime 

Începe să exersezi! De fiecare dată când repeti mişcările 
dorite, concentrează-te să atingi perfecțiunea. Aminteşte-ţi cum 
procedează marii maeştri şi imită-i. Antrenamentul în timpul 
viselor lucide este ideal pentru deprinderea mişcărilor, dar şi a 


stărilor emoţionale care le corespund. 


5. Depăşeşte-ţi limitele 

Visele lucide iti permit să mergi chiar mai departe de ceea ce 
ştii că poţi face. Dacă ai reuşit să atingi perfecțiunea într-o anu- 
mită tehnică, abordează o metodă superioară. Fă lucruri pe care 
nu le-ai testat niciodată până acum. Aminteste-ti că în vis nu te 
poţi răni, nu poţi avea întinderi musculare, nu poţi obosi şi nu 
poţi face erori de judecată, pentru simplul motiv că muşchii tăi 
fizici nu se mişcă efectiv. Ai şansa de a învăţa absolut orice în 
plan oniric, iar acest fapt înlesneşte procesul de învăţare din rea- 
litatea cotidiană. 


ANTRENAMENT PENTRU VIAȚA DE ZI CU ZI 


Am convocat o şedinţă în sala de conferințe. Sunt de fatá şefii 
cei mari şi colegii mei. Sunt simultan moderatorul şedinţei, dar şi 
un observator detaşat. Scena se derulează fara probleme, iar eu sunt 

omniprezent. In calitate de observator, privesc expresiile celor 
prezenti, pot detecta diferite nuante si chiar le pot citi gandurile. 
Am totuşi grijă să nu interferez cu liberul lor arbitru. Doresc să aflu 
care le sunt reacţiile referitoare la ceea ce spune moderatorul (care 
sunt tot eu). Pot chiar să îngheţ întreaga scenă, focalizandu-ma 
asupra unuia sau altuia din cei prezenţi, mărindu-i imaginea 
(printr-un efect de zoom) şi citindu-i gândurile. Pot, de asemenea, 
să şterg din mintea ascultătorilor amintirea prezentării sau a anu- 
mitor cuvinte ale moderatorului, pentru a încerca alte variante. 

Procesul poate continua indefinit. De regulă, mă folosesc de 
această tehnică pentru a-mi exersa discursul înainte cu o zi sau două 
de o şedinţă la care urmează să particip. Am posibilitatea să aflu 
astfel ce întrebări îmi vor adresa cei de faţă (si deci îmi pot pregăti 
în avans răspunsurile) sau ce argumente trebuie să schimb în dis- 
cursul meu. (M.C., West Chazy, New York) 


Pe vremea când eram adolescent, obisnuiam să visez despre ceea 
ce trebuia să fac a doua zi la şcoală sau în activităţile mele din timpul 
liber. De pildă, am câştigat primul turneu de tenis antrenându-mă cu 
o noapte înainte, în vis. De asemenea, am visat că iau parte la 
diferite interviuri pentru admiterea la colegiu înainte ca ele să aibă 
loc în realitate. După ce am urmat şcoala de asistenți medicali, am 
exersat în vis cum să opresc un atac de cord şi cum să aplic diferite 
tehnici de prim ajutor. Pot să visez despre orice şi exersez dinainte 
ceea ce am de facut în starea de veghe. (C.A., Jacksonville, Florida) 


Înainte de culcare, m-am tot gândit cum să-mi susţin 
prezentarea, a doua zi, in fata colegilor. Știind că visez, m-am 
vizualizat intrând în clasă cu un munte de materiale, postere, 


diapozitive etc. Mi-am pregătit discursul şi expunerea mi-a ieşit 

minunat. Când m-am trezit îmi era foarte clar ce aveam de făcut şi 


cum trebuia să-mi organizez materialele. Am facut exact asa şi totul 
a fost foarte bine. (M.K., Wildwood Crest, New Jersey) 


Exemplele de mai sus demonstrează că visarea lucida poate 
fi folosită pentru antrenament în orice domeniu din viaţă. La fel 
ca în cazul sportului, ne putem crea anticipat modele de acţiune 
şi de comportament, astfel încât să ne descurcăm mai uşor 
atunci când trecem prin evenimentul propriu-zis. De pildă, 
putem repeta anumite performanţe specifice, un examen oral, o 
întâlnire cu un partener de afaceri influent, o intervenţie chirur- 
gicală sau o discuţie cu o persoană dragă. 

În secţiunea care urmează vom prezenta o altă aplicaţie a 


viselor lucide pentru îmbunătăţirea spontaneităţii artistice. 


REDUCEREA ANXIETĂȚII AJUTĂ LA 
OBŢINEREA PERFORMANŢEI 


Acest vis m-a ajutat să-mi depăşesc o teamă iraţională. Se făcea 
că merg pe autostradă, îndreptându-mă către o clădire mare, albă. 
Zeci de oameni intrau în casă cu lumânări aprinse în mâini. Am 
început să mă tem că nu voi fi primit, căci nu aveam lumânare. O 
dată ajuns la uşă, a trebuit să-mi fac loc cu coatele ca să pot 
pătrunde înăuntru. În salon erau deja sute de oameni. În timp ce 
stăteam la rand, am observat o chitară. Stiam să cânt, însă mă 
temeam că celorlalţi nu le va plăcea muzica mea. Atunci mi-am dat 
seama Că visez şi pot face tot ce vreau. 

Cum mi-am dorit întotdeauna să cânt la o petrecere, m-am 
îndreptat către chitară. Am fost uimit de cât de bine am interpretat 
şi mi-a făcut mare plăcere. Oamenii din jur s-au grăbit să îmi spună 

ca le-au placut mult piesele mele. Ma simteam de parca mi 
s-ar fi luat o povară de pe inimă. M-am amestecat apoi in mulţime 
şi m-am împrietenit cu cei de acolo. (J.W., Sacramento, California) 


Deprinderea unei noi aptitudini nu este suficientă uneori. 
Trebuie să învăţăm şi cum să ne desfăşurăm în faţa altora. Foarte 
multi oameni sunt nervoși, au trac atunci când trebuie să-şi pună 
în evidenţă talentul în faţa semenilor. Unii se simt de-a dreptul 
paralizaţi la gândul unei prezentări la serviciu, al unui discurs pe 
care trebuie să-l susţină la un dineu, al unui spectacol artistic sau 
al unei întreceri sportive publice. Am primit numeroase scrisori 
care demonstrează că oamenii pot depăşi uşor un asemenea 
obstacol dacă exersează în vis performanţele respective, în faţa 
unei asistente despre care ştiu că nu este reală. Următorul exer- 


ciţiu te poate ajuta să faci acelaşi lucru. 


EXERCIȚIU: DESFASURAREA UNEI INTERPRETĂRI 
ARTISTICE ÎN FATA UNEI ASISTENTE ONIRICE 


1. Înainte de culcare, fixează-ţi ferm intenţia 

Gândeşte-te în timpul zilei la ceea ce vrei să faci în visul 
lucid. Dacă este posibil, exersează: cântă, dansează etc. În tot 
acest interval, aminteste-ti că doreşti ca în visul lucid să repeti 
performanţa în faţa unui public. Dacă nu ai posibilitatea să prac- 


tici, imagineaza-ti că faci acest lucru. 


2. Induce-ţi un vis lucid şi creează-ţi mediul potrivit 

Foloseşte tehnica preferată de inducere a experienţei onirice 
conştiente (vezi Capitolele 3 şi 4). Când ai atins în somn starea 
de luciditate, mergi în sala de spectacole, pe terenul de sport sau 

în sala de şedinţe în care trebuie să desfăşori public acţiunea de 
care te temi. De asemenea, poţi folosi o tehnică de incubație a 
unui vis lucid pe această temă. Dacă, dintr-un motiv sau altul, 
nu ai cum să-ţi creezi cadrul dorit, acţionează acolo unde te afli. 


3. Obişnuieşte-te cu asistenţa 

Priveşte în jur şi observă oamenii din public. Dacă ti se par 
ostili, aminteşte-ţi că asta se datorează aşteptărilor tale negative, 
născute din anxietatea premergătoare spectacolului. Zâmbeşte-le 
şi urează-le bun venit. Dacă vei face asta cu sinceritate, vei con- 
stata că devin prietenoşi şi admirativi. Oricum, nu trebuie să te 
temi de criticile lor sau de ceea ce vor gândi mâine despre tine, 
pentru simplul motiv că atunci nu vor mai exista. În schimb, 
atâta timp cât te afli în toiul acestui vis lucid, ei te pot ajuta 
să-ţi depăşeşti anxietatea şi tracul, ca să dai tot ce ai mai bun. 


4. Fă ce ai de făcut 
Tine discursul, joacă rolul, cântă, dansează sau execută orice 


ţi-ai propus. Savurează momentul! 


Comentariu 

Dacă ai practicat exerciţiul, dar tot mai ai dificultăţi la gân- 
dul de a apărea în faţa unei asistente, apelează la următoarea vari- 
antă: începe în fata unei săli goale. Simte-te cat mai relaxat, căci 
nu ai de ce să te temi. Vizualizează în ultimul rând o singură per- 
soană, cea mai puţin amenințătoare din cate îţi pot trece prin 
minte — un prieten foarte apropiat sau chiar tu însuţi. Dacă te 
simţi confortabil, umple întregul rând din spate cu personaje 
similare. Completează astfel celelalte rânduri, până când întrea- 
ga sală se umple cu persoane care te privesc cu simpatie. la-ţi 
apoi instrumentul sau racheta de tenis etc. şi începe. 

AMPLIFICAREA ÎNCREDERII ÎN SINE, ÎN VISE ȘI 
ÎN VIAȚA DE ZI CU ZI 


Fac psihoterapie pentru a căpăta mai multă încredere în mine. 
În visele mele lucide mă aflu întotdeauna într-o cameră în care toţi 
oamenii fac ce vor şi se comportă aşa cum doresc. De regulă, stau 
undeva în spate, fara să spun sau să fac ceva şi nu mă simt tocmai 
bine. Odată mi-am dat seama că visez şi m-am hotărât să-mi schimb 
comportamentul, spunând tot ce-mi trecea prin minte. La început, 
m-am cam speriat, căci era ceva nou pentru mine. Mă simțeam însă 
foarte bine şi am devenit parcă mai lucid. Ori de câte ori mă trezeam 
din asemenea vise, aveam o stare sporită de încredere în mine. Am 
înțeles astfel ce înseamnă să te comporti într-o manieră mai degrabă 
activă decât pasivă. De atunci, am făcut progrese evidente în terapia 
pe care o urmez. (K.G., Charlotte, North Carolina) 


Am atins apogeul într-un vis în care m-am confruntat cu nesi- 
guranta şi lipsa de încredere in mine pe care le trăiesc frecvent. La 
scurt timp după moartea unui prieten, am renunțat la medicamente 
şi am căzut într-o depresie, convins că nu pot face nimic util. În 
visul pe care l-am avut atunci mi-a apărut acest prieten şi m-a luat 
cu el într-o altă lume, ca să învăţ să zbor. Toate personajele din acea 
lume zburau: bărbaţi, femei, animale etc. Peisajul era de o mare 
frumuseţe şi îmi dădea o stare de pace interioară. Prietenul meu 
mi-a spus că şi eu pot zbura, dar i-am răspuns că mi-e imposibil, 
căci aceasta este „lumea lui“, iar eu nu sunt mort. „Nici o problemă, 
mi-a spus el, tot ce trebuie să faci este să găseşti o soluție“. Apoi şi-a 
luat zborul, iar eu m-am dus la o cabină de închiriat aripi contra 
sumei de 25 cenți. Mi-am pus aripile şi mi-am luat fericit zborul de 
pe o colină din apropiere, dar mi-am dat seama ca este putin pro- 
babil ca o pereche de aripi atât de ieftine să mă susțină în aer. 

Odată cu acest gând am simțit că mă prăbuşesc şi am început să tip. 
În acel moment de panică m-am gândit la o soluţie şi mi-am spus: 
„Bine, dar adineauri puteam să zbor cu aceste aripi“. M-am trezit 
ridicat din nou în aer. 

Acest conflict între credinţă şi necredinta, între cădere şi 
înălţare s-a mai repetat de două ori, până când mi-am dat seama 
că totul este doar un vis şi că lucrul care îmi permite să zbor este pro- 
pria mea convingere şi nu aripile acelea artificiale. Instantaneu, am 
realizat că este valabil şi in viata mea din starea de veghe. 
Experiența onirică m-a ajutat să înțeleg în strafundurile ființei mele 
că pot face orice, cu condiţia să cred în mine însumi. 

Săptămâna care a urmat, am fost la un interviu pentru o slujbă 
nouă. Încă din timpul interviului mi-am dat seama că persoana din 
fata mea mă considera nepotrivit pentru munca respectivă şi eram pe 
punctul de a renunța, când mi-am adus aminte de lecţia primită in 
vis. M-am trezit dintr-o dată spunând nişte lucruri atât de pozitive 
despre resursele mele şi despre angajamentul de a lucra sârguincios, 
încât am fost angajat. Culmea este că am devenit consultant într-un 
domeniu despre care nu ştiam nimic. Patronul mi-a spus mai târziu ca 
m-a angajat, deoarece am avut o atitudine pozitivă şi atât de încreză- 
toare, încât a fost sigur că voi învăţa cu uşurinţă aspectele tehnice pe 
care nu le cunosteam încă. (A.T., San Francisco, California) 


Avem tendinţa să încercăm doar lucrurile pe care credem că 
le putem face. De regulă, suntem însă capabili de mult mai mult. 
Visarea lucidă este unul din cele mai eficiente instrumente care 
ne permit să ne amplificăm încrederea în potenţialul propriu. 
Testarea unui comportament nou în timpul visului ne dă apoi 
posibilitatea să verificăm acelaşi model şi în timpul realităţii 
cotidiene. 

Albert Bandura, un eminent psiholog de la Universitatea 
Stanford, a propus o teorie pe care a numit-o teoria cognitiv- 
socială, prin care explică funcţiile superioare ale omului din per- 
spectiva relaţiei reciproce dintre comportament, experienţa de 
Viaţă şi ceea ce se petrece în mintea noastră.” Anumite aspecte ale 
interpretării sale pot fi utilizate de cei care au vise lucide, căci 
oferă o explicaţie clară a motivului pentru care acţiunile din vis 
au efecte reale asupra personalităţii lor. Bandura susţine că 
oamenii învaţă să se comporte prin observarea rezultatelor pro- 
priilor acţiuni şi, indirect, prin urmărirea comportamentului 
celor din jur. Acţiunile respective sunt modelate apoi de minte, 
iar modelele corespunzătoare sunt invocate ori de câte ori situa- 
tia se pretează la acest lucru. 

Aşa cum am văzut, observaţiile pe care le facem în starea de 
veghe sunt proiectate apoi în visele noastre. În experienţele 
onirice lucide suntem liberi însă să ne creăm conştient alte mo- 
dele, tocmai pentru că ştim că nu ne aflăm în starea de veghe. 
Putem testa aici efectele noilor noastre acţiuni, atât în ceea ce ne 
priveşte, cât şi în cazul altor personaje din vis. Dacă descoperim 
că noile noastre modele de comportament funcţionează, le 
putem adăuga repertoriului propriu din starea de veghe. 

Spre exemplu, dacă eşti o persoană timidă, poţi exersa în 
visele lucide ce înseamnă să fii deschis şi sigur pe tine, în prezenţa 
altor personaje onirice. Dacă eşti satisfăcut de rezultate, îţi va fi 
mult mai uşor să faci acelaşi lucru şi în starea de veghe. Chiar dacă 
rezultatele din vis nu sunt în întregime satisfăcătoare, acest exer- 
citiu va reduce cu siguranţă efortul necesar pentru a le deprinde 
în starea de veghe. Vei învăţa astfel că te poţi descurca chiar şi în 
acele conjuncturi în care nu te simţi încă foarte confortabil, iar în 


final atitudinea ta obişnuită se va transforma simţitor. 

Pentru a înţelege profund maniera în care visele lucide ne 
pot ajuta în planificarea vieţii de zi cu zi, îţi propun să analizăm 
următoarea afirmaţie a lui Bandura: „Imaginile unor evenimente 
viitoare împlinire au tendinţa să ne modeleze comportamentul 
astfel încât să ne îndreptăm către realizarea lor“. Ori de câte ori 
ne imaginăm ce am dori să ne aducă viitorul sau ce am vrea să 
devenim, ne pregătim practic pentru a concretiza acest viitor. 
Actul de construire a unor imagini mentale în care ne vizualizăm 
fericiţi sau plini de succes ne întăreşte decizia de a ne comporta 
astfel încât să le realizăm. Acesta este principiul elementar care 
stă la baza nenumăratelor cărţi de genul Ajută-te pe tine însuţi, 
care te învață cum să te imbogatesti, să slăbeşti etc. 

Deoarece sunt creaţii mentale extrem de vii, visele lucide 
reprezintă cadrul ideal pentru a imagina un viitor mai bun. Dacă 
doreşti să slăbeşti, te poţi visa suplu şi încântat de felul cum arăţi, 
fapt care te va motiva să atingi această stare, inclusiv în lumea 
reală. Dacă doreşti să te laşi de fumat, tot ce ai de facut este să-ţi 
imaginezi într-un vis lucid că ai optzeci de ani, eşti perfect sănă- 
tos şi poţi urca pe munte fără să gâfâi şi să tuşeşti. Este evident 
că un asemenea viitor este foarte improbabil dacă vei continua să 
fumezi. De aceea, dacă ţi-a plăcut ascensiunea în munţi, vei fi 
stimulat să-ţi rezolvi dependenţa de tutun. 

Viitorul mai bun, închipuit în visele lucide, poate însemna 
ceva mai mult decât împlinirea plăcerilor şi atingerea succesului 
personal. Cu cat vor exista mai multi oameni care să-şi imagineze 
un viitor fericit şi liniştit pentru noi toţi, cu atât mai mare e şansa 
de a supravieţui actualei crize planetare şi de a împlini adevăra- 
tul potenţial al rasei umane. 

Idries Shah are o idee similară in prefata la cărţii sale, 


Caravana plăcerilor. 


Într-una din cele mai reuşite poveşti din O mie şi una 
de nopţi, Maruf Cârpaciul a început să viseze cu ochii 
deschişi o caravană încărcată care venea către el. Sărac 
şi lipsit de prieteni într-o ţară străină, Maruf şi-a ima- 
ginat mental, iar apoi a început să le spună tuturor că 
urmează să sosească un convoi care transportă bogății 
fabuloase. În loc să-l expună dispretului public, această 
idee i-a atras în cele din urmă succesul. Caravana ima- 
ginată s-a materializat, a devenit reală şi a ajuns la el. 

Fie ca şi caravana viselor tale să-şi găsească drumul către 


tine, aducându-ţi împlinirea!“ 


Capitolul 9 


REZOLVAREA ONIRICA 
A PROBLEMELOR 


VISELE CREATOARE 


Sunt director comercial intr-un magazin care vinde materiale 
de constructie intr-un mall. Specificul activitatii noastre ne obliga 
să facem frecvent schimbări care presupun mutarea rafiurilor, a 
mărfurilor expuse etc. De fiecare dată când, împreună cu colegii 
mei, ajung la concluzia că trebuie să facem iar modificări, mă duc 
acasă şi mă culc. Mă trezesc întotdeauna într-un vis lucid, singur în 
magazin. Încep să mut lucrurile cu o simplă indicație din deget, 
căutând să-mi dau seama ce mărfuri nu sunt bine expuse şi cum 
le-aş putea schimba locul. Dimineaţă îmi amintesc întotdeauna 
aceste vise. De fapt, ele au devenit chiar un subiect de glumă la ser- 
viciu, căci au loc foarte frecvent. (J.Z., Lodi, New Jersey) 


Uneori meşteresc la maşina mea muncindu-ma cu o reparaţie 
complicată, care nu-mi reuşeşte. Atunci merg la culcare şi-mi propun 
să visez despre problema pe care o am. Știind că mă aflu 
într-un vis, urmăresc să găsesc şi alte rezolvări. Întotdeauna găsesc o 


soluție, înainte de a mă trezi, iar când o pun în aplicare, a doua zi 

dimineata, constat ca functioneaza! Am observat, concentrarea asupra 
problemei imi ingusteaza intotdeauna viziunea, in timp ce starea de 
vis imi deschide perspective nelimitate. (J.R., Seattle, Washington) 


În toamna anului 1986, pe când urmam un curs de chimie, 
am început să rezolv probleme în somn. Era vorba mai ales de 
ecuaţii moleculare in care intrau două substanţe compuse şi patru 
până la şase elemente. Îndată ce deveneam conştient in vis, incepeam 
să rezolv problema, încercând să o reduc la o ecuaţie ionică. Cine 
cunoaşte acest gen de probleme ştie cât sunt de dificile. De câte ori 
mă apropiam de rezolvarea problemei, visul începea să se destrame 
şi eram nevoit să-mi induc iar starea de luciditate (de regulă, apli- 
cam tehnica de învârtire sau de scuturare a capului). După ce îmi 
regăseam starea de constienta onirică, eram nevoit să iau de la 
început întreaga rezolvare, doar că o parcurgeam mult mai repede. 
Soluţiile pe care le găseam în vis se dovedeau corecte în proporţie de 
95%. Partea cea mai frumoasă este că mă trezeam cu o înţelegere 
mai bună a proceselor pe care le implicau. Într-o vreme aveam cam 
cinci astfel de vise pe săptămână. (K.D., Lauderhill, Florida) 


Visele au fost privite, de-a lungul întregii istorii a uma- 
nităţii, ca sursă de inspiraţie în majoritatea domeniilor creatoare: 
literatură, ştiinţă, inginerie, pictură, muzică şi sport. 

Robert Louis Stevenson a atribut multe din operele sale 
influențelor onirice, inclusiv celebra povestire Ciudatul caz al 
doctorului Jekyll şi al domnului Hyde. De asemenea, faimosul 
poem Kubla Khan i-a fost inspirat lui Samuel Taylor Coleridge 
după ce luase opium. În domeniul cercetării ştiinţifice sunt 
vestiți Friedrich Kekule, care a descoperit structura moleculei 
benzenului în vis şi Otto Loewi, căruia tot un scenariu oniric 


i-a revelat experimentul ce demonstrează că impulsurile nervoase 

se transmit printr-un mecanism chimic. În domeniul tehnic se 
cunosc, de asemenea, diferite invenţii revelate în vis, ca şi cum ar 
fi, de exemplu, maşina de cusut a lui Elias Howe. 

La rândul lor, pictori renumiţi ca William Blake şi Paul 
Klee s-au inspirat din propriile experienţe onirice conştiente 
pentru câteva dintre capodoperele lor. În universul creaţiei muzi- 
cale, compozitorii care au descris visele ca o sursă de inspiraţie 
sunt Mozart, Beethoven, Wagner, Tartini şi Saint-Saens. În 
sport, unul dintre cele mai cunoscute cazuri este cel al marelui 
campion de golf Jack Nicklaus, care a afirmat că în timpul unui 
vis a făcut o descoperire care i-a permis să-şi îmbunătăţească 
jocul peste noapte cu zece lovituri! Toate aceste exemple, alături 
de cele citate la începutul capitolului, dovedesc uriaşul potenţial 


creator al experienţelor onirice conştiente. 


De vreme ce visele sunt o sursă de inspirație atât de fertilă, ne 
putem întreba pe bună dreptate de ce nu există în Occident şcoli 
care să predea metode specifice de exploatare a acestei comori. 
Răspunsul e probabil legat de imprevizibilitatea lor. Deşi o 
descoperire genială poate apărea într-un vis, rareori se întâmplă ca 
un artist sau un gânditor să spună: „La noapte voi găsi o soluţie pen- 
tru aceasta problema“. 


Totuşi tehnicile de incubatie a viselor reprezintă un pas 
înainte către accesarea deliberată a creativităţii onirice. Încă de pe 
vremea vechilor egipteni, oamenii au încercat să-şi autoinducă 
vise obişnuite pentru chestiunile care îi preocupau. O cale şi mai 
eficientă constă în a căuta soluţiile unei probleme într-un vis 
lucid. Omul poate să-şi inducă direct un vis pe tema care il 
interesează sau poate să-şi amintească de ea imediat ce atinge 


starea de luciditate într-un vis obişnuit. În loc să aştepte vizita 

intamplatoare a muzei, artistul o poate apela personal. 
Exemplele de mai sus sugerează o gamă foarte larga de apli- 
caţii, de la repararea maşinilor şi până la matematică sau pictură. 
Convingerea mea este că poţi învăţa din experienţele altor 
oameni cum să-ţi rezolvi propriile probleme şi cum să chemi 
inspiraţia. Dacă cercetătorii ar investiga cu atenţie sporită 
potenţialul creator al viselor, ar oferi cu siguranţă mai multe 
tehnici precise de revelare a acestuia şi de rezolvare a pro- 


blemelor. Până atunci, îţi recomandăm noi câteva idei. 


PROCESUL CREATOR 


Am descoperit visele lucide pe vremea când eram la liceu. 
Atunci mi-am dat seama că, atunci când studiez înainte de culcare 
probleme complicate de matematică şi geometrie, dimineaţa le pot 
rezolva. 

Fenomenul a continuat şi în timpul colegiului şi al facultăţii 
de medicină. În studenţie am început să rezolv probleme de specia- 
litate, făcând rapid o trecere in revistă a celor învăţate în ziua prece- 
dentă şi descoperind soluţii utile sau întrebări care meritau să fie 
puse. Chiar şi în prezent mi se întâmplă frecvent să mă trezesc la ora 
3:00 dimineata şi să sun la spital pentru a solicita un test special de 
laborator în cazul unui anumit pacient, ca urmare a unui vis lucid 
avut pe această temă. 

La ora actuală, folosesc această tehnică îndeosebi în domeniul 
chirurgiei. În fiecare seară, înainte de culcare, îmi revăd lista opera- 
tiilor pe care le am de facut a doua zi, iar noaptea rezolv cazurile 
mai complicate în timp ce visez. Mi-am câştigat o mare reputație de 
chirurg rapid şi îndemânatic, care nu are aproape deloc parte de 
complicaţii majore. Pseudopractica chirurgicală din vis îmi permite 

să vizualizez de la bun început anatomia pacientului şi să-mi 
rafinez tehnica, astfel încât să elimin orice mişcare inutilă. În mo- 
mentul de fata sunt capabil să efectuez orice procedeu chirurgical 
complex în 35-40% din timpul care e necesar majorității colegilor 
mei. (R.V., Aiken, South Carolina) 


După terminarea colegiului, în luna mai, am hotărât impre- 
ună cu soțul meu să avem copii. Am început să mă gândesc tot mai 
mult la numele pe care putem să le dăm. În timpul unui vis lucid, 
am vorbit cu soțul meu, Robert, despre cele care îmi plăceau mai 
mult (evident, a fost întru totul de acord cu mine; doar era visul 
meu!). Am visat chiar că am luat de la cineva un copil şi m-am dus 
cu el în vizită la părinţi, pentru a testa diferite nume. Am repetat 
această scenă de mai multe ori: „Tată, mamă, acesta este Chris“ sau 
„Tată, mamă, acesta este Justin“ etc. De fiecare dată priveam 
reacţia de pe fetele părinților mei. In final am ales un nume de băiat 
şi unul de fată. Din păcate, înainte de a mă trezi, am mai avut un 
alt vis, astfel încât dimineaţa nu mi-am putut aminti cele două 
nume. În zadar m-am gândit la ele toată ziua. De aceea, în noaptea 
următoare, imediat ce am avut primul vis lucid mi-am amintit că 
în timpul celui anterior i-am spus unei prietene cele două nume. Am 
chemat-o imediat şi am întrebat-o care sunt. Mi le-a spus. M-am 
trezit pe loc şi le-am repetat de mai multe ori cu voce tare astfel că 
dimineaţa mi le-am putut aminti. (L.H., Hays, Kansas) 


Pentru fiecare om creativitatea înseamnă altceva. Unii sunt 
intimidati de acest cuvânt, imaginandu-si că reprezintă un talent 
rar pe care îl au doar artiştii de geniu. În realitate, creativitatea 
înseamnă folosirea imaginaţiei pentru a produce ceva nou, 
indiferent că este o operă de artă sau o simplă temă şcolară. 

Nu există om lipsit de creativitate. Esenţa acestei calităţi o 

reprezintă combinarea unor idei sau concepte vechi într-o forma 
nouă. Fiecare frază pe care o rostim este o expresie a creativităţii 
(dacă nu reprezintă un citat). Potenţialul creator pentru 
realizarea unui obiect sau a unei acţiuni este exprimat prin unici- 
tatea manierei în care combinăm elementele componente ale 
acestora. Creativitatea de geniu este aşa de greu de atins doar 
pentru că nu ştim cum să evocăm acea stare de spirit în care 
putem realiza cu uşurinţă asociaţii unice, noi şi utile, între ideile 
noastre. Principala misiune a cercetării în domeniul creativităţii 
constă tocmai în descoperirea unor tehnici care să permită acce- 
sarea la comandă şi cât mai uşoară a acestei stări de spirit. Visele 
pot fi o sursă fabuloasă de inspiraţie creatoare. Vei înţelege mai 
bine motivul, când vom face o scurtă prezentare a informaţiilor 
referitoare la procesul creator, cunoscute la ora actuală. 

La fel ca în cazul luciditatii, există mai multe grade de cre- 
ativitate. Aceasta este o calitate umană universală, ca şi capaci- 
tatea de a rezolva probleme. După cum explicam mai devreme, 
creativitatea nu se rezumă la artele frumoase sau la anumite dis- 
cipline formale; ea poate fi aplicată în orice domeniu, cu condiţia 
ca activitatea să fie inovatoare, imaginativă, flexibilă şi spontană. 

Orice om este creativ în anumite momente din viata, doar 
că unii manifestă această calitate în mod special. După cum 
spunea psihoterapeutul Carl Rogers, „acţiunea copilului care 
inventează un joc nou, formularea teoriei relativităţii de către 
Einstein, descoperirea unei reţete de sos de către o gospodină şi 
scrierea primului roman de către un tânăr autor — reprezintă, din 
perspectiva definiţiei noastre, activităţi în egală măsură 
creatoare...“.° 

Toţi cercetătorii în acest domeniu sunt de acord că expresia 
creatoare este un proces. Deşi inspiraţiile par să apară brusc, ca 

un flash iluminator, există dovezi certe că ele nu reprezintă decât 
vârful aisbergului, care e dincolo de pragul minţii conştiente. 
Analizându-şi propriile descoperiri, marele savant german 
Hermann Helmholtz (secolul al XIX-lea) a definit astfel etapele 
procesului creator: saturație, incubație şi iluminare. 

În etapa saturaţiei, oamenii adună informaţii şi testează 
diferite abordări ale problemelor care îi preocupă, fără să obţină 
un succes prea mare. Această perioadă pregătitoare constă 
îndeosebi din activităţi precum lectura, discuţia cu alţi experţi, 
observarea, înregistrarea, fotografierea şi măsurarea. Oamenii se 
gândesc la problema lor, se concentrează, meditează asupra ei, o 
modelează în minte, după care îşi revizuiesc datele acumulate. 
Acesta este momentul în care mecanicul se uită la motorul 
maşinii, fără să-i facă nimic, pictorul contemplă gânditor pânza 
neîncepută din faţa sa, iar scriitorul meditează în fata foii goale 
de hârtie (sau a calculatorului). La sfârşitul acestei etape, omul îşi 
spune: „Bun, am studiat problema. M-am gândit îndelung la ea, 
am analizat-o pe toate feţele. Acum, care este soluţia?“ 

Următoarea etapă constă în a nu face nimic. Procesul de 
incubație începe atunci când gânditorul renunţă să mai încerce 
în mod activ să rezolve problema, pasând sarcina subconştientu- 
lui. În această etapă, mulţi scriitori celebrii care au avut vise 
lucide creative, s-au hotărât pur şi simplu să tragă un pui de 
somn. Alţii preferă „să-şi însămânţeze“ soluţiile în timpul unui 
drum cu maşina sau al unei plimbări prelungite. Dacă au studi- 
at suficient, analizând corect datele problemei şi cultivând starea 
psihică necesară pentru apariţia unei soluţii creatoare, faza de 
incubație conduce întotdeauna la o iluminare: „Evrika!“ — adică 
la descoperirea bruscă a soluţiei. Acesta este momentul prover- 
bial în care „li se aprinde beculeţul“. 

Unul dintre cele mai graitoare exemple de iluminare onirica 
(născută însă în urma unor verificări atente realizate în starea de 
veghe) este cel al laureatului premiului Nobel, Otto Loewi. 
După cum povesteşte, marele fiziolog a intuit natura impulsului 
nervos încă din tinereţe, dar a fost nevoit să uite această idee 
timp de şaptesprezece ani, căci nu şi-a putut imagina un experi- 
ment care să-i demonstreze ipoteza. Două decenii mai târziu, a 
avut un vis în care i-a fost revelată metoda prin care îşi putea 


testa teoria. lată relatarea directă a lui Loewi. 


M-am trezit, am aprins lumina şi am mâzgălit ceva pe 
o foaie de hârtie, după care am adormit la loc. Pe la 
6:00 dimineaţa, mi-am dat seama că în timpul nopții 
am scris ceva extrem de important, dar mi-a fost 
imposibil să-mi descifrez scrisul. În următoarea noapte, 
pe la ora 3:00 dimineaţa, am avut din nou aceeaşi idee. 
Era vorba de proiectul unui experiment care putea testa 
valabilitatea ipotezei transmisiei chimice, pe care o 
avusesem cu şaptesprezece ani în urmă. M-am dat ime- 
diat jos din pat, m-am dus la laborator şi am realizat un 


experiment simplu pe inima unei broaște.’ 


Loewi a câştigat în cele din urmă premiul Nobel pentru această 
descoperire, prin care a demonstrat că substanţele chimice con- 


tribuie la transmiterea informaţiilor de-a lungul căilor neuronale. 


STĂRILE DE CONȘTIINȚĂ ȘI CREATIVITATEA 


Analiza de mai sus a scos în evidenţă faptul că iluminarea se 
produce numai dacă gânditorul este într-o stare de spirit 
potrivită pentru a primi soluţia aşteptată, dar a lăsat deschisă 

întrebarea: ce reprezintă această stare de spirit? Câţiva cercetători 
au făcut un prim pas către răspuns, ajungând la concluzia că stări 
diferite de conştiinţă conduc la tipuri diferite de cunoaştere. 

Elmer şi Alyce Green, doi cercetători în domeniul biofeed- 
back-ului, de la Fundaţia Menninger, au analizat aspectele fizio- 
logice ale relaţiei dintre creativitate şi stările de conştiinţă. 
Măsurând indicatorii corporali ai unor subiecţi implicaţi în 
diferite etape ale procesului de soluţionare a problemelor, soţii 
Green au stabilit o serie de corelaţii strânse între etapa iluminării 
şi cel puţin o stare de conştiinţă măsurabilă din punct de vedere 
fiziologic.Iată ce scriu ei. 


Secretul acestor procese interioare este o stare particu- 
lară de conştiinţă în care decalajul dintre mintea 
conştientă şi cea subconştientă este redus în mod vo- 
luntar, mergând, dacă este cazul, până la anihilarea sa 
temporară. Când mintea atinge această stare de reverie 
autoindusă, corpul poate fi programat la comandă, 
îndeplinind toate instrucţiunile primite, iar stările 
emoţionale pot fi examinate cu detaşare, fiind apoi 
acceptate, respinse sau înlocuite cu altele, considerate 
mai utile. În această stare, problemele care păreau 
insolubile în starea normală de conştiinţă pot fi rezol- 


G: x 4 
vate cu uşurinţă. 


Starea de conştiinţă la care se referă soţii Green nu este visa- 
rea lucidă, ci starea hipnagogică sau de reverie. Cu toate acestea, 
concluziile lor par să se aplice într-o măsură chiar mai mare 
visării lucide, în care mintea conştientă şi cea subconştientă se 
întâlnesc faţă în faţă. 

Carl Rogers a studiat, de asemenea, relaţia dintre creativitate 

şi stările psihologice. În lucrarea Cum să devii o persoană, el 
vorbeşte de trei trăsături psihologice care favorizează în mod 
deosebit creativitatea.” Prima este deschiderea fata de experienţă, 
situată la antipodul unei atitudini defensive, al rigidităţii ideilor, 
convingerilor, percepţiilor şi ipotezelor. Această deschidere 
implică o anumită toleranţă fata de ambiguitate şi capacitatea de 
a prelucra informaţiile conflictuale fără a porni neapărat de la 
premisa că sunt sau nu sunt adevărate. Aşa cum am văzut, atin- 
gerea luciditatii în vis presupune tocmai această aptitudine de a 
prelucra informaţiile conflictuale, ambigue şi adeseori improba- 
bile prezente în scenariul oniric, precum şi o flexibilitate mentală 
suficient de mare pentru a putea ajunge la concluzia că expe- 
rienţa pe care o trăieşti este iluzorie. De aceea, din momentul în 
care ai reuşit să devii lucid, calitatea deschiderii fata de experienţă 
iti este automat asigurată. 

A doua trăsătură psihologică despre care vorbeşte Rogers se 
referă la controlul asupra unei surse interioare de evaluare. Altfel 
spus, valoarea produsului creat de o persoană nu este dată de 
laudele sau criticile celor din jur, ci numai de creatorul său. Cu 
greu putem găsi un domeniu în care această trăsătură să fie mai 
evidentă decât în visele lucide unde cel care visează este respon- 
sabil pentru crearea şi evaluarea întregii experienţe. 

Ultima trăsătură (care, în viziunea lui Rogers, favorizează cre- 
ativitatea) este capacitatea de a te juca spontan cu elementele şi 
conceptele, cu ideile, culorile, cuvintele şi relaţiile, de a suprapune 
aceste elemente în cele mai neverosimile feluri, de a propune teorii 
inedite şi de a explora teritorii în care logica nu funcţionează. 
Întrucât persoanele care visează conştient fac tot ce doresc în inte- 
riorul viselor lor, acestea pot fi privite ca nişte ateliere ideale de 


creaţie. Mai mult, aşa cum vom arăta în secţiunea următoare, 

instrumentele accesibile în aceste laboratoare onirice sunt mult 


mai flexibile decât cele cu care suntem obişnuiţi în lumea reală. 


CUNOAȘTEREA TACITĂ 


Principalul motiv care stă la baza convingerii noastre că vise- 
le lucide pot activa faza iluminării în procesul creator este 
aşa-numita cunoaştere tacită. Lucrurile de a căror cunoaştere sun- 
tem conştienţi şi pe care le putem formula clar, cum ar fi adresa 
la care locuim sau modul în care ne legăm şireturile, alcătuiesc 
cunoaşterea explicită. Pe de altă parte, cunoaşterea tacită include 
acele lucruri pe care le ştim, dar pe care nu le putem explica în 
cuvinte (felul în care vorbim sau în care mergem), precum şi cele 
pe care le ştim, dar de care nu suntem conştienţi (de pildă, 
culoarea ochilor primei noastre învăţătoare). Această ultimă 
formă de reflectare în conştiinţă a realităţii este demonstrată de 
testele de recunoaştere în care subiecţii cred că ghicesc, dar, de 
fapt, ştiu foarte bine despre ce este vorba. 

Dintre cele două tipuri de cunoaştere, cea tacită este infinit 
mai cuprinzătoare; noi stim mult mai multe lucruri decât ne 
dăm seama. Contactul cu această cunoaştere tacită este, în visele 
noastre, mult mai bogat decât în starea de veghe. Dacă îţi poţi 
aminti visele, cu siguranţă îţi aduci aminte de unul în care te-ai 
întâlnit cu o persoană pe care ai văzut-o o singură dată în viata, 
dar a cărei imagine, memoria ta a fost capabilă să ţi-o reproducă 
până în cele mai mici detalii. Dacă ar fi trebuit să o descrii în 
cuvinte când eşti treaz, nu ai fi putut spune aproape nimic despre 
ea. Explicaţia acestui fenomen este accesul nostru la cunoaşterea 
tacită (adică la mintea subconştientă) în timpul viselor. Aşa se 


explică de ce realitatea din experienţa onirică nu este limitată, 

spre deosebire de cea din starea de veghe, când suntem siliţi să 
operăm cu o porţiune minusculă din experienţa acumulată, sin- 
gura la care avem acces în mod obişnuit. 

Fără aportul luciditatii, este imposibil să stabilim dacă şi 
când putem avea un vis creator. Ea permite accesul conştient la 
creativitatea uluitoare din starea onirică. lată un alt exemplu, în 
care un onironaut a reuşit să extragă, cu ajutorul unui vis, ceea 
ce-l interesa dintr-o carte. Este de menţionat că nu a descoperit 
informaţia într-o carte onirică, ci într-una reală, dar indicată în 
somn. Visul i-a dezvăluit că ceea ce dorea să afle se găsea în volu- 
mul respectiv, pe care îl avea în bibliotecă. Este un exemplu reve- 
lator care demonstrează ce cunoaşte omul fără să fie conştient de 
cunoaşterea sa. 


Am luat recent locul al doilea la un concurs de matematică. 
După ce am primit foaia cu problemele pe care trebuia să le rezolv 
(cinci la număr), mi-am petrecut aproape întreaga zi încercând 
diferite soluţii. După ce am adormit, noaptea, am avut un vis lucid 
în care căutam o carte de matematică pe care ştiam că o am în bi- 
bliotecă. Nu cred că am citit cartea în vis. Nu-mi amintesc decât că 
am răsfoit-o. De altfel, cred că întregul vis a durat mai putin de 
două secunde. După ce m-am trezit, numai spre seară am avut 
ocazia să mă uit în carte. Când am reuşit în sfârşit să fac acest 
lucru, am găsit imediat în ea indiciul de care aveam nevoie pentru 
a rezolva una dintre probleme. (T.D., Clarksville, Tennessee) 


MODELAREA MENTALĂ 


Dacă ipotezele noastre despre creativitatea din lumea oni- 
rica sunt adevărate — dacă visele lucide permit aşadar accesul 

deliberat la un depozit uriaş de cunoaştere, deoarece ele însele 
reprezintă un cadru ideal pentru manifestarea creativităţii — ce 
pot face cei care au asemenea experienţe, ca să folosească acest 
potenţial? Pentru a înţelege mai bine, îţi propun să reciteşti 
exemplele de la începutul capitolului de faţă Directorul comer- 
cial şi-a creat în vis un model al magazinului său, unde şi-a aran- 
jat mărfurile într-o ordine anume. Mecanicul auto a reuşit să-şi 
repare maşina introducând în vis elementele problemei şi 
manevrându-le până când a descoperit soluţia dorită. Studentul 
la chimie a continuat să lucreze la problemele sale aşa cum ar fi 
făcut dacă era treaz. 

Tata exemplul unui alt tip de modelare mentală, în care o 
persoană cu experienţe onirice lucide a creat în interiorul visului 
modelul unui concept extrem de abstract (să remarcăm în treacăt 


că el a trecut deja de etapa pregătitoare şi de cea a incubatiei). 


Acum mai bine de un an m-am înscris la un curs de algebră 
liniară în care am învăţat despre spațiile vectoriale. Mi-a fost foarte 
greu să înțeleg acest concept altfel decât la un nivel superficial. După 
o săptămână de studiu serios, am avut un vis lucid în care îmi ima- 
ginam un spațiu vectorial abstract. Altfel spus, am avut o percepție 
directă într-un spațiu cu patru dimensiuni. Visul nu a avut o com- 
ponentă vizuală, dar eram obişnuit cu asemenea vise abstracte. 
Singura cale de a-l descrie este să spun că am perceput patru axe per- 
pendiculare între ele. Începând din acea noapte, plăcerea pe care 
mi-a oferit-o matematica nu a mai fost egalată decât de plăcerea de 
a visa. Cât despre calculul spațiilor vectoriale, nu am mai avut vreo- 
dată probleme în a-l înţelege. (T.D., Clarksville, Tennessee) 


O specialistă în informatică îşi foloseşte capacitatea logică pen- 
tru a concepe, în timpul viselor lucide, funcţiile programelor sale. 

Întotdeauna când am de conceput programe ca temă pentru 
acasă, imi testez capacitatea de a le crea într-un vis lucid, înainte de 
a le testa pe calculator. De multe ori mi s-a întâmplat sa descopar ca 
ideile mele nu sunt bune sau ca trebuie completate cu alti algoritmi. 
În final, găsesc soluţia corectă, lucru care mă ajută să economisesc 
foarte multe ore de programare. Practic, îmi „rulez“ programele în 
minte, înainte de a le verifica la calculator. (L.H., Hays, Kansas) 


Folosirea viselor lucide pentru a crea modelele mentale ale 
unor probleme stă la baza exerciţiilor care urmează. Metodele de 
modelare mentală sunt extrem de folositoare chiar şi artiştilor. 
Fariba Bogzaran, artist plastic şi cercetătoare în domeniul viselor 
lucide, se foloseşte de ele pentru a-şi descoperi subiectele 
viitoarelor lucrări. Ea devine lucidă de fiecare dată când, în vis, 
intră într-o galerie de artă, îşi alege o pictură care o inspiră şi îşi 
propune să o picteze în lumea reală. În acest scop, observă cu 
atenţie culorile şi textura pânzei. Pentru a se asigura că îşi va 
aminti mai târziu toate detaliile în vederea reproducerii lor, îşi fi- 
xează privirea asupra lucrării până când se trezeşte (folosind tehni- 
ca pe care am descris-o în Capitolul 5). În anul 1987, ea a avut 


un vis lucid care a inspirat-o să înveţe o nouă tehnică artistică. 


Mă aflu într-un atelier de pictură şi predau un curs. Unul din- 
tre studenţi mă cheamă să-i privesc lucrarea. În timp ce mă apropii 
de el, îmi dau seama că visez. Mă uit cu atenție în jur. Mediul în 
care lucrează studenții nu-mi este deloc familiar. Văd două vase cu 
apă pe care plutesc diferite culori. Lângă ele se află mai multe bor- 
cane cu vopsele, viu colorate. Mă uit mai atentă la lucrarea studen- 
tului care m-a chemat. O ating chiar cu mâna. Îmi dau seama că 
este un desen pe hârtie, care imită marmura! Deci aceasta este tehni- 
ca de desenare a imitatiilor de marmură... 

M-am trezit imediat şi mi-am notat visul. Am făcut chiar o 
schiţă a desenului oniric. Mai târziu, curiozitatea m-a facut să mă 
înscriu la cursurile unui profesor care predă această tehnică atât de 
frumoasă... De atunci, desenarea imitatiilor marmurei a devenit 
unul din mijloacele mele preferate de expresie artistică. 


Una din problemele cele mai frecvente cu care ne confrun- 
tăm în viaţa de zi cu zi este luarea deciziilor. Visarea lucidă ne 
poate ajuta să ne hotărâm în deplină cunoştinţă de cauză, aşa 


cum sugerează exemplul următor. 


M-am gândit multă vreme dacă să-mi iau o rulota nouă şi ce 
anume ar trebui să fac cu cea veche: să o păstrez şi s-o inchiriez sau 
s-o vând? În cele din urmă, după multe luni de ezitări şi griji, 
m-am hotărât să-mi iau o rulotă nouă şi s-o închiriez pe cea veche. 
Era într-o duminică seara şi am mers la culcare. Am adormit, dar 
am rămas conştient (dacă nu aş fi citit articolul dumneavoastră, a$ 
fi crezut că am înnebunit). Mă aflam la o masă mare, un fel de 
birou, cu tot soiul de hârtii în fata. Deşi nu vedeam pe nimeni, cine- 
va îmi răspundea la întrebări de undeva, din spate... Am Întors 
problema pe toate fetele, am adus toate argumentele pro şi contra. 
Am pus întrebări şi am primit răspunsuri. M-am trezit o oră mai 
târziu, ştiind exact ce trebuia să fac. Nu numai că eram sigur că tre- 
buie să-mi vând vechea rulotă şi să-mi cumpăr una nouă, dar mă 
simțeam perfect împăcat cu această decizie! Era ca şi cum as fi vor- 
bit cu o mare autoritate în domeniu, cu cineva care îmi cunoştea 
perfect nevoile, temerile şi capacităţile. (K.A., London, Arkansas) 


254 EXPLORAREA VISELOR LUCIDE 
PRODUCEREA VISELOR LUCIDE CREATOARE 


Am vorbit până acum de două abordări diferite de utilizare 
a creativităţii în visele lucide. Una se referă la căutarea soluţiei 
dorite în timpul unei experienţe onirice conştiente, iar cealaltă la 
incubatia unui vis pe tema dată şi includerea unui indiciu care ne 
ajută să devenim vigilenti în visul respectiv. 

Deşi nu este absolut necesară pentru visele creatoare, luci- 
ditatea oferă anumite avantaje importante. Dacă ai învăţat să-ţi 
induci frecvent experienţe onirice conştiente, poţi avea vise cre- 
atoare ori de câte ori vrei, prin simpla exprimare a dorinţei de a 
obţine o soluţie sau un răspuns. Desigur, metoda străveche a 
incubatiei viselor nelucide îţi poate permite şi ea să afli anumite 
răspunsuri, dar chiar şi în acest caz vigilenta îţi poate fi de folos. 

Dacă te foloseşti de metoda incubatiei pentru a-ţi induce un 
vis conştient pe o anumită temă, starea de atenţie îţi va permite 
să actionezi liber ştiind că te afli în toiul unei experienţe onirice. 
Poţi vizita în visul respectiv un expert în problema care te pre- 
ocupă sau un loc în care doreşti să te muţi. La fel, îţi poţi 
însămânţa un vis în care să testezi un nou tip de comportament 
faţă de cineva drag. Trezia onirică îţi permite să-ţi dai seama 
exact de ce te afli în locul respectiv; de pildă, să-i pui lui Einstein 
o întrebare despre fizică, să colinzi oraşul San Francisco pentru a 
vedea dacă ti-ar plăcea să locuiesti acolo, să cauţi într-o bibliotecă 
un subiect pentru nuvela pe care doreşti să o scrii sau să încerci 
să fii mai bland şi mai înţelegător cu copilul tău, în loc să-l cri- 
tici tot timpul. Fără luciditate, rişti să uiţi scopul propus. 

Pe de alta parte, luciditatea în visele creatoare îţi permite să 
actionezi astfel încât să-ţi aminteşti experienţa onirică respectivă 
în momentul trezirii. În cazul viselor nelucide, chiar şi al celor 


care conţin un mesaj important, există întotdeauna riscul să uiţi 

de ele. Fariba Bogzaran reuşeşte să-şi folosească tehnica de con- 
centrare intenţionată care-i permite să se retragă din vis cu ima- 
ginea clară a tabloului pe care vrea să-l picteze, tocmai pentru că 
ştie că visează. Exerciţiile care urmează includ instrucţiuni care te 
ajută să-ţi aminteşti că trebuie să te trezeşti din visele creatoare, 


în timp ce răspunsul sau inspiraţia sunt încă proaspete în minte. 


REZOLVAREA UNEI PROBLEME ÎNTR-UN VIS LUCID 


1. Formulează întrebarea la care doreşti să afli răspunsul 
Înainte de culcare, alege o problemă pe care vrei să o rezolvi 
sau un domeniu în care doreşti să primeşti inspiraţie. 
Formulează chestiunea ca pe o întrebare simplă, de genul: „Ce 
investiţii trebuie să fac?“ sau „Care trebuie să fie tema următoru- 
lui meu roman?“ sau „Unde pot întâlni oameni interesanţi?“ 


Notează întrebarea şi memoreaz-o. 


2. Apelează la incubaţia onirică pentru un vis pe tema 
respectivă 
Foloseşte o metodă de incubație a viselor pentru a produce 


un vis în legătură cu întrebarea ta. 


3. Foloseşte-te de visul lucid pentru a găsi o soluţie 

Odată ce te afli într-o experienţă onirică trează, pune-ti 
întrebarea şi caută-i răspunsul. Chiar dacă ai devenit lucid 
într-un vis care nu are legătură cu problema ta, poţi căuta totuşi 
soluţia dorită. De pildă, poţi invoca o persoană sau un loc care 
să te ajute sau poţi urmări să rezolvi problema chiar acolo unde 
te afli. De multe ori, celelalte personaje onirice te ajută, mai ales 
dacă reprezintă oameni calificaţi care cunosc răspunsul. Spre 

exemplu, dacă doreşti să rezolvi o problema de fizică, Albert 
Einstein ar fi persoana cea mai potrivită pentru a-i pune între- 
bări. Dacă doreşti să vizitezi un consultant sau un expert, aplică 
tehnica de învârtire descrisă la pagina 193, despre cum să te 
proiectezi într-o altă scenă onirică. Alternativ, poţi explora 
lumea viselor în care te afli, păstrând în minte întrebarea şi 
căutând orice fel de indicii care ti-ar sugera un răspuns. Iti rea- 
mintesc, subconştientul tău ştie mult mai mult decât îţi ima- 


ginezi. Soluţia la problema ta s-ar putea număra printre ele. 


4. De îndată ce ai obţinut răspunsul dorit, aminteste-ti 

că trebuie să te trezeşti 

Dacă ai primit în vis un răspuns satisfăcător, foloseşte una 
din metodele sugerate în Capitolul 5 (sau orice altă metodă per- 
sonală) pentru a te trezi. Notează imediat cel puţin soluţia indi- 
cata (dacă nu întregul vis). Chiar dacă ţi se pare că nu ai răspun- 
sul la întrebarea ta, notează totuşi visul. Nu este exclus ca, reflec- 
tând mai târziu asupra lui, să constati că soluţia era ascunsă 


într-un indiciu pe care nu l-ai observat la vremea respectivă. 


CONSTRUIREA UNUI ATELIER DE CREAȚIE 
ÎNTR-UN VIS LUCID 


Deseori ajung în situația în care, după ce concep un program de 
calculator, visez noaptea că stau într-un salon de epocă (desprins 
parcă din cărțile cu Sherlock Holmes). Alături de mine se află 
Einstein în carne şi oase, cu tot cu claia lui de păr alb şi ciufulit. 
Discutăm împreună despre programul meu şi schitam algoritmii pe o 
tabla de alături. După ce ne vine în sfârşit ideea cea bună, începem 
să râdem. „Ei, vestul e doar literatură!“ spune Einstein, după care se 

scuză şi se duce să se culce. Eu mă aşez în fotoliul lui şi îmi notez algo- 
ritmul într-un carnetel. Când termin, mă concentrez asupra lui şi 
îmi spun: „Doresc să-mi amintesc acest algoritm la trezire“. Mă con- 
centrez cât pot de tare asupra carnetelului şi asupra tablei, apoi mă 
trezesc. De regulă, ceasul arată ora 3:30. Îmi iau lanterna (pe care o 
tin întotdeauna sub pernă), o foaie de hârtie şi un pix (le păstrez pe 
noptiera de lângă pat) şi încep să scriu cât pot de repede. Dimineata, 
duc acest rezultat la serviciu şi îl încerc. 99% din programele create 
în vis se dovedesc funcţionale. (M.C., West Chazy, New York) 


Este posibil să-ţi construieşti nu numai modelul mental al 
unei probleme specifice, ci chiar şi pe cel al unui atelier de creaţie 
în care poţi rezolva ceea ce te preocupă sau îţi poţi stimula gândi- 
rea creatoare. Am văzut deja potenţialul acestei aplicaţii în visul 
mecanicului auto, în salonul „echipat“ cu Albert Einstein şi în 
altele, în care onironautii îşi creează instrumente şi situaţii care 
să-i ajute să-şi soluţioneze problemele. 

Îşi mai aminteşti basmul cu cârpaciul şi spiridusii care i-au 
făcut lucrarea în timp ce el dormea? Există cel puţin un scriitor 
celebru, Robert Louis Stevenson, care şi-a creat propriul atelier 
de creaţie onirică, cu o sumedenie de asistenţi — „negrişorii“, 
cum i-a numit el — care l-au ajutat să scrie multe din operele care 
l-au făcut faimos. Iată ce povesteşte Stevenson despre ajutoarele 


sale din vis. 


Cu cât mă gândesc mai mult, cu atât mai tare îmi vine 
să întreb în gura mare: cine sunt aceşti omuleti? Cu si- 
guranţă, sunt cunoştinţe apropiate ale celui care 
visează. Îi cunosc perfect grijile materiale şi contul din 
bancă... Se pricep de minune să construiască intriga 


unei povestiri şi să dozeze emoţiile personajelor. După 

parerea mea, sunt chiar mai talentati decát autorul 
însuşi. Şi un lucru este absolut cert: îi pot povesti aces- 
tuia istoria, episod cu episod, ca un film serial, fără ca 
el să bănuiască unde duce întreaga intrigă. Cine sunt 
aceşti omuleti? Şi cine este autorul?” 


Stevenson nu este suficient de explicit şi e greu să ne dăm 
seama dacă aceşti omuleti reprezintă personaje din visele lucide. 
Se pare că e vorba mai degrabă de imagini mentale care îi apăreau 
în nişte reverii hipnagogice lucide. Tehnica pe care o folosea scri- 
itorul era să stea culcat în pat, cu un antebraţ ridicat. Intra uşor în 
acest atelier de creaţie care îi era atât de familiar, iar dacă adormea, 
braţul îi cădea pe pat şi mişcarea îl trezea. Una din operele pe care 
Stevenson le-a atribuit-o negrişorilor a fost şi faimoasa povestire, 
Ciudatul caz al doctorului Jekyll şi al domnului Hyde. 


EXERCIȚIU: PREGATESTE-TI UN ATELIER DE 
CREATIE IN VISUL LUCID 


Iti prezint în continuare câteva idei care te ajută să-ţi 
deschizi un atelier de creaţie personal în visele tale lucide. Pentru 
asta ai nevoie de un mediu care să te inspire, de instrumente efi- 
ciente şi de asistenţi înzestrați. Dacă simţi nevoia să-ţi creezi un 
mediu magnific, o poţi face. Dacă preferi un spaţiu de lucru 
auster, la fel ca un artist ascet, care trăieşte în sărăcie, nimic nu 
te opreşte. Dacă eşti programator de calculatoare, te poţi aşeza în 
fata unui supercomputer cum nu s-a inventat încă. Îţi poţi con- 
strui o fortăreață izolată pe o planetă nelocuită sau dimpotrivă, 
te poţi înconjura de lume. Poţi introduce în peisaj uşi şi ferestre 
care dau într-o altă dimensiune, de unde, la nevoie, ai putea 

primi ajutor etc., etc. Chiar dacă ţi-ai pregătit deja studioul în 
maniera dorită, de fiecare dată când îl vizitezi îi poţi adăuga tuşe 
noi, poţi modifica anumite lucruri, poţi introduce cufere cu 
comori, o bibliotecă sau un birou de lucru — tot ce consideri că 
te inspira şi mai mult, stimulându-ţi activitatea creatoare. 

Dacă eşti satisfăcut de mediul creat, treci la convocarea aju- 
toarelor: experţi, profesori, asistenţi, vrăjitori, consultanţi, muze, 
consilii galactice etc. Dacă doreşti să înveţi să pictezi, îl poţi con- 
voca pe Rembrandt. Poţi merge la o partidă de pescuit cu 
Hemingway sau cu Hesse, discutând în treacăt despre următorul 
tău proiect literar. Cere-le acestor fiinţe să te ajute să începi noua 
ta operă, oricare ar fi ea. Dacă este necesar, îţi poţi construi 
instrumente speciale: o maşină a ideilor sau o pensulă magică. 

Dacă acest exerciţiu are efect, nu uita să te întorci din când 
în când în atelierul tău. Vei constata că modelul creat îţi va sti- 
mula din ce în ce mai mult creativitatea. Cu cât vei rezolva mai 


multe probleme aici, cu atât mai multă inspiraţie vei găsi. 


Copitolul 10 


VINDECAREA DE COŞMARURI 


CE SUNT COSMARURILE? 


La un moment dat, am început să-mi dau seama că visele sunt 
produse de propria-mi mintessss, chiar în timp ce iau naştere. Am 
avut marea revelație într-o noapte, la scurt timp după un coşmar. 
M-am hotărât atunci să nu mă mai las pradă temerilor mele, asa că 
am intrat în starea onirică decis să rezolv această problemă. Am citit 
undeva că o frică nu poate fi dizolvată decât dacă este tratată cu pri- 
etenie si încredere. Mânia, amenințările si agresivitatea nici nu 
intră în discuție. Toate acestea nu sunt altceva decât reacții la anxi- 
etate. De aceea, m-am hotărât să fiu cât mai prietenos. 

Visul a evoluat si de-abia am avut timp să-mi amintesc că tre- 
buie să zâmbesc că a şi început cosmarul. De data aceasta a fost unul 
aproape copilăresc, în care s-au unit toate temerile mele si au creat 
un monstru uriaş, cam lipsit de contur, dar foarte înspăimântător. 
Eram gata s-o iau la goană, dar printr-un efort imens de voință am 
reuşit să mă stăpânesc şi l-am lăsat să se apropie (eram într-adevăr 
speriat). Mi-am spus: „Acesta este visul meu si dacă uit asta, nu voi 
face decât să-i permit să se repete la infinit“, după care i-am zam- 
bit monstrului cât de sincer am putut. Mai mult, i-am vorbit calm, 

ceea ce era un mare pas înainte, căci de regulă dupa aceste coşmaruri 
mă trezesc incapabil să scot vreun cuvânt. l-am spus ceva de genul: 
„Nu mă tem de tine. Doresc să fim prieteni. Eşti binevenit în visul 
meu!“ Aproape instantaneu, monstrul a devenit binevoitor şi jucaus. 
Eram în al noualea cer. Evident, m-am trezit rapid şi am exclamat: 
„Am facut-o şi pe-asta!“ (T.Z., Fresno, California) 


Stiu cum sa transform o situatie terifianta intr-un vis lucid, asa 
ca nu ma las niciodata cuprins de panica. Nu mai fug de mult timp 
de situatiile sau de personajele din visele mele. Dar cel mai intere- 
sant este faptul ca am ajuns să nu mai fug nici în realitatea cotidi- 
ana. Prefer să le infrunt şi nu mai amân ceea ce nu-mi convine. 
Visele conştiente mi-au modificat perspectiva asupra vieții. Oamenii 
cred că m-am schimbat în ultimii ani, dar acesta este adevăratul 
meu eu, care iese la suprafață. (V.F., Greensboro, North Carolina) 


Coşmarurile sunt visele terifiante care aduc la lumină cele 
mai îngrozitoare temeri ale noastre, în cele mai verosimile detalii. 
Cele mai teribile chestiuni care crezi că ţi s-ar putea petrece sunt 
chiar scenariul oniric negativ la care vei fi predispus. Oameni din 
toate timpurile şi din toate culturile au suferit din cauza acestei 
terori nocturne. Felul în care interpretează asemenea experienţe 
este la fel de divers ca şi felul cum înţeleg in general visele. În 
anumite culturi, coşmarurile sunt considerate experienţe ale 
sufletului care rătăceşte într-o altă lume, în timp ce corpul fizic 
doarme. În altele, se crede ca reprezintă vizite ale demonilor. 
Însuşi cuvântul nightmare (n.n. coşmar în limba engleză) provine 
din anglo-saxonul mare, care înseamnă spiriduş sau incub 
(incubul este un demon care ia femeile în posesiune, noaptea, 
abuzând sexual de ele; echivalentul feminin este sucubul). 


În cultura occidentală contemporană, cei mai multi oameni 

se mulțumesc să spună că aceste coşmaruri sunt simple vise, 
aşadar acte imaginare şi lipsite de consecinţe. De pildă, dacă un 
director executiv se trezeşte cu inima bătând să-i spargă pieptul 
în urma unui vis în care a fost urmărit de zombi prin junglă, este 
fericit să-şi şteargă transpiratia să spună: „Slavă cerului, a fost 
doar un vis!“, să bea un pahar cu apă şi să se întoarcă pe partea 
cealaltă. Si totuşi, cu numai câteva minute în urmă, când 
cadavrele descărnate îl urmăreau, respirându-i în ceafă şi fixân- 
du-l cu orbitele lor goale, nu avea nici o îndoială asupra realităţii 
lor. Or fi fost imaginare, creaturile acelea, dar spaima care l-a 
copleşit a fost cât se poate de reală. Simpla denuntare a terorii 
trăite drept o simplă iluzie se dovedeşte aşadar o greşeală care nu 
ne dă alta şansă decât de a întâlni din nou şi din nou aceleași 
temeri cumplite şi aceleaşi experienţe îngrozitoare. 

De ce sunt coşmarurile atât de terifiante? În vise orice este 
posibil. Această dimensiune infinită poate fi minunată, căci ne 
permite să trăim plăceri şi desfătări imposibile în starea de veghe, 
dar reversul medaliei este la fel de adevărat: tot ce ne putem 
imagina mai rău, tot ce nu am dori să se întâmple, se va petrece 
cu siguranţă în vis, chiar dacă în viaţa reală pare improbabil. 

În coşmaruri suntem întotdeauna singuri. Lumile teribile pe 
care le creăm în minte nu sunt populate decât cu temerile per- 
sonale. Chiar dacă visăm că suntem înconjurați de prieteni, o 
simplă îndoială este suficientă să-i transforme în duşmani. Dacă 
fugim de un maniac cu o secure în mână, acesta ne va găsi, ori- 
unde ne-am ascunde. Dacă înjunghiem un demon în spate, aces- 
ta nici nu va observa sau poate cuțitul nostru se va transforma în 
cauciuc. Cele care ne trădează sunt chiar gândurile noastre. Dacă 
ne gândim: „Sper să nu aibă o armă“ — pac! a şi scos arma. Nu 


este de mirare că revenirea în starea de veghe după un coşmar, ne 

umple de recunoştinţă şi ne dă o stare de linişte (în comparaţie 
cu nebunia de dinainte, echilibrul relativ din starea de veghe pare 
o binecuvântare). 

În aceste condiţii, este evident de ce multi oameni care isi 
dau seama că au un coşmar se grăbesc să se trezească. Totuşi, 
dacă ar deveni pe deplin lucizi, ar înţelege că visul nu le poate 
face nici un rău şi că nu au motive reale să „scape“ de el prin 
trezire. Altfel spus, şi-ar aminti că trupul lor se află oricum în 
pat, dormind în totală siguranţă. Mult mai bine ar fi, aşa cum 
vom arăta în continuare, ca ei să se confrunte şi să-şi depăşească 


starea de teroare chiar în timpul visului. 


CAUZE ȘI REMEDII ALE COȘMARUR ILOR 


Studiile arată că o treime sau chiar jumătate dintre adulţi au 
din când în când coşmaruri. Un sondaj la un colegiu, în rândul 
unor elevi, a arătat că aproape trei sferturi dintr-un grup de trei 
sute de studenţi au coşmaruri cel puţin o dată pe lună. Un alt 
studiu arată că 5% dintre studenţii de anul întâi au coşmaruri cel 
putin o dată pe săptămână. Dacă această rată este valabilă pen- 
tru întreaga populaţie adultă a Americii, înseamnă că mai mult 
de zece milioane de americani suferă săptămânal din cauza aces- 
tor experienţe terifiante, care par îngrozitor de reale! 

Printre factorii care contribuie la frecvenţa coşmarurilor se 
numără bolile (îndeosebi starea de febră), stresul (provocat de 
situaţii precum problemele specifice adolescenţei, mutarea 
dintr-un loc în altul, dificultăţile de la şcoală ori de la slujbă), 
problemele de cuplu şi evenimentele traumatizante, precum tâl- 
hăria sau un cutremur de anvergură. Situaţiile dramatice pot 


declanşa chiar serii de coşmaruri recurente. 

Exista, de asemenea, droguri si medicamente care pot da 
naştere la coşmaruri. Explicaţia ţine de faptul ca ele suprima 
somnul REM, producând ulterior un efect de compensare.Daca 
te culci beat, poti dormi bustean (fara sa visezi) cinci sau gase ore, 
dar când efectele alcoolului dispar, creierul încearcă să recu- 
pereze din somnul REM pierdut. De aceea, visele din ultimele 
ore de somn devin mult mai intense decât în mod normal. 
Această intensitate este reflectată îndeosebi în emoţiile trăite în 
vis, care sunt adeseori neplăcute. 

Există medicamente care cresc incidenţa coşmarurilor prin 
amplificarea activităţii unei părţi a sistemului REM. Printre aces- 
tea se numără L-dopa, recomandat în tratamentul bolii 
Parkinson, şi beta-blocantele, folosite de bolnavii de inimă. 
Studiile au indicat că visele lucide se produc îndeosebi în 
perioadele de activitate REM foarte intensă; de aceea, cred că 
medicamentele care riscă să genereze coşmaruri ar putea facilita 
şi inducerea viselor lucide.’ Acesta este aspectul pe care 
intentionez să-l cercetez în anii care vor urma. După părerea 
mea, o perioadă REM foarte intensă poate conduce fie la un vis 
extrem de plăcut, fie la un coşmar, în funcţie de atitudinea celui 
care visează. 

De aceea, tratamentul celor care au coşmaruri trebuie să ţină 
cont înainte de toate de aceştia. De exemplu, foarte puţini 
pacienţi trăiesc coşmaruri atunci când dorm în salon, pentru sim- 
plul motiv că se simt supravegheați şi îngrijiţi. La fel, copiii care 
se trezesc din somn şi aleargă în patul părinţilor sunt foarte puţin 
predispuşi să mai aibă şi alte vise urâte în noaptea respectivă. 

Convingerea mea este că cea mai bună manieră de a trata un 
coşmar este în propriul său context: în lumea onirică. Ne creăm 


singuri coşmarurile, folosind ca materie primă fricile noastre. 

Acestea nu sunt altceva decât aşteptări (ce-i drept, negative). De 
ce ne-am teme de ceva dacă nu ne-am aştepta să se petreacă? 
Aşteptările ne influenţează starea de veghe, dar mai ales visele. 
Dacă eşti treaz şi te plimbi pe o alee întunecată, te poţi teme că 
cineva te-ar putea ataca, dar este puţin probabil ca un criminal 
să-şi aştepte victima cu cuțitul pregătit, chiar pe aleea şi la ora 
aceea. În schimb, dacă visezi că te plimbi pe o alee întunecată şi 
te temi că ai putea fi atacat, vei fi atacat cu siguranţă, căci înseşi 
aceste aşteptări sunt cele care creează criminalul pregătit să te 
atace. Dacă nu te-ai fi gândit că situaţia este periculoasă şi că ai 
putea fi atacat, nu ar fi existat nici un criminal şi nici o agresiune. 
Singurul duşman real din experienţele onirice este propria noas- 
trá spaimă. 

Marea majoritate a oamenilor suferă din cauza unor frici 
inutile. Exemplul cel mai comun este teama de a vorbi în public. 
E putin probabil să ţi se petreacă ceva rău dacă iei cuvântul în 
fata unei asistente, dar asta nu-i împiedică pe cei mai multi 
oameni să se simtă de parcă s-ar afla într-o situaţie care le pune 
în pericol viaţa. De asemenea, chiar dacă este de înţeles, teroarea 
din vis nu este deloc necesară. Pe de alta parte, deşi nu avem 
motive reale de teamă, situaţia este cât se poate de neplăcută şi 
poate lăsa adevărate sechele. De aceea, o cale evidentă de a ne 
îmbunătăţi considerabil viaţa constă în a scăpa de această teamă 
inutilă. Dar cum să facem? Cercetările asupra fobiilor arată că nu 
este suficient ca o persoană să ştie pur şi simplu că obiectul 
spaimei sale este inofensiv. Chiar dacă sunt convinşi că şerpii de 
casă nu fac nici un rău, în general cei cu asemenea fobie nu-şi pot 
învinge teama de a-i atinge cu mâna. Singura cale de a-ţi depăşi 
frica este abordarea directă - apropierea gradată de obiectul sau 


situaţia care te înfioară. Cu fiecare nouă întâlnire, văzând că nu 

ți se petrece nimic rău, înveţi din experienţă că nu ai motive sa 
te sperii. Aceasta este abordarea pe care o propunem pentru 
depăşirea coşmarurilor. Există numeroase relatări care atestă că 
este corectă, uşor de aplicat şi poate fi lesne folosită chiar şi de 
către copil. 

Metodele noastre pentru stoparea viselor terifiante nu pre- 
supun nici un fel de interpretare a simbolismului lor. Cele mai 
bune rezultate sunt obţinute întotdeauna prin lucrul direct cu 
imaginile onirice, chiar pe măsură ce se desfăşoară. Analizele din 
starea de veghe (sau interpretările făcute chiar în timpul viselor) 
îţi folosesc să înţelegi sursa anxietăţii tale, dar nu te vor ajuta 
niciodată să o depăşeşti. 

Să revenim la exemplul cu şerpii. Interpretarea clasică 
susține că această fobie reprezintă o anxietate deghizată provo- 
cată de sex şi îndeosebi de prezenţa bărbaţilor. Deloc întâmplă- 
tor, femeile reprezintă majoritatea celor afectaţi. Oricare ar fi 
adevărul, cert este că această informaţie nu vindecă pe nimeni de 
fobie. Mult mai util ar fi ca persoana să urmărească să se 
obişnuiască treptat cu prezenţa şerpilor. În mod asemănător, sin- 
gura cale de a ne depăşi coşmarurile este confruntarea directă, 


învățând astfel că într-adevăr nu ne pot face nici un rău. 


VALORIFICAREA STĂRII DE ANXIETATE 


După părerea lui Freud, coşmarurile survin ca urmare a 
împlinirii unor dorinţe masochiste. Premisa acestei afirmaţii 
curioase este convingerea sa de nezdruncinat că orice experienţă 
onirică reprezintă împlinirea unei dorinţe. „Nu văd de ce visele 
nu ar putea fi la fel de variate ca şi gândurile din starea de veghe“, 


scria el, cu ipocrizie. „ln ceea ce mă priveşte, nu am nimic 

împotrivă... Există însă un impediment în calea acestei concepţii 
edulcorate asupra viselor: mai mult sau mai puţin întâmplător, 
ea nu reflectă realitatea“.” Dacă orice vis reprezintă împlinirea 
unei dorinţe (aşa cum credea Freud), este evident că acest fapt 
trebuie să fie valabil şi în cazul coşmarurilor. Cum s-ar spune, 
victimele coşmarurilor îşi doresc în secret să fie umilite, torturate 
sau persecutate. 

După opinia mea, nu este neapărat obligatoriu ca orice vis 
să reprezinte împlinirea unei dorinţe. Nu consider coşmarurile 
împliniri ale unor dorinţe masochiste, ci mai degrabă rezultatul 
unor reacţii de neadaptare. Anxietatea experimentată atunci 
poate fi privită ca indiciu pentru eşecul persoanei respective de a 
reacţiona corect la o anumită situaţie onirică. 

Această stare apare atunci când ne confruntăm cu o con- 
junctură generatoare de teamă în fata căreia modelele noastre de 
comportament se dovedesc inutile. Oamenii care visează urât au 
nevoie de o nouă perspectivă pentru a face fata situaţiilor din 
vise. O asemenea perspectivă nu este întotdeauna uşor de 
descoperit, mai ales dacă experienţele onirice reprezintă urmarea 
unor conflicte nerezolvate din starea de veghe, cu care ei nu 
doresc să se confrunte. În cazurile grave, coşmarurile sunt dificil 
de oprit, fără tratarea corespunzătoare a personalităţii care le-a 
dat naştere. Am însă convingerea că asta este valabil doar în 
cazurile cronice de neadaptare. Pentru oamenii relativ normali, 
ale căror coşmaruri nu sunt rezultatul unor serioase disfuncţii 
psihice, visele lucide pot fi extrem de utile. Ca să beneficiezi 
totuşi cu adevărat de metoda noastră de vindecare, este necesar 
să-ţi asumi în mod sincer responsabilitatea pentru experienţele 
tale, în general, şi în particular pentru visele pe care le ai. 

Pentru a înţelege mai bine cum te poate ajuta luciditatea să 

scapi de anxietate, iti propun următoarea analogie. Fără a fi 
conştient de faptul că visează, individul este ca un copil mic care 
se înspăimântă de întuneric; chiar crede că în beznă se ascund 
monştri. Prin comparaţie, cel lucid în planul oniric este ca un 
copil ceva mai mare, care se teme şi el de întuneric, dar nu-şi mai 
închipuie că aici sunt balauri. De aceea îşi poate controla mult 
mai bine frica - pentru că ştie că nu are motive reale să se sperie. 

Anxietatea ia naştere prin suprapunerea simultană a două 
condiţii: una este spaima fata de o situaţie pe care o considerăm 
amenințătoare (şi pe care, adeseori, o definim greşit), iar cealaltă 
este incertitudinea că vom şti să ne descurcăm. Altfel spus, sun- 
tem coplesiti atunci când ne temem de ceva, dar nu găsim nimic 
în repertoriul nostru comportamental care să ne ajute să depăşim 
sau să scăpăm de situaţia respectivă. Anxietatea are însă şi o 
funcţie biologică: ne determină să examinăm mai atent situaţiile 
de viaţă şi să reevaluăm variantele posibile de acţiune în căutarea 
unei soluţii care, probabil, ne-a scăpat; pe scurt, ne motivează să 
devenim mai conştienţi.” 

Dacă trăim spaimă şi nelinişte în visele noastre, reacţia cea 
mai convenabilă ar fi chiar dobândirea lucidităţii, pentru a face 
fata problemei într-o manieră creatoare. De fapt, de multe ori an- 
xietatea chiar conduce la constienta. Faptul acesta s-a petrecut 
într-un sfert din cele şaizeci şi două de vise pe care le-am înregis- 
trat în primul an de cercetări asupra viselor lucide.‘ Este posibil 
chiar ca, în cazul celor convinşi de această posibilitate, anxietatea 
din experienţele onirice să conducă întotdeauna la o stare de vigi- 
lenţă mentală. Pe măsură ce exersăm, anxietatea din vise poate 
deveni un indiciu oniric remarcabil, cu nimic mai periculos decat 
o sperietoare de ciori, care ne indică ce anume trebuie să schim- 


băm în comportamentul nostru. Nu există motive reale de teamă 

în vise. 


INFRUNTAREA COSMARULUI 


Eram în timpul unui vis lucid, înconjurat de conducte cenusii. 
Dintr-o conductă mare a ieşit o văduvă neagră (specie de păianjen, 
n.r.) de mărimea unei pisici. Cu cat mă speriam mai tare privind-o, 
cu atât creştea. Totuşi, brusc am realizat că nu-mi era deloc frică de 
ea şi chiar mi-am spus în gând: „Nu mi-e frică“. Instantaneu, a dis- 
părut. Am fost mândru de această victorie, căci întotdeauna m-am 
temut grozav de văduvele negre. Primul coşmar de care imi 
amintesc a avut acelaşi subiect: o văduvă neagră mare, de care nu 
puteam scăpa. Pentru mine, păianjenii aceştia au fost însăşi 
întruchiparea terorii. (J.W., Sacramento, California) 


Acum douăzeci şi şase de ani am realizat că monstrul din 
coşmarurile mele nu-mi poate face nici un rău. Lam spus că nu mă 
mai tem de el şi s-a transformat într-o vrăjitoare ştirbă şi surdă, care 
a luat-o la goană. leri am citit un articol despre activitatea ta în 
revista Parade si noaptea trecută monstrul s-a întors. Însă de această 
dată ştiam că visez şi am savurat în detaliu complexitatea scenei 
care se schimba în fiecare secundă, într-o succesiune rapidă de ima- 
gini amenințătoare. Mi-am amintit chiar şi de pisica neagră pe care 
ai descris-o şi i-am spus să zâmbească. Am rămas siderat când am 
văzut-o mijindu-şi ochii răi, iar gura care mârâia, relaxându-se 
într-un zâmbet. Nu-mi dau seama cum, dar dinții ascuţiţi i s-au 
transformat în nişte dinți mari de cal şi a scos chiar un nechezat. 
Scena era atât de trăsnită, încât m-am trezit râzând cu gura până 


la urechi. Mă simt ca un copil de 70 de ani care a primit o jucărie 
nouă. (L.R., Jacksonville Beach, Florida) 

„Nu există o cauză a fricii“, scria acum şapte secole maestrul 
sufit Jalaluddin Rumi. „Totul se petrece doar în imaginaţia 
voastră, care vă opreşte la fel ca un zăvor care închide o uşă. 
Ardeti acest obstacol...“.” Teama de necunoscut este mai rea 
decât teama de ceva cunoscut şi nicăieri nu este mai evident acest 
principiu decât în visele noastre. De aceea, una din reacţiile cele 
mai utile în faţa unei situaţii onirice neplăcute este să o înfrun- 
tăm. Ne convinge de acest fapt următoarea relatare despre o serie 
de coşmaruri pe care le-a trăit un pionier în cercetarea viselor 


lucide, marchizul d’ Hervey de Saint-Denys. 


Nu eram conştient că visez şi prin urmare eram convins că sunt 
urmărit de nişte monştri teribili. Fugeam printr-o serie nesfarsita de 
camere care comunicau între ele, fiindu-mi întotdeauna dificil să 
deschid şi să închid uşile în urma mea. Îi auzeam pe atacatori 
deschizându-le din nou şi scoțând nişte tipete teribile. Eram convins 
că se apropiau de mine. M-am trezit scăldat în sudoare. 

Dimineaţă mă simţeam cu atât mai frustrat cu cat în aceste 
vise nu reuseam să intru niciodată într-o anumită stare de 
conştiinţă care îmi caracterizează în mod frecvent visele. Totuşi, 
într-o noapte, când visul a revenit pentru a patra oară, chiar în 
momentul în care atacatorii erau pe punctul de a-şi relua 
urmărirea, mi-a trecut prin gând că scena este ireală. Dorinţa de a 
depăşi această iluzie mi-a dat puterea de a-mi controla frica teri- 
bilă. În loc să o iau la goană, am făcut un efort uriaş de voință şi 
m-am sprijinit de perete, hotărât să contemplu cu cea mai mare 
atenţie fantomele care mă urmăreau şi pe care nu le văzusem până 
atunci decât cu coada ochiului. Trebuie să mărturisesc că șocul 
inițial a fost destul de puternic, atât de mare este dificultatea minţii 
de a se apăra de iluziile de care se teme. L-am privit în ochi pe prin- 

cipalul meu atacator, care semăna oarecum cu demonii sculptați pe 
portalurile catedralelor, iar dorinta de a-l observa a preluat con- 
trolul asupra emoţiilor mele. Când fantasticul monstru s-a apropiat 
la câțiva centimetri de mine, şuierând şi pufnind într-o manieră 
care îmi părea de-a dreptul comică (asta după ce mi se risipise 
teama), i-am putut vedea ghearele de la cele şapte labe, părul 
sprâncenelor, o rană la umăr şi nenumărate alte aspecte combinate 
într-o imagine extrem de detaliată. A fost una din cele mai clare 
viziuni pe care le-am avut vreodată. Să fi fost o simplă amintire a 
unui basorelief gotic? Chiar şi aşa, imaginația mea i-a adăugat 
culoare şi a pus-o în mişcare. Focalizarea atenției asupra acestui 
atacator i-a făcut pe tovarășii săi să dispară ca prin farmec. Chiar 
şi figura din fata mea şi-a încetinit mişcările şi a început să-şi 
piardă din claritate, până când s-a transformat într-o grămadă de 
zdrente, asemănătoare cu costumele plasate la intrarea magazinelor 
care vând măşti pentru carnavaluri. Mi-au mai apărut apoi câteva 


imagini nesemnificative, după care m-am trezit.” 


Se pare că a fost ultimul coşmar pe care l-a trăit marchizul. 
La rândul său, Paul Tholey afirmă că, dacă eul din vis priveşte 
drept în ochi, curajos, personajele onirice ostile, figurile lor devin 
adesea mai puţin amenințătoare.” Pe de altă parte, dacă el încearcă 
să le facă să dispară, acestea pot deveni chiar mai amenințătoare, 
aşa cum s-a petrecut în următorul vis al lui Scott Sparrow. 


Mă aflu pe coridorul din fata camerei mele, este întuneric 
beznă. Tata iese în faţa uşii. Îi spun că sunt acolo, ca să nu se sperie 
şi să mă atace din greşeală. Mi-e frică, deşi nu am un motiv 
special. Deschid usa de la intrare şi văd o figură întunecată care se 
transformă într-un animal mare. Este o panteră neagră, care se stre- 


272 EXPLORAREA VISELOR LUCIDE 


coară în casă. Îi prind îngrozit capul cu mâinile şi îi spun: „Nu eşti 
decât un vis“. Afirmația mea sună mai degrabă ca o implorare, căci 
nu-mi pot stăpâni teama. Îl rog pe Iisus să mă apere. Mă trezesc in 


cele din urmă cu aceeaşi senzaţie de teamă.” 


În cazul de faţă, persoana care visează foloseşte starea de 
luciditate pentru a încerca să alunge imaginea de care se teme. 
Atitudinea este greşită, căci nu există o diferenţă prea mare între 
aceasta şi fuga din faţa atacatorilor. Dacă Sparrow şi-ar fi dat 
seama că pantera neagră nu-i poate face nici un rău, acest simplu 
gând i-ar fi spulberat anxietatea. Cel mai mare duşman din vise 
este teama. Dacă omul îi permite să persiste, devine tot mai 
puternică, iar încrederea în sine se diminuează. 

Multi dintre cei care se află la începutul experienţei viselor 
lucide încearcă să se folosească de puterile recent dobândite pen- 
tru a găsi metoda să scape de teamă. De acest fapt este răspunză- 
toare pornirea noastră naturală de a continua o activitate în 
aceeaşi stare de spirit în care ne aflăm. De pildă, dacă îţi dai 
seama că eşti într-un vis în care cineva te urmăreşte, vei avea 
tendinţa să fugi în continuare, chiar dacă ştii că nu ai nici un 
motiv de teamă. În timpul primelor şase luni de înregistrări ale 
viselor lucide, am suferit şi eu uneori de această inerție mentală, 
pana când, în următorul vis lucid, am primit inspiraţia de a-mi 


schimba definitiv comportamentul. 


Coboram pe partea exterioară a unui zgârie-nori, târându-mă 
ca o şopârlă. Mi-a trecut prin minte că m-aş descurca mai bine dacă 
mi-aş lua zborul. Asta am şi facut, iar în timpul acestei inaltari 
mi-am dat seama că visez. Când am ajuns la sol, visul şi starea mea 
de luciditate au început să se destrame. M-am trezit într-o sală de 
conferințe, unde am avut privilegiul să-l ascult pe Idries Shah (un 

eminent maestru sufit) care-mi comenta visul astfel: „Desigur, a fost 
bine ca Stephen şi-a dat seama ca visează şi şi-a luat zborul, 
remarca el pe un ton amuzat, dar a fost o greşeală faptul că nu a 
înțeles în acel moment că, fiind vorba de un simplu vis, nu avea nici 
un motiv să-i fie teamă. 


Ar fi trebuit să fiu surd ca să nu pricep mesajul. După această 
lecţie onirică, am hotărât să nu mă mai folosesc niciodată de luci- 
ditatea din vis pentru a scăpa dintr-o situaţie neplăcută. Nu 
intentionam nici să mă mulţumesc cu evitarea pasivă a con- 
flictelor, fără a căuta o soluţie. De aceea, am luat o decizie fermă 
în privinţa comportamentului meu din timpul experienţelor 
onirice conştiente. De fiecare dată când îmi dădeam seama că 
visez, trebuia să-mi pun următoarele două întrebări: 1) încerc sau 
am încercat până acum să scap de ceva ameninţător? şi 2) există 
sau a existat vreun conflict în acest vis? Dacă era cel puţin un 
răspuns afirmativ, aveam datoria să fac tot ce-mi stătea în putință 
pentru a înfrunta situaţia pe care o evitasem şi pentru a dezamor- 
sa tensiunea. Mi-am amintit cu uşurinţă acest principiu în aproape 
toate visele lucide pe care le-am avut ulterior şi am urmărit să 
solutionez conflictele onirice ori de câte ori am avut ocazia. 

A scăpa de un coşmar prin trezire nu îndepărtează decât pe 
moment situaţia înspăimântătoare. Omul simte o oarecare 
uşurare, dar nu scapă definitiv de visul urât, asemenea unui 
deţinut care sapă un tunel în zidul celulei sale, dar se trezeşte în 
celula vecină. Indiferent dacă este conştient sau nu de asta, cel 
care preferă să se trezească rămâne cu un conflict nerezolvat, care 
nu va întârzia să se manifeste din nou, în altă noapte, şi îşi începe 
ziua respectivă cu o stare de spirit neplăcută. 

Pe de alta parte, dacă ar opta să rămână în interiorul 

coşmarului, în loc să încerce să evadeze, onironautul ar putea 
rezolva conflictul într-o manieră care i-ar amplifica încrederea în 
sine şi i-ar îmbunătăţi starea de spirit. La trezire, ar simţi ca şi-a 
eliberat o energie blocată şi ar începe noua zi cu mult optimism. 

Visarea lucidă ne permite să alungăm teroarea coşmarurilor 
şi să ne amplificăm curajul — dacă, prin înfruntarea directă a 
acestora, ne putem controla suficient de bine teama pentru a 
recunoaşte că imaginile care ne tulbură nu sunt decât creaţii ale 


minţii noastre. 


PARALIZIA PROVOCATĂ DE SOMN 


Prima experienţă în care am trăit starea teribilă de neputinţă 
încremenită a trupului, deşi eram trează, s-a produs când eram 
foarte tânără. Aveam febră şi mă aflam în dormitorul mamei mele. 
Am văzut la fereastră o umbră neagră care a intrat în cameră şi a 
încercat să-mi tragă pătura de pe mine. Îmi venea să tip, chiar dacă 
ştiam că nu se petrece nimic. Eram înspăimântată de ideea că cine- 
va poate intra pe fereastră, însă mi-am dat seama că cel care 
pătrunsese în cameră era doar o umbră şi nu o persoană în carne şi 
oase. M-am luptat cu ea şi m-am trezit. Anul trecut am avut acelaşi 
vis, cu diferența că am simțit efectiv mâna umbrei pe umărul meu. 
Am fost îngrozită. Recent, într-un alt vis, cineva a încercat să mă 
omoare. Mi-am amintit atunci ce mi-a spus soțul meu că a facut 
într-o situație similară, aşa că m-am întors şi l-am privit in fata pe 
atacator. Practic, l-am provocat să mă omoare, afirmând astfel lipsa 
mea de teamă. M-am simţit imediat mai puternică şi am invocat o 
imagine a bunatatii şi purității lui Dumnezeu, căruia m-am rugat 
să mă ajute. Astfel mi-am învins agresorul, iar urmarea a fost o stare 
de spirit foarte bună. (K.S., Etobicoke, Ontario) 

Experienţa paraliziei provocate de somn poate fi terifiantă, 
aşa cum demonstrează exemplul de mai sus. Oamenii care se 
trezesc în această situaţie descoperă că nu se pot mişca. Unii simt 
un fel de greutate care îi apasă pe piept şi le creează senzaţia de 
sufocare. Alţii au halucinaţii, aud sunete puternice, un fel de 
bazaituri, simt vibrații în interiorul corpului sau văd în apropiere 
imagini amenințătoare. Unii văd imagini distorsionate ale cor- 
pului lor sau simt un fel de „curent electric“ care îi traversează. 
Pe măsură ce experienţa progresează, mediul exterior începe să se 
schimbe, iar subiectul are impresia că iese din corpul său fizic, fie 
plutind în sus, fie scufundându-se prin pat. De multe ori ştie că 
visează, dar nu reuşeşte să se deştepte. 

Cea mai probabilă cauză a paraliziei provocate de somnul 
REM este trezirea minţii în timp ce corpul rămâne imobil. La 
început, persoana care visează percepe mediul din jur, dar pe 
măsură ce procesele REM redevin active, încep să-i apară lucruri 
ciudate. Anxietatea este o stare firească în aceste circumstanţe 
fiziologice, sporită de senzaţia subiectului că s-a trezit, că toate 
aceste lucruri ciudate se petrec cu adevărat şi că este incapabil să 
se mişte. Dacă pătrunde şi mai adânc în somnul REM, îşi pierde 
complet conştiinţa corporală, simțindu-se paralizat. Acesta este 
momentul în care apare senzaţia de părăsire a structurii fizice, 
imaginea mentală a trupului său fiind eliberată de constrângerile 
perceptiilor corporale." 

Paralizia provocată de somn este cauza probabilă a unora 
dintre cele mai ciudate fenomene nocturne, cum ar fi vizitele 
demonilor, ale incubilor şi sucubilor sau experienţele extracorpo- 
rale. Acestea nu sunt neapărat terifiante, mai ales dacă iti dai 
seama că visezi şi că nu ţi se poate petrece nimic periculos. 


Oamenii aflaţi în această stare încearcă să strige după ajutor sau 

fac eforturi disperate să se miste, dorind astfel să se trezească. 
Asemenea eforturi fac mai mult rău decât bine, deoarece le 
amplifică spaima şi neliniştea. La rândul ei, anxietatea nu face 
decât să perpetueze situaţia. Cea mai bună abordare în astfel de 
cazuri este: 1) să-ţi aminteşti că visezi şi că nu ţi se poate petrece 
nimic rău; 2) să te relaxezi şi să accepti derularea experienţei, ori- 
unde te-ar conduce ea. Adoptă o atitudine de curiozitate. Visele 
care rezultă din starea de paralizie pot fi extrem de intense şi 


absolut minunate. 


SFATURI PRACTICE PENTRU 
DEPĂȘIREA COȘMARURILOR 


Mă aflam pe un vârf de munte, la marginea unei stânci. Eram 
prizonierul a doi bărbaţi, care aveau un câine şi un leu. Stiam că 
vor să mă arunce în prăpastie, aşa că m-am luptat cu ei şi i-am 
împins in gol, împreună cu leul. M-am aruncat la rândul meu în 
apa de la poalele muntelui. Am ajuns cu bine şi m-am trezit cu 
mâinile libere. Am înotat la mal şi am încercat să urc din nou cul- 
mea, dar m-am trezit fatá în fată cu leul, furios că îl azvârlisem mai 
devreme în apă. Nu mă lăsa să trec, aşa că am început să arunc în 
el cu apă şi cu pietre. Iritat, a început să raga şi s-a repezit în apă 
după mine, dar eu am sărit pe stâncile din apropiere. Acum eu eram 
cel urmărit de leu. Stiam că nu pot scăpa de el, aşa că l-am privit 
in fata, provocându-l: „Haide, vino!“ M-am apărat cu mâinile, dar 
dintr-o dată mi-am dat seama că visez. În plin atac, expresia leului 
s-a schimbat, devenind prietenoasă şi jucausa. A aterizat peste mine, 
iar eu l-am îmbrățișat, după care ne-am jucat o vreme, 
rostogolindu-ne prin iarbă. L-am sărutat şi el mi-a lins fata. Ma 
simțeam grozav. Atunci, leul s-a dat peste cap şi s-a transformat 

într-o negresă goală. Era superba şi avea sfarcuri mari. Am început 
să mă joc cu ea şi am devenit extrem de excitat, dar aveam senti- 
mentul că trebuie să mă întorc în vârful muntelui. l-am spus să 


vină cu mine şi am pornit la drum. În clipa aceea, m-am trezit. 
(D.T., Lindenwold, New Jersey) 


Multă vreme m-am temut de moarte, însă am reuşit să-mi vin- 
dec această temere cu ajutorul unui vis lucid. Se făcea că mă aflu 
într-un mediu care părea iadul. Mi-am dat seama că asta nu se 
poate petrece în realitate, căci mă ştiam în patul meu şi prin urmare 
am devenit lucid. În acel moment, cineva m-a înjunghiat în spate. 
Am „simţit“ durerea şi am hotărât să văd ce înseamnă să „mori“. 
M-am trezit într-o stare catatonica. „Sufletul“ meu oniric s-a 
despărțit de „corpul“ meu oniric. Era o senzaţie ciudată să-mi vad 
trupul undeva, sub mine. Trăiam o stare de pace interioară şi de 
linişte cum n-am mai simţit vreodată. Mi-am spus că, dacă aşa 
arată moartea, nu e ceva atât de rău. De atunci, nu mi-a mai fost 
niciodată frică de ea. Îmi păstrez calmul chiar şi în situaţiile care 
îmi pun viata în pericol. (K.D., Lauderhill, Florida) 


Orice om care suferă din cauza coşmarurilor poate scăpa de 
anxietate dacă devine lucid în timpul unei asemenea experienţe 
onirice. Cititorii care le au frecvent pot pune imediat în practică 
acest sfat. Chiar şi ceilalţi cititori merită să studieze însă paginile 
de fata, pentru a fi pregătiţi şi pentru a şti cum să acţioneze cu 
prima ocazie când vor avea un vis terifiant. 

În literatura de specialitate există mai multe abordări referi- 
toare la tratarea coşmarurilor. Deoarece persoanele care visează 
conştient ştiu că se află într-un mediu ireal, în care nu se aplică 
regulile stării de veghe, e limpede că toate visele pot fi dublate de 


luciditate. Unul din primele sisteme propuse pentru vindecarea 

coşmarurilor a fost cel atribuit culturii Senoi din Malaysia de 
către Kilton Stewart, în lucrarea Teoria viselor in Malaya.” În 
inspirata sa carte, Visarea creatoare, Patricia Garfield a popula- 
rizat ideile lui Stewart.” Principiul de bază al sistemului Senoi 
este înfruntarea pericolului şi cucerirea obstacolelor. Dacă te 
confrunţi cu un atacator sau cu un personaj oniric necooperant, 
ar trebui să-l ataci hotărât, în forţă şi să-l învingi. Eşti chiar sfă- 
tuit să-l distrugi, dacă este necesar, eliberând astfel o forţă pozi- 
tivă (care până atunci fusese blocată). După ce l-ai înfrânt, tre- 
buie să-l determini să-ţi ofere un cadou valoros, ceva care să 
poată fi folosit în starea de veghe. O altă sugestie este aceea de a 
apela la ajutorul personajelor prietenoase şi cooperante din vis 
pentru a învinge personajul cel rău. 

Mulţi oameni au aplicat această metodă a confruntării şi 
cuceririi, raportând rezultate pozitive. Totuşi, aşa cum a 
descoperit Paul Tholey, atacarea personajelor neprietenoase nu 
este întotdeauna cea mai bună cale. Vom explica mai amănunţit 
motivele acestei afirmaţii în Capitolul 11; ideea este, pe scurt, că 
aceste figuri ostile reprezintă de regulă aspecte ale personalităţii 
noastre pe care le respingem. Dacă vrem să distrugem aceste 
apariţii simbolice din vise, nu facem altceva decât să negăm anu- 
mite părţi din propria fiinţă. 

Mai există o idee prețioasă asociată cu cultura Senoi şi me- 
rită reţinută. Una din cele mai frecvente teme de coşmar este 
căderea în gol. Sistemul Senoi propune ca cel care visează să nu 
se trezească, ci să se relaxeze şi să aterizeze lin la sol. Dacă te 
pomenesti în această situaţie, gândeşte-te că vei ateriza într-un 
loc frumos şi interesant, unde o să ai ceva de învăţat. Pasul urmă- 
tor este ca în visele viitoare de acelaşi gen să urmăreşti să zbori, 


călătorind apoi oriunde doreşti. In acest fel, o experienţă 

înspăimântătoare poate fi transformată într-una plăcută şi utilă. 

Tholey, care a cercetat eficacitatea diferitelor reacţii fata de 
personajele onirice ostile, a ajuns la concluzia că cea mai bună 
atitudine este cea reconciliatoare. Metoda sa se bazează pe 
angrenarea unui dialog cu făpturile din vis (vezi exerciţiul care 
urmează). “ Tholey a descoperit că, atunci când cei care visează 
fac tentativa să se împace cu personajele ostile, acestea se trans- 
formă adeseori din „creaturi de un ordin inferior în fiinţe supe- 
rioare“, de pildă din animale sau alte ființe mitologice terifiante 
în oameni. Asemenea metamorfoze „le permit subiecţilor să înţe- 
leagă instantaneu semnificaţia viselor lor“. Mai mult, comporta- 
mentul binevoitor fata de personajele amenințătoare face ca 
înfăţişarea acestora să se modifice, făcându-le să pară (şi să 
acţioneze) într-o manieră mai prietenoasă. lată, spre exemplu, 


un vis personal al lui Tholey. 


Am devenit lucid tocmai când eram pe punctul de a-mi lua 
zborul, iar un tigru mă urmărea. Am facut în asa fel încât să rămân 
la sol şi l-am întrebat: „Cine eşti tu?“ Tigrul a dat un pas înapoi şi 
s-a transformat în tatăl meu, care mi-a răspuns: „Sunt tatăl tău şi 
am să-ți spun ce trebuie să faci!“ Spre deosebire de alte vise de acelaşi 
gen, nu am mai sărit la bătaie, ci m-am străduit să port un dialog 
împăciuitor cu el. I-am spus că nu-mi mai poate da ordine. Lam 
respins insultele şi amenințările. Pe de altă parte, am fost nevoit să 
recunosc că o serie din criticile sale erau justificate, aşa că am 
hotărât să tin cont de ele şi să-mi schimb comportamentul. Atunci 
figura tatălui meu a devenit prietenoasă şi ne-am strâns mâinile. 
L-am întrebat dacă mă poate ajuta în vreun fel şi m-a încurajat 
să-mi văd de drumul pe care am pornit. Apoi, tata s-a dizolvat în 


mine şi am rămas singur în vis.” 

Dacă doreşti să ai un dialog eficient cu personajele ostile, cel 
mai bine este să le tratezi de la egal la egal, ca în exemplul de mai 
sus. lată câteva întrebări care se pot dovedi extrem de utile în 
asemenea dialoguri: 

„Cine eşti tu?“ 

„Cine sunt eu?“ 

„De ce te afli aici?“ 

„De ce te porţi astfel?“ 

„Ce anume doreşti să-mi comunici?“ 

„De ce am trăit aceste evenimente în vis?“ 

„Ce crezi sau ce simţi în legătură cu...2“ 

„Ce doreşti de la mine? Ce ai vrea să fac?“ 

„Ce întrebări doreşti să-mi pui?“ 

„Care este lucrul cel mai important pe care ar trebui să-l 

ştiu?“ 

„Mă poţi ajuta în vreun fel?“ 

„Te pot ajuta în vreun fel?“ 


EXERCIȚIU: CONVERSATIE CU 
PERSONAJELE DIN VISE 


1. Practică, în timpul stării de veghe, dialogul imaginar 

cu personajele care îţi apar frecvent în vise 

Alege-ti o experienţă onirică recentă în care ai avut o întâl- 
nire neplăcută cu un personaj oniric. Vizualizează personajul ca 
şi cum s-ar afla în fata ta şi imagineaza-ti că intri în dialog cu el. 
Începe întotdeauna prin a-i pune întrebări. Poti opta pentru una 
cu semnificaţie personală. În continuare, notează aceste întrebări 
şi răspunsurile partenerului de dialog. Nu lăsa gândirea logică să 


intervină în fluxul natural al gândurilor cu argumente de genul: 

„Nu-i adevărat“, „Este o prostie“ sau „Eu sunt cel care inventează 
aceste lucruri“. Ascultă şi interacționează cu personajul oniric. 
Lasă pentru mai târziu evaluările. Nu încheia dialogul decâr 
atunci când energia sa se destramă de la sine sau când ajungi la 
o concluzie utilă. În final, evaluează conversaţia şi întreabă-te 
unde ai procedat corect şi ce ai schimba dacă ai putea relua dia- 
logul. După ce lucrurile îţi devin clare, aplică acelaşi exerciţiu în 
cazul altui vis. 


2. Fixează-ţi ferm intenţia 
Stabileşte-ţi țelul ca, data viitoare când vei avea o întâlnire 
cu un personaj ostil, să devii lucid şi să porţi o discuţie cu el. 


3. Intră în conversaţie cu personajele ostile 

Dacă întâlneşti o persoană fata de care simţi antipatie, în- 
treaba-te mai întâi dacă nu cumva visezi. În cazul în care 
descoperi că eşti într-o experienţă onirică, priveşte personajul în 
faţă şi iniţiază un dialog cu el, punându-i una din întrebările de 
mai sus. Ascultă-i răspunsurile şi urmăreşte să rezolvi şi pro- 
blemele lui, nu doar pe ale tale. Străduieşte-te să ajungi la împă- 
care sau să te împrieteneşti cu el. Continuă dialogul până când 
descoperi o soluţie satisfăcătoare. Ai grijă apoi să te trezeşti pen- 


tru a-ţi aminti şi a-ţi nota conversaţia. 


4. Evaluează dialogul avut 


Pune-ti întrebarea dacă ai obţinut cel mai grozav rezultat 
posibil. Dacă nu eşti satisfăcut, gândeşte-te ce ai putea face data 
viitoare pentru a îmbunătăţi lucrurile. Poţi aplica din nou prima 
etapă, pentru a retrăi dialogul şi a obţine un rezultat mai multu- 


mitor. 

(adaptare după Kaplan- Williams" şi Tholey”) 

Comentând rezultatele pozitive ale dialogului reconciliant, 
Tholey a descoperit că atacarea verbală sau fizică a personajelor 
din vise conduce frecvent la un regres al formei, de pildă, 
dintr-o mamă în vrăjitoare, iar apoi într-un animal. Dacă 
pornim de la premisa că făpturile din visele noastre ne sunt mai 
utile într-o formă omenească decât într-una non-umană, în 
majoritatea cazurilor, pare că abordarea agresivă nu este cea mai 
potrivită soluţie pe care o putem aplica. 

Spun în majoritatea cazurilor, deoarece sunt situaţii în care 
nu este recomandabil să te deschizi prea tare in fata personajului 
oniric. Este vorba mai ales de acele drame care reiterează eveni- 
mente din viata reală, când am fost abuzati, ca de exemplu vio- 
lurile sau pedofilia. În aceste situaţii, cea mai bună abordare este 
cea indicată de cultura Senoi: învingerea, anihilarea şi transfor- 
marea atacatorului din vis. Însă cercetările lui Tholey au arătat 
că, în cazurile amintite anterior, agresiunea îndreptată împotriva 
personajelor onirice ostile poate conduce la sentimente de 
vinovăţie şi anxietate, precum şi la reapariţia lor, care „doresc să 
se răzbune“. De aceea, te sfătuiesc să eviti pe cât posibil acest tip 
de comportament, câtă vreme nu e necesar. 

Aş dori să adaug câteva sugestii personale pentru rezolvarea 
situaţiilor de coşmar. Una dintre ele se referă la o aplicaţie a abor- 
dării de tip înfruntă şi cucereşte. Deşi nu recomand în întregime 
supunerea personajelor din vise, partea cu înfruntarea lor directă 
corespunde pe deplin concepţiei mele despre o viaţă onirică con- 
structivă. Aminteste-ti întotdeauna că nimic nu-ţi poate face rău 
într-un vis şi întreabă-te dacă există un motiv real pentru care 
încerci să evifi o anumită experienţă. Un exemplu excelent de 


confruntare cu pericolul din vis este oferit de Patricia Garfield. 

Mă aflam într-un spațiu subteran, asemănător cu metroul din 
Londra. Am ajuns la o scară rulantă. Am apăsat pe butoane, dar nu 
funcționau, aşa că m-am gândit că trebuia să merg pe jos. După ce 
am facut câțiva paşi, am descoperit că scara se pune în mişcare. Am 
privit în sus şi am observat ca scara se îndrepta cu repeziciune către 
o maşinărie galbenă. Mi-am dat seama că mă voi zdrobi, dacă o să 
mă izbesc de ea. Mi s-a făcut frică, dar am devenit lucidă. Mi-am 
spus atunci în sinea mea: „Trebuie să merg mai departe. Trebuie să 
mă confrunt cu acest obstacol. Patty spune că nu mă pot trezi încă. 
Inima a început să-mi bată nebuneste şi palmele mi-au transpirat 
brusc. Mi-am spus: „Probabil că o să fac atac de cord“, dar am con- 
tinuat să merg. In final, nu s-a întâmplat nimic. Am trecut de 
maşinăria galbenă şi totul a fost în regulă.“ 


În alt caz o femeie a visat că nu putea să traverseze o stradă 
foarte aglomerată, pentru că îi era frică să nu fie lovită de o 
maşină. Ştiind că are această problemă şi în starea de veghe, după 
ce a devenit lucidă în vis, s-a hotărât să se confrunte direct cu 
această temere şi a ieşit în calea unui camion care se apropia în 
mare viteză. Maşina a trecut peste ea. Femeia povesteşte că s-a 
ridicat la cer într-un corp eteric, simțindu-se deopotrivă amuza- 
tă şi într-o stare de conştiinţă foarte elevată. 

Această abordare de tip „las să văd ce mi se petrece“ nu este 
întotdeauna cea mai potrivită atunci când ai de-a face cu anu- 
mite personaje onirice. Cercetările lui Tholey au arătat că „ati- 
tudinea defensivă conduce aproape întotdeauna la teamă şi des- 
curajare“.'” Personajele ostile au tendinţa să crească în dimensi- 
uni şi putere, prin comparaţie cu cel care visează. Explicaţia ar 
putea fi legată de faptul că majoritatea acestor personaje sunt 
proiecţii ale unor trăsături individuale de personalitate, iar 

cedarea în fata atacurilor lor echivalează cu o permisiune acor- 
data trăsăturilor negative, de a prelua controlul asupra aspectelor 
mai bune ale fiinţei noastre. 

În Capitolul 11 vom discuta mai amănunţit despre această 
idee şi vom propune o altă metodă de contracarare a personajelor 
ostile din visele noastre: deschiderea inimii şi acceptarea lor ca 
părţi integrante ale propriului univers. Această atitudine nu 


necesită nici un cuvânt şi are rezultate incredibil de bune. 


SFATURI PENTRU VINDECAREA COȘMARUR ILOR 


Tata o listă cu unele dintre cele mai comune teme ale 
coşmarurilor, alături de care prezentăm cele mai eficiente 
metode pentru obţinerea unor rezultate pozitive. Propune-ti ca 
data viitoare când te vei trezi într-un vis terifiant, să devii lucid 
şi să-ţi transcenzi frica. În cazul în care coşmarul are la bază una 


din următoarele teme, testează abordările sugerate mai jos. 


TEMA 1: URMĂRIREA 

Reactie: nu mai fugi. Intoarce-te cu fata către urmăritor. De 
multe ori, această atitudine este suficientă pentru a-l face să dis- 
pară sau pentru a-l transforma într-un personaj inofensiv. Dacă 


nu se petrece aşa, iniţiază un dialog reconciliant cu el. 


TEMA 2: ATACUL 

Reactie: nu ceda cu uşurinţă în faţa agresiunii din vis şi n-o 
lua la goană. Arată că eşti pregătit să te aperi, apoi urmăreşte să 
porneşti un dialog reconciliant cu atacatorul. Alternativ, 


proiectează asupra lui un sentiment de iubire şi acceptare (vezi 
Capitolul 11). 

TEMA 3: CĂDEREA 
Reactie: relaxează-te şi nu te împotrivi senzatiei de cădere. 
Fii convins că nu vei muri când ajungi la sol. Alternativ, poţi 


transforma experienţa prăbuşirii într-una de zbor. 


TEMA 4: PARALIZIA PROVOCATĂ DE SOMN 

Reactie: dacă te simţi prins într-o capcană, imobilizat sau 
paralizat, relaxează-te. Nu lăsa anxietatea să preia controlul 
asupra raţiunii. Repeta-ti că te afli într-un vis şi că se va sfârşi in 
curând. Lasă-te purtat de imaginile care-ţi apar în fata ochilor 
sau de senzațiile corporale pe care le resimti. Nimic nu-ţi poate 
face rău. Manifesta-ti interesul şi curiozitatea faţă de ceea ce se 


petrece. 


TEMA 5: SENTIMENTUL CĂ NU EȘTI PREGĂTIT PEN- 
TRU UN EXAMEN 


Reactie: în primul rând nimeni nu te obligă să-ţi continui 
acest vis. Poţi părăsi oricând sala de examen sau de conferinţe. 
Dacă doreşti să-ţi cultivi însă starea de încredere în tine, poţi să 
te străduieşti să răspunzi creator la întrebările din test sau să ţii 
un discurs spontan pe o temă la alegere. Important este să te 
simţi bine. La trezire, întreabă-te dacă nu cumva ar trebui să te 


pregăteşti cu adevărat pentru o situaţie de acest gen. 


TEMA 6: EXPUNEREA ÎN PUBLIC ÎNTR-O STARE DE 
NUDITATE 


Reactie: cui îi pasă? E doar un simplu vis. Distrează-te fără 
inhibitii. Unii oameni consideră foarte excitantă nuditatea din 
vise. Dacă doreşti, nu ai decât să le ceri şi ceilorlalti să se 
dezbrace. Reţine: modestia este doar o convenţie publică, iar 


visele sunt experienţe personale. 

Dacă întrerup un coşmar trezindu-mă, revin mereu la el, 
într-un punct anterior declanşării evenimentelor terifiante. Visez 


din nou situaţia respectivă, dar o modific în aşa fel încât totul să se 
termine cu bine. (J.G., Kirkland, Washington) 


Un prieten m-a sfătuit să rămân pur şi simplu în vis, pentru 
a-i schimba cursul. În acea perioadă aveam frecvent coşmaruri. Mă 
trezeam de fiecare dată, tipand după ajutor şi aşa le puneam capăt. 
Evident, senzația de neajutorare şi teamă se prelungea de-a lungul 
întregii zile. De aceea, înainte de culcare am început să-mi repet că 
orice s-ar petrece în visele mele, nu mă voi mai trezi, ci mă voi con- 
frunta cu pericolul, ca să văd despre ce este vorba de fapt. 


Aşa au avut loc câteva schimbări importante. De exemplu, în 
vis, m-am trezit blocat într-un lift. Nu puteam să-l fac să plece nici 
în sus şi nici în jos, dar nici să ies din el. În cele din urmă, am urcat 
pe acoperişul liftului, dar chiar atunci a pornit şi a început să urce 
cu repeziciune. Dacă ar fi ajuns în casa liftului m-ar fi zdrobit. În 
loc să tip după ajutor, am preferat să rămân ca un simplu observator. 
Stiind că mă aflu într-un vis, m-am adresat liftului spunându-i că 
nu intentionez sa mă dau jos: „Ce-o să faci, na?!“ Liftul s-a oprit cu 
putin înainte de a ajunge la acoperiş. N-am păţit nimic rău, şi de 
atunci visul nu a mai revenit (până în momentul acela, se tot 


repetase). (V.W., Lincoln, Nebraska) 


Încă de la vârsta de trei ani am avut coşmaruri legate de flu- 
xul mării, care mă lua pe sus. Visul revenea de două ori pe lună. 
Detaliile se schimbau, dar senzaţia era de fiecare dată aceeaşi: 
teroare şi neputinţă. Până când... aflat într-o stare de semicon- 

stienta, m-am hotărât să initiez un vis lucid pe aceasta temă. Am 
reuşit! Cu inima batandu-mi nebuneşte, am alergat către marea 
învolburată, strigând că este doar un vis. M-am aruncat în apă. 
Pentru o clipă, am simţit cum imi intra în plămâni, însă după o 
vreme a început să-mi placă zbenguiala în valuri şi curenţii puter- 
nici. După câteva minute de joacă (altminteri, cât se poate de plă- 
cute), apa m-a dus la mal. 

Am avut mai târziu un alt vis lucid pe aceeaşi temă, în care 
am savurat senzaţia de a înota pe sub apă. De atunci nu au mai 
revenit niciodată visele urâte legate de maree. (L.G., San Francisco, 


California) 


Atunci când gândul la un coşmar devine atât de dureros, 
încât ajungem să-l evităm, nu este de mirare că el se repetă 
obsesiv. În schimb, dacă le privim în faţă, chiar şi cele mai teri- 
bile imagini se dovedesc mai puţin înfricoşătoare. După părerea 
mea, în următorul comentariu la visul pe care l-am relatat ceva 
mai devreme, Saint-Denys a sesizat perfect mecanismul 


coşmarurilor recurente. 


Nu ştiu care este originea acelui vis. Probabil prima dată s-a 
produs dintr-o cauză patologică. Este evident că, după ce l-am avut 
de mai multe ori într-un interval de şase săptămâni, a început să 
revină numai din cauza impresiei devastatoare pe care o avea 
asupra mea şi datorită temerilor instinctive că ar putea să se repete. 
De pildă, dacă mă pomeneam în vis că sunt închis într-o cameră, 
amintirea cosmarului îmi apărea instantaneu în mintea. Era sufi- 
cient să privesc uşa, cu gândul că aş putea vedea acolo lucrul de care 
mă temeam cel mai tare, pentru ca teroarea să se materializeze din 
nou, în aceeaşi forma.” 

După părerea mea, procesul prin care coşmarurile devin 
recurente este următorul: întâi persoana care visează se trezeşte 
dintr-un coşmar într-o stare de anxietate şi teamă intensă; firesc, 
el speră că visul nu se va repeta. Dar tocmai dorinţa de a evita cu 
orice preţ evenimentele din coşmarul cu pricina i-l readuce 
frecvent în memorie. Mai târziu, o situaţie din viaţa reală asoci- 
ată acestuia îl determină să viseze din nou acelaşi cadru. 
Recunoscându-l, cel care visează se aşteaptă ca lucrurile să ia 
aceeaşi întorsătură. Aşteptările sale determină, desigur, cursul 
acţiunii, adică repetarea scenariului iniţial. Cu cât visul revine 
mai des, cu atât mai mare va fi probabilitatea ca el să se producă 
în aceeaşi formă. Dacă acceptăm această explicaţie, tratamentul 
coşmarurilor recurente devine destul de simplu: tot ce trebuie să 
facă persoana care visează este să-şi imagineze un alt dez- 
nodământ, contrazicându-şi astfel aşteptarea că visul poate avea 
o singură finalitate. 

Cercetătorul veteran în domeniul viselor lucide, Strephon 
Kaplan- Williams, descrie o tehnică de repetare a sfârşitului unui 
coşmar, pe care o numeşte reintrarea în vis. Procedeul poate fi 
practicat în cazul oricărei experienţe onirice de al cărei final nu 
eşti satisfăcut, dar e indicat în special pentru coşmarurile 
recurente în care, de fiecare dată, eşti blocat de aceleaşi eveni- 
mente neplăcute. 

Reintrarea în vis este iniţiată în timpul stării de veghe. 
Subiectul începe prin a selecta visul pe care doreşte să-l retră- 
iască, după care introduce un element nou, menit să-i modifice 
deznodământul. Altfel spus, el retrăieşte visul în imaginaţie, dar 
schimbă o anumită acţiune, după care continuă să vizualizeze 
evoluţia visului până când remarcă rezultatul noului său com- 


portament. Kaplan-Williams ne oferă din propria experienţă un 

exemplu de reintrare în vis. lată cum descrie visul iniţial: „Mă 
aflu într-o casă în care există ceva de care mi-e frică. Sunt singur 
şi nu doresc să mă confrunt cu pericolul. De aceea, mă trezesc“. 
Ulterior, el a hotărât să reintre în vis şi să se confrunte cu ceea 
ce-i stârnea teama. În cazul de faţă, a adormit efectiv în timp ce 
practica procesul de reintrare, ceea ce a făcut ca experienţa să fie 


şi mai intensă. 


De data aceasta încerc să mă autoconving să intru in baie, 
acolo unde se află sursa spaimei mele. Sunt atât de speriat, încât nu 
văd nimic în fata ochilor. Printr-un efort de voință, intru în baie, 
pregătit pentru orice. Mă gândesc chiar să-mi iau maceta, Ca să mă 
apăr în caz că voi fi atacat. Renunt la idee, căci îmi propun să mă 
confrunt cu frica mea, orice s-ar întâmpla... Sunt dispus să accept 
orice situație, oricât de copleșitoare mi s-ar părea, fără să mă 
împotrivesc. 

... La început, tot ce pot vedea este o figură uşor luminiscenta. 
Nu mă atacă, dar se transformă într-un fel de pitic cu braţe lungi 
şi fata rotundă, asemănător cu Yoda (din Războiul Stelelor). Ne 
privim unul pe celălalt. Nu are loc nici o agresiune. Teama îmi dis- 
pare văzând ce se ascundea în spatele uşii de atâția ani (am avut 
cosmarurile acestea încă din copilărie). Singurele lucruri care se 
ascund în spatele uşilor din vise sunt teama şi incapacitatea celui 
care visează de a se confrunta cu ea.” 


Cu câţiva ani în urmă, am sugerat unei persoane care sufe- 
rea de coşmaruri recurente o abordare asemănătoare. Totul a 
început cu un telefon în care un bărbat mi-a cerut să-l ajut. 
Mi-a spus că a ajuns să-i fie frică să mai meargă la culcare, ca să 
nu mai aibă din nou acel vis oribil. În aceste coşmaruri se trezea 


de fiecare dată într-o cameră ai cărei pereţi se apropiau de el, 

amenințând să-l strivească. Incerca disperat să deschidă usa, dar 
era întotdeauna încuiată. 

I-am cerut să-şi imagineze că se află din nou în vis, fiind însă 
conştient că visează. L-am întrebat ce ar fi putut modifica acolo. 
La început, a fost incapabil să se gândească la vreo schimbare, aşa 
că i-am dat un exemplu. I-am spus să-şi imagineze că atunci când 
încearcă să iasă din cameră, îşi bagă pur şi simplu mâna în buzu- 
nar, scoate o cheie, deschide uşa şi pleacă. I-am cerut să caute la 
rândul lui o soluţie. Omul şi-a imaginat visul, dar de data aceas- 
ta a privit în sus şi a constatat că încăperea nu avea tavan, aşa că 
s-a căţărat şi a sărit afară. 

l-am sugerat ca în situaţia în care visul se va repeta, să-şi 
amintească de soluţia găsită şi l-am rugat să mă anunţe. Nu m-a 
mai sunat niciodată. Din păcate, nu putem şti ce s-a petrecut cu 
adevărat, dar ne putem imagina că, după ce a găsit o cale de a 
controla acea situaţie particulară, visul nu s-a mai repetat, căci nu 
se mai temea de el. Aşa cum am mai spus, noi visăm întotdeau- 
na exact ce ne aşteptăm să se petreacă, fie că dorim, fie că ne 
temem de ceva. Am convingerea că această abordare poate asigu- 
ra baza unui tratament eficient pentru coşmarurile recurente şi 
aştept ca cineva să testeze clinic acest lucru. 

În literatura psihoterapeutică au apărut deja dovezi ale fap- 
tului că repetiţia visului îi ajută pe oameni să se vindece de 
coşmarurile recurente. Geer şi Silverman au tratat cu succes un 
pacient (altminteri normal) care suferea de şaisprezece ani de un 
coşmar recurent, prin cinci şedinţe de relaxare urmate de şapte 
şedinţe de repetare mentală a experienţei onirice negative.” 
Frecvența coşmarului a început să scadă după a treia şedinţă de 
repetare, când i s-a sugerat pacientului să-şi spună de mai multe 
ori la rând: „Acesta este doar un vis“. După cea de-a şasea şedinţă 

(şapte săptămâni mai târziu), coşmarul a dispărut definitiv. 
Marks descrie un caz în care un coşmar recurent cu o vechime de 
paisprezece ani a dispărut după ce pacientul şi-a retrăit visul de 
trei ori în starea de veghe şi a scris apoi trei variante cu finaluri 
diferite.” Bishay a tratat şapte cazuri de coşmaruri prin simpla 
lor vizualizare, cu sau fără schimbarea deznodământului lor.” El 
a monitorizat cinci pacienţi timp de un an şi a evidenţiat vinde- 
carea completă a patru dintre ei, care şi-au imaginat un final 
fericit, şi îmbunătăţirea situaţiei celui de-al cincilea, care nu şi-a 
putut imagina decât un deznodământ neutru. 

Repetarea mentală a visului trebuie să se producă în starea 
de veghe. Există totuşi o tehnică similară care poate fi practicată 
Chiar atunci când se desfăşoară coşmarul recurent, dacă subiectul 
este lucid. În loc să-şi imagineze o altă evoluţie a visului în urma 
unei acţiuni noi, onironautul o poate testa chiar în timpul 
coşmarului. Soluţia găsită va avea un efect mult mai puternic, 
din cauza intensității experienţei directe. De multe ori, exerciţiul 
practicat în starea de veghe este însă suficient pentru rezolvarea 
problemei şi dispariţia definitivă a coşmarurilor. Totuşi, dacă 
acestea se repetă, cel care visează trebuie să fie pregătit să devină 
conştient şi să se confrunte lucid cu problema sa. Exercitiul 


următor conţine ambele tehnici. 


EXERCIȚIU: REVISAREA UNUI COȘMAR RECURENT 


1. Aminteşte-ţi un coşmar recurent şi notează-l în jurnal 

Dacă ai avut vreodată un coşmar care s-a repetat de mai 
multe ori, încearcă să ţi-l aminteşti în cât mai multe detalii şi 
povesteşte-l în scris. Caută apoi momentele în care ai putea 
influenţa cursul evenimentelor făcând ceva diferit. 

2. Alege un punct de reintrare în vis şi o acţiune noua 
Alege porţiunea de vis pe care doreşti să o modifici şi o 
acţiune nouă, pe care vrei să o testezi pentru a interveni asupra 
acţiunii în vis. De asemenea, selectează punctul cel mai relevant 
(de dinainte de declanşarea coşmarului) în care poţi reîncepe în 
experienţa onirică (dacă este un vis foarte lung, trebuie să inter- 


vii cu putin înainte de declanşarea evenimentelor neplăcute). 


3. Relaxează-te complet 

Alege un moment şi un loc în care să fii singur şi să nu te 
întrerupă nimeni timp de zece-douăzeci de minute. Aşază-te 
într-o poziţie confortabilă, cu ochii închişi, şi practică exerciţiul 


de relaxare progresivă (descris la pagina 70). 


4. Retrăieşte coşmarul şi schimbă deznodământul 

Reintră în starea de vis, începând din momentul ales la 
pasul 2. Vizualizează aceleaşi întâmplări onirice, dar numai până 
la punctul ales pentru modificarea evenimentelor. Introdu o 
acţiune nouă, apoi continuă să-ţi imaginezi visul pentru a vedea 


la ce deznodământ ajungi. 


5. Evaluează noul deznodământ 

După ce visul imaginat s-a încheiat, deschide ochii. Notează 
în jurnalul tău ce s-a petrecut, ca şi cum ar fi un vis obişnuit. 
Descrie starea pe care ţi-a lăsat-o noul final. Dacă nu eşti satisfă- 
cut şi nici acum nu te simţi în largul tău, reia exerciţiul şi schim- 
bă iar acţiunea. De cele mai multe ori, găsirea unei soluţii con- 
fortabile în timpul exerciţiului realizat în starea de veghe este 


suficientă pentru a opri recurenta coşmarului. 

6. Dacă visul se repetă, urmează acelaşi plan de acţiune, 

dar de data aceasta în interiorul visului 

Dacă visul se repetă, fă în lumea onirică exact ce ai făcut în 
timpul exerciţiului de vizualizare. Aminteşte-ţi că în vis nu ţi se 
poate petrece nimic rău şi fixează-ţi intenţia fermă de a rezolva o 
dată pentru totdeauna această problemă printr-o modificare de 


comportament. 


COȘMARURILE COPIILOR 


Am învățat să-mi controlez cosmarurile încă de la vârsta de 
cinci sau şase ani. Spre exemplu, odată eram urmărit de un dinoza- 
ur, asa Că am scos o conservă de spanac şi am mancat-o. Am dobân- 
dit astfel puterea lui Popeye Marinarul şi mi-am spulberat pe loc 
adversarul. (V.B., Roanoke, Virginia) 


Am avut acest vis lucid la vârsta de zece ani. Eram închis într-un 
turn de piatră împreună cu surioara mea mai mică, Diane. 
Vrăjitoarea care ne ținea în captivitate se pregătea să ne arunce pe 
amândoi din vârful turnului, închişi într-un sac. Surioara mea tipa 
din toate puterile, isterizată. Subit, panica mi s-a transformat 
într-o senzație de uşurare şi bucurie. Am început să râd: „Diane! 
Este doar un vis! Visul meu! Las-o să ne arunce din turn, căci pot 
face orice doresc!“ 

Vrăjitoarea şi-a pierdut din importanță, nemaifiind decât un 
element de fundal. Cădeam prin aer râzând amândoi, în timp ce 
sacul în care eram închişi dispărea. Apa caldă şi plăcută ne-a 
întâmpinat cu blandete şi ne-a dus la mal. Am ajuns pe țărm şi 
ne-am tăvălit prin iarbă, chicotind. Zile la rând după acest vis, am 


avut o senzație de tărie interioară, sentimentul că teama nu mă 

poate afecta decât dacă îi permit eu însumi acest lucru. (B.H., 
Sebastopol, California) 


Pe vremea când eram copil am participat conştient la multe 
din visele mele, controlându-le după cum doream. Procesul a 
început când aveam nouă sau zece ani. Într-o noapte am visat că 
eram urmărit de un căpcăun. Mi-am amintit însă ce îmi spuseseră 
părinții şi anume că nu există monştri. Atunci mi-am dat seama ca 
visez. M-am oprit din fugă, m-am întors şi l-am lăsat pe uriaş să 
mă ia în palma sa. În final, totul s-a terminat cu bine şi eu m-am 
trezit cu un sentiment plăcut şi reconfortant. În cei doi ani care au 
urmat mi-am dezvoltat din ce în ce mai bine această capacitate de 
a visa lucid, astfel încât abia aşteptam să mă culc ca să pătrund 


iarăşi în fascinanta lume a viselor, în care totul era posibil şi în care 
Marele Sef eram eu. (R.M., Toronto, Canada) 


Multi oameni afirmă că au descoperit visarea lucida stra- 
duindu-se să facă fata coşmarurilor specifice vârstei infantile, la 
fel ca în exemplele de mai sus. Copiii au tendinţa să aibă mai 
multe coşmaruri decât adulţii, dar aplică mai uşor decât ei meto- 
da confruntării cu propriile temeri în timpul experienţelor 
onirice negative. 

În Studii despre vise, publicată în anul 1921, Mary Arnold- 
Forster descrie modul în care a ajutat câţiva copii să scape de 
coşmaruri, invatandu-i să devină lucizi.” Am trăit eu însumi o 
experienţă de acest fel. Odată, pe când vorbeam la telefon cu 
nepoţica mea în vârstă de şapte ani, am întrebat-o ce a visat. 
Madeleina s-a lansat imediat în povestea entuziastă a unui 
coşmar îngrozitor. Se făcea că s-a dus să înoate, ca de fiecare dată, 
în rezervorul local al oraşului, când a atacat-o un rechin uriaş. 


Mi-am arătat întreaga simpatie fata de ea şi am întrebat-o ca 

din întâmplare: „Bine, dar ştii că în Colorado nu există rechini, 
nu-i aşa?“ „Sigur că nu exista!“, mi-a răspuns ea. „Atunci, de 
vreme ce ştii că în bazin nu pot exista cu adevărat rechini, data 
viitoare când vei mai vedea unul, va fi evident că visezi şi e clar 
că un rechin din vis nu-ţi poate face nici un rău. El nu are cum 
să te sperie dacă ştii că visezi. Dacă ai descoperit că visezi, poţi 
face orice doreşti — chiar să te şi împrieteneşti cu rechinul! Ce-ar 
fi să alegi asta?“ Madeleina părea intrigată. O săptămână mai 
târziu, mi-a telefonat şi m-a anunţat cu mândrie: „Ştii ce am 
facut? Am călărit pe spatele rechinului!“ 

Nu s-a demonstrat încă din punct de vedere ştiinţific dacă 
această abordare a terapiei care priveşte coşmarurile infantile 
produce întotdeauna rezultate aşa de impresionante, dar cu sigu- 
ranţă e un fapt care merită cercetat. Dacă eşti părinte şi ai copii 
care suferă din cauza experienţelor onirice terifiante, trebuie să te 
asiguri mai întâi că ei înţeleg ce este un vis, iar apoi să le vorbeşti 
despre visarea lucidă. Pentru informaţii suplimentare referitoare 
la aceste coşmaruri şi la metoda de tratament, îţi recomand exce- 
lenta lucrare a Patriciei Garfield, Visele copiilor.“ 

Simplul fapt că visarea lucidă promite eliminarea uneia din- 
tre cele mai cumplite probleme ale copilăriei ar trebui să fie sufi- 
cient pentru un părinte să predea această metodă celor mici. În 
plus, ea prezintă şi alte avantaje suplimentare, precum amplifi- 
carea încrederii în sine şi a autocontrolului, aşa cum s-a văzut în 
toate exemplele de mai sus. Gândeşte-te la valoarea revelatiei că 
frica are asupra ta doar efectul pe care fi permiti să-l aibă şi că 
adevăratul stăpân al viselor eşti tu însuţi. 


Copitolul 11 


VISUL TAMADUITOR 


INTEGRITATE ȘI SĂNĂTATE 


Starea de sănătate poate fi înţeleasă drept capacitatea de 
adaptare la provocările vieţii. Această definiţie se aplică 
deopotrivă armoniei fiziologice şi psihice. Pentru a fi considerat 
adaptabil, un răspuns trebuie să rezolve situaţiile dificile într-o 
manieră care să nu pericliteze integritatea individului. De pildă, 
utilizarea unor medicamente care te ajută să dormi, dar te fac să 
te simţi rău, nu reprezintă un răspuns foarte corect din acest 
punct de vedere. În schimb, practicarea mai multor exerciţii fi- 
zice care să-ţi stimuleze somnul nocturn şi totodată să-ţi 
îmbunătăţească starea de sănătate este o reacţie mult mai potri- 
vită în faţa unei asemenea dificultăţi. Răspunsurile optime con- 
duc întotdeauna la o adaptare creatoare, datorită căreia nivelul 
de funcţionare al individului este mai bun decât înainte, nu mai 
scăzut. Din punct de vedere psihologic, evitarea situaţiilor care 
îţi provoacă nervozitate poate preîntâmpina o stare de anxietate, 
dar te va împiedica pe de altă parte să te bucuri de viaţă. În 
schimb, confruntarea directă şi rezolvarea situaţiilor respective 


îţi va pune la dispoziţie mai multe opţiuni. 

Din acest punct de vedere, sănătatea înseamnă mult mai 
mult decât simpla absenţă a bolii. Dacă un comportament fami- 
liar se dovedeşte inadecvat pentru a face fata unei situaţii noi, o 
reacţie cu adevărat benefică ar fi aceea de a învăţa un alt compor- 
tament, mai adaptat la noile condiţii. Deprinderea noilor atitu- 
dini face parte integrantă din procesul de creştere psihologică ce 
conduce către o stare crescută de integritate — concept foarte 
apropiat de idealul sănătăţii. Nu este deloc întâmplător faptul că 


integritate, sănătate şi sfânt sunt cuvinte care provin din aceeaşi 


pak 
rădăcină ° 


INTEGRAREA PROPRIEI Fl INTE: 
ACCEPTAREA LIMBREI 


Psihologul Ernest Rossi a sustinut ipoteza cá una din functi- 
ile cele mai importante ale viselor este cea de integrare, de unifi- 
care in interiorul personalităţii a unor structuri psihice separate.’ 
Fiinţele umane sunt sisteme bio-psiho-sociale complexe şi struc- 
turate pe mai multe niveluri. Atunci când un aspect al persona- 
litatii se află în conflict cu altele sau le neagă existenţa, nu poate 
rezulta decât o stare de nefericire sau un comportament antiso- 
cial. Dobândirea integrităţii presupune în schimb reconcilierea 
tuturor acestor fațete interioare. Pe de altă parte, nu înseamnă 
doar un proces de reparare a relaţiilor disfunctionale dintre 
diferitele aspecte ale personalităţii, ci poate implica la fel de bine 
un proces natural de dezvoltare. 

Până nu demult, teoria psiho-terapeutică îşi propunea doar 
să ajute oamenii pentru a-şi depăşi erorile de comportament sau 


* : ; š " : I Aa 
Acest lucru este valabil numai pentru limba engleză, nu şi pentru limba română. 


Echivalentele engleze ale celor trei cuvinte sunt: whole, healthy şi holy. 

nevrozele; mai recent, ea s-a îmbogăţit cu teorii noi, care afirmă 
că şi indivizii sănătoşi îşi pot integra părţile separate ale 
personalităţii, lărgindu-şi astfel experienţa de viata, adică matu- 
rizându-se. În viziunea lui Rossi, instrumentul care susţine 


creşterea personalităţii este chiar integrarea. 


În vise nu asistăm doar la împlinirea dorințelor noastre, 
ci experimentăm şi drame care ne reflectă starea psiho- 
logică şi procesul său de modificare. Visele sunt labora- 
torul în care fiinţa face experimente cu diferite transfor- 
mări psihice... Această abordare constructivă sau sin- 
tetică poate fi exprimată într-o manieră foarte simplă: 
visele sunt un proces endogen al creşterii psihologice şi 


al transformării interioare.” 


Starea de luciditate facilitează enorm acest proces. Cei care 
visează conştient se pot identifica intenţionat şi pot accepta mai 
uşor (integrându-le astfel din punct de vedere simbolic) acele 
parti ale propriei personalităţii pe care le-au repudiat anterior sau 
le-au negat. Cărămizile respinse cândva de constructorul eu-lui 
pot alcătui acum temelia unui nou nivel de integritate. 

La fel ne sfătuieşte şi poetul Rainer Maria Rilke. 


Dacă ne-am putea ordona existenţa în conformitate cu 
principiul care ne îndeamnă să acceptăm întotdeauna difi- 
cultăţile, ceea ce acum ni se pare străin s-ar putea preface 
într-un prieten de nădejde. Cum am putea uita miturile 
străvechi pe care le regăsim la toate popoarele, despre 
dragoni care se transformă la sfârşit în prințese? Poate că 
toţi dragonii din viata noastră sunt în realitate prințese 
care aşteaptă să ne trezim pentru a-şi redobândi şi ele 

splendoarea. Poate că în profunzime, toate cele teribile 
sunt aspecte neajutorate, care aşteaptă un sprijin de la noi.” 


La rândul său, Carl Jung a remarcat că trăsăturile respinse 
ale personalităţii sunt proiectate adeseori asupra celor din jur, 
căpătând în vise forme simbolice de dragoni, monştri, demoni şi 
aşa mai departe. Jung le-a numit umbra. Prezenţa personajelor 
din umbră în visele noastre indică faptul că ego-ul, ca model al 
Sinelui, este incomplet. În schimb, dacă îşi acceptă în mod 
intenţionat umbra, ego-ul se îndreaptă către o mai mare integri- 
tate şi către o funcţionare psihologică sănătoasă. 

Importanţa asumării responsabilităţii pentru elementele din 
umbră care intervin în visele noastre este ilustrată de dificultăţile 


cu care s-a confruntat pionierul studiilor despre visele lucide, 
Frederik van Eeden. 


In experientele onirice pe care le consider perfecte, scria 
el, plutesc intotdeauna in cerul senin si luminos, dea- 
supra unor peisaje largi, cu un sentiment de beatitu- 
dine şi recunoştinţă, pe care imi doresc să-l exprim în 


n . 4 
cuvinte elocvente ŞI pioase. 


Din păcate, van Eeden a descoperit că aceste vise elevate 
sunt frecvent urmate de altele, pe care le-a numit „vise cu 
demoni“, în care este hărțuit, batjocorit şi atacat de diavoli cu 
coarne, cărora le-a atribuit o existenţă independentă, considerân- 
du-i „fiinţe inteligente cu un nivel de moralitate foarte redus“” 

Jung ar fi considerat visele demoniace ale lui van Eeden un 
exemplu perfect de compensare, o tentativă de corectare a 
dezechilibrului mental produs de exaltarea sa egotică şi de 


pietatea exagerată. După cum spunea Nietzsche: „Dacă ramurile 

unui copac cresc până la cer, rădăcinile sale ajung cu siguranţă in 
iad“. Oricum ar fi, van Eeden nu a crezut niciodată că visele se 
petreceau în propria sa minte şi că era singurul responsabil pen- 
tru „toate erorile şi ororile din viata sa onirică“. Pentru că nu a 
putut înţelege asta, nu a reuşit niciodată să se elibereze de 
coşmarurile infernale. În loc să-şi conteste responsabilitatea pen- 
tru propriii demoni, el ar fi trebuit să-i accepte ca parte inte- 
grantă a fiinţei sale. 

Ce putem face, totuşi, pentru a accepta figurile din umbră 
care ne apar în vise? Există mai multe abordări posibile, dar toate 
presupun stabilirea unei relaţii mai armonioase cu aspectele 
întunecate ale psihicului. Una dintre ele, menţionată în 
Capitolul 10, constă în atragerea personajelor onirice negative în 
dialoguri prietenești.” Această atitudine are un impact extraordi- 
nar cu oricine ai vorbi (în vis sau în viaţa reală), dar efectele ei 
sunt cu adevărat surprinzătoare mai ales asupra aparitiilor onirice 
amenințătoare. Nu te lupta cu dragonii din vise; împrieteneşte-te 
cu el. 

Beneficiile tehnicii dialogului, descrisă de Paul Tholey, sunt 
ilustrate perfect de unul din cazurile relatate de Scott Sparrow. 
El precizează că visul respectivei tinere este „doar unul dintr-o 
lungă serie de coşmaruri în care ea a fugit de un bărbat agresiv, 
cam dezechilibrat. Experienţa onirică de faţă este prima în care 
femeia a atins starea de luciditate. Aşa cum puteţi bănui, a fost şi 


ultima din lunga serie de coşmaruri“. 


Sunt într-un cartier sărac şi slab luminat. Un tânăr începe să 
mă urmărească pe alee. Alerg multă vreme, el este din ce în ce mai 
aproape. La un moment dat devin conştientă de faptul că visez şi 
îmi dau seama că-mi risipesc mare parte din viata onirică fugind de 
urmăritori. De aceea, mă opresc şi mă adresez tânărului: „Te pot 

ajuta cu ceva?“ Devine foarte amabil şi îmi răspunde: „Da. Prietena 
mea şi cu mine avem nevoie de ajutor“. Ma duc cu el în apartamen- 
tul pe care il împarte cu prietena lui şi discut cu amândoi despre 
problemele lor, plină de compasiune.” 


Vă reamintesc că, la fel ca si frumuseţea, răul se află de 
multe ori în ochiul privitorului. După cum a remarcat maestrul 


sufit afgan Hakim Sanai acum 800 de ani. 


Dacă doreşti să-ţi reflecte fata, tine drept oglinda şi 
şterge-o de praf. Deşi soarele nu luminează mai slab, 
dacă îl priveşti printre nori, pare o simplă lumânare. La 
fel, chiar şi cele mai angelice creaturi par să capete 


trăsături demoniace în întuneric.” 


În măsura în care gândirea îţi este distorsionată de teamă, 
lăcomie, mânie, orgoliu, prejudecată sau presupuneri greşite, nu 
poţi spune ce anume se reflectă cu adevărat în conştiinţa ta. Dacă 
mintea ta seamănă cu o oglindă de bâlci (care deformează puter- 
nic imaginile), nu trebuie să fii surprins dacă în experienţele tale 
onirice îngerul ţi se va părea un demon. De aceea, pune întot- 
deauna binele înaintea răului. Dacă te întâlneşti cu un monstru 
într-un vis lucid, salută-l cu sinceritate, ca pe un prieten pe care 
nu l-ai mai văzut de mult şi vei avea surpriza să constafi că se va 
transforma cu adevărat într-o fiinţă binevoitoare. 

Una din seriile de benzi desenate ale lui Gary Larsen din 
ciclul Far Side ilustrează perfect abordarea corectă: două doamne 
bătrâne stau închise în casă, privind pe fereastră un „monstru 
venit din iad“, aflat în pragul locuinţei lor. Bătrâna mai înţeleap- 
tă îi spune celeilalte: „Calmează-te, Edna... Da, este o insectă 
mare şi hidoasă... dar nu este exclus să fie o insectă mare şi 


hidoasă care are nevoie de ajutor“. 

Nu trebuie să vorbeşti neapărat cu personajele din umbră 
pentru a cădea la pace cu ele. Este suficient să cauţi în inima ta 
un strop de iubire şi compasiune pentru a-ţi deveni instantaneu 
prieteni. Acceptarea plină de afecţiune a trăsăturilor respinse 
simbolizează integrarea umbrei în modelul personal al Sinelui, 


lucru ilustrat într-unul din visele pe care le-am avut chiar eu. 


Mă aflam într-o sală de clasă, în mijlocul unei revolte. O 
mulțime violentă, alcătuită din 30-40 de tineri făcea totul tandari. 
Tinerii aruncau pe fereastră cu scaune şi cu oameni, se băteau cu 
furie, scoteau tipete şi tot felul de insulte. Pe scurt, era cam ceea ce 
se petrece în unele şcoli cu probleme atunci când profesorul părăseşte 
pentru un moment clasa. Liderul grupului, un găligan respingător 
cu o fata pocită, mă tinea strâns ca într-un cleşte, iar eu încercam 
disperat să scap. Dintr-o dată, mi-am dat seama cá visez. 
Instantaneu, mi-am adus aminte de alte lecţii din visele mele. 

Am renunțat să mai lupt, ştiind că adevăratul conflict era cu 
mine însumi. Mi-am imaginat că găliganul este personificarea oni- 
rică a unui aspect personal sau poate trăsătura altcuiva pe care îl 
resping. Cu siguranță însă era o figură din umbră — şi încă una 
extrem de reuşită! Experiența m-a învăţat însă că în lumea viselor, 
mai mult decât oriunde altundeva, cea mai bună cale de a pune 
capăt unui conflict este să-i iubesc pe duşmanii mei la fel de mult ca 
pe mine însumi. Tot ce trebuia să fac aşadar era să-mi accept cu 
braţele deschise umbra pe care o respinsesem până atunci. 

De aceea, in timp ce stăteam fata în fata cu găliganul din 
umbră, am urmărit să simt o stare de iubire. La început mi-a fost 
extrem de greu, nu simțeam decât repulsie şi dezgust. Mi se părea 
imposibil să-l iubesc, căci era prea urât şi respingător. Hotărât 


să-mi înving totuşi şocul iniţial, am căutat în inima mea o stare de 

afecțiune. Când am descoperit-o, l-am privit pe găligan în ochi, 
mizând pe intuiţia că voi găsi cuvintele cele mai potrivite pentru el. 
M-am pomenit rostind spontan vorbe frumoase de acceptare, iar 
umbra s-a dizolvat în mine. Revolta din sala de clasă a dispărut ca 
prin farmec, visul s-a destrămat şi eu m-am trezit cu o stare de 
linişte interioară şi pace. 


CĂUTAREA ȘANSELOR DE CREȘTERE 


Când mi-am dat seama de absurditatea scenei la care partici- 
pam am devenit conştientă. Eram pe punctul de a începe împreună 
cu alti oameni un concurs de înot pe podeaua mochetata a vestiaru- 
lui. Fericită că mi-am recăpătat luciditatea, m-am pregătit să-mi 
iau zborul afară, la aer curat. În momentul acela mi-am adus 
aminte de scopul pe care mi l-am propus - să-mi rezolv toate pro- 
blemele din vise. De aceea, am privit în jur şi m-am întrebat dacă 
există vreo tensiune de care nu sunt conştientă. Privirea mi s-a oprit 
asupra unei femei pe care nu puteam s-o suport in viata reală. 
Mi-am dat seama că această stare de respingere nu este normală şi 
are probabil rădăcini într-o trăsătură proprie de personalitate pe care 
o recunosc în ea. De aceea, m-am dus către femeie, am apucat-o de 
mână şi am privit-o în ochi. Am căutat în suflet toată gingăşia de 
care sunt capabilă şi am proiectat-o asupra ei. Infitisarea i s-a 
transformat instantaneu, a devenit o fetiţă timidă si ruşinoasă. 
M-a copleșit compasiunea. În acest moment m-am trezit şi am inte- 
les de ce mă irita atât de mult comportamentul acelei femei. Mi-am 


dat seama că starea ei de timiditate exagerată imi este şi mie carac- 
teristica. (C.L., Palo Alto, California) 


În viata reală mă tem foarte tare de apă, asa că mi-am pro- 

pus să am un vis lucid pe această tema. Mă aflam in curtea din 
spatele casei şi imediat mi-am dat seama că visez. Mi-am propus o 
partidă de înot. Instantaneu, m-am trezit înconjurat de apă. Am 
înotat mai multe sute de metri, ocazie cu care mi-am îmbunătăţit 
mult stilul. La un moment dat, m-am trezit că apa îmi ajunge 
până la piept şi a început să mi se facă teamă. Mi-am reamintit ca 
într-un vis nu am motive reale de teamă. M-am simţit imediat 
mult mai relaxat şi m-am îndreptat către casă. Am observat în 
treacăt ca apa a dispărut. (L.B., Willow Street, Pennsylvania) 


Merg pe coridorul liceului. Nu ştiu de ce sunt aici şi îmi pro- 
pun să cobor la subsol, în sala de sport. Ure in lift, iar porțile se 
trantesc în urma mea. Apăs pe butoane, dar nu funcţionează. 
Observ că există un buton pentru subsol şi altul pentru un nivel 
inferior. În cele din urmă, reuşesc să pornesc liftul, dar mă tem de 
nivelul inferior, aşa că îl opresc la subsol. Este o cameră mare, 
întunecată, cu o piscină. Nu ştiu cum reuşesc, dar îmi dau seama că 
visez. Mă întreb ce as putea face. Îmi amintesc de articolul lui 
Tholey şi de faptul că ar fi bine să caut locurile joase şi întunecate. 
Deşi mi-e cam frică, observ că mă atrage ideea integrării de sine. De 
aceea, mă hotărăsc să cobor la nivelul inferior. 

Ma indrept către scări şi privesc în jos. Locul este întunecat şi 
imi dă fiori pe sira spinării. Mă întreb de ce mi-o fi teamă. Cobor 
şi descopăr că la acest nivel nu există decât laboratoare. Mă plimb 
prin ele, scoțând din când în când tipete stranii, al căror ecou mi se 
pare fantomatic. Deasupra dulapurilor văd două oglinzi şi zbor 
până la una din ele pentru a-mi privi corpul gol. Sunt încântat de 
imaginea mea. 

Între timp, apare o femeie cu părul negru care ţine o armă 
atintité asupra mea. Întrucât plutesc pe spate, constat că, de fapt, 

tinteste către fesele mele, lucru care mi se pare teribil de amuzant. 
Sunt convins că femeia crede că sunt speriat de moarte. Ca să-i 
dovedesc contrariul, îi spun tot felul de lucruri deochiate. Pe 
moment, mi se face teamă la gândul că m-ar putea impusca. Atunci, 
femeia mă sărută. O încurajez, răspunzându-i la sărut. Este încă 
furioasă pe mine, dar mă sărută din nou. Cred că am convins-o să 
nu mă mai amenințe. Apoi îmi spune: „Culcă-te la loc“. Închid 
ochii, dar mă trezesc din vis. (A.L., Redwood City, California) 


Am avut acest vis cand eram in clasa a treia... Se făcea ca de 
partea cealaltă a străzii, în locul clădirilor cu care eram obişnuit, 
erau tot felul de flori, una mai frumoasă decât cealaltă. Părea o 
scenă desprinsă din Alice în Tara Minunilor. Stateam şi le admi- 
ram, când brusc am trăit sentimentul incredibil că visez. Este visul 
meu. Eu controlez ce se întâmplă. Nimic nu-mi poate face rău, căci 
eu sunt stăpân în visul meu! Este suficient să îmi propun ceva ca să 
se împlinească. 

Cu această stare de spirit în minte, m-am întors către flori şi 
le-am spus: „Hei, florilor! Prea sunteţi mândre de frumuseţea voas- 
tra! Ce-ar fi să vă transformați în nişte plante oribile, care mănâncă 
oameni?“ După câteva clipe, peisajul din fata mea s-a schimbat. 
Culorile au dispărut, fiind înlocuite de nuanţe în alb şi negru, iar 
florile s-au transformat într-adevăr în nişte plante hidoase, manca- 
toare de oameni. M-am trezit brusc in fata unei jungle alcătuite din 
creaturi grotesti, terifiante, care se târau şi îşi clănțăneau dinţii 
către mine. Eram uluit ce putere au avut cuvintele mele, ba chiar 
mi s-a facut putin teamă. Mi-am amintit apoi că este propriul meu 
vis şi că nimic nu-mi putea face rău — nici măcar aceste creaturi 
hidoase din fata mea. De aceea, m-am gândit să accept provocarea. 
Încă putin temător, m-am îndreptat către fălcile mâncătorilor de 

oameni. Instantaneu, au dispărut şi eu m-am trezit. De atunci, 
mi-am controlat întotdeauna aşa cum am dorit visele care deveneau 
prea teribile sau prea intense. (B.G., Marin, California) 


„Dacă nu ai probleme, cumpara-ti o capră“, spune un vechi 
proverb oriental." În afara ideii potrivit căreia caprele sunt ani- 
male greu de stăpânit, aforismul are şi o semnificaţie mai pro- 
fundă - înţelepciunea şi puterea noastră interioară cresc numai 
dacă învăţăm să ne rezolvăm dificultăţile. Atât timp cât suntem 
mulţumiţi şi nu ne confruntăm cu dileme sau conflicte, nu sun- 
tem nevoiţi să gândim. Marele maestru sufit Jalaludin Rumi a 
exprimat acest adevăr astfel: 


Adevărul Suprem ne sileşte să trăim 

Arşiţa şi gerul, suferinţa şi teroarea, slăbiciunea, sărăcia 
şi boala, 

Astfel încât, prin comparaţie, 

Să ne fie limpede cât de prețioasă este esenţa noastră 


s E < 12 
interioara. 


Oricât de greu ar putea părea la prima vedere, cele mai 
neplăcute experienţe pot deveni cei mai buni prieteni ai noştri. 
Aşa cum sugera Rilke în textul citat anterior, dacă ne-am accep- 
ta problemele şi nu am mai fugi de ele, întreaga lume ne-ar 
deveni aliat. 

De aceea îţi propun o perspectivă nouă - să te foloseşti de 
visele lucide pentru a căuta dificultăţile, cu scopul de a le privi în 
faţă şi a le depăşi. Dacă nu eşti dispus să mergi atât de departe, 
poţi cel puţin să rămâi în vis când eşti atacat de un monstru sau 
de o altă creatură îngrozitoare, hotărât să rezolvi conflictul 
printr-una din metodele propuse în aceasta carte. Pasul următor 

ar fi să te foloseşti de orice situaţie neplăcută din vis pentru a 
investiga problema, urmărind să o rezolvi sau să accepti lucrurile 
sau fiinţele care ţi se par respingatoare. 

Cititorii cu un simţ mai puternic al aventurii, care doresc cu 
sinceritate să-şi descopere integritatea personală, pot căuta 
necazul cu lumânarea în visele lor lucide. Asta înseamnă să co- 
linzi lumea onirică pentru descoperirea lucrurilor neplăcute, teri- 
fiante sau respingătoare. Psihologul Paul Tholey le-a recomandat 
această idee subiecţilor unui studiu al cărui scop era folosirea 
viselor conştiente pentru promovarea autovindecării. El îl citează 
pe psihologul german Kuenkel, care afirmă că „adevărata cale 
către vindecare constă în căutarea câinilor care latră în 
subconştientul nostru“ şi reconcilierea cu ei. În viziunea lui 
Kuenkel, adevăratul echilibru emoţional nu poate fi atins decât 
pe această cale.” 

Tholey le-a oferit subiecţilor câteva indicii despre felul în 
care pot găsi „câinii care latră“ în subconştient, prin intermediul 
viselor lor. Ei trebuia să înlocuiască zonele luminoase cu cele 
întunecate, locurile înalte cu cele joase şi evenimentele prezente 
cu cele din trecut. Aceste indicii sunt logice, dacă ţinem seama 
că noi asociem întotdeauna locurile întunecate şi joase cu teama 
şi răul, şi că cele mai multe coşmaruri se manifestă în copilărie, 
nu la maturitate. 

Participantii la studiul lui Tholey despre autovindecare au 
avut în mod real de câştigat în urma împăcării cu personajele şi 
situaţiile amenințătoare din visele lor. Dintre cei şaizeci şi doi de 
subiecţi, 66% au reuşit să-şi rezolve anumite probleme sau con- 
flicte din realitatea cotidiană cu ajutorul experienţelor onirice 
conştiente. În plus, programul le-a îmbunătăţit calitatea generală 
a vieţii. Majoritatea subiecţilor s-au simţit mai puţin anxioşi şi 

mai echilibraţi din punct de vedere emotional, mai deschişi şi 
mai creativi. Evident, au existat şi consecinţe negative - anxietate 
crescută sau o stare ocazională de descurajare în cazul partici- 
pantilor care au uitat de instrucţiuni şi au dat bir cu fugiţii din 
faţa figurilor înspăimântătoare. 

Tholey a mers mai departe cu analiza şi a tras concluzia ca 
rezolvarea situaţiilor neplăcute din vise contribuie la creşterea 
încrederii în sine şi a capacităţii de a reacţiona flexibil în faţa con- 
juncturilor problematice. Ca să folosim terminologia lui, 
subiecţii lui Tholey au devenit mai bine adaptati, atât faţă de ei 
înşişi, cât şi faţă de lumea din jur, tocmai datorită capacităţii lor 
de a se descurca în situaţiile onirice dificile. 

Exercitiul care urmează te ajută să te reconciliezi cu propri- 
ile probleme şi anxietati. Dacă doreşti să-l testezi, este important 
să-ţi fixezi ferm această intenţie în starea de veghe. În caz con- 
trar, rişti să descoperi că, datorită intensității experienţei onirice, 
ai putea fi lipsit de curajul sau voinţa de a-ţi depăşi teama şi neli- 


niştea. 


EXERCIȚIU: CĂUTAREA OCAZIILOR PENTRU O 
MAI BUNĂ INTEGRARE 


1. Fixează-ţi ferm intenţia 

Ia hotărârea clară ca data următoare când te vei trezi într-un 
vis lucid, să cauţi în mod intenţionat o problemă: ceva care te 
înspăimântă, te dezgustă sau te tulbură. Fixeaza-ti intenţia de a 
aborda curajos dificultatea, până când o vei putea accepta sau 
nu-ţi va mai fi teamă de ea. Sintetizează într-o frază elocventă, de 
genul: „În visele de la noapte mă voi confrunta deschis cu o 
temere“. Repeta de mai multe ori fraza, până când intenţia 

pătrunde adânc în subconştient. 


2. Evocă o stare de luciditate 
Foloseşte tehnica preferată de inducere a lucidităţii (vezi 
Capitolele 3 şi 4) pentru a-ţi crea un astfel de vis. 


3. Caută o problemă când eşti în lumea onirică 

De îndată ce îţi dai seama că te afli într-un vis, repetă fraza 
care îţi exprimă intenţia. Priveşte apoi în jur şi întreabă-te dacă 
există vreo problemă. Există un obiect sau un personaj pe care 
doreşti să-l eviti? Dacă nu, caută un alt loc, în care ai putea 
descoperi o dificultate. Spre exemplu, coboară într-un subsol, 
intră într-o peşteră sau într-o pădure întunecată, hotărăşte-te să 
ajungi într-un spaţiu care te speria pe vremea când erai copil. 
Dacă este înspăimântător, ai toate şansele să identifici problema 


pe care o cauţi. 


4. Confruntă-te cu dificultatea 

Apropie-te intenţionat de persoana, obiectul sau situaţia pe 
care ai ales-o. Fii cât mai deschis şi întreabă-te de ce te deranjează 
acest lucru. Dacă este vorba de un personaj, intră într-un dialog 
cu el (vezi exerciţiul referitor la conversaţia cu personajele din 
vise, de la pagina 278). Încearcă să te împaci cu personajul sau să 
accepti lucrul de care te temi sau pe care îl consideri respingator. 
Spune-ti în sinea ta că te descurci. Nu-i întoarce spatele până nu 
te simţi confortabil în prezenţa lui. Dacă simţi nevoia, poţi vorbi 
cu tine însuţi, căci asta ajută uneori la focalizarea voinţei. Spre 
exemplu: „Este în regulă. Mă descurc de minune. Vezi, nu-mi 
face nimic. Mă întreb dacă m-ar putea ajuta în vreun fel sau dacă 
l-aş putea ajuta eu pe el“. 

5. Ofera-ti o binemeritată răsplată 

Dupa ce ai rezolvat problema sau a disparut de la sine, 
ofera-ti o binemeritată recompensă. Te vei răsplăti astfel pentru 
curajul de care ai dat dovadă confruntându-te intenţionat cu o 
dificultate şi poate vei dori chiar să repeti experienţa. Dacă te 
trezeşti înainte de această etapă finală, ofera-ti o plăcere în starea 


de veghe. 


DETAȘAREA: RTe vei răsplăti astfel pentru 
curajul de care ai dat dovadă confruntându-te intenţionat cu o 
dificultate şi poate vei dori chiar să repeti experienţa. Dacă te 
trezeşti înainte de această etapă finală, ofera-ti o plăcere în starea 


de veghe. 


DETAȘAREA: REZOLVAREA CHESTIUNILOR 
NETERMINATE 


Când a murit bunica, în urmă cu câţiva ani, am fost teribil de 
nefericită timp de câteva luni. Fusese sursa mea de inspiraţie artis- 
tica şi mentorul meu. Eram extrem de apropiată de ea, dar nu 
mi-am dat seama cu adevărat decât după moartea ei. Nimic nu 
părea să mă ajute să mă simt din nou bine. 

Soțul mi-a reamintit de capacitatea mea de a avea vise lucide. 
Avusesem deja mai multe vise legate de ea şi mi-a sugerat să o folo- 
sesc drept indiciu oniric. M-am hotărât să-i ascult sfatul, căci do- 
ream să o întreb cum se simte, unde se află şi să-i spun cat de mult o 
iubesc şi ce a însemnat ea pentru mine ca sursă de inspirație artistică. 

Prima oară când mi-a apărut în vis, eram prea tristă, aşa că 
nu mi-am amintit că visez. Câteva nopti mai târziu mi-a apărut 
din nou. De data aceasta mă pregătisem din timp, repetându-mi de 
nenumărate ori în zilele precedente: „Dacă îmi mai apare Buni în 
vis, îmi voi aminti că visez“. Într-adevăr, am devenit lucidă. Stiam 
cât se poate de clar că trăiam doar un vis, dar bunica era la fel de 
vie şi de reală cum mi-o aminteam. 


Când am întrebat-o cum se simte, mi-a răspuns: „O, draga 

mea, nu prea ştiu... Nu-mi dau seama unde mă aflu...“. Acest vis 
m-a facut foarte fericită, pentru că am putut stabili contactul cu ea, 
dar m-a şi tulburat profund, văzându-i starea de confuzie. Evident, 
îmi treceau tot felul de întrebări prin minte Oare se află „într-un 
loc anume“? Să fie totul numai în imaginaţia mea? Nu prea ştiam 
ce să cred. De aceea, mi-am propus să vorbesc din nou cu ea. 

Două săptămâni mai târziu am visat-o iar şi am devenit ime- 
diat lucidă. Am întrebat-o din nou cum se simte şi unde se află. 
Mi-a răspuns: „Stai liniştită, Laurie, căci nu sunt atât de confuză 
cum crezi“. A pomenit apoi ceva despre un fel de „loc“ în care exista 
şi în care se simțea absolut fericită. Am imbritisat-o vreme indelun- 
gata şi i-am spus, cu ochii în lacrimi, cât de mult o iubeam, cât de 
mult mi-a inspirat dansul, că o voi iubi toată viata şi că o voi purta 
de-a pururi în inima mea. Arata la fel ca în realitate, cu acelaşi chip 
nobil, frumos, aşa că m-am trezit mult mai liniştită. 

Nu ştiu dacă i-am contactat cu adevărat spiritul sau doar am vor- 
bit cu Sinele meu. Tot ce ştiu este că după aceste două vise, starea mea 
de agitaţie interioară a dispărut. Mă simțeam în contact cu bunica şi 
apucasem să-i spun ceea ce doream atât de mult să afle. La scurt timp, 
tristețea a dispărut fara urmă. (L.C., Portola Valley, California) 


La 30 de ani, m-am despărțit de iubitul meu, cu care fusesem 
împreună nouă ani. De aceea, când am aflat ca doar după un an 
s-a însurat, mi-a fost foarte greu să accept. Au urmat o serie de vise 
nelucide, în care am început să mă obişnuiesc cu ideea că s-a căsă- 
torit cu altcineva, i-am cunoscut chiar nevasta, socrii şi am văzut 
cum se înțeleg. Unul din ultimele vise din această serie a fost lucid. 
Iată cum s-au desfăşurat lucrurile. 

Am visat că m-am întâlnit cu K. şi cu soția lui, dar de data 
aceasta m-a invitat la cină, în casa lor. Urmau să vină şi părinţii, 

şi sora lui. Am remarcat în treacăt că se înțelegea foarte bine cu soția 
lui şi se potriveau mult mai bine decât noi doi. M-a cuprins melan- 
colia, dar în linii mari mă simțeam împăcată. Amândoi au fost cât 
se poate de amabili cu mine şi ne-am simțit bine împreună. La ple- 
care, am simțit brusc nevoia să le mulțumesc din nou pentru seara 
minunată pe care am petrecut-o. M-am gândit însă că este mai bine 
să aştept şi să-i sun mai târziu, dar apoi mi-am dat seama că nu voi 
reuşi, căci mă voi trezi la „realitatea stării de veghe“ şi nu voi mai 
avea acces la aceste personaje de vis. De aceea, am hotărât să mă 
întorc şi să le las un bilet. 

Chiar atunci au ieşit din casă şi m-au văzut. Le-am explicat că 
doream să le mulțumesc din nou, în special soției lui K., care a fost 
atât de drăguță cu mine. Le-am explicat că sunt personaje dintr-un 
vis al meu, dar că mi se păreau extrem de reale. Speranța mea era 
ca pe un anumit nivel al realităţii întâlnirea noastră să fi avut cu 
adevărat loc, dar eram conştientă că în lumea fizică nu-şi vor 
aminti niciodată de această cină. Mi-au zâmbit şi mi-au spus că 
înțeleg foarte bine şi sunt convinşi că o parte a fiinţei lor a inter- 
acționat cu adevărat cu mine, orice şi-ar aminti cei din viaţa de zi 
cu zi. M-am trezit la scurt timp după aceea, extrem de fericită şi 
împăcată. (B.O., Arlington, Massachusetts) 


Am avut recent un vis extrem de reconfortant. Tatăl meu, care 
a murit acum un an, a venit dimineaţa la mine, aşa cum făcea când 
eram fetiţă, să-mi spună că e momentul să mă trezesc. De fapt nu a 
rostit nici un cuvânt, dar am comunicat tot timpul într-un fel 
telepatic. După ce m-a anunţat ca în curând va trebui să mă dau 
jos din pat, a început să se plimbe prin casă, dintr-o cameră in alta. 


Mi-a spus că totul e în regula, că mai trebuie făcute câteva 
lucruri, dar că sunt realizabile. M-a asigurat că, deşi nu mai e aici 

din punct de vedere fizic, fiinta lui va fi întotdeauna alături de 
mine. S-a aşezat apoi pe marginea patului şi m-a luat de mână. 
I-am repetat de nenumărate ori: „Mulţumesc“ şi m-am trezit cu sen- 
zatia că Lam întâlnit cu adevărat în noaptea aceea. În timpul visu- 
lui am fost perfect conştientă, dar nu as fi intervenit pentru nimic in 
lume în desfăşurarea lucrurilor. (J.A., Knoxville, Tennessee) 


Asta vară, tata a murit de cancer. Am avut o lungă serie de vise 
in care eram constient de faptul ca visez, dar nu doream sa ma 
trezesc, căci vorbeam cu el, spunându-i din nou cât de mult il 
iubesc. El insista însă de fiecare data să mă trezesc şi să accept că se 
simte bine şi trebuie să-şi continue călătoria. În visul final, ne-am 
întâlnit la gară. I se citea pe chip uşurarea că a reuşit să ajungă. 
Pierduse atât de mult timp ca să-şi ia rămas bun de la mine, încât 
s-a temut că nu va mai prinde trenul cu care trebuia să plece în acea 
vacanță minunată. A fost ultimul vis pe care l-am avut cu el. (C.M. 
Framingham, Massachussets) 


Când aveam 23 de ani, ai mei s-au mutat din Florida în 
Washington, lăsând în urmă câțiva membri ai familiei, printre care 
pe bunicul meu, care era foarte bolnav. La numai o săptămână 
după ce ne-am instalat, bunicul a murit. Fusesem foarte apropiați. 
Practic, el mă crescuse de la vârsta de şase ani. Am luat avionul şi 
m-am dus la fosta noastră casă, regretând enorm că ne mutasem. 
Două săptămâni mai târziu, m-am întors la noua locuinţă. După 
încă o lună, am avut un vis fantastic. 

Am visat că rămăsesem în Florida şi îl luasem pe bunicul la 
noi. El dormea, iar eu îl vegheam. În acel moment, mi-am dat 
seama ca visez şi m-am trezit. Plangeam. Perna era udă de lacrimi. 
Doream să-mi continuu visul, aşa că m-am culcat din nou. M-am 
trezit iar în camera lui, conştient că visez acelaşi vis. Foarte calm, 

bunicul mi-a spus că mă iubeşte şi se simte bine, aşa că pot pleca 
pentru a-mi trăi viata alături de familia mea. Apoi a adormit din 
nou. Când m-am trezit, mi-am dat seama cá am început să-i accept 
moartea. (L.L., Yacolt, Washington) 


Căutarea şi rezolvarea dificultăţilor în experienţele onirice 
conştiente te ajută să dobândeşti mai mult echilibru emoţional şi 
o mai bună capacitate de a face faţă greutăților vieţii. În visele 
lucide ai posibilitatea să-ţi rezolvi şi probleme subconstiente, de 
care nu-ţi dai seama, dar te împiedică să fii fericit. Poţi folosi însă 
visarea lucidă şi intenţionat, pentru a depăşi anumite dificultăţi, 
de care eşti extrem de conştient. Relaţiile personale sunt uneori 
sursa unor mari încercări. Deseori nu reuşim să le rezolvăm 
direct cu persoana implicată, aşa că trebuie să ne descurcăm pe 
cont propriu. Asemenea probleme intră în categoria neadaptării 
interne, căci nu sunt soluționate prin schimbarea interacțiunii 
noastre cu lumea exterioară. Aşa cum arată exemplele de mai sus, 
visele lucide îi pot ajuta pe oameni să soluţioneze în mod fericit 
chestiuni neclarificate sau confruntări emoţionale cu membrii 
familiei lor şi cu prietenii apropiaţi. 

Când se încheie o relaţie, mulţi oameni descoperă că au 
rămas cu probleme nerezolvate, care le dau o stare de anxietate 
sau le afectează chiar relaţiile ulterioare. În viata reală nu e posi- 
bil să-i mai spui tatălui care a murit tot ce nu ai apucat să-i mar- 
turiseşti. La fel, este greu de crezut că te mai poţi întâlni cu un 
iubit sau o iubită de care te-ai despărţit, numai pentru a vorbi 
despre problemele care au rămas nelimpezite. 

În visele lucide însă este cu putinţă. Evident, partenerul 
absent nu e cu adevărat de fata, dar mintea este capabilă să creeze 
o reprezentare personală a lui. Iar asta e suficient, căci conflictele 

pe care trebuie să le rezolvi îţi aparţin tie. Visele nu-i pot învia 
din morţi pe cei dragi, dar, aşa cum demonstrează exemplele de 
mai sus, întâlnirea cu et în visele noastre lucide este suficient de 
concretă pentru a trăi sentimentul că suntem din nou alături şi 
ei sunt în continuare prezenţi în fiinţa noastră. Aşa cum ne 
reaminteşte epitaful lui Jalaludin Rumi: „Când vom muri, nu 
căutaţi rămăşiţele noastre pământeşti, nu ne cercetaţi 
mormintele, căutaţi-ne în inimile oamenilor“. 

Tholey a studiat folosirea viselor lucide ca instrument de 
soluţionare a problemelor nerezolvate.” El a tras concluzia că 
este posibil să le rezolvi cu ajutorul reprezentărilor interioare pe 
care le ai despre oamenii importanți din viaţa ta, angajându-te în 


dialoguri reconciliante cu ei în timpul viselor lucide. 


LUCIDITATEA ȘI FLEXIBILITATEA MENTALĂ 


Eram pe un drum de tara si mă dădeam pe burtă prin zăpadă, 
căci nu aveam sanie. Drumul trecea prin păduri dese, printre 
stânci uriaşe, avea tot felul de pante şi de curbe, iar eu coboram cu 
viteză, temându-mă că m-aş putea izbi in orice moment de un 
copac sau de o stâncă. La un moment dat, mi-am spus: „Acesta este 
un vis, aşa că nu pot pati nimic, chiar dacă mă izbesc de ceva. 
Ce-ar fi să merg mai repede?“ Am început să alunec cu o viteză 
ametitoare, distrându-mă cum nu m-am distrat niciodată în viată. 
Am putut controla întregul vis, conştient că visam şi că nu pot pati 
nimic rău. (K.H., Chicopee, Massachussets) 


Luciditatea amplifică enorm flexibilitatea mentală, 
înlesnind controlul situaţiilor din vis. Acest sentiment al flexibi- 
litatii, la care se adaugă încrederea că poţi rezolva orice 

problemă, se poate transfera şi în lumea stării de veghe. 
Flexibilitatea te poate încuraja să alegi cele mai bune acţiuni pe 
care le poţi întreprinde pentru a obţine ceea ce doreşti şi pentru 
a trăi în armonie cu restul lumii. Nu întotdeauna îi putem face 
pe cei din jur să acţioneze aşa cum dorim noi, aşa că, de multe 
ori, nu avem decât să fim creativi. În schimb, stă în puterea noas- 
tra să ne reformulăm oricând propriile convingeri, să ne con- 
trolăm comportamentul, să creăm perspective multiple şi să ne 
optimizăm viziunea asupra vieţii. 

Ellen Langer, psiholog la Harvard, a studiat două funcţii 
mentale opuse: luciditatea şi inconstienra. ° Luciditatea este o 
stare de atenţie creatoare în care informaţiile provenite de la 
mediul exterior sunt controlate şi manipulate conştient, în timp 
ce suntem angrenati într-un proces de producere a unor noi dis- 
tinctii şi categorii. 

Inconstienta este o stare de atenţie redusă, în care oamenii 
prelucrează informaţiile provenite de la mediul exterior într-o 
manieră automată. Ei se bazează pe categoriile şi distinctiile cu 
care sunt obişnuiţi, fără să-i intereseze să descopere aspecte noi 
ale datelor exterioare. În consecinţă, au atitudini guvernate de 
reguli, extrem de rigide. Concluzia lui Langer a fost că „o mare 
parte din comportamentul pe care îl considerăm conştient este în 
realitate inconştient; dacă nu au un scenariu bine pus la punct şi 
dacă nu fac eforturi conştiente, majoritatea oamenilor nu prelu- 
crează decât o cantitate minimă din informaţiile pe care le 
primesc din lumea exterioară“.'” De pildă, există un studiu în 
care unor subiecţi pe punctul de a face câpii xerox li s-a cerut să 
lase pe altcineva in fata lor. Cele două întrebări care li s-au pus 
au fost următoarele: A) „Scuzaţi-mă, am cinci pagini de tras la 
xerox. Pot să folosesc xeroxul?“ şi B) „Scuzaţi-mă, am cinci pa- 

gini. Pot să folosesc xeroxul, căci trebuie să fac nişte copii?“ S-a 
constatat că în timp ce 60% dintre subiecţi au răspuns afirmativ 
la prima întrebare, la cea de-a doua au fost de acord 93% dintre 
respondenti. ° Se pare că în cazul cererii B, ei au răspuns într-o 
mai mare măsură pentru că li s-a oferit o explicaţie care arăta de 
ce statul la coadă era nejustificat. Deşi explicaţia este golită de 
orice conţinut, au reacţionat pozitiv la ea, fără să se gândească. 
În visele obişnuite, mintea noastră este într-o stare de 
inconştienţă deplină. Aşa se explică de ce nu reuşim să sesizăm şi 
să interpretăm corect nici măcar cele mai absurde anomalii. În 
schimb, în timpul visării lucide, mintea devine conştientă. 
Oamenii au aşteptări generalizate despre gradul în care cred 
că pot influenţa lumea. Ei localizează parghiile de control fie în 
ei înşişi (pârghii interioare), fie în lumea exterioară (pârghii exte- 
rioare). Oamenii din prima categorie cred că propriul lor com- 
portament are un impact substanţial asupra evenimentelor. 
Viziunea lor este flexibilă, căci sunt convinşi că îşi pot determi- 
na cursul vieții prin schimbarea comportamentului personal. 
Oamenii din a doua categorie nu cred că propriul lor comporta- 
ment are o influenţă prea mare asupra evenimentelor. Ei sunt de 
părere că majoritatea lucrurilor care li se petrec sunt rezultatul 
norocului sau ghinionului, sorții, destinului şi al altor influenţe 
externe care le scapă de sub control. Dacă faci parte din această 


categorie, te invit să reflectezi asupra următorului aforism: 


Doi oameni au privit printre zăbrelele celulei lor. 
Unul a văzut noroiul de afară, celălalt stelele.” 


Dacă este practicată corect, visarea lucidă îţi poate 
îmbunătăţi capacitatea de a vedea „stelele“ în orice situaţie te-ai 
afla, de a căuta in mod conştient o soluţie mai bună, de a-ţi 

modela activ destinul şi de a schimba astfel perspectiva aştep- 
tărilor tale dinspre lumea exterioară către cea interioară. Deşi, de 
obicei, un om nu are cum să influenţeze decisiv mediul exterior, 
lumea noastră lăuntrică poate fi reprogramată astfel încât să 
reflecte realitatea pe care o dorim. Prin adoptarea unei atitudini 
flexibile, ne îmbunătăţim capacitatea de a acţiona şi găsim între 
miriadele de realităţi potenţiale pe cea care ni se potriveşte cel 
mai bine şi ne reconfortează în cea mai mare măsură. 

Studiul lui Ellen Langer sugerează că „atenţia sau controlul 
creator şi integrator al propriei experienţe de viata conduce la o 
sănătate mai bună şi la longevitate, fie direct, fie indirect, prin 
sporirea luciditatii şi a adaptabilitatii“.” Dacă această concluzie 
este corectă, înseamnă că experienţele onirice conştiente pot con- 
tribui la procesul de vindecare. În secţiunea următoare vom ilus- 
tra cât de eficiente pot fi visele lucide în obţinerea stării de 


sănătate fizică. 


VINDECAREA MINȚII ȘI A CORPULUI 


În anul 1979 mi-am rupt piciorul. Sunt dansator şi nu-mi 
puteam permite să lipsesc de la serviciu luni de zile. Pe de altă parte, 
medicul mi-a spus să-mi scot dansul din minte cel putin pentru 
jumătate de an. De aceea, mi-am propus să visez în fiecare noapte 
momentul accidentului, până când am reuşit să-mi schimb în vis 
mişcarea greşită şi să aterizez corect pe piciorul accidentat. Am avut 
nevoie de mai multe încercări, dar în cele din urmă am izbutit să 
evit în vis momentul accidentului şi am urmărit să-mi fixez în 
minte cât mai clar această imagine. După numai trei săptămâni, 
am început să dansez din nou, fara să mai am probleme cu piciorul 
rănit. Trei luni mai târziu, i-am făcut o nouă vizită doctorului, dar 

nu i-am spus că m-am apucat de repetiţii. Mi-a confirmat ca 
piciorul evoluează foarte bine şi a insistat să mă tin departe de dans. 


(D.M., Studio City, California) 


În anul 1970, am fost lovit de o maşină în timp ce călătoream 
cu motocicleta. M-am ales cu un picior rupt şi cu nişte probleme la 
vezica biliară. Medicii chirurgi mi-au extirpat-o de urgenţă. La 
câteva zile după asta, am avut un vis în care se făcea că eram din 
nou întreg şi pluteam prin camera de spital. Mi-am văzut trupul 
întins pe pat, cu piciorul suspendat de un cârlig şi tuburi în toate 
orificiile posibile. Am plutit mai mult timp pe deasupra corpului 
fizic, simțind durerile provocate de răni, dar şi capacitatea corpului 
meu astral de a zbura prin cameră cu un sentiment extraordinar de 
bine. I-am spus corpului fizic că îl iubesc şi se va vindeca. Atunci 
m-am trezit din somn, am încetat să mai iau medicamente pentru 
dureri şi mi-au fost scoase toate tuburile. A doua zi i-am convins pe 
medici că pot merge în cârje. (R.B., Spokane, Washington) 


Experiențele de mai sus sugerează că visarea lucidă poate 
contribui la vindecarea fizică şi psihică. Deşi această idee este o 
simplă speculație, există numeroase istorii şi relatări (inclusiv 
dovezi teoretice) care susțin asemenea posibilitate. In 
Antichitate, experienţele onirice erau folosite pe scară largă pen- 
tru vindecare. Bolnavii erau duşi să doarmă în temple pentru 
inducerea viselor, în încercarea de a găsi un remediu sau cel 
puţin un diagnostic care să le sugereze un remediu. Desigur, nu 
putem evalua ştiinţific validitatea acestor afirmaţii. 

Cei mai multi oameni cred că principala funcţie a somnului 
şi a viselor o reprezintă odihna şi recuperarea. Această convingere 
populară este confirmată şi de ştiinţă. În cazul oamenilor, exer- 


citiile fizice conduc la un somn mai bun, în special de tip delta, 

în timpul căruia sunt secretaţi hormonii de creştere, cei care 
declanşează dezvoltarea la copii şi repararea ţesuturilor deterio- 
rate. Pe de altă parte, exerciţiile mentale sau stresul emoţional 
conduc la intensificarea somnului REM şi a procesului de visare. 

Sănătatea este definită în general ca o stare de funcţionare 
optimă, în afara bolii şi a oricărei anormalităţi. Am început capi- 
tolul de faţă cu o definiţie foarte largă a stării de sănătate, 
respectiv de adaptabilitate la schimbările şi dificultăţile vieţii. 
Această adaptabilitate presupune o rezolvare a situaţiilor dificile 
fără divizarea stării de integritate a individului. 

Aşa cum am mai spus, sănătatea înseamnă ceva mai mult 
decât simpla absenţă a bolii. Spre exemplu, dacă nu ne descur- 
căm într-o situaţie nouă, sănătos ar fi să învăţăm un model de 
comportament mai adaptabil. Această creştere psihologică ne 
ajută să devenim din ce în ce mai bine pregătiţi pentru a 
răspunde la provocările existenţei. 

Fiintele umane sunt sisteme vii extrem de complexe, struc- 


turate pe mai multe niveluri. Aşa cum scriam în Visarea lucida: 

gradul în care accepti regulile sociale îţi influenţează 
starea de vinovăţie (în caz că furi). Altfel spus, impactul 
prăjiturilor asupra psihicului tău depinde de senzaţia de 
foame, dar şi de câţi oameni sunt în jur. Privind 
lucrurile din perspectiva organizării pe cele trei 
niveluri, oamenii apar ca nişte „sisteme bio-psiho- 


. « 21 
sociale“. 

Atunci când dormim, impactul pe care îl au asupra noastră 


schimbările care se petrec în exterior se reduce semnificativ. În 
această stare ne putem consacra cea mai mare parte a energiei 
pentru a ne recupera starea optimă de sănătate sau capacitatea de 
a ne adapta la mediu. Procesele de vindecare din timpul somnu- 
lui sunt holistice, având loc pe toate nivelurile sistemului bio- 
psiho-social. Procesele de vindecare de pe nivelurile psihologice 
superioare se realizează probabil în timpul somnului REM. Din 
păcate, datorită atitudinilor şi obiceiurilor noastre mentale, vise- 
le nu-şi îndeplinesc întotdeauna corect această funcţie, aşa cum 


Deşi pare o simplificare excesivă, este util să facem dis- 
tinctia între trei niveluri de organizare ale fiinţei noas- 
tre: cel biologic, cel psihologic şi cel social. Acestea se 
reflectă în identitățile noastre parţiale, exprimate prin 
trup, minte şi ca membru al societăţii. Fiecare din aces- 
te niveluri le afectează pe celelalte, într-o măsură mai 
mare sau mai mică. De pildă, nivelul zahărului din 
sânge (un indicator biologic) influenţează modul în 
care priveşti o farfurie cu prăjituri (un indiciu psiholo- 
gic) şi te poate determina chiar să furi, dacă îţi este 
îndeajuns de foame (un aspect social). Pe de altă parte, 


am văzut în cazul coşmarurilor. 

Fiind o formă de vizualizare mentală, visarea lucidă este aso- 
ciată cu reveria diurnă, cu cea hipnagogică, cu stările psihedelice 
induse de droguri şi cu halucinaţiile hipnotice. Dr. Dennis Jaffe 
şi dr. David Bresler au scris într-o lucrare comună că „imaginile 
mentale mobilizează puterile latente ale individului, care au un 
potenţial uriaş de vindecare şi de promovare a stării de sănă- 
tate“.” Vizualizarea este folosită într-o mare varietate de tehnici 
vindecătoare, de la psihanaliză la modificările de comportament 
şi la vindecarea fizică. 

Pentru a înţelege mai bine, îţi propun să analizăm una din 


cele mai puternice forme de vizualizare - hipnoza. Oamenii care au 

vise hipnotice în timp ce se află în stări de transă adâncă au trăiri 
care seamănă foarte bine cu experienţele onirice conştiente. 
Subiectii hipnotizati sunt întotdeauna partial lucizi în visele lor, iar 
în stările cele mai profunde, imaginile pe care le experimentează li 
se par cât se poate de reale (la fel ca în cazul viselor lucide). 

Subiectii aduşi în stare de hipnoză profundă pot exercita un 
control remarcabil asupra funcţiilor lor fiziologice: îşi pot inhiba 
reacţiile alergice, îşi pot opri hemoragiile şi îşi pot induce la 
comandă o stare de anestezie. Din păcate, aceste efecte puternice 
sunt limitate, căci numai o persoană din zece sau din douăzeci 
poate fi adusă în stare de transă hipnotică profundă. Spre deose- 
bire de visarea lucidă, această capacitate nu poate fi învățată. 
Altfel spus, visarea lucida are acelaşi potential de autovindecare 
ca şi transa hipnotică profundă, dar poate fi aplicată de mult mai 
mulţi oameni. 

Să luăm un alt exemplu de folosire terapeutică a procesului 
de vizualizare: experienţele doctorului Carl Simonton cu 
pacienţii bolnavi de cancer. Dr. Simonton şi colegii săi au 
descoperit că cei în faze avansate, care au exersat tehnici de vin- 
decare prin vizualizare, împreună cu tratamentele de chimiote- 
rapie şi radioterapie clasice, au supravieţuit într-o proporţie de 
două ori mai mare decât media indicată de statisticile naţionale.” 
Din păcate, nu se ştie dacă aceste rezultate sunt universale şi cât 
de precis este acest mecanism terapeutic. Potenţialul sugerat este 
însă uriaş. 

Dovezi recente susţin ideea că realitatea experimentală sau 
imaginile mentale puternice influențează fiziologia omului.” 
Visele pe care le avem cu toţii noaptea reprezintă cele mai vii 
imagini mentale pe care le pot trăi majoritatea oamenilor, în cir- 


cumstanţe normale. De fapt, sunt atât de vii, încât ne este 

imposibil să facem distincţia între ele şi realitatea din starea de 
veghe. De aceea, experienţele onirice conştiente sunt o sursă de 
vindecare cât se poate de eficientă. Studiile de laborator de la 
Stanford şi din alte universităţi au scos la iveală existenţa unei 
relaţii strânse între imaginile din vise şi răspunsurile fiziologice. 
Acest lucru indică faptul că în visele noastre lucide avem şansa 
unică de a dezvolta un grad înalt de autocontrol asupra propriu- 
lui corp, care s-ar putea dovedi extrem de util în procesele de 
autovindecare. 


Tata un text pe care l-am scris in 1985: 


În timpul viselor, generăm imagini ale unui corp oni- 
ric. De ce nu am putea iniţia în acest caz un proces de 
autovindecare vizualizandu-l perfect sănătos? Dacă 
trupul din vis nu pare să fie într-o stare perfectă, il 
putem vindeca simbolic în aceeaşi manieră. 
Investigatiile noastre au demonstrat această posibili- 
tate. Rămâne o întrebare la care va trebui să răspundă 
alte studii ştiinţifice: „În ce măsură se vindecă la nivel 
fizic corpul nostru, dacă reuşim să vindecăm 


reprezentarea din vis?“” 


Deşi au trecut cinci ani de când a fost formulată, această 
întrebare nu şi-a primit răspunsul. Există în schimb numeroase 
relatări care, fără a fi dovedite ştiinţific, par să ofere totuşi o 
explicaţie. 


Am descoperit că vindecarea este posibilă în visele lucide. Am avut 
un nodul la sân, pe care l-am extirpat în timpul unui vis lucid. Avea 
o structură uimitoare, geodezică, la fel ca o catedrală! O săptămână 
mai târziu, nodulul mi-a dispărut. (B.P. San Rafael, California) 

Acum un an, mi-am sucit glezna... era foarte umflată şi nu 
puteam merge decât cu mare dificultate. Atunci am visat că 
alergam, însă mi-am amintit că-mi scrântisem piciorul, aşa că 
mi-am dat seama că visez. În acest moment visul a început să se 
destrame din cauza durerii pe care o simtea corpul fizic. Mi-am 
prins glezna din vis cu mâna, ceea ce m-a şi dezechilibrat putin şi 
am simţit o vibraţie asemănătoare electricității. Uimit, m-am 
hotărât să trimit mici străfulgerări de lumină în jurul ei. Nu-mi 
mai amintesc restul visului, dar când m-am trezit dimineața, dure- 
rea îmi dispăruse aproape de tot şi m-am putut deplasa mult mai 
uşor. (C.P., Mount Prospect, Illinois) 


Nu putem sti sigur daca visele lucide au avut vreo legatura 
cu vindecarea descrisă mai sus. Poate că nodulul lui B.P. ar fi dis- 
părut şi fără visul respectiv, la fel cum glezna lui C.P. s-ar fi putut 
vindeca fără ca el să facă ceva în experienţa onirică. Singura cale 
de a determina potenţialul vindecător real al viselor lucide este 
cercetarea ştiinţifică. 


Capitolul 12 


VIATA ESTE UN VIS; 
O VIZIUNE MAI AMPLĂ ASUPRA LUMII 


Sunt singur în camera mea, când — deodată — îmi dau seama 
că visez. După ce mă amuz cu câteva salturi prin aer, până la 
tavan, mă gândesc ce pot face în continuare. Să zbor undeva? Să 
vizitez pe cineva? Îmi amintesc de intenţia mea de a afla semnifi- 
catia profundă a vieţii si mă hotărăsc să-i dau curs. Îmi dau seama 
că prefer să ies afară, asa că mă îndrept către bucătărie. Aici o gă- 
sesc pe sora mea, care pregăteşte ceva pe aragaz. O întreb dacă vrea 
să vină să zburăm împreună. Îmi răspunde că nu, căci tocmai îşi 
face un ceai. Îi spun că mă incită gândul plecării într-o aventură şi 
ca voi reveni mai tarziu. 

Este seară. Stelele strălucesc cu putere pe bolta senină. Plutesc 
pe spate, relaxat, privind cerul de deasupra mea. Remarc în treacăt 
că luna nu este vizibilă şi presupun că a apus deja. Totuşi, mi-ar 
plăcea să o văd şi îmi imaginez că aş putea s-o zăresc dacă m-aş ridi- 
ca suficient de mult în atmosfera Pământului. Încep imediat să urc, 
în aceeaşi poziţie. 

Ajung în zona unor linii de înaltă tensiune şi am o ezitare, 
întrebându-mă cum va reacționa corpul meu dacă voi trece printre 
ele. Îmi spun imediat cu voce tare: „Hei, al cui vis este acesta? Nu 
există nici un obstacol!“ Mă trezesc dincolo de liniile de înaltă 

tensiune şi îmi continuu ascensiunea ceva mai rapid. 

În acest moment mă hotărăsc să vizitez Luna. Îmi întind 
mâinile in fata şi încep să zbor in sus, cu o viteză din ce în ce mai 
mare. Curând zăresc un corp ceresc rotund. Îmi cobor braţele ca să 
văd mai bine şi am un adevărat şoc. Mă aşteptam să fie Luna, dar 
în realitate este imaginea Pământului privit din spațiul cosmic! 
Viziunea este încântătoare. Planeta noastră arată ca o nestemată, 
cu verde şi albastru blând, pictate ici şi colo cu alb. 

După şocul initial apare instantaneu o stare de exaltare. Fac 
salturi de fericire prin spațiul cosmic, bătând din palme ca un copil. 
Întotdeauna mi-am dorit să ajung aici. Trăiesc fiori de bucurie şi 
sentimentul unei mari împliniri. 

Devin atât de entuziasmat, încât trebuie să-mi reamintesc să 
mă potolesc, ştiind că, dacă îmi pierd echilibrul interior, m-aş putea 
trezi. Ma uit în jur. Plutesc printr-un spațiu imens, negru, dar 
luminat puternic de nenumăratele stele şi — cumva — foarte viu. 
Senzatia este aproape palpabilă. Mi se pare ca „aud“ cu întreaga 
mea fiinţă această tăcere asurzitoare, la fel cum se petrece uneori 
într-o pădure deasă. Experienţa este indescriptibilă. 

Încep acum să mă îndepărtez de stele si de Pământ, care se face 
din ce în ce mai mic, până când dispare complet. În curând, ajung 
să văd întregul sistem solar şi celelalte galaxii rotindu-se armonios, 
dar micşorându-se pe măsură ce mă depărtez. Colind prin spațiu 
într-o stare de uimire profundă. Trăiesc sentimentul că sunt încon- 
jurat de un ocean de energie eternă. 

Îmi amintesc din nou de intenţia mea şi mă hotărăsc să pun o 
întrebare. Nu prea ştiu cum să o formulez şi regret faptul că nu am 
făcut asta în starea de veghe. Momentul este prea favorabil însă şi 
nu doresc să-l ratez. De aceea, întreb: „Care este semnificația 
Universului?“ Sună pretentios, asa că încerc să reformulez 


Viaţa este un vis 327 


întrebarea: „Aş putea afla sensul Universului?" 

Răspunsul imi vine în cea mai neașteptată forma. Din intune- 
ric se naşte o imagine. Pare un fel de model molecular viu sau de 
ecuație matematică. Este o rețea extrem de complexă, tridimensio- 
nală, alcătuită din linii subtile care strălucesc ca nişte neoane. Se 
află într-o continuă schimbare, se multiplică la infinit, până când 
umple întregul Univers cu structurile sale din ce în ce mai complexe 
şi intercorelate. 

Această mişcare de creştere nu are nimic haotic, ci urmează un 
plan precis. Este rapidă, dar în acelaşi timp nu pare să se grăbească 
deloc. După ce îi urmăresc o vreme expansiunea, hotărăsc să mă 
întorc pe Pământ. Când ajung aproape de casă, îi adresez 
Universului un sincer: „Mulţumesc! Mulţumesc!“ pentru spectacu- 
loasa viziune pe care mi-a oferit-o. Ma trezesc într-o stare beatifică, 
cu un respect plin de iubire fata de Univers. 

Experienţa mi-a lăsat o senzaţie de uimire şi recunoştinţă fata 
de splendoarea nelimitată a naturii şi de măreția fara seaman a 
fortei creatoare a macrocosmosului. A fost ca şi cum as fi descoperit 
firele invizibile care leagă toate lucrurile între ele — structura mole- 
culară intimă care stă la baza întregului Univers. A fost cu adevărat 
o experienţă impresionantă şi emoţionantă, care m-a facut să cred 
că sunt eu însumi o parte unică şi esențială a planului divin. Am 
ajuns la concluzia că Dumnezeu este simultan in interiorul şi in 
exteriorul nostru. (P.K., San Francisco, California) 


În timpul unui vis lucid, m-am trezit absorbit într-un fel de 
vid infinit. Nu mai eram „eu“, ci „noi“. Acest „noi“ era o sferă de 
lumină pură care strălucea în întuneric. Eram unul din numeroase- 
le centre elevate situate la suprafaţa acestui Soare al Fiinţei. Împre- 
ună, alcătuiam o reţea integrată de energie şi conştiinţă. Deşi 

puteam opera independent unii de ceilalți, crezul nostru colectiv era 
unul singur, permitandu-ne să lucrăm într-o armonie perfectă. Nu 
aveam un corp sau o minte. Eram cu toții energie pură şi conştiinţă 
omniscientă. Toţi opusii se completau perfect şi se anulau reciproc. 
Cred că în întreaga galaxie se auzea o vibrație sonoră, dar 
nu-mi mai amintesc cu precizie cum suna. Mai târziu, am creat un 
dreptunghi în acel vid: era poarta de intrare în viata terestră. Am 
creat scenele naturii, apoi m-am integrat în ele şi am luat o formă 
de om, pentru a le putea experimenta. În total, erau aproximativ 
zece scene. În tot acest timp, conştiinţa mea nu era deloc separată de 
restul. Eram cu toţii una, deşi în această totalitate existau noduri 
individuale de conştiinţă. În timpul acestui vis am avut o stare de 
luciditate extrem de intensă. (C.C., Whittier, California) 


Acum un an, studiam religiile orientale, îndeosebi budismul, 
jainismul şi hinduismul. În acea perioadă am avut un vis lucid în 
care am experimentat ceea ce orientalii numesc dansul lui Shiva. 
Mai întâi, mi-a apărut o statuie hindusă foarte veche. În timp ce o 
priveam, întreaga mea perspectivă a început să se schimbe. Scena 
semăna cu o imagine de televiziune „cu purici“ (în care semnalul nu 
este prins bine). Chiar m-am întrebat dacă nu cumva mi s-a 
desprins retina de nervul optic. 

Apoi mi-am dat seama că visez şi ceea ce percepeam era ener- 
gia primordială care stă la baza Universului. M-am simțit una cu 
tot ce mă înconjura. Era ca şi cum ag fi descoperit eternitatea. 
Timpul părea să se fi oprit sau poate că ajunsesem într-o dimensi- 
une care il transcende. (T.D., Clarksville, Tennessee) 


Fenomenul final este o explozie de lumina. Aceasta 
lumina nu mi-a apărut decât în visele lucide, dar, în 


mod evident, nu a fost provocată de vreo acţiune 

anume de-a mea. A apărut fie în timp ce mă aflam în 
întuneric, fie într-o încăpere, fie atunci când eram în 
mijlocul unei activităţi religioase. De regulă, îmi apare 
ca un soare care coboară către creștetul capului, până 
când nu mai percep altceva decât o strălucire intensă. 
Celelalte imagini dispar. În asemenea momente, devin 
conştient de prezenţa lui Dumnezeu şi simt o fericire 
spontană. Atâta timp cât îmi focalizez atenţia asupra 
luminii, îmi pierd conştiinţa corpului din vis. 

O asemenea pierdere a conştiinţei de sine în prezenţa 
lui Dumnezeu este sinonimă cu experimentarea trans- 
cendentei. Aceasta este experienţa pe care o trăiesc, 
indiferent de explicaţia ei. Explozia de lumină, prezenţa 
lui Dumnezeu, fericirea fără măsură (numită de unii 
beatitudine) şi devotiunea reprezintă fenomenele cel 
mai des citate în literatura mistică. Personal, nu am 


trăit aceste experienţe decât în contextul viselor lucide.’ 


„Ce sunt aceste întrebări eterne care ne urmăresc, despre 
unde şi cum, de unde şi de ce?“, scria Sir Richard Burton în 
Kasidah? Încă de când a apărut gândirea, oamenii s-au întrebat 
într-o formă sau alta: „De ce mă aflu aici?“. Fiecare dintre ei a 
primit propriul său răspuns, dar puţine dintre acestea au fost 
transpuse în cuvinte. 

De pildă, când Keelin şi-a pus în visul lucid relatat mai sus 
întrebarea: „Pot afla care este sensul Universului?“, a primit un 
răspuns în care a avut acces la o ecuaţie matematică vie şi com- 
plicată, cu mult peste capacitatea ei de înţelegere intelectuală. 
Unii ar putea considera că acesta e un răspuns negativ: „Nu, nu 
poţi!“. Dar intelectul nu este organul cel mai potrivit pentru a 


înţelege sensul vieţii. 

Peter Brent a comentat problema într-un articol consacrat 


practicilor sufite. 


Noi creăm, cel puţin într-o oarecare măsură, realitatea 
de care suntem conştienţi, în funcţie de simţul pe care 
îl folosim pentru a o înţelege. Dacă îi arăţi unui câine 
o carte de filozofie, se va folosi de simţul mirosului pen- 
tru a-şi da seama despre ce este vorba. El are o serie de 
categorii — hrană/ne-hrană, câine/ne-câine şi aşa mai 
departe — care îi servesc drept criterii pentru a evalua 
scenele care îi furnizează datele primare. Privind cartea 
din perspectiva acestora, îşi va pierde foarte curând 
interesul pentru ea. Acest lucru nu se datorează vreunui 
defect al simțului său olfactiv, ci faptului că instinctul 
şi experienţa îl obligă să se folosească de un simţ 
nepotrivit pentru sarcina respectivă. În mod similar, 
este posibil ca maniera în care percepem noi lumea să 
nu fie doar inadecvată din punct de vedere al simţurilor 
pe care le folosim, ci de-a dreptul nerelevantă, pentru 
simplul motiv că ne folosim de alte simţuri decât cele 
potrivite în acest scop.” 


Care este simţul cu care putem percepe semnificaţia ascun- 
să a vieţii? Brent susţine că este o formă de intuiţie care nu poate 
fi cultivată decât sub conducerea unui ghid spiritual care dispune 
deja de această calitate. Dacă are dreptate, rezultă că visele lucide 
au limite, care nu pot fi depășite decât sub îndrumarea unui 
maestru. 

Chiar şi aşa, ele pot oferi oricui un crâmpei din infinitate, 
intuiţia unei lumi mai vaste, ce transcende cu mult realitatea cu 


care suntem obişnuiţi. Oricare ar fi convingerile tale legate de 


Viaţa este un vis 331 


spiritualitate şi de natura Sinelui, te poti folosi de visele lucide 
pentru a-ţi sonda profunzimile identităţii şi pentru a-ţi traversa 


frontierele lumii interioare. 


UN VEHICUL PENTRU EXPLORAREA REALITĂȚII 
Maestrul tibetan Tarthang Tulku obişnuia să spună: 


Visele sunt un rezervor de cunoaştere şi experienţă, dar 
foarte puţini oameni le folosesc ca vehicul pentru 


TA 
explorarea realităţii. 


Timp de mai bine de un mileniu, budiştii tibetani s-au 
folosit de visarea lucidă ca de un instrument pentru a experimen- 
ta natura iluzorie a realităţii personale şi ca parte integrantă 
dintr-un set de tehnici menite să conducă adeptul către ilu- 
minare şi către descoperirea naturii supreme a Sinelui. 

Sufiţii s-au folosit la rândul lor de experienţele onirice 
conştiente în scopuri spirituale. Faimosul mistic sufit spaniol 
Muhiyuddin Ibn El-Arabi, care a trăit în secolul al XII-lea, le 
recomanda adepților „să-şi controleze gândirea din vis. 
Antrenarea acestei luciditati... aduce mari binefaceri omului. 
Oricine ar trebui să facă eforturi pentru a dobândi această capa- 
citate nepreţuită“.” 

Iată cum explică Tarthang Tulku efectele extraordinare ale 
visării conştiente: „Experiențele la care avem acces în timpul 
viselor lucide pot fi transferate apoi în lumea reală. Spre exem- 
plu, putem învăţa să transformăm imaginile înspăimântătoare 
din somn în imagini senine. Folosind acelaşi proces, ne putem 
transmuta emoţiile negative pe care le avem în timpul zilei, 


alchimizându-le într-o mai mare luciditate. In acest fel putem 

folosi experienţele onirice pentru a ne dezvolta o mai mare fle- 
xibilitate în viata cotidiană.“ 

„Printr-o practică perseverentă,“ continuă el, „vom ajunge 
să percepem diferenţe din ce în ce mai mici dintre starea de 
veghe şi cea de vis. Experiențele din starea de veghe vor deveni 
tot mai vii şi mai variate, ca urmare a rafinării conştiinţei... 
Acest tip de luciditate, care are la bază practica viselor conştiente, 
poate conduce la crearea unui echilibru interior. Luciditatea 
hrăneşte mintea într-un fel de pe urma căruia va beneficia între- 
gul organism. Constiinta iluminează aspecte mentale invizibile 
până atunci, ajutându-ne să explorăm noi fațete ale realităţii“. 

Potrivit Doctrinei stării de vis, străvechi manual tibetan de 
yoga experienţelor onirice, practica anumitor forme de control 
conduce la posibilitatea de a visa absolut orice." Tulku face o afir- 
matie similară: „Yogbhinii avansați pot face orice doresc în visele 
lor. Ei se pot transforma în dragoni sau în păsări mitice, pot 
deveni mai mari sau mai mici, pot dispărea, se pot întoarce în 
copilărie pentru a retrăi anumite experienţe sau pot zbura prin 
spaţiu“. 

Împlinirea tuturor dorințelor prin intermediul viselor lucide 
sună foarte atrăgător, dar yoghinii tibetani se folosesc de această 
putere în scopuri mult mai înalte decât simpla obţinere a 
plăcerii. În viziunea lor, visarea conştientă reprezintă „un vehicul 
pentru explorarea realităţii“, o şansă de a experimenta şi a realiza 
natura subiectivă a stării onirice şi, prin extensie, a stării de 
veghe. În concepţia lor aceasta este realizarea supremă. 

Înțelegerea faptului că experimentarea realităţii este mai 
degrabă subiectivă decât directă şi autentică poate avea şi impli- 
caţii practice. Potrivit lui Tulku, dacă ne privim toate expe- 
rientele drept subiective şi deci asemănătoare unui vis, „toate 

conceptele şi identitățile pe care ni le-am asumat până acum 
încep să dispară. Cu cat simţul identităţii devine mai puţin rigid, 
cu atât mai neînsemnate ni se par problemele pe care le avem. 
Simultan, ni se dezvoltă un nivel de conştiinţă mult mai pro- 
fund.” În consecinţă, chiar şi cele mai grele lucruri încep să ni se 
pară uşoare şi plăcute. Realizarea faptului că totul este un vis 
conduce la atingerea stării de conştiinţă pură. Invers, cea mai 
bună modalitate de a atinge această stare este aceea de a realiza 
că toate experienţele au aceeaşi natură ca şi visul“. 

Un comentariu la Doctrina stării de vis explică faptul că 
yoga viselor nu poate fi înţeleasă decât printr-o practică îndelun- 
gată şi prin acumularea unei experienţe foarte mari. Călătoria nu 
poate fi încheiată decât dacă experienţa practică însoţeşte în per- 
manenţă cunoaşterea teoretică. Cei care urmează până la capăt 


yoga viselor învață următoarele principii: 


1. VISELE POT FI SCHIMBATE LA VOINŢĂ 

„...materia sau forma, în aspectele ei dimensionale (mai 
mare sau mai mică) şi numerice (una sau mai multe), se supune 
în întregime voinţei celui care şi-a dezvoltat puterile mentale 
prin practica yoga“. Ca rezultat al perseverentei sale, yoghinul 
învaţă că orice vis poate fi transformat prin simpla sa voinţă. 
Majoritatea celor care au vise lucide ştiu deja acest lucru, din 
experienţă. Îţi reamintesc, de asemenea, discuţia pe care am 
avut-o în Capitolul 5 despre puternicele efecte ale aşteptărilor 


asupra conţinutului experienţelor onirice. 


2. VISELE SUNT INSTABILE 
„Următorul pas constă în învăţarea faptului că în starea de 
vis toate formele sunt simple jocuri ale minţii, fiind la fel de 

instabile ca orice miraj“." Subiectii experimentați cunosc şi acest 
aspect din practica lor. Visele sunt la fel de realiste, dar nu şi la 


fel de stabile ca evenimentele şi conjuncturile stării de veghe. 


3. PERCEPŢIILE DIN STAREA DE VEGHE SUNT LA FEL 
DE IREALE CA ȘI CELE DIN VISE 

„Următorul pas constă în învăţarea faptului că natura 
esenţială a formei şi a tuturor lucrurilor percepute de simţuri în 
starea de veghe este la fel de ireală ca şi reflexiile acestora în starea 
de vis, ambele stări fiind de natură samsara-ică“, adică iluzorie."* 
În această etapă, cunoaşterea yoghinului este mai degrabă teore- 
tică decât practică. Tot în Capitolul 5 am arătat că starea de vis 
şi cea de veghe folosesc acelaşi proces perceptual pentru a ajunge 
la reprezentările mentale sau la modelele despre lumea exte- 
rioară. Indiferent dacă aparţin universului oniric sau realităţii 
cotidiene, aceste modele sunt la fel de subiective. De aceea, tre- 
buie considerate simple iluzii, nefiind totuna cu lucrurile pe care 
le reprezintă, la fel cum o hartă nu este totuna cu teritoriul pe 


care îl descrie, iar un meniu nu este totuna cu masa propriu-zisă. 


4. MAREA REALIZARE: TOTUL ESTE UN VIS 

„Pasul final conduce la Marea Realizare, potrivit căreia tot 
ce există în samsara (în lumea fenomenala spatio-temporala) este 
la fel de ireal ca un vis“. Dacă ar fi să comparăm mintea cu un 
televizor, Marea Realizare ar echivala cu înţelegerea faptului că 
tot ce ne apare pe ecran reprezintă doar imagini, adică o iluzie. 
Pe de altă parte, simpla înţelegere a faptului că „mintea nu poate 
conţine altceva decât gânduri“ nu este suficientă pentru a trăi 
Marea Realizare, care înseamnă o experienţă directă, nu o teorie. 

Din acest punct de vedere, „Creaţia Universală... şi toate 


obiectele fenomenale care există sunt considerate parte din Visul 

Suprem“. Yoghinii experimentează direct această noua perspec- 
tivă asupra realităţii. 


5. FUZIUNEA 

„Odată cu trezirea acestei Înţelepciuni Divine, aspectul 
microcosmic al Macrocosmosului se trezeşte plenar; picătura de 
rouă se uneşte din nou cu Marea Strălucitoare, în beatitudinea 
nirvana-ica a Unităţii, caracterizată prin posesiunea tuturor po- 
sesiunilor şi fuziunea cu Cunoscatorul Atotcunoaşterii, 
Creatorul tuturor creaţiilor — Mintea Unică, Realitatea Însăși“. 
De data aceasta, în loc de alte comentarii, prefer să ofer un citat 
din Ludwig Wiugenstein: „Când un subiect te depăşeşte, mai 
bine păstrează tăcerea“. 

Cu siguranţă, acest tip de cunoaştere nu va putea fi supus 
niciodată verificării publice şi testării ştiinţifice. Această afir- 
matie nu reduce cu nimic valoarea experienţelor mistice, căci nu 
avem motive să credem că limitele ştiinţei sunt neapărat identice 
cu limitele cunoaşterii. Pe de altă parte, nu dorim nici să spunem 
că trebuie să urmezi neapărat căile yogăi tibetane a viselor pen- 
tru a ajunge la propria realizare a „Înţelepciunii Divine“. 
Metodele şi simbolistica acestor şcoli mistice au fost concepute 
pentru contextul cultural al Tibetului. Dacă doreşti sincer să-ţi 
atingi potenţialul suprem, unicul sfat pe care ţi-l putem da este 
să-ţi găseşti un maestru care să-ţi vorbească în limba pe care o 


înţelegi. 


CUNOAȘTEREA DE SINE 


Nasruddin s-a dus la bancă pentru a încasa un cec. 
Funcţionarul l-a întrebat dacă se poate identifica. 

- Da, pot, i-a răspuns Nasruddin, scoțând din buzunar 
o oglindă şi examinându-se în ea. Eu sunt. E în regula." 


Imaginea pe care o avem despre noi înşine nu este neapărat 
una cu realitatea. Noi nu suntem cine credem că suntem în vise- 
le noastre (şi nici în starea de veghe). Iti poţi da cu uşurinţă 
seama de acest aspect în următorul vis lucid pe care îl vei avea. 
Întreabă-te care este natura lucrurilor pe care le ai în fata. Spre 
exemplu, te-ai putea afla la o masă onirică, cu picioarele spriji- 
nite de solul oniric. Pantofii din picioarele tale sunt onirici, 
picioarele însele aparţin acelei lumi, la fel şi restul corpului, deci 
eul în ansamblul lui trebuie să fie oniric! Tot ce trebuie să faci 
este să reflectezi asupra situaţiei din vis pentru a-ţi da seama că 
persoana cu care te identifici în vis nu are cum să fie una cu tine. 
Ea este doar o imagine, un model mental al propriului sine, sau, 
ca să folosim un termen freudian, este „ego-ul“ tău. 

Văzând că ego-ul nu este totuna cu Sinele tău, îţi va fi mai 
uşor să să nu te mai identifici cu el. Dacă vei renunţa să te iden- 
tifici cu el, îl vei putea schimba cu uşurinţă. Simpla recunoaştere 
a faptului că ego-ul reprezintă un model simplificat al Sinelui îţi 
va oferi un model mai corect al acestuia din urmă, astfel încât să 
nu mai confunzi harta cu teritoriul pe care îl reprezintă ea. 

Dacă vei putea să-ţi percepi obiectiv ego-ul şi rolul său de 
reprezentant şi slujitor al Sinelui, nu vei mai fi nevoit să te lupti 
cu el. În orice caz, nu vei putea scăpa de el şi oricum, acest lucru 
nu ar fi de dorit, căci ego-ul este necesar pentru a putea 
funcţiona eficient în această lume. Faptul că atât ego-ul, cât şi 
Sinele se recomandă ca fiind „eu“ reprezintă o sursă de mare con- 
fuzie. Întotdeauna bine informat, ego-ul spune: „Eu sunt ceea ce 


cunosc despre mine“, în timp ce Sinele spune simplu: „Eu sunt“. 

Dacă ştim că nu suntem una cu ego-ul nostru, putem deveni 
suficient de detaşaţi pentru a fi obiectivi în legătură cu noi 
înşine, ca în gluma cu acel călugăr care se lăuda în faţa lui 
Nasruddin: 


- Sunt atât de detaşat, încât nu mă gândesc decât la 
ceilalţi, niciodată la mine. 

- Ei bine, îi răspunde Nasruddin, eu sunt atât de obiec- 
tiv, încât mă pot privi pe mine însumi ca şi cum aş fi 
altcineva. De aceea, îmi pot permite să mă gândesc 


oricând doresc la mine.” 


Cu cât ne identificăm mai puţin cu cel care credem că sun- 
tem, cu atât predispoziția de a ne descoperi adevărata identitate 
este mai mare. lată ce scria în această privinţă maestrul sufit 


Tariqavi: 


Până nu te cunoşti pe tine însuţi, nu poţi avea o 
cunoaştere, ci doar opinii. Opiniile se nasc din 
obişnuinţe şi din ceea ce consideră oamenii drept con- 
venabil. 

Studiul Căii include şi întâlnirea cu Sinele. Voi nu 
v-aţi cunoscut încă pe voi înşivă. Singurul avantaj al 
cunoaşterii celorlalți este că unul dintre ei v-ar putea 
face cândva cunoştinţă cu voi înşivă. 

Înainte ca acest lucru să se petreacă, îţi vei imagina de 
nenumărate ori că te cunoşti. Adevărul este că atunci 
când te cunoşti pe tine însuţi, atingi o cunoaştere per- 
manentă, care nu se compară cu nici o altă experienţă 


de pe pământ.” 


Înainte de a apărea dorinţa sinceră de a te întâlni cu Sinele 

tău, împlinirea dorințelor şi necesităţilor ego-ului ti se vor părea 
mult mai atrăgătoare. Acest proces este natural şi ar fi contrapro- 
ductiv şi frustrant să încerci să cauţi alte aspecte mai sublime ale 
Sinelui atâta timp cât ego-ul încă mai tânjeşte după satisfacerea 
pasiunilor sale în timpul stării de veghe. 

În mod similar, nu trebuie să cauţi niciodată transcendenta 
doar pentru a scăpa de o experienţă neplăcută. Aminteste-ti visul 
cu demoni al lui van Eeden. Mai întâi de toate, trebuie să-ţi 
rezolvi problemele la nivel personal. Nu este exclus însă ca, după 
ce ţi-ai rezolvat problemele în interiorul visului şi dupa ce ţi-ai 
satisfăcut suficiente dorinţe, să simţi nevoia de a descoperi posi- 
bilitati noi, mai presus de tot ce ai cunoscut sau ţi-ai imaginat 
vreodată. Ai putea urmări chiar o întâlnire cu Sinele. 


ABANDONAREA DE SINE 


Tocmai intram în holul liceului meu, când am devenit 
conştient. Eram fericit ca sunt lucid, la fel ca în viata reală. Mi-am 
propus să ies la lumină, în aer liber, cum imi place sa fac de obicei. 
Am ajuns la usa dar am constatat că era blocată de un camion par- 
cat în fata clădirii. Știind că sunt în propriul meu vis, am reuşit să 
deschid uşa atât cât să-mi scot o mână afară şi să împing camionul 
fără nici un efort. 

Aerul era curat, cerul senin, peisajul pastoral - de un verde 
strălucitor. Am început să alerg prin iarbă şi deodată m-am ridicat 
fericit în văzduh. În timp ce zburam pe deasupra copacilor, m-am 
agăţat între ramurile lor şi a trebuit să mă desprind de ele. M-am 
ridicat ceva mai sus şi am continuat să plutesc pe o distanță de câte- 
va sute de metri. Între timp, mi-a trecut prin minte un gând: „Am 


zburat de atâtea ori până acum. Ce-ar fi să încerc o meditație în 

aer?“ Ca de obicei, am invocat gratia Celui de Sus, spunând cu voce 
tare: „Tată ceresc, ajută-mă să extrag cât mai multe beneficii din 
această experiență!“ M-am lăsat apoi pe spate şi am încetat să-mi 
mai controlez zborul, fara să mă tem că aş putea cădea. Am conti- 
nuat să planez prin aer, cu ochii închişi, scăldat în razele de soare 
care imi mângâiau fata, umplându-mă de lumină. Mă simțeam ca 
o pană care pluteşte agale prin aer. Timp de cinci minute, am încer- 
cat să-mi golesc mintea de gânduri, fara să fortez, aşa cum procedez 
ori de câte ori meditez în starea de veghe. Cu cât mintea se golea mai 
tare de gânduri, cu atât mai intensă devenea starea mea de 
luciditate şi de fericire. Experiența a fost de-a dreptul extatică. 
Treptat, am devenit conştient de corpul meu întins pe pat şi m-am 
trezit, cu o bunăstare interioară greu de descris în cuvinte.” 


Intru în biserică şi ştiu că trebuie să iau cuvântul. Întreaga 
congregatie cântă imnul 33 dintr-o carte cu coperţi roşii. În timp ce 
mulțimea îşi continuă practicile preliminare, mă hotărăsc să ies 
afară, la aer, ca să mă reculeg. Sunt putin îngrijorat şi speriat, căci 
nu ştiu inca despre ce voi vorbi. Ma asez în iarbă şi, dintr-o dată, 
găsesc un subiect care mi se pare foarte potrivit: „Calea abandonării 
de sine“. 

În acest moment, privesc cerul către Răsărit şi văd o sferă de 
lumină albă, de câteva ori mai mare decât Luna. Îmi dau seama că 
visez. Încep să scot exclamatii de bucurie, căci sfera vine după mine. 
Văzând asta, Lumina se retrage pe cer, ca şi cum ar aştepta un 
răspuns mai potrivit din partea mea. Știu că trebuie să-mi întorc 
privirea în altă direcţie şi să rămân aşa, plin de credinţă. Între timp 
Lumina începe să coboare. Când se apropie, aud o voce de femeie 
spunându-mi: „Ai facut bine lăsând această Lumină să se reflecte în 
tine. Acum însă trebuie să-i îngădui să iasă în afara ta“. 

Atmosfera devine încărcată şi solul pare să fi luat foc. Simt 
vibrații în creştetul capului, din care începe să se reverse Lumina. 
Mă trezesc.” 


Pentru a putea transcende paternul ego-ului lumesc, cel care 
visează conştient trebuie să renunţe la controlul asupra visului, să 
se abandoneze în fata unui principiu superior. Conceptul 
dăruirii de sine este ilustrat de cele două vise relatate mai sus. 
Dar viziunea asupra acestui principiu superior diferă probabil de 
la om la om, în funcţie de educaţie, de modul de a privi viaţa şi 
de înclinația fiecăruia către trăirile mistice. 

În termeni religioşi, una din temele comune ale acestui gen 
de trăiri este abandonarea în fata voinței lui Dumnezeu. Daca 
nu-ţi place sau nu înţelegi terminologia religioasă, îţi poţi mani- 
festa dorinţa de abandonare de sine într-o manieră diferită. În 
contextul celor discutate mai sus, ai putea folosi formula: „Mă 
abandonez în faţa Sinelui meu superior“. Indiferent ce crezi 
despre natura reală a Sinelui tău, cedarea controlului dinspre cel 
care crezi că eşti către cel care eşti cu adevărat va fi cu siguranţă 
un pas înainte. Sinele real include tot ceea ce ştii, atât conştient, 
cat şi inconştient; de aceea, deciziile sale vor fi mai înțelepte 
decât cele ale ego-ului. 

Chiar dacă abandonezi controlul asupra visului, e bine să-ţi 
păstrezi luciditatea. În caz contrar, pasiunile şi aşteptările ego- 
ului vor prelua rapid comanda asupra experienţei onirice. În 
plus, constienta te poate ajuta să reactionezi creativ şi intuitiv, în 
funcţie de direcţia în care te duce visul, amintindu-ti că nu este 
necesar să refuzi experienţele noi din cauza fricii de necunoscut. 

Supremul Absolut reprezintă o formulă extrem de fericită a 
idealului transcendent. Practic, nu poţi face nici o presupunere 

asupra acestuia, cu excepţia faptului că orice ar fi, el este anteri- 
or tuturor celorlalte lucruri şi implicit mai important decât ele. 
Cele două relatări care urmează descriu ce se poate petrece dacă 
persoanele care visează conştient pornesc în căutarea Supremului 


Absolut. Prima relatare îi aparţine lui Scott Sparrow. 


Mă aflu în fata unui mic altar, pe care există mai multe figu- 
rine. La început, văd un bou. Privesc lateral, apoi mă uit din nou 
la altar şi constat că boul a fost înlocuit de un dragon. Îmi dau 
seama că visez. Îmi întorc din nou privirea şi îmi spun cu voce tare 
că atunci când voi privi din nou altarul, voi vedea principiul 
suprem. Îmi întorc lent privirea şi deschid ochii. Pe altar se află 
figura unui om în meditaţie. Un val uriaş de emoție şi energie mă 
copleşeşte. Alerg afară, într-o stare extatica.” 


Sparrow povesteşte că acest vis i-a arătat ce formă are 
Supremul Absolut pentru el, servindu-i, după cum afirmă, drept 
„etalon în funcţie de care să-mi pot evalua experienţa inte- 
. we 24 . ` su oe w . ` . . 
rioară“. Totuşi nu trebuie să uiţi că orice idol (orice idee sau 
convingere fixă) poate inhiba creşterea ulterioară. 

Cea de-a doua relatare se referă la unul din cele mai memo- 


rabile şi mai semnificative vise pe care le-am avut. 


Acum câţiva ani, într-o dimineaţă târzie, m-am pomenit 
şofând pe un drum oniric, încântat la culme de frumuseţea peisaju- 
lui şi perfect conştient că visez. După ce am mai condus o vreme, am 
văzut o autostopistă extrem de atrăgătoare care îmi făcea semn să o 
iau în maşină. Am avut un impuls puternic să opresc şi s-o iau cu 
mine, dar mi-am spus: „Am mai avut asemenea vise. Ce-ar fi să 
urmăresc ceva nou?“ De aceea, am trecut pe lângă ea, hotarandu-ma 
să caut în schimb Supremul Absolut. De îndată ce m-am abando- 

nat în fata acestei idei, maşina s-a ridicat în aer, înaintând rapid, 
după care a căzut înapoi, în timp ce eu mi-am continuat Singur 
zborul printre nori. Am trecut mai întâi de o cruce, de o Stea a lui 
David şi de alte simboluri religioase. Ridicându-mă şi mai sus, din- 
colo de nori, am ajuns într-un tărâm mistic nelimitat: era un vid 
infinit umplut numai de iubire, un spațiu nesfârşit in care ma 
simțeam acasă. Eram copleșit de fericire, aşa că am început să cânt 
un imn de recunoştinţă si devoțiune. Vocea mea era absolut 
uluitoare, acoperind întreaga gamă de note, de la cele mai grave 
sunete pe care le poate scoate un bas până la cele mai înalte, ale unei 
soprane. Simteam că pot imbratisa întregul cosmos cu rezonanța 


vocii mele.” 


Acest vis mi-a conferit o conştiinţă de sine mult dilatată. Mă 
simţeam de parcă aş fi descoperit o altă formă de existenţă. Îmi 
percepeam eu-l obişnuit ca o picătură în acest mare ocean. 
Desigur, nu pot evalua cât de mult s-a apropiat o asemenea vi- 
ziune de natura supremă a realităţii (dacă aceasta chiar există), 
deşi trăirea mi-a lăsat o senzaţie de certitudine absolută. 

Oricât de convingătoare pot părea aceste experienţe la 
momentul respectiv, validitatea lor este greu de apreciat în ter- 
meni absoluţi. După cum a repetat de atâtea ori George 
Gillespie, faptul că cineva accesează în vis o realitate trans- 
cendentă, pe care o putem numi Dumnezeu, Vidul, Nirvana şi 
aşa mai departe, nu ne îndreptățește să credem că cel care visează 
a cunoscut-o cu adevărat.” Altfel ar fi ca şi cum am crede că dacă 
ai visat că ai câştigat la loterie, te vei trezi bogat peste noapte. De 
aceea, mai înţelept ar fi să păstrezi întotdeauna o rezervă atunci 
când evaluezi asemenea experienţe. Nu uita că, la urma urmei, 


sunt simple vise şi pot conduce cu uşurinţă la amăgire. Nu spun 

să le priveşti cu neîncredere, dar nici nu trebuie să crezi orbeşte 
în ele. Important este să păstrezi amintirea lectiei primite, 
învățând că viata înseamnă ceva mai mult decât pare la prima 
vedere. Psihologul Charles Tart recomandă şi el aceeaşi precauţie 


în interpretarea acestor trăiri. 


Cunoaşterea sau experienţa stărilor psihice, meditaţia, 
visele lucide şi cele comune, stările de conştiinţă modi- 
ficata, experienţele mistice şi cele psihedelice — toate 
acestea pot deschide mintea către noi orizonturi, 
ajutând-o să-şi transceandă limitele obişnuite. Tot ele 
pot provoca însă şi cele mai convingătoare iluzii, atat de 
extatice şi de „reale“, încât cu greu poţi fi convins că nu 
au fost adevărate. De aceea este atât de importantă 
cultivarea discernământului. O minte prea deschisă 
poate cădea uneori mai uşor în capcană decât o minte 


mai rezervată, dar mai echilibrată.” 


Fariba Bogzaran a realizat un studiu despre ceea ce se 
petrece cu oamenii care caută în mod deliberat Divinul în visele 
lucide. Ea şi-a focalizat cercetarea asupra efectului pe care l-au 
avut concepţiile lor anterioare şi calea aleasă de aceştia pentru a 
se apropia de Dumnezeu. Unii oameni şi-L imaginează pe 
Dumnezeu ca o entitate personală: un bătrân înţelept, Christos 
sau o mamă plină de compasiune. Alţii preferă să vadă în El forţa 
care a creat universul sau o altfel de putere intangibilă şi imper- 
sonală. În mod semnificativ, dintre toţi subiecţii studiati de 
Fariba Bogzaran, care au reuşit să se întâlnească în visele lor 
lucide cu imaginea Supremului Absolut, mai mult de 80% din- 
tre cei care cred într-o divinitate personală L-au întâlnit pe 
Dumnezeu reprezentat ca persoană. La fel, mai mult de 80% 

dintre cei care cred într-o divinitate impersonală au trăit expe- 
rienta supremă într-o formă abstractă, nu personalizată. 

Calea pe care se apropie oamenii de divinitate influenţează, 
de asemenea, situaţia din vis. Bogzaran şi-a împărţit subiecţii în 
două grupe: cei care Îl căutau activ pe Dumnezeu în visele lor şi 
cei care se abandonau, deschizându-se în faţa oricărei experienţe 
în care ar fi preferat ca Divinul să vină la ei. Diferenţa de abor- 
dare a fost evidentă încă din faza în care şi-au exprimat intenţia. 
Căutătorii dinamici au avut tendinţa să afirme pe şleau că vor 
„să-L caute pe Dumnezeu“ în visele lor lucide, în timp ce aceia 
care preferau să se abandoneze în fata Vointei Divine nu-şi do- 
reau decât să „experimenteze Divinul“ sau să se deschidă în fata 
lui. În mod surprinzător, deşi păreau să aibă mai puţine aşteptări 
în privinţa apariţiei lui Dumnezeu, cei care s-au abandonat au 
experimentat mai multe întâlniri cu divinitatea decât cei din 
grupul onironauţilor activi. Deseori s-au întâlnit cu o 
reprezentare a Supremului Absolut, deşi nu o urmăreau cu tot 
dinadinsul. Mulţi dintre căutătorii activi L-au întâlnit şi ei pe 
Dumnezeu, de regulă în forma în care şi-L reprezentau. 

Studiul arată că preconceptiile au un efect foarte mare 
asupra experienţelor mistice pe care le trăim în incursiunile 
onirice conştiente, mai ales dacă le căutăm în mod deliberat. 
Putem spune însă că nu ne întâlnim cu Dumnezeu atunci când 
trăim o asemenea experienţă mistică în vis? Nu cred că avem 
dreptul să spunem aşa ceva. Divinitatea poate lua o formă dife- 
rita pentru fiecare individ în parte, iar preconceptiile noastre 
riscă să nu fie altceva decât imaginea pe care o proiectăm asupra 
Supremului Absolut. Rezultatele studiului efectuat de Bogzaran 
arată că şansele de a-L cunoaşte pe Dumnezeu în vise sunt mai 


mari dacă renunţăm la control, dacă nu încercăm să fortam expe- 

rienta căutându-L într-o manieră preconcepută. Dacă te afli in 
căutarea Divinului, trebuie să-ţi formulezi cu mare grijă intenţia, 
căci formularea îţi va influenţa direct comportamentul din expe- 


rientele onirice conștiente.” 


EXERCIȚIU: IN CĂUTAREA SUPREMULUI ABSOLUT 


1. Gândeşte-te la o afirmaţie sau la o întrebare care îţi 

exprimă cea mai înaltă aspirație 

Gândeşte-te la lucrul cel mai important pentru tine. 
Formulează-l într-o frază afirmativă sau într-o întrebare care 
să-ţi sintetizeze perfect aspiraţia supremă. Ai grijă să formulezi o 
întrebare la care doreşti cu sinceritate să primeşti un răspuns, sau 
o afirmaţie pe care o poţi face fără nici o rezervă. lată câteva 
exemple: 

° Mă aflu în căutarea lui Dumnezeu (sau a Adevărului, a 
Supremului Absolut, a Divinului, a Misterului Suprem etc.). 

° Doresc să-mi cunosc Sinele real. 

° Doresc să văd Începutul tuturor lucrurilor. 

° Cine sunt eu? 

° Nu ÎI cunosc pe Cel pe care ÎI iubesc mai presus de orice. 
Cum L-aş putea găsi? 

° Am o menire de împlinit. Care este aceasta? 

° De unde am venit, de ce mă aflu aici şi încotro mă 
indrept2 

° Care este lucrul cel mai important pe care trebuie să-l 
cunosc (sau să-l fac) în momentul de fata? 

e Ghidează-mă către Iubire şi Lumină. 

° Doresc să-mi amintesc menirea mea. 


e Doresc să mă trezesc. 

Alege o singură frază. Notează-ţi-o şi memoreaz-o. 


2. Înainte de culcare, repetă fraza aleasă 
Repetă afirmaţia sau întrebarea înainte să adormi şi reamin- 
teşte-ţi intenţia de a rosti una sau alta dintre ele în primul vis 


conştient pe care îl vei avea. 


3. Odată intrat într-o experiență onirică lucidă, 

rosteşte afirmaţia sau pune întrebarea 

Dacă te trezeşti într-un vis lucid, repetă de mai multe ori 
afirmaţia sau întrebarea aleasă, în timp ce urmezi derularea visu- 
lui. Aminteşte-ţi ce semnifică fraza pentru tine . Deschide-te în 
faţa inspiraţiei venite de sus. Lasă-te apoi condus de vis, fără să 
intervii în nici un fel. Nu permite ca prejudecățile tale să inter- 
fereze cu ceea ce s-ar putea petrece şi acceptă ceea ce ţi se oferă. 


Comentariu 

Dacă nu te poţi hotări ce anume cauţi, imagineaza-ti că eşti 
vizitat de Îngerul Morţii. „Mai lasă-mă! Mai lasă-mă!“ — îl 
implori tu. „Toată lumea spune acelaşi lucru, îţi răspunde el. Ai 
totuşi dreptul la o ultimă dorinţă. Majoritatea oamenilor pierd 
timpul chemându-şi preotul, avocatul sau fumând o ţigară, aşa 
că fii atent. Care doreşti să fie ultimul tău vis?“ Formularea între- 
bării în acest context va elimina cu siguranţă tot ce este nesem- 
nificativ, punând în evidenţă doar ceea ce contează cu adevărat 


pentru tine. 


UMANITATEA ESTE ADORMITĂ 


În secolul al XII-lea, marele mistic sufit afgan Hakim Sanai 
scria că „omenirea este adormită, preocupată doar de lucrurile 

neînsemnate, fără de trebuinţă, trăind într-o lume falsă.” 


Situaţia nu s-a schimbat prea mult nici sute de ani mai târziu: 
umanitatea este la fel de adormită. Unora nu le vine să creadă şi 
consideră că şi-ar da seama dacă ar fi aşa! Dacă este adevărat că 
în starea de conştiinţă pe care o numim zrezire nu facem decât să 
trecem prin viaţă ca nişte somnambuli, este evident că nu putem 
observa direct acest lucru. Singurul lucru pe care nu îl vede un 
somnambul este faptul că doarme. 

La fel, cât timp călătorim pe drumul vieţii, pornim de la 
premisa că suntem treji. Suntem convinşi că somnul înseamnă 
înainte de toate inactiune şi că, de vreme ce acţionăm, înseamnă 
că suntem treji. Nu ne gândim nici o clipă că suntem adormiti, 
dar nici somnambulii, nici cei care visează fără a fi conştienţi nu 


se gândesc. După cum spune inspirat un aforism sufit: 


O, tu, care te temi de greutăţile drumului către anihi- 
lare — nu te teme. 
Acest drum este atât de uşor, încât poate fi străbătut 


chiar în stare de somn.” 


Cei care sunt lucizi în vis devin uneori plenar conştienţi de 
obişnuita lor stare de „adormire“ aşa cum s-a petrecut în cazul 
matematicianului sud-american J.H.M. Whiteman. 


După concertul faimosului cvartet de coarde... m-am dus la cul- 
care cu mintea perfect liniştită şi plin de o bucurie tăcută. Visul care 
a urmat a fost la început destul de irațional, desi ceva mai viu ca de 
obicei. Se facea că plutesc printr-o regiune a spațiului in care o senza- 
tie foarte intensă de frig a coborât asupra mea, captându-mi atenția. 

În acel moment, visul a devenit lucid. Subit... tot ce fusese 
până atunci învăluit în confuzie a dispărut, şi m-am trezit într-un 

spațiu nou, al realității pure şi al prezenței conştiente, cu percepțiile 
perfect eliberate şi mai ascuţite ca oricând. Chiar şi întunericul 
părea viu. Prin minte mi-a trecut un gând care mi-a lăsat o convin- 
gere de nezdruncinat: „Niciodată până acum nu am fost treaz“ 


Este foarte greu să-ţi imaginezi cum ai putea să nu fii treaz, 
dacă nu trăieşti o experienţă deosebită, cum ar fi visele lucide. 
Cine a trăit acest gen de experienţe înţelege intuitiv la ce mă 
refer, gândindu-se la următoarea analogie: „somnambulismul“ în 
starea de veghe reprezintă faţă de starea lucidă sau de trezire exact 
ce înseamnă visul nelucid prin comparaţie cu cel conştient. 

Nu vreau să spun cu asta că visul lucid este acelaşi lucru cu 
iluminarea, ci doar că o comparaţie între cele două stări de 
conştiinţă onirică ne sugerează cum ar putea arăta un nivel de 
înţelegere al stării de veghe mult superior celui pe care îl 
cunoaştem în prezent. 

Gândeşte-te cât de confuzi sunt majoritatea oamenilor 
atunci când încearcă să înţeleagă originea şi scopul vicţii lor şi 
compară această stare de confuzie cu a celui care visează fără a fi 
conştient şi încearcă să găsească argumente justificative pentru 
evenimentele bizare pe care le trăieşte în vis. Lumea viselor 
capătă o semnificaţie mult mai mare şi oferă mult mai multe 
posibilităţi dacă îţi dai seama că visezi. Cu siguranţă, o realizare 
analoagă în timpul stării de veghe ne-ar permite să înţelegem mai 
bine contextul general al vieţii noastre şi să avem un acces mai 
mare la potenţialul nostru creator. 

Aşa cum spuneam mai devreme, visarea lucidă nu este 
neapărat o cale completă care poate conduce către iluminare. 
Poate sub ghidarea unor maeştri tibetani competenţi şi în com- 
binatie cu alte tehnici, i-ar putea conduce pe căutători către sco- 

pul lor spiritual. În viziunea mea, visarea lucidă este înainte de 
toate un indicator care arată că există posibilitatea unei conştiinţe 
superioare, reamintindu-ne că viaţa înseamnă ceva mai mult 
decât credem noi şi inspirându-ne să căutăm această semnificaţie 
înaltă sub ghidarea unui maestru care cunoaşte calea. 

Idries Shah a descris metaforic situaţia în care ne aflăm prin 


următoarea parabolă. 


OMUL ȘI FLUTURELE 


A fost odată ca niciodată... Într-o zi de vară fierbinte, 
doi oameni osteniţi care făceau o călătorie lungă au 
ajuns pe malul unui râu, unde s-au oprit să se odih- 
nească. Cateva clipe mai târziu, cel mai tânăr dintre cei 
doi a adormit şi, în timp ce tovarășul lui îl privea, i s-a 
deschis gura. Oare mă veţi crede dacă vă voi spune că 
dintre buzele sale şi-a luat zborul o micuță creatură 
drăgălaşă, un fluture de o mare frumuseţe? 

Insecta a zburat pe o mică insulă din apropiere, s-a 
aşezat pe o floare şi a început să-i bea nectarul. A zbu- 
rat apoi de colo-colo pe micuțul domeniu (care trebuie 
să i se fi părut uriaş unei insecte de dimensiuni atât de 
mici), bucurându-se de soare şi de briza blândă. În 
curând a văzut un alt fluture şi cei doi au început să 
danseze prin aer, de parcă ar fi flirtat. 

Primul fluture s-a aşezat apoi din nou pe o frunză, iar 
după o clipă sau două, s-a alăturat unei mulțimi de 
insecte felurite ce zburau în jurul unui leş de animal 
întins în iarba grasă şi verde... Au trecut astfel minute 


bune. 

Fără grabă, călătorul treaz a aruncat cu o pietricică în 
apropierea insulei. Valurile produse de căderea acesteia 
în apă au stropit fluturele. La început, a fost doborât la 
pământ; apoi, cu dificultate, şi-a scuturat stropii de apă 
şi s-a ridicat în aer. Dând repede din aripi, a zburat 
drept către gura călătorului adormit. Curios să vadă 
cum va reacţiona micuța creatură, omul treaz i-a flutu- 
rat celui adormit o frunză prin fata, acoperindu-i gura. 
Fluturele a încercat să treacă de acest obstacol, părând 
să intre în panică, în timp ce tânărul adormit mormăia 
agitat în somn. Când bătrânul a lăsat frunza să cadă, 
fluturele a intrat cu viteza fulgerului în gura deschisă a 
tânărului. Instantaneu, acesta şi-a deschis ochii şi i-a 
spus tovarăşului său: 

„Am avut un coşmar îngrozitor, o experienţă dintre cele 
mai neplăcute cu putinţă. Am visat că trăiam într-un 
castel minunat şi sigur, dar m-am hotărât să ies din el 
şi să explorez lumea dinafară. Am călătorit în visul meu 
cu nişte aripi fermecate până când am ajuns într-o ţară 
îndepărtată în care totul era numai desfătare şi bucurie. 
De pildă, am putut bea după pofta inimii ambrozie 
dintr-o cupă, am cunoscut o femeie de o frumuseţe tul- 
burătoare şi am dansat cu ea, m-am bucurat de vara 
nesfârşită. Am cunoscut şi m-am veselit cu o sumede- 
nie de prieteni de nădejde, de toate felurile, vârstele şi 
naturile. Au fost şi unele regrete, dar ele au făcut şi mai 
vii plăcerile acelei existente. 

Această viaţă a continuat astfel mulţi ani la rând. Fără 
de veste s-a produs o catastrofă: ţinutul acela magic a 
fost inundat de mare. Am fost prins de valuri şi eram 

gata-gata să mă înec. În final, m-am înapoiat la castelul 
meu, ca şi cum aş fi fost purtat de aripi. Când am ajuns 
la intrare, am constatat că nu pot pătrunde în castel. 
Un spirit uriaş şi malefic aşezase în faţa lui o altă poartă 
mare şi verde. Am încercat în fel şi chip să trec de ea, 
dar nu am reuşit. 

Tocmai când eram pe punctul de a muri, mi-am 
amintit o incantaţie care putea deschide prin magia ei 
orice poartă. Imediat ce am rostit-o, poarta cea verde 
s-a dat la o parte, ca o frunză dusă de vânt, astfel încât 
am putut intra din nou în propria mea casă, trăind în 
deplină siguranţă. Experienţa a fost însă atât de 


«e 32 


înspăimântătoare, încât m-am trezit“. 


Shah comentează: „Aşa cum intuiţi poate, fluturele sunteţi 
chiar voi. Insula este însăşi lumea. De aceea, plăcerile şi 
necazurile acestei vieţi sunt rareori ceea ce credeţi voi că sunt. 
Chiar şi când vine timpul să plecaţi (sau când vă gândiţi serios la 
acest lucru), aveţi doar o cunoaştere distorsionată a faptelor. De 
aceea, această problemă nu poate fi înţeleasă în mod obişnuit. 
Dar dincolo de fluture” se află „omul adormit, iar în spatele 
amândurora se află Realitatea. Dacă i se oferă ocaziile potrivite, 
fluturele’ poate învăţa despre originea sa, despre natura „omului 


adormit şi despre ceea ce se ascunde dincolo de acesta. “” 


Postfata 


AVENTURA CONTINUA 


FELICITĂRI, ONIRONAUTI! 


Ai învăţat foarte multe lucruri despre mintea care visează şi 
eşti pe cale să devii un onironaut expert. Dacă nu ai reuşit până 
acum să ai un vis lucid, deşi ai citit această carte şi ai practicat 
exerciţiile, nu renunţa! Rapiditatea cu care poate fi învățată 
această artă depinde de diferiţi factori, printre care se numără 
chestiunile care te preocupă cel mai mult sau capacitatea de a-ţi 
aminti visele. Însă perseverenta atrage întotdeauna rezultate pe 
măsură. 

Acordă suficient timp să-ţi dezvolri calităţile elementare de 
care ai nevoie pentru a practica tehnicile de inducţie. Dacă nu ai 
încă un succes prea mare cu acestea, concentrează-te asupra exer- 
citiilor de bază şi practică-le pe cele suplimentare descrise în 
Anexă. Reţine: o clădire înaltă nu va rezista niciodată pe o 
temelie slabă. 

Cartea de fata nu reprezintă punctul final al cercetării refe- 
ritoare la experienţele onirice conştiente. Acest studiu continuă, 


căutând căi mai uşoare şi mai rapide de dobândire a luciditatii în 

timpul somnului. Aşa cum spuneam în Capitolul 3, am creat un 
aparat de inducere a viselor lucide pe care l-am numit Dream 
Light şi am descoperit că acesta îi poate ajuta pe oameni să expe- 
rimenteze vise lucide — atât pe cei care nu le-au avut niciodată, 
cat şi pe cei cu ceva mai multă experienţă. De asemenea, conti- 
nuăm cercetările pentru a descoperi alte modalităţi de aplicare a 
viselor lucide în viaţa de zi cu zi. Pentru cititorii care doresc să 
afle mai multe informaţii sau să ni se alăture în explorarea aces- 
tei lumi fascinante, aş dori să fac o scurtă prezentare a 


Institutului Luciditatii. 


INSTITUTUL LUCIDITĂȚII 


Interesul mass-mediei faţă de visarea lucidă şi nenumăratele 
scrisori pe care le-am primit în ultimii zece ani mi-au arătat că 
nu sunt singurul om preocupat de posibilitatea de a deveni 
conştient în timpul experienţelor onirice. Cele două cărţi pe care 
le-am publicat, Visarea lucida şi lucrarea de fata, reprezintă in 
bună măsură răspunsul meu la interesul extraordinar manifestat 
de opinia publică faţă de acest domeniu. 

Am înfiinţat Institutul Lucidităţii cu ajutorul nepreţuit al 
lui Michael LaPointe, un consultant în domeniul managemen- 
tului şi onironaut plin de entuziasm care consideră de datoria lui 
să ofere publicului un acces cât mai larg la beneficiile viselor 
lucide. Scopul acestui institut este de a promova cercetarea 
naturii şi a potenţialului conştiinţei, punând accent pe visarea 
lucidă, precum şi de a aplica rezultatele acestor cercetări pentru 
îmbunătăţirea sănătăţii şi bunăstării oamenilor. 

Institutul Lucidităţii îşi propune să popularizeze cât mai 
amplu beneficiile visării lucide, prin diferite mijloace. Unul din- 

tre ele este aparatul pentru inducerea viselor lucide, care-ti stà la 
dispoziţie la institutul nostru, şi-l poţi procura dacă ne scrii pe 
adresa de mai jos. Avem de asemenea un club pe bază de carnet 
de membru la care se pot înscrie toţi cei interesaţi să participe la 
proiectele de cercetare avansată în domeniul viselor lucide, dar şi 
în starea de veghe. 

Organizăm programe de antrenament şi publicăm un 
buletin informativ trimestrial, numit Night Light (n.n. Lumina 
Nopţii), care le permite membrilor înscrişi să afle ultimele 
noutăţi şi să participe la programele de cercetare a conştiinţei în 
timpul somnului. 

În fiecare număr al buletinului trimestrial Night Light sunt 
prezentaţi diferiţi membri şi experienţe care te pot inspira să-ţi 
induci, să studiezi sau să descoperi alte aplicaţii ale viselor lucide. 
Onironautii înscrişi la Institutul Lucidităţii îşi trimit relatările 
editorilor buletinului informativ, care publică sinteze ale acesto- 
ra în numerele următoare. În plus, Night Light oferă răspunsuri 
la întrebările cele mai comune despre visarea lucidă, prezintă 
informaţii de ultimă oră asupra activităţilor Institutului 
Lucidităţii (seminarii, invenţii şi idei) şi oferă exemple de vise 
lucide inspirate. În acest fel, Night Light îi ajută pe onironauti 
să înveţe unii de la ceilalţi. 

Speranţa mea este că ni te vei alătura în fascinanta aventură 
a explorării lumii viselor lucide. Pentru informaţii suplimentare, 


te rugăm contactează: 


The Lucidity Institute 
Box 2364, Dept. B2 
Stanford, CA 94309 

(415) 851-0252 


Anexă 


EXERCIŢII SUPLIMENTARE 


ÎNTĂRIREA VOINȚEI 


În timpul conversatiei de după cină cu profeţii Ezechiel şi 
Isaia, William Blake a întrebar: „Este suficientă o convingere 
foarte puternică pentru ca ceva să devină adevarat?“. Isaia i-a 
răspuns: „Toți poeţii cred asta, iar în imaginaţia lor convingerea 
poate răsturna munţii; majoritatea oamenilor nu sunt însă capa- 
bili de o asemenea convingere“. 

Multe din procedeele citate în această carte de inducere a 
viselor lucide presupun folosirea specifică a intenţiei, a aspectu- 
lui activ al acelei calităţi pe care o numim voinţă. La fel ca alte 
laturi ale personalităţii, voinţa pare distribuită neuniform în rân- 
dul populaţiei. Unii oameni reuşesc să obţină ceea ce îşi doresc 
printr-un simplu „efort de voinţă“, în timp ce alţii par complet 
„lipsiţi de voinţă“. Din fericire, ea poate fi întărită prin aplicarea 
anumitor tehnici specifice. 

Roberto Assagioli a descris în cartea sa, Actul voinței”, mai 
multe asemenea metode. Exerciţiul care urmează îşi propune să 
te ajute să înţelegi valoarea acestei calităţi, devenind astfel mai 


puternici. 

EXERCIȚIU: ÎNȚELEGEREA VALORII VOINȚEI 


1. Gândeşte-te la problemele pe care le generează lipsa 

de voinţă 

Aşază-te în faţa unei foi de hârtie. Închide ochii şi gândeşte- 
te la consecinţele negative pe care le poate genera actuala ta lipsă 
de voinţă. Dacă fumezi sau mănânci şi bei prea mult, dacă nu 
eşti capabil să ceri ceea ce îţi aparţine sau să te protejezi de insul- 
tele altora, dacă nu-ţi poţi da seama ce anume este mai bun pen- 
tru tine, meditează pentru câteva clipe asupra consecinţelor 
neplăcute ale acestei lipse de voinţă şi noteaza-ti-le pe o foaie de 
hârtie, să nu le uiţi. Gandeste-te la toate şansele pierdute, la dur- 
erea pe care ai simţit-o şi pe care ai provocat-o altora. Dacă aces- 
te imagini trezesc în tine emoţii negative, conştientizează-le fără 
să le respingi. Nu trebuie să scrii neapărat un eseu, nici măcar 
fraze întregi. Fă pur şi simplu o listă cu aceste consecinţe. Când 
ai terminat de notat, reciteşte-o de mai multe ori. În timp ce o 
reciteşti, hotărăşte-te să te schimbi şi să eviţi pe viitor asemenea 
consecinţe negative. Extrage putere din repulsia pe care ţi-o 
trezesc aceste imagini şi foloseşte această putere pentru a-ţi întări 
hotărârea. 


2. Gândeşte-te la binefacerile unei voințe puternice 

În continuare, creează o imagine la fel de clară, dar a con- 
secintelor pozitive ale schimbării de atitudine pe care o pre- 
conizezi, respectiv ale cultivării voinţei personale. La fel ca în 
prima parte a exerciţiului, începe prin a medita asupra rezul- 
tatelor benefice pe care le-ar putea genera cultivarea voinţei în 
viaţa ta şi notează-le. De asemenea, dacă simţi emoţii pozitive 
puternice la gândul avantajelor care ar putea rezulta în urma 
modificării tale de comportament — satisfacţie, recunoaştere, 

bucurie, realizare — lasă-te în voia lor. Concentrează-te apoi 
asupra transformării acestor sentimente în dorinţa fermă de cul- 


tivare a voinţei care este necesară pentru ca ele să devină realitate. 


3. Vizualizează-te ca şi cum ai avea deja o voință foarte 

puternică 

În final, vizualizează-te ca şi cum ai avea deja o voinţă foarte 
fermă, ca şi cum ai gândi şi ai acţiona la fel ca un om cu această 
calitate plenar dezvoltată. Imagineaza-ti în ce lume grozavă ai 
trăi dacă ai avea o asemenea voinţă. Vizualizează-te aşa cum ai 
putea să fii. Lasă acest model ideal, după cum îl numeşte 
Assagioli, să-ţi dinamizeze intenţia de a-ţi cultiva această trăsă- 
tură de caracter. 

La fel ca în cazul unor funcţii sau organe ale corpului nos- 
tru, voinţa poate fi întărită prin exerciţiu. Pentru a fortifica o 
anumită grupă musculară, folosim metode care o antrenează 
exclusiv. La fel, dacă dorim să ne mărim voinţa, cel mai bine este 
să practicăm exerciţii de stimulare, izolând-o de celelalte funcţii 
psihologice.” Acest lucru poate fi realizat prin îndeplinirea anu- 
mitor exerciţii „inutile“. William James, fondatorul psihologiei 
americane, scrie că omul „trebuie să-şi cultive în permanenţă fa- 
cultatea de a face eforturi, practicând zilnic mici acţiuni inutile“. 

Boyd Barrett dă exemple în cartea sa, Întărirea voinţei şi cum 
poate fi ea dezvoltată.” În fiecare zi, timp de o săptămână, practi- 
cantul trebuie să stea zece minute pe un scaun urmărind să fie 
mulţumit. Unul dintre subiecţii care au realizat acest exerciţiu a 
declarat în cea de-a treia zi de antrenament: „Practicând metoda 
am simţit un fel de putere pe care mi-am impus-o singur. 
Stimularea voinţei mi-a dinamizat totodată starea de bucurie şi 
m-a energizat. Exercitiul mi-a ridicat moralul şi a trezit in mine 


un simţ al nobletei...“°. 

Multe din activităţile şi experienţele cotidiene obişnuite pot 
fi transformate în exerciţii de întărire a voinţei. Spre exemplu, 
poţi face un exerciţiu propunandu-ti să rămâi calm într-o situa- 
tie dificilă la serviciu sau să-ţi păstrezi răbdarea atunci când esti 
blocat în trafic. lată cum ar arăta un program de antrenare a 


voinţei. 


EXERCIȚIU: ÎNTĂRIREA VOINȚEI 


Îşi prezentăm în continuare o listă de exerciţii „inutile“: 
° Mută cincizeci de agrafe dintr-o cutie în alta, câte una 
pe rând, intenţionat şi cât mai lent. 
° Ridică-te şi aşază-te la loc pe un scaun de treizeci de 
ori. 
° Stai în picioare pe un scaun timp de cinci minute. 
° Repetă cu voce tare, dar fără să forţezi: „Voi face 
cutare lucru“, bătând ritmul cu degetele timp de cinci 
minute. 
° Plimbă-te timp de cinci minute de-a lungul şi de-a 
latul camerei, atingând de fiecare dată două obiecte: 
unul situat lângă un perete, iar celălalt lângă peretele 
din faţă (să spunem, o vază şi fereastra de pe peretele 
opus). 
° Dă-te jos din pat cu 15 minute mai devreme decât 
obişnuieşti în fiecare dimineaţă (fără să ai neapărat ceva 
de făcut). 
° Rezistă impulsului de a te plânge timp de o zi întreagă. 
° Scrie de o sută de ori: „Ceea ce fac acum este un exer- 
citiu inutil“. 


° Salută cinci persoane pe care le ştii din vedere, dar 

cărora nu le-ai vorbit niciodată. 
e Găseşte un poem care îţi place, de circa douăzeci de 


versuri (sau două sute de cuvinte) şi memorează-l. 


1. Selectează una din sarcinile enumerate 

În prima zi a programului, alege una din sarcinile prezentate 
mai sus şi practic-o. Concentreaza-te asupra ei şi sesizează emoti- 
ile pe care le trăieşti atunci când o indeplinesti. Pastreaza-ti cal- 
mul interior, nu fi nerăbdător şi nu te grăbi cu speculaţiile refe- 
ritoare la rezultatele exerciţiului. Când ai terminat, notează gân- 
durile care și-au trecut prin minte şi sentimentele pe care le-ai 
avut. Dacă ai terminat cu prima sarcină, a doua zi treci la pasul 
2. Dacă nu ai reuşit să o duci la bun sfârşit, reia aceeaşi sarcină 
de la capăt. 


2. Selectează o nouă sarcină 

După ce ai terminat cu pasul 1, selectează o nouă sarcină şi 
îndeplineşte-o, împreună cu prima sarcină (cea din ziua prece- 
dentă). Continuă să cultivi o stare de spirit calmă şi să-ţi notezi 
observaţiile la sfârşit. Practică cele două exerciţii două zile la rând 
(sau până când reuşeşti să le îndeplineşti două zile la rând). 


3. Adăugă o a treia sarcină 
În cea de-a patra zi adăugă la primele două şi o a treia 
sarcină. Exersează-le pe toate trei tot două zile la rând. Continuă 


să-ţi notezi observaţiile. 


4. Renunţă la una din sarcini şi asumă-ţi alta în locul ei 
După ce ai practicat cele trei sarcini două zile la rând, 
renunţă la una dintre ele şi înlocuieşte-o cu una nouă. Vei avea 


aşadar tot trei sarcini de îndeplinit. Practică aceste exerciţii alte 

două zile la rând. Continuă să renunti de fiecare dată la una 
dintre ele şi să o înlocuieşti cu alta, până când termini cu toate 


sarcinile din lista de mai sus. 


5. Continuă să experimentezi pe cont propriu 

În final, continuă exerciţiul pe cont propriu. Îţi poţi inventa 
propriile sarcini şi poţi adăuga oricate dintre ele în programul zil- 
nic. Totuşi, nu-ţi asuma prea multe, ca să nu fii descurajat dacă 
nu le vei putea îndeplini. Nu uita să-ţi cultivi în permanenţă 
starea de mulțumire şi de calm în timp ce le practici. Nu te grăbi 


şi nu fi nerăbdător să termini, căci acesta este sensul exerciţiului. 


EXERCIŢII DE CONCENTRARE ȘI VIZUALIZARE 


Multe tehnici de inducere a viselor lucide din această carte au 
la bază procedeul vizualizării. Spre exemplu, exerciţiul lotusului şi 
al flăcării din vis, din Capitolul 4, presupune vizualizarea unei 
flăcări în mijlocul unei flori de lotus şi concentrarea asupra aces- 
tela până când adormi. Dacă ti se pare că nu dispui de o capacitate 
de vizualizare suficient de bună, îţi poţi îmbunătăţi această aptitu- 
dine prin practică. Exerciţiile care urmează au drept scop întărirea 
capacităţii de a vizualiza imagini mentale prin adaptarea percepţiei 
vizuale a obiectelor exterioare la capacitatea interioară de a vedea 


imagini. 
EXERCIȚIU: CONCENTRAREA ASUPRA UNEI 


LUMÂNĂRI APRINSE 


1. Priveşte flacăra 


Plasează o lumânare în faţa ta. Aşază-te pe un scaun la circa 

1-1,5 metri de ea, astfel încât să o poţi vedea cu uşurinţă. 
Concentrează-te direct asupra flacării, cât timp poţi, fără a-ţi 


obosi privirea. 


2. Dacă simţi nevoia, odihneşte-te 

Dacă ochii ţi-au obosit, inchide-i şi rămâi liniştit, imag- 
inandu-ti că priveşti aceeaşi flacără. Practicând regulat acest 
exerciţiu, puterea de concentrare ţi se va îmbunătăţi consider- 
abil. 

(adaptare după Mishra”) 


EXERCIȚIU: EXERSAREA PUTERII DE VIZUALIZARE 


Practică partea A a exerciţiului o data sau de două ori pe zi, 
timp de două, trei zile. Şedinţele nu trebuie să fie mai lungi de 


cinci minute. Treci apoi la partea B. 


PARTEA A 

1. Aşază-te în faţa unui obiect simplu 

Alege un obiect uşor de contemplat, un măr, o piatră, o 
lumânare sau o ceaşcă de cafea. Selectează ceva mic, stabil şi fix. 
Aşază obiectul la 1-2 metri distanţă şi ia loc în faţa lui, într-o 


poziţie confortabilă. 


2. Concentrează-te asupra obiectului 

Cu ochii deschişi, urmăreşte să cuprinzi întregul obiect în 
câmpul tău vizual. Sesizează impresia vizuală globală, nu te con- 
centra asupra unei trăsături specifice. Dacă mintea îţi este dis- 
trasă de gânduri, nu te opune. Aminteste-ti de sarcina pe care o 
ai şi lasă-le să treacă de la sine. 

3. Închide ochii şi contemplă imaginea obiectului care 

a rămas pe retină 

După câteva minute, închide ochii şi priveşte imaginea 
rămasă pe retină, până când începe să se destrame. Deschide apoi 
ochii şi priveşte din nou obiectul. Repetă procedeul de mai 
multe ori. De fiecare dată, imaginea de pe retină ar trebui să 
devină din ce în ce mai clară şi mai vie. Nu face efortul de a crea 
tu însuţi imaginea. Las-o să se limpezească de la sine. 


PARTEA B 
1. Pregăteşte-te concentrându-te asupra unui obiect 
Pregătirea în vederea acestui exerciţiu se realizează prac- 


ticând Partea A de mai multe ori. 


2. Vizualizează obiectul ca şi cum ar pluti prin spaţiu, 

în faţa ta 

Rămâi cu ochii deschişi, dar mută-ţi privirea de pe obiect 
(pe laterală). Vizualizează ca şi cum s-ar afla tot în faţa ta, plutind 
prin aer la nivelul ochilor. La început ţi se va părea ciudat, dar 
nu-ţi face probleme. Urmăreşte pur şi simplu să conturezi ima- 
ginea obiectului în spaţiul din fata ochilor. Dacă îţi este mai 
uşor, fii atent mai întâi asupra senzatiei că ai în faţă obiectul 
respectiv, nu asupra detaliilor sale vizuale. Accepta ideea ca 
obiectul ocupă spaţiul din faţa ta şi focalizează-te asupra acestei 
senzaţii, înainte chiar să apară. Mai devreme sau mai târziu, 


această concentrare senzorială va atrage după sine şi imaginea lui. 


3. Vizualizează obiectul în interiorul fiinţei tale 
Dacă ai reuşit să vizualizezi obiectul în faţa ta, repetă pasul 
2, dar de data aceasta vizualizează obiectul în interiorul fiinţei 

tale. Dat fiind că anumite tehnici de inducere a viselor lucide 
presupun vizualizarea de obiecte în zona gâtului, urmăreşte şi tu 
vizualizarea în această zonă. În continuare, proiectează din nou 
imaginea obiectului în spaţiul exterior. Continuă cu această 
alternanță (interior/exterior) până când o poţi practica fără efort. 


(adaptare dupa Tulku’) 

